
L ATM UN 


Class XI khatnic XII curriculum hei kahunungc Iwn khouteirui kalaihmei 
nai the. Mihei nchamnac kapumc kahak kahak rui thay khang, aheih khang 
karamh mak gethei nchamloumei na rui thu nuhmak ge twmei phaydyng khou 
kasiamhloumei curriculum the. Mi curriculum bangc khouhei latrik kanei ncham 
pwni. 

Ruangmei Chingkhiuh Lulat 

Mi khou hei pary dangv, luchyam, drama, 
pahmei, hymei - lulat ramgai tii pwni. 

Ruanglat Grammar Khatnic Phuakna Hymei 

- Mi hei Ruanglat khwan, Iwnliak, kathiak kalwan, kachav, 
Phuakna Hymei guay lam khou ntwnmei Iwan thay khang e. 

Mi curriculum rui kahawmei hei dinhmei khatnic nchamnac nunc kariu 
lana kathai kariangmei tei e. Pary dangv khat luchyam khat pac lana karamgai 
laatowmei, kalungc khou luangc bammei duiriang tei how ngammei, thanvmei 
daw ngammei miguay tatei na hamh e kahawmei hei. Ariumei kalam kalwan 
guay kalangv khakna hypat ngammei, lungning khou laatowmei, katiuloumei, 
lunghthaumei kalwn kahiak nthanna ndauhpat ngammei tei nic e kahaw bammei 
hei. Mi Ruangmei curriculum hei rui nchamnac nunc lungning kaluanthaumei, 
thay nii how niimei kagwan khat thu tihianku pwng e twmei hei Iwmgay e. 

Ruanglat Grammar hei Council of Higher Secondary Education, Manipur 
rui phungcpatmei, ‘Matamgi Manipuri Grammar Amasung Composition’ zamh 
framework khou base swna Ruanglat lev chaanahmei Iwan khou Pouh Ragongning 
Gangmei rui hypat dat tuang e. Mi grammar hei Council of Higher Secondary 
Education, Manipur rui laengvna review workshop akhat bamna zauc nchamc 
kan e. Kaphianhmei khoutei thaymei, aheihmei azuh kazauh kan e. Workshop 
khoutei hymei kapumc kahak kazauhna kamei rui hyloumei tei kasiamhpat-gut 
kan e, hy han dat re, kalwan ti-nchumhlou e. Review workshop khoutei Council 
of Higher Secondary Education, Manipur (COHSEM) biak thangcrui Shri Sarangajit 
Khundrakpam, Secretary, Shri Babudhon Singh, Joint Secretary khatnic 
Smt.Kh.Gunabati Devi, Deputy Secretary(Academic-l) kazauhlou kari e khatnic 
Language Expert swna C.P.Lungkubon, Pouh Thaikhui Rongmei khatnic 

Dr.Soihiamlung Dangmei kaniw kazauhlou kan e. Mi khangtei Ruangmei Litera¬ 
ture Society rui kaniw kapwmna ta thuanckumei ndauh e. 


Phungcpat bammei latrik hei rui nchamnac nunc khang zayloumei mairam 
sw pw ethei hymei thiu ta thuanckulou pw o. Reymei swpui zaeng rui kahawmei, 
ningmei guangtangh makmei khatnic gaatmei azuh nai bam kho nic nuh e. Mi 
kumhmei guay tei aniw khou saaguanglou pw o. Mi tei rui katangv khou sw 
nthuihpat dat khang zayloumei sw pwni e. 

u 



(Dr. Thuanreilung Phaomei) 
Secretary 

Ruangmei Literature Society 

HYMEI LATKAENG 


Mi Ruanglat Grammar (latriak) hei Council of Higher Secondary Educa¬ 
tion, Manipur rui phungcpatmei Matamgi Manipuri Grammar Amasung Com¬ 
position khatnic National Curriculum Framework 2005 khou base swna Ruanglat 
lev chaanah khang taancpat tuang e. 

Kalwnlung tho grammar guay hei kathiak nchamc raphrapna hy bam khwan 
e. Tihkic Ruanglat Grammar khouhei tho Ruanglat hei lat baihmei guay lev 
nchamcmei Iwan guay tei nchamcna hylou the, nchamc makmei Iwan guay tei 
nchamc makna hylou the. Kumna parts of speech, number, tense khatnic aspect 
Iwnlung khatnic sinswpui Iwan guay khou baihmei grammar Iwnlung lev baic 
maihmei ariu pwni e. 

Kadai swna linguistic Iwan - Reymei Latlangv khatnic Kaneimei Latlangv 
khou hei Ruanglat lev chaanah khang hy e. Mi khouhei puatc kathanc khatnic 
terminology kathanc kazauh e. Lat baihmei lev nchamc makmei Iwan nai geic 
e. Kalam thu Ruanglat hei khwangwan khatnic nwkwang khwan naipui zaengrui 
lat baihmei lev nchamc nuh makmei Iwan peyna nai e. English lat khou tone 
maek ge, prenasalized sound nic maek ge, kumtina English alphabet khou tone 
symbol maek ge, prenasalized sound symbol nic maek ge. Kumna English alpha¬ 
bet hei Ruanglat hy khang laagutmei khou kunghmei peyna nai e - kasiamhpat 
gut khang kage nai e. Kumkhwansinic mbaanv khou Ruanglat kumcna tone 
geihmei, nwkwang khwan naimei lat azuh nai e. Mi lat guay hei hy khang 
English alphabet piumei nic azuh nai e. Mi lat guay saamei zaat nunc rui kaniw 
lat khou tone khatnic prenasalized sound hei akumhna hy cho twmei tei kathai 
ariu e. Khatnic universal swmei linguistic concept khou ‘symbol hei aniw rui 
piu niimei nguihmei Iwan khou kasiamhpat gutna piu nuh e’ twmei hei nai e. 
Saa kanmei zaat nunc zamh practice khatnic linguistic concept Iwan khouhei 
ngangvlouna Ruanglat khou tone hiak khang v c h ta laagutlou e, falling tone 
khou u, i phaan w, y hy khang laagutlou e khatnic prenasalized sound hy khang 
m n ns hiak guay hei kapahlou e. 

Ruanglat khou ‘tuang’ ‘zamh’ kanei hei nai e. Kabah khatna de. Local 
variation e. Mi Ruanglat Grammar khou hei ‘tuang’ ‘zamh’ hei kaneimei piulou 
e ‘tuang’ hei puatc swna naimei ta khatnic ‘zamh’ hei abstract form khou 
naimei ta thaymei khou piu e. 



Mi Ruanglat Grammar khouhei kadai swmei akhat tho Composition hei 
e. Mi khouhei pacna thoymei, note kasiamhmei, essay hymei, tatdyn hymei 
mikumhmei guay hei kazauh e. Mihei nchamnac nunc karaa raana hy chadaa 
lana pahmei, hymei, kakhanhmei khou nyngtyng, lungning sw-ntuk hian khang 
kadai swmei e. 

Aseicdou nchamnac nunc hei university thaek khou lat lam khou mincna 
kathai pwkhou kadow chaa hian khang rui mi latrik khouhei linguistic terminol- 
ogy guay tei kalaih makna piulou e. Kumna linguistic portion khouhei mincna 
kathailou ethei mi kumhmei nchamnac tei lat baihmei guay lam nic howpat 
thaymei hian pwni e twmei Iwmgay e. 

Dinhmei nunc khou zaenghuay niimei thu mi latrik khou hyloumei kalam 
guay luaimei sik Kathaidwan nai e. Miguay hei continuous evaluation sw khang 
kasiamhlou tuang e. Mihei dinhmei nunc rui katupna khatnic lunghgutna kathai 
nduanghlou ethei nchamnac nunc Ruanglat lam khou nthuihna thay pwni e twmei 
Iwmgay e. 

Nkhamh liangmei khou, Dr.Thuanreilung Phaomei rui Composition chap¬ 
ter khou hy nkhavlou e. Mi khangtei kata kanganv maekna thuanckumei 
ndauh e. 


Ragongning Gangmei 

Part I 

LAT KHATNIC KHWAN 

(Language and Sound) 

1.0 LAT 

(Language ) 


1.1.0 LAT (Language) 

Maansei hei lat saamei khouringh zaat akhat re. Lat kazauh makna 
maanseina daicthau nuhmak ge. Khouringh hei maanseina lev nchamc de tihkic 
kachuc nuhmei, hykey nuhmei kaniw lat maek ge. Kumtina khouringh guay hei 
daicthau khithkhit ku mak ge. Maansei thu kalat nai e kumtina daicthau khithkhit 
ku bam tuang e. Maansei tuang charuangc khatnic lunghlwan daicthau khithkhit 
kuna bam e. Maansei rui lat paan khourui khat lev khat lung-lat saa ndauhpat re, 
thay kari e khatnic dymdwan e. Latrik nyngtyng, science, technology, chamv, 
lulat kaguayna hei lat paan rui tithay pat re, khatnic ncham e, khatnic mi guay 
hei rui maansei saengcthau daicthau khang pumtan sw e. 

Maansei rui lungning khou naimei nyngtyng, kahawmei, laaniimei, 
lazihmei, nzianmei, karaengmei, saapat re. Mihei kathiak kanei nai e - mwang 
rui saamei lat khatnic hymei lat twmei hei e. Mi kanei kak khouhei saamei lat 
rui hymei lat khangsuangc kadai sw e. Mi lam hei asaekc nai e: 

(1) Kandihramc khou maansei rui lat tihei sinswna saamei rui sinswna hymei 
khang-suangc geic hian e. Lat tihei sinswna saaguaangmei thu tingsaengc 
the tihkic hymei hei thu nkhamhna naiguang tuang e. 

(2) Maansei akhat hei puancloumei tangv asaanh makna lat hei saa kahouh 
the. 

(3) Saamei lat hei hymei lat khangsuangc sinsw hian e. Kumna saamei lat hei 
hymei lat khangsuangc kabi sw e. 

(4) Hymei lat hei thu saabammei lat khwan tatei maengh hamhethei kahiak 
rui lynna hykeyloumei lat tatei e. 

(5) Tihkic, lat hykey lana nchammei rui lat tihei tidaicthau, tigaythau ngam e. 

(6) Alauc nunc khang thaygay liangmei lat thu puilat hei the. 

(7) Puilat hei chapriak patpui bamv khatnic ryloupui bamv e. Puilat nai saanv 
zaatctei naibam pwni, puilat amaankeypui nungc tei mi zaatc tei nic 
amaankey the. 

1.2.0 LINGUISTICS 

Linguistics tabui ta cho? Lat tihei kathiak kalwan naina kathai kariangmei 
Iwan tihei Linguistics twna thay e. Lat Kathaimei Lwan (Linguitics) hei social 
science pangc khou branch akhat re. Mi lunge khoutei Phonetics khatnic 
Phonology twmei khwan kathaimei lwan nai e. 

1.3.0 PHONETICS 

Phonetics tabui ta cho? Lat akhat zamh kabah naimei khwan hei akumhna 
saapat bo twmei latsaamei naatnu lev kariang naina kathaimei lwan tatei 
Phonetics twna thay e. Lat akhat khwan akumhna pat bo, rahpat bo, chupat bo 
khatnic kabiswna khwan hei tabui twnteirui kahouhna pat cho, tabui naatnu rui 
tipat cho twmei khwanpatbamv lev latsav khwan (speech sound) kariang naina 
nsunhna kathaimei lwan guay tihei lat akhat zamh Phonetics twna thay e. 

1.4.0 PHONOLOGY 

Lat hei kabah naimei khwan e. Mi kumhmei khwan tei duanc kariu lana 
latkaeng kasiamh e. Latkaeng azuh duanc kariu lana latrian kasiamh e. Khwan 
tihei nsunhna baibakkey pwkhou kabah tipat ngammei khwandiu mphang e. 
Mihei kumcna Lat akhat zamh Khwan, khwandiw, khwanlangv, latsaamei naatnu 
guay nsunhna kathai lana duancloumei Khwan Lwan ta Phonology kaw e. 

Lat kathaithau pwkhou maansei rui saapat bammei latsav khwan tei 
diangena kathai e. Mi tatei English khou Speech Event twna thay e. Saapat 
bammei latsav tei chy khourui thauna ruak nganv khou naimei naatnu kiak kiak 
rui taanhmei guay thei laypui tuang e. Rey liangmei khou, saa nipui mei py 
khoutei saapat nimei lat tei nay rey the. Mitei saapat khang zeiriang lau launa 
guay rui taanvsw e. Zeiriang lau launa guay tei rui ruak khourui chy nganv khou 
naimei latsav naatnu guay tatei kahi e. Mithei tei layna latsaa khou kazauhmei 
naatnu guay tei taanv taancthauna khwan tipat re khatnic mitei rui mpaeng 
khou mpwan khoutei pakpat re khatnic mitei rui sound wave (khwan muat) 
tipat re. Tipat bammei khwan muat heirui nking bammei nukuanc khou guangna 
kahi e. Kumna saabampui mei rui saaniimei lat tei guangna nukuanc khou kahi 
tina chubampui mei tei rui thaybam tuang e. Mihei kumcna saabammei lev 
chubammei hei khwan (sound) khourui lat tei thay alamv e. Kumna saabammei 
lev chubammei kanei tei mi lat lwan, lat thiak guay tei thay nchamc e. 

Kumna Phonetics lwan theilayna Ruangmei lat zamh khwan, khwandiu, 
khwan-langv, latsaamei naatnu lam guay nsunhna kathai lana duancloumei lwan 
tihei Ruangmei Phonology twna thay e. 

1.5 GRAMMAR 

Grammar tabui ta cho? Grammar hei latriak ta e. Grammar hei lat zamh 
thiak-riak guay tel duanc kaduai lana kasiamhpat tuang e. Kumna lat khat zamh 
grammar twmei hei - aseicdou kaanc khou saa bammei lat tei kathai kariang 
lana mi khouteirui laatowmei lat zamh thiak-riak guay tei the. Kumna mi 
kumhmei grammar khoutei kabangc khou hylou bammei kathai Iwan guay hei 


nai pwm. 



(D 

Phonology - 

Khwan khatnic khwanhiak guay kathaimei Iwan; 

(2) 

Morphology - 

Latkaeng kathaimei Iwan; 

(3) 

Syntax 

Latrian kathaimei Iwan; 

(4) 

Semantics - 

Kabah kathaimei Iwan. 


Lat zamh grammar thay ethei lat tatei puilat swna saa bammei nunc tei 
rui lat zamh thiak-riak guay tei mincna thay khourui lat tei piu chuyna piu ngam 
e, khatnic lat baihmei saamei nunc rui mi lat tei ncham lana thay khang karamc 
pwkhou gaengmei tei laatow e. 

Lat ncham bammei nunc rui lat tei charuangc khou akumhna piu tuang 
cho twmei thay khang kage nai e. Heic zaengrui ncham khang hypatloumei 
grammar khou hei socio-linguistics lev kage naimei latbamvazuh nic tikazauhlou 
khang kage naibam e. 


KATHAI D WAN 

1. Maansei kalwnlung khourui kalaihna daicthau khithkhit ku bammei hei tabui 
zaeng cho ? 

2. Maansei lev khouringh khiannahmei tabui tei cho? 

3. Lat paan khourui guangmei nyngtyng guang e. Kalam dincna saa o. 

4. Kakhanhmei lungning, mang manvmei, kahawmei guay hei tabui rui saa 
ndauhpat ngam cho? 

5. Lat hei kazaat kanei nai e. Tabuibui tei cho? 

6. Linguistic tabui ta cho? 

7. Phonetics tabui ta cho? 

8. Ruangmei Phonology tabui ta cho? 

9. Grammar tabui ta cho? 

10. Grammar khou kage naimei Iwan asaekc nai e. Tabubui tei cho? 

2.0 KHWAN PATMEI LWAN 

(Sound Production) 


Lat kathaithau pwkhou maansei rui saapat bammei latsav khwan tei 
diangcna kathai e. Mi tatei English khou Speech Event twna thay e. Saapat 
bammei latsav tei chy khourui thauna ruak nganv khou naimei naatnu kiak kiak 
rui taanhmei guay thei laypui tuang e. Rey liangmei khou, saa nipui mei py 
khoutei saapat nimei lat tei nay rey the. Mitei saapat khang zeiriang lau launa 
guay rui taanvsw e. Zeiriang lau launa guay tei rui ruak khourui chy nganv khou 
naimei latsav naatnu guay ta tei kahi e. Mithei tei layna latsaa khou kazauhmei 
naatnu guay tei taanv taancthauna khwan tipat re khatnic mitei rui mpaeng 
khou mpwan khoutei pakpat re khatnic mitei rui sound wave (khwan muat) 
tipat re. Tipat bammei khwan muat heirui nking bammei nukuanc khou guangna 
kahi e. Kumna saabampui mei rui saaniimei lat tei guangna nukuanc khou kahi 
tina chubampui mei tei rui thaybam tuang e. Mihei kumcna saabammei lev 
chubammei hei khwan (sound) khourui lat tei thay alamv e. Kumna saabammei 
lev chubammei kanei tei mi lat Iwan, lat thiak guay tei thay nchamc e. 

Lat hei khwankiak guay kariuna saapat re. Mi khwankiak guay hei akumhna 
saapat tuang cho twmei thay nuh khang latsaamei naatnu guay kalwn khatnic 
kathouc guay thay mei kage nai e. 


2.1.0 LATSAAMEI NAATNU GUAY (Speech Organs) 

Latsaamei naatnu guay hei kadaiswna taektwtumei, zangvmei khatnic thiulaa 
laa khou piu e. Heickumna mi guay rue khoutei latsaamei taanv nic haap 
nkuanlou e. 


huhni 


chy huh 


baleyhu _ 
baleydaeng 
& a| ey baleychung 
baleythei 



ruak 

khwan patbamv 


tangvnangh tanhmei twn 
tangvnangh mbuaihmei twn 


jf~ nap chaeng 
mpwan chaeng 

Latsaamei Naatnu 

Meicthiu laa pwkhou phuan khourui patmei mpwan tei mpwanchaeng khou 
pat lana mwang biak tho hamhethei nwkwang biak tho, hamhethei kaneimei 
khou tatna mpaeng thangc pat re. Kumna phuan khourui patmei mpwan hei sinsw 
lana khwan-guay hei tipat tuang e. Mpwan hei patmei ganv khou thinghmei, 
khamvmei, mpatmei azuh tii lana latsaamei naatnu guay ta kathouc kathouc 
khou piu lana lat zamh khwan guay tipat re. 


Mpwanchaeng Iwan khou ruak twn khwan patpui bamv nai e. Mi khoutei 
mpumei laancpat laancgut nuhmei Khwanpat Bamv 
(vocal cord) twna kawmei kanei nai e, mi tei lev phuan 
khourui patmei mpwan lev ariu e. Vocal cord kanei tei 
rui khwanpatbamv khou naimei phoumei glottis mwang 
tei kagumc lana thiulaa thingc e, khatnic taleina laancpat 
pwkhou mpwan tei vocal cord kanei ta tei tikadunhmei 
lev kazauhna mpwan chaeng khoutei patruan pat re. Vocal 
cord kanei tei kadunhna kalung pwkhou khwan pat re. 
Vocal Cord kanei tei kadaeng kanei tei haana laanclou pwkhou mpwan tei khamvmei 
maekna nzut phuthphut pat re. Mi ganv khoutei. Vocal Cord tei kalung mak ge. 
Kumtina mi khoutei khwan pat mak ge. 



Khwan patbamv 


Phuan khourui patmei mpwan tei tangnangh khou mbuaihmei tei kalung 
timak gethei mwang biak thu asaekc nwkwang biak thu asaekc pat re. Tangvnangh 
khou mbuaihmei tei nthei biak tho tiduaplou tithei nwkwang chaeng khamv e, 
kakhaeng nkauh kuna tangvnangh khou mbuaihmei tei lev tikariu tithei huh 
biak thu tipat mak ge, mpwan tei nwkwang biak tho pat re. Chy kanei kachipna 
phuan khourui patmei mpwan ta thingc nuh e. Baley rui huhni guay khou 
duaplouna phuan khourui patmei mpwan ta thingc nuh e. Chy rui ahah, kachip, 
chy lev huh kak khou mpwan tipatna, baley rui key, ku, kathinpat, satgut twna 
phuan khourui patmei mpwan ta tei talicna lat khwan kazaat kazaat tipat re. 
Heickumna, chy, huh, huhni, baley, tangvnangh, nwkwang, ruak, ruaknac 
khatnic phuan miguay hei latsaamei naatnu guay the. 

3.0 RUANGLAT KHWANLWAN KATHAIMEI 

(Ruangmei Phonology) 


Kahu khou nic kathai kan the. Aniw rui tingmik pum saabammei lat ti hei 
khwan tipatbammei, kabah tipatbammei khwankiak, khwanlangv, latkaeng kiak, 
khwangwan khatnic kahiak piumei Iwan nai e. Mi guay hei kathaimei Iwan ta 
Phonology twna kaw e. Ruanglat Phonology hei ncham khang mi Khwanlwan 
Kathaimei latlangv khouhei hylou e. 

3.1.0 Kabiswmei Khwan (Basic Elements of Ruangmei Sound) 

Lat hei saabammei khourui hykeymei Iwan khou tatgut pwkhou kahiak 
kage naiguang e. Kahiak hei saabammei zaat zamh latkhwan native sound 
theitei layna khwandiu guay katakpat rey pwni. Kumna katakpatloumei khwandiu 
guay tei kahiak duanclou pwni. Mi hiak guay tei sinswna mi zaat zamh lat tei hy 
pwni. Kumna khwandiu katakpat khang rey liangmei khou thaylou nimei thu 
kathai bammei lat zamh Kabiswmei Khwan ( Fundamental Elements of the 
Native Sound) hei kathaipat rey nina e. Mi thei hei layna Ruanglat khwan guay 
katakpatlou the. 

Ruanglat zamh Kabiswmei Khwan hei kathumh nai e. Mi kathumh hei rui 
Ruangmei latkaeng guay ta kabah baicbaina tipatlou e. Mi kathumh hei kariuna 
Ruanglat Khwan kapwm tei sw e. Miguay hei the Ruanglat zamh gay nkauhmei 
(uniqueness), baihmei lev nchamcmei ( similarity) khatnic takhauhkhaumei 
(,pecularity) kiu. Ruanglat zamh kabiswmei Khwan hei kabangc khou tiiloumei 
hei kumcna zauc nuh e. 



Mi kathumh hei Ruanglat zamh kakui kaluang swmei Sound System 
kiu the. Mi kakui kaluang swmei system lunge khouhei system kalau launa 
peyna nai dat he. Miguay tei nzaengna kathai ariu pwni e. 

Thaygay khang aniw kabangc khouhei kumcna zauc kho - 

(i) Ruanglat hei khwandiu (phoneme) hiak nsynna hyna kabah tipat 
ngammei latkaeng peyna nai e. 

(ii) Miruc khoutei, nwkwang Khwan nic nai e. Nwkwang khwan rui 
Ruanglat ta kabah tipatloumei latkaeng peyna nai e. Kumna Ruanglat 
khwan khouhei nwkwang khwan hei nic kabah tii ngammei 
khwandiu (phoneme ) muay e. 

(tii) Ruanglat hei khwangwan naimei lat re. Khwangwan rui latkaeng ta 
kabah tipat re. Khwangwan baic ethei latkaeng zamh kabah nic 
baic e. Kumna Ruanglat khwan khouhei khwangwan hei nic kabah 
tii ngammei khwandiu (phoneme) muay e. 

Thaylou khang: 

(a) Khwandiu guay hei kahiak duanclou nina e. Nwkwang Khwan khatnic Khwangwan 
hei khwandiu e, kahiak duanclou nina e. 

(b) Roman Script khou Nwkwang Khwan khatnic Khwangwan hiak maek ge. Kumna 
Ruanglat hy khang Roman Script hei sinsw pwkhou Nwkwang Khwan khatnic 
■Khwangwan hy khang extra.symbol kage nai e. 

Karuc khou saabammei (i), (ii), (iii) hei zauc kho. 

Khwandiu ( phoneme ) hiak na hyna kabah tipat ngammei latkaeng: 
Latkamv khang - 

It./ + /a/ + Inf = t+a+n = tan (leg) twmei kabah naimei latkaeng tipat re. 
tan khouhei nwkwang khwan hiak ‘n' kahu khou haaplou ethei kabah 
baihmei latkaeng sw e. n+tan = ntan (to train) twmei kabah baihmei 
latkaeng sw e. 

ntan khouhei bumkeymei khwangwan hiak V hei kathei khou haaplou 
ethei kabah baihmei latkaeng sw dat re. ntan+v = ntanv (to tease) 
twmei kabah baihmei latkaeng swdat re. 

Kumna Ruanglat tihei kabah tipatbammei Kabiswmei Khwan 
(fundamental elements of sound) kathumh nai e. Mi kathumh hei rui Ruanglat 
khwan guay ta kabah tipatlou e. Mi kathumh kiu thu - Khwandiu (phoneme), 
Nwkwang Khwan (Prenasalised sound), khatnic Khwangwan (Tone) - mi guay 
hei e. 


-7- 



Ruangmei Grammar for Classes XI & XII 


Latkamv: 

Khwandiu hiak nsynna Nwkwang Khwan 


Khwanqwan 


t+a+n = tan 
(les) 


n+tan = ntan 
(to train) 


ntan+v = ntanv 
(to tease) 


r+aa = raa 
(to dismantle) 


r+i = ri 

(more, overtake) 


d+u+i = dui 
(water) 


ntan+h = ntanh 
( iron) 

n+raa = nraa nraa+v = nrav 

(to split, to clear, to pick) (to make tower, to infect) 

nraa+h = nrah 
(folk violin) 

n+ri = nri nri+c = nric 

(to rub, spin) (a wild vegetable) 

nri+h = nrih 
(axe) 

n+dui = ndui ndui+h = nduih 

(semi liquid) ( to lay egg) 


Kumhpui zaengrui Ruanglat Phonology hei kathumh patna kathai pwni. - 

(1) Phoneme - Khwandiu lam kathai pwni, 

(2) Prenasalized sound - Nwkwang khwan lam kathai pwni. 

(3) Tone - Khwan-gwan lam kathai pwni. 


3.2.0 khwandiu (Phoneme) 

Phoneme (khwandiu) tabui ta cho ? Khwandiu akumhna matatpat tu cho ? 

Kabah naimei khwanlangv akhat hamhethei latkaeng akhat tihei kakiak 
kakiak swbakkey pwkhou kabah tiipat ngammei khwankiak kiak mphang e. 

Latkamv khang, kabangc khou tiiloumei latkaeng pu, mat, kai, tan miguay tihei 
swbak lana zauc kho. (Slash kanei rui chapna hylou ethei mitei phoneme e, 
slash kazauh mak get hei khwanhiak ge.) 

latkaeng khwanhiak khwandiu 

(word) (symbol) (phoneme) 

pu (father) = p + u = /p/ + /u/ 

pu twmei hei /pi lev lu/ kariuna pu twmei kabah naimei khwan tipat 
re. Mitei kumcna mat, kai, tan khwankiak kathumh kathumh kariu lana kabah 
naimei latkaeng akhakhat tipat re. 

latkaeng 


khwanhiak khwandiu 


mai (fire, tail) = m+aa+i = /m/+/aa/+/i/ 

gan (curry) = g+a+n = /g/+/a/+/n/ 

lat (language) = l+a+t = /l/+/a/+/t/ 

Karuc khou latkaeng guay swbakkey pwkhou nkhamh khou nthyam liangmei 
swbak dat nuh makmei khwankiak swna iaaaupmgtnl hei laatow e. Mi 
khwankiak guay hei khat lev khat kariu lana kabah baic baicna tithay ngam e. 
Kumna mi guay hei Ruanglat khwan khou nthyam liangmei khwankiak raana the. 
Mi kumhmei khwankiak tihei Phoneme (Khwandiu) twna kaw e. Segmental 
Phoneme twna nic thay e. 

Nthyam liangmei khou kabah tinai ngammei, khat rui khat phaan lyn 
nuhmakmei khwanhiak guay tatei phoneme twna kaw e. 

Mi phoneme guay tihei kalangv kanei patna dame e. Kalangv khat ta Vowel 
Phoneme, khatnic kalangv kaneimei ta Consonant Phoneme twna kaw e. 


3.3.0 VOWEL 

Phoneme ta Khwandiu kaw e. Khwandiu pangc khou khwan naimei, 
karaana, kanei, kathumh kariuna khwan tipat ngammei khwandiu (phoneme) ta 
Vowel Khwandiu kaw e. Ruanglat khwan khou Vowel System hei kabangc 
khou hyloumei hei kumcna zauc nuh e. 

3.3.1 VOWEL MATATPATMEI (Establishment of Vowels) 

Khwan Matatmei tabui ta cho? 

Khwan kathaimei Iwan khou aniw rui thaylou rey nimei nai e. Mikiu thu 
latkaeng hamhethei khwanlangv(syllable) akhat khwan hei khwankiak kanei 
kathumh duanckariu lana saapat tuange. Mi khwankiak tihei khwandiu (phoneme) 
twna kaw e. Khwanlangv akhat khou khwandiu hiak hei tabui twn bam cho 
twmei hei khwan kathaimei khou matat re. Latkamv khang kiu - lat twmei 
latkaeng khouhei /l/ hei kahouh khou, /a/ hei nchung khou, /t/ hei luaimei 
khou bam e. Mi khwandiu naimei bamv tatei Place of Occurrence twna thay e. 

Places of Occurrence hei kathumh patna zauc e. Miguay kiu thu - initial 
occurrence, medial occurrence khatnic final occurrence mihei e. 

Initial Occurrence (Kahouh khou) 

Khwanlangv kahouhmei khou naimei, kazauhmei tatei Initial Occurrence 
twna thay e. Initial (kahouhmei) twna duina thay e, hy e. 

Latkamv: nans, nap, nip. Mi khwanlangv khatnamei latkaeng guay 

khouhei Ini, Ini, Ini hei Initial Occurrence sw e. 

Medial Occurrence (Nchung khou) 

Khwanlangv nchung khou naimei, kazauhmei tatei Medial Occurrence 
twna thay e. Medial, mid (nchung) twna duina thay e, hy e. 

Latkamv: nans, nap, nip. Mi khwanlangv khatnamei latkaeng guay 

khouhei /a/, /a/, /i / hei Medial Occurrence sw e. 

Final Occurrence (Luaimei khou) 

Khwanlangv luaimei khou naimei, kazauhmei tatei Final Occurrence 
twna thay e. Final (luaimei) twna duina thay e, hy e. 

Latkamv: nans, nap, nip. Mi khwanlangv khatnamei latkaeng guay 

khouhei /ng/, Ipl, /p/ hei Final Occurrence sw e. 

Latkamv khang Ruanglat khwan khou /a/ hei nai e twna matatpat the. 
Kumetnei Ruanglat khwan khou /a/ hei tabuibui twn kazauh cho twmei matat 
dat pwni. Zauc kho - ai, bam, ta twmei chalah liangmei latkaeng kathumh 
khouhei /a/ hei tabuibui twn kazauh cho twmei. ai khouhei /a/ hei initial sw 
e; bam khou /a/ hei medial sw e; khatnic ta khou /a/ hei final sw e. Mihei 
kumcna, khwan kathaimei khou khwandiu (kahiak) kaguayna ta khat khat swna 
matat re, matat pwni. 

Ntaw thu Ruanglat khwan khou vowel phoneme azuh nai cho twmei 
kathai kho, matat kho. Mihei kabangc khou tiiloumei Minimal Pair Contrast 
thiak hei piuna matatpat nuh e. 

(a) VOWEL MATATPATMEI (Establishment of Vowels) 

Ruanglat khwan khou Vowel akumh akumhmei tei cho, khatnic kasing 
azuh nai cho twmei hei matatpat khang sw kho. Kabangc khou tiiloumei minimal 
pair contrast guay hei zauc kho. 

/a/ : lul 

tan Ruanglat khou tan hei phay ta e, tun hei kuat ta e. Mi khwanlangv khat 

tun khatnamei latkaeng khat khat hei rui kabah baih baihmei latkaeng khat 

khat tithay e. Mi khou hei t t hei lev n n hei thu nchamc ngam the, 
tihkic a u hei thu nchamc mak ge. Mi khouhei nchamc makmei a u kanei 
hei rui kabah baih baihmei khwanlangv hamh ethei latkaeng tipat re 
twmei how e. Kumna Ruanglat khwan khou a u khwan hei nai e kabah 
tipat ngammei khwan kiak ge twmei ndauh e. 

Kazauhpui bamv (Places of Occurrence) 

Initial Occur ranee Medial Occurrance Final Occur ranee 


lal 

asanh 

gan 

na 


abah 

nap 

ta 


agay 

bak 

la 

lul 

u (duh tho) 

sun 

pu 


- 

thun 

mu 


- 

mun 

tu 


/i/ : /aa/ 

kin Kin hei maansei kin ta e, kaan hei tat kaanmei ta e. Mi khwanlangv khat 
kaan khatnamei latkaeng kanei hei khwan baic baic e, kabah nic baic baic e. Mi 
khouhei k k hei nchamc e, n n hei nic nchamc e. Tihkic, i aa hei nchamc 
mak ge. Mi nchamc makmei khwankiak kanei hei rui kabah baih baihmei 
khwanlangv khat khat tipat re. Kumna Ruanglat khwan khou i, aa khwan hei 
nai e, mihei kabah tipat ngammei khwan kiak ge twmei thay e. 

Kazauhpui bamv (Places of 

Initial 

/// 


/ da! 


Occurrence) 

medial 

final 

rin 

si 

thing 

ki 

tin 

ri 

paan 

paa 

daan 

gaa 

laamh 

chaa 


/a/ : /ae/ 

lang lang, laeng twmei khwanlangv khat khatnamei latkaeng kanei hei kabah 
laeng baic baic e. Mi khou hei l, l kanei hei nchamc e; ng, ng hei nic nchamc 
e. a, ae hei nchamc makmei khwankiak kanei e. Mi nchamc makmei 
khwankiak kanei hei rui tiilou bammei khwanlangv hamhethei latkaeng 
kanei tihei kabah baihbaihmei tipat re. Kumna Ruanglat khwan khou a 
,ae khwan hei nai e, mi nei hei kabah tipat ngammei khwan kiak ge 
twmei ndauh e. 

(/a/ hei karuc khou matatpatlou tang kan the, kazauhpui bamv nic lyan 
kanthe.) 


Kazauhpui bamv (Places of Occurrence) 
Initial medial 


lael 


baeng 

chaeng 

khaek 


final 


/el : /o/ 

the the, tho twmei khwanlangv khat khatnamei latkaeng kanei hei kabah 
tho baic baic e. Mi khou hei th th kanei hei nchamc e. Tihkic e, o hei nchamc 
makmei khwankiak kanei e. Mi nchamc makmei khwankiak kanei hei rui 
tiilou bammei latkaeng kanei tihei kabah baic baina tipatlou e. Kumna 
Ruanglat khwan khou e, o hei latkaeng kabah tiipat ngammei khwankiak 
swna nai e twmei ndauh e. 

Kazauhpui bamv ( Places of Occurrence) 

Initial medial final 

/el - - phe 

khe 

ge 

/o/ - - kho 

tho 

lo 

Thaylou nimei - 

(1) e hei Ruanglat khwan khou initial khou khatnic medial khou maek 

ge, tihkic final khou nai e. Khatnic aspect marker swna piu e. 

Latkamv khe, ge, the, 

guang e, til e, bam e, nai e. 

(2) o hei Ruanglat khwan khou initial khou ov twmei khou na nai e. (ov 
hei kabiswmei hamhethei katupna piumei latkaeng hamh e.) 
Baihmei khou initial khou, medial khou maek ge, tihkic final khou 
nai e. Khatnic imperative mood marker swna piu e. 

Latkamv bo, kho, tho, cho, lo; 

saamei piu o, manggay o, kalum o. 

Ntaw thu aniw thay the, mikiu thu Ruanglat khou kabah tipat ngammei 
monophthong hei kasing chanei nai e. Miguay tei kabangc khou hylou e. 

/a/ /aa/ /ae/ /e/ /i/ /o/ /u/ 

Thaylou khang: 

aa, ae hei kahiak kanei hamh e, akhatna de. 

Kahiak kanei rui akhatna swmei tihei digraph kaw e. 

Vowel akhatnamei khwan ta Monophthong kaw e. Kabangc khou tiiloumei 
guay hei Ruanglat khwan zamh Monophthong the. 

a aa ae e i o u 

(b) DIPHTHONG MATATPATMEI (Establishment of Diphthongs) 

Diphthong twmei thu vowel kanei kariumei khwan ta e. Ruanglat khou 
Diphthong azuh nai cho, akumh akumhmei tei cho, matatpat khang sw kho. 

/ei/ : /ai/ 

pei Pei hei kailuangcmei latlu dymdwanpui phwam ta e, pai hei nkamv pai, 
pai biluai pai kumhmei kapai swmei ta thay e. Mi khwanlangv khat khatnamei 
latkaeng kanei khouhei p, p hei nchamc e, ei levai hei nchamc mak ge. 
Mi ei lev ai hei p lev kariuna kabah baih baihmei latkaeng kanei tipat 
re. Kumna Ruanglat khwan khou ei lev ai diphthong nai e twmei thay e. 

Kazauhpui bamv (Places of Occurrence) 

Initial medial final 

bei, nei, rei 

ai - mai, kai, lai 

/ia/ : /ua/ 

sian Sian hei sianphai ta e, suan hei lu suanmei ta e. Mi khwanlangv kanei hei 
suan kabah baih baihmei latkaeng khat khat re. Mi khouhei s, s hei nchamc e, 
n, n hei nic nchamc e. Tihkic ia lev ua hei nchamc mak ge. Kumna mi 
nchamc makmei kanei hei rui khwanlangv hamhethei latkaeng kabah 
baih baihmei tipat re twmei how e. Kumna Ruanglat khwan khou ia lev ua 
diphthong hei nai e mihei kabah tipat ngammei khwan kiak kanei kariumei 
e twmei thay e. 


/ei/ 

/ai/ 


Kazauhpui bambv (Places of Occurrence) 


/ia/ 


Initial medial final 

lian 

rian 

mian 


/ua/ 


phuan 

nuan 

buanh 

liul : /ui/ 

piu Tiiloumei khwanlangv khatnamei latkaeng kanei piu, pui hei kabah baih 
pui baihmei latkaeng kanei e. Mi khouhei p p hei thu nchamc: e, tihkic 
diphthong iu ui kanei hei nchamc mak ge. Kumna mi nchamc makmei 
kanei hei rui kabah baih baihmei tipatlou e. Kumna Ruanglat khwan 
khou iu, ui khwan hei nai e mihei kabah tipat ngammei khwan e 
twmei hei ndauh e. 

Kazauhpui bamv (Places of Occurrence) 

Initial medial final 

/iul - - khiu, riu, liu 

luil - - mui, dui, rui 

(/iu/ khwan hei sound environment thei layna liol khwan saapui ganv nai e, 
tihkic kabah thu baih mak ge, intonation asaekc gut re. Kumna kabiswmei 
khwan kiu thu liul hei e.) 

laul : /ou/ 

rau Tiilou bammei latkaeng kanei rau, rou hei kabah baih baihmei latkaeng 
rou kanei e. Mi latkaeng kanei khouhei r, r thu nchamc e tihkic au lev ou 
thu nchamc mak ge. Mi nchamc makmei kanei hei rui mi latkaeng nei tihei 
kabah baih baihmei tipatlou e. Kumhpui zaengrui au khatnic ou hei Ruanglat 
khou kabah tipat ngammei khwan e twmei dine e. 

Kazauhpui bamv (Places of Occurrence) 
initial medial final 

laul - - lau, hau, rau 

loul - - tou, bou, gou 

Ntaw thu thay the, mi kiu thu Ruanglat khou diphthong tachat nai e. 

Mi guay kiu thu kabangc khou hyloumei guay hei e.- 

/ia/ /iu/ le\l /ail loul laul lual /ui/ 
liol khwan nic nai e. Sound environment theilayna liul khwan hei liol 
swna piupui twn nai e. Tihkic liol khwan hei kabiswmei diphthong khwan 
hamh e, liul zamh variant de. Kumna liol khwan hei Diphthong Khwan akhat 
swna baicna aseic nganv thu chak mak ge. 

(c) TRIPHTHONG MATATPATMEI(Establishment of Triphthongs) 

Vowel Kathumh Kariumei Khwan ta Triphthong twna thay e. 

/iau/ : /uai/ 

riau T|ilou bammei latkaeng kanei riau, ruai hei kabah baih baihmei latkaeng 
ruai raana e. Mi latkaeng nei khou hei r, r thu nchamc e, tihkic iau lev uai 
hei nchamc mak ge. Mi nchamc makmei kanei hei rui mi latkaeng nei 
tihei kabac baih baihmei tipatlou e. Kumna mi khouhei aniw rui thay e, 
mikiu thu Ruanglat khwan khou iau khatnic uai hei nai e, mihei kabah 
tipat ngammei khwan e twmei hei e. 

Kazauhpui bamv (Places of Occurrence) 
initial medial final 

- - liau, phiau, kiau 

- - luai, tuai, suai 

Ruanglat khwan khou triphthong kanei nai e, mitei kabangc khou hylou e. 

/iau/ /uai/ - mi nei hei e. 

Mi triphthong kanei hei latkaeng luaimei (final) khou nai e. 


3.3.2 Vowel Saapatpui Bamv 

Ruanglat khou vowel chanei nai e. Miguay hei kalwn khatnic 
khwanbamv tei zauc kho. 


Chy nwuic makmei 


Chy mwuicmei 

Mi vowel guay hei saa pwkhou khwan kachynmei nai e, kurnna vowel 
kaguayna khwan kachynmei naimei phoneme raana e. Khwan patpui bamv 
ruaknac kachyn pwkhou ruak nic kachyn e. Kurnna khwan kachynmei naimei 
phoneme ta Voiced Phoneme - ruak kachynmei phoneme twna kaw nuh e. 
Vowel guay hei saapat pwkhou khwan patpui bamv khou phuan khourui patmei 
mpwan ta taleina khamv khath twloumei hamhna huh lunge khou khamvmei 
maekna saapat re. Kurnna khwan kachynmei, phuan khourui patmei mpwan 
ta huh lunge khou tikhamv tuang maekna saapatmei khwanhiak ta vowel 
kaw e. 

Vowel ta kalwn dine pwkhou sinsw bammei baley, baley rtkauhmei- 
naamei, khatnic chy Iwnlung mi kathumh hei gut re. 

(i) Baley langv ta baley twan, baley laa, baley bi , 

(ii) baley nkauh-nnaa ta nkauh, nchung, nnaa; 

(iii) chy Iwnlung ta chy ngguicmei, chy ngguic makmei 
- heickumna khaklangc pat re. 

Karuc khou maengh khouhei zauc kho - mihei mwang lunge khourui 
vowel khwan saapatpui bamv nchinlou tuang e. Kabangc khou hyloumei vowel 
guay Iwn dine pwkhou mi maengh hei lev kariuna zauc o. 

/i/ Mi vowel hei saapat pwkhou baley twan nkauhna kakhaeng ku e, chy 
ngguic mak ge. Mi tihei baley twan, nkauhmei, chy ngguic makmei vowel 
kaw e. Mi vowel hei latkaeng khwanlangv (syllable) nchung (med) khou, 
luaimei (final) khou kazauh e. 

Latkamv 


initial 

medial 

final 

- 

bin 

bi 

- 

dim 

hi 

- 

§it 

si ’ 


lei Mi vowel hei saapat pwkhou baley twan hei kalaan gei khou kakhaeng 
nkauhthau e, chy ngguic mak ge. Mi tihei baley twan, kalaan, chy ngguic 
makmei vowel twna kaw e.- Mi vowel hei khwanlangv kahouh khou khatnic 
nchung khou karaana khwan swna zau mak ge. Khwanlangv luaimei (final) 
khou zau e, khatnic verb, aspect marker swna piu e. 

Latkamv 

initial medial final 

e 

khe 

le 

/a/ Mi vowel hei saapat pwkhou baley laa kalaan gei khou nkauhna khuang 
ku e, chy ngguic mak ge. Mi vowel tihei baley laa, kalaan nkauhmei, chy 
ngguic makmei kawe. Khwanlangv kahouh (initial) khou, nchung (med) khou, 
khatnic luaimei (final) khou zau e. 

Latkamv 


initial 

medial 

final 

abah 

mat 

la 

asanh 

lat 

na 

Alangh 

dat 

ta 


/ae/ Mi vowel hei saapat pwkhou baley laa hei nnaakey khath twna saapat 
re, chy ngguic mak ge. Mi vowel tihei baley twan, nnaamei, chy ngguic 
makmei twna kaw e. Mi vowel hei khwanlangv nchung khou na zau e, 
kahouhmei khatnic luaimei khou zau mak ge, k, ng final swmei khwanlangv 
nchung khou na zau e. 

Latkamv :■ 

initial medial ■ final 

baeng 
kaek 
laeng 

/aa/ Mi vowel hei saapat pwkhou baley laa hei nnaakey khath twna saapat 
re, chy ngguic mak ge. Mi vowel tihei baley twan, nnaamei, chy ngguic 
makmei twna kaw e. Mi vowel hei khwanlangv nchung khou khatnic luaimei 
khou zau e. 

Latkamv 

initial 

medial 

final 

baat 

laa 

kaan 

paa 

khaam 

saa 

/o/ Mi vowel hei baley bi tei kalaan khou nkauh khath twna khuangthau lana 
saapat re, chy ngguic e. Mi tihei baley bi, kalaan nkauhmei, chy ngguicmei 
vowel kawe. Mi vowel hei khwanlangv kahouhmei khatnic nchung khou karaana 
khwan swna maekge. Khwanlangv luaimei khou thouhmei khatnic karianhmei 
khou piu e. 

Latkamv 

initial medial final 

o, kho, tho 

Thaylou khang: 

lou, khou, pou latkaeng khou o+u kariumei diphthong swna how 
e. Tihkic ou hei a+u zamh diphthong e. a+u diphthong hei ou 
swna hy e.'o’ lev kariumei diphthong maek ge. 

/u/ Mi vowel hei baley bi nkauh khuang kuna saapat re, chy ngguic e. Mi 
tihei baley bi, nkauhmei, chy ngguicmei vowel kaw e. u karaana dingmei 
latkaeng khatna nai e - u tho. Mi hamhna u rui initial swmei latkaeng baihmei 
Ruanglat khou maek ge. Tihkic, u hei khwanlangv nchung khatnic luaimei 
khou geicna zau e. 

Latkamv 


initial 

medial 

final 

u 

gut 

mu 

- 

bun 

tu 

- 

sung 

pu 


KATHAIDWAN 

1. Phonology tabui ta cho ? Phoneme hei kazaat azuh nai cho ? Tabui tabui cho ? 

2. Lat saa khou kazauhmei naatnu guay tabui tabui cho ? Kazanc hyna dine o. 

3. Ruanglat khwan ta kabah tipat bammei kabiswmei khwan kathumh nai 
e. Tabui tabui tei cho ? 

4. Vowel khwan hei akumhna matatpat tu cho ? Minimal Pair Contrast thiak 
sinswna 

/a/ : /aa/ khatnic I\I : /u/ hei Ruanglat khwan khou nai e twmei lyan o. 

5. Ruanglat khou vowel azuh nai cho ? Hyna dine o. 

6. Vowel chanei hei saapat khou sinswmei baley langv, baley nkauh-naa, 
khatnic chy - mi guay zamh Iwnlung chart khat hy lana dine o. 

7. Hyloumei vowel guay hei latkaeng nchung (medial) khou kazauhmei 
latkaeng khat khat hy o. 

i, a, ae, aa, u 

8. Ruanglat khwan khou khwanlangv nchung (medial) khou maekmei vowel 
kanei nai e. Tabui tabui tei cho ? Dine o. 

9. Khwan patmei phoneme khatnic khwan pat makmei phoneme akumhmei 
ta kaw cho. Vowel guay hei khwan patmei phoneme ny khwan pat makmei 
phoneme cho ? 

3.3.3 Vowel Cluster Saapatpui Thiak 

(a) Diphthong Saapatpui Thiak 

Latkaeng saapat pwkhou hamhethei syllable saapat pwkhou vowel 
phoneme khatna khwan chu ethei mi ta tei monophthong kaw e. Saapat 
pwkhou vowel khat khwan khourui kahouh lana luai pwkhou vowel baihmei 
khat khwan nic chu dat rethei mi ta tei diphthong kaw e. Latkaeng hamh 
ethei khwanlangv khat khou vowel kathumh khwan nai ethei mitatei triphthong 
kaw e. 

Ruanglat khwan khou diphthong tachat nai e. 

aa+i = ai 


aa+u = au 




i+aa = ia 



u+aa = ua 



u+i = ui 



i+u = iu 


/ei/ /a+i/ hei /ei/ swna hy e. 

Ie\I Diphthong hei saapat pwkhou baley hei /a/ saapatmei twn khourui 
IM saapatmei biak tho guang e. Mihei khwanlangv luaimei khou open 
swna nai e. Latkamv:- bei, gei, zei 

/ou/ /a+u/ hei /ou/ swna hy e. 

/ou/ Diphthong hei saapat pwkhou baley hei /a/ saapatmei twn khourui 
/u/ saapatmei biak tho guang e. Mihei khwanlangv luaimei khou open 
swna nai e. Lotkamv lou, khou, sou 

/ai/ /aa+i/ hei /ai/ swna hy e. 

/ai/ Diphthong hei saapat pwkhou baley hei /aa/ saapatmei twn khourui 
/if saapatmei biak tho guang e. Mihei khwanlangv luaimei khou open 
swna nai e. Lotkamv lai, kai, mai. 

/au/ /aa+u/ hei /au/ swna hy e. 

/au/ Diphthong hei saapat pwkhou baley hei /aa/ saapatmei twn khourui 
/u/ saapatmei biak tho guang e. Mihei khwanlangv luaimei khou open 
swna nai e. Lotkamv bau, lau, thau. 

/ia/ /i+aa/ hei /ia/ swna hy e. 

/ia/ Diphthong hei saapat pwkhou baley hei /i/ saapatmei twn khourui 
/aa/ saapatmei biak tho guang e. Mihei consonant kanei kak khou nchung 
. (med) khou nai e. Lotkamv:- riang, lian, tiap. 

Latkaeng asaekc hia, sia twmei kumhmei latkaeng khou na open swna 
nai e. 

/io/ /io/ diphthong hei saapat pwkhou baley hei hi saapatmei twn khourui 
/o/ saapatmei biak tho guang e. Mihei khwanlangv luaimei khou open 
swna nai e. Lotkamv tio, rio. 

Thaylou khans: 

io hei iu zamh variation e. Mihei speech environment theilayna iu 
hamhethei io hei piu e. Kabah thu akhatna de. Kumna io tihei 
diphthong sing khou chaklou mak ge. 

/iu/ /iu/ diphthong hei saapat pwkhou baley hei hi saapatmei twn khou rui /u/ 
saapatmei biak tho guang e. Mihei khwanlangv luaimei khou open swna nai 
e. Lotkamv piu, liu, riu. 

/ua/ /u+aa/hei/ua/swna hy e. 

/ua/ diphthong hei saapat pwkhou baley hei /u/ saapatmei twn khourui 
/aa/ saapatmei biak thu guang e. Mi hei consonant kak khou nchung 
(medial) khou nai e. Latkamv:- buak, guang, ruat. 

Latkaeng asaekc chua, kua kumhmei khou na luaimei khou open swna 
nai e. 

/ui/ /ui/ diphthong hei saapat pwkhou baley hei /u/ saapatmei twn khourui 
/}/ saapatmei biak thangc guang e. Mi hei khwanlangv luaimei (final) 
khou open swna nai e. Latkamv pui, rui, thui. Mihei karaana rui 
khwanlangv kahouhmei luaimei swmei latkaeng akhatna nai e. Mikiu thu 
‘ui’ twmei hei e. Mihei hui twmei zamh variation, local accent kumcna 
how e. 

Thaylou khans : 

Ruanslat khwan khou nchung khou twmei thu consonant kanei kak khou 
ie khwan maek ge, ia swna nai e. Latkamv: pien, rien, lieng, twna hy 
mak ge, pian, rien, Hang twna hy e. 

Mitei kumc muayna Ruanglat khwan khou uo khwan maek ge, ua khwan 
swna nai e. Latkamv: guong, tuong, luong twna hy makge, guang tuang, 
luang twna hy e. 



DIPHTHONG KAZAUHPUI BAMV 


Diphthong 

khwanlangv 

khwanlangv 

khwanlangv 


kahouh khou 

nchung khou 

luaimei khou 

ai 

ai 

- 

kai, lai 

au 

- 

- 

lau, kau 

ei 

- 

- 

bei, tei 

ou 

- 

- 

lou, khou, 

ia 

- 

Man, sian 

- 

io 

- 

- 

tio, rio 

iu 

- 


tiu, riu, liu 

ua 

- 

luan, guan 

- 

ui 

Thaylou khang: 

io hei iu zamh variation e. Mihei speech environment theilayna iu 
hamhethei io hei piu e. Kabah thu akhatna de. Kumna io tihei 
diphthong sing khou chaklou mak ge. 

(b) Triphthong Saapatpui Thiak 

Ruanglat khwan khou khwanlangv khat khou vowel kathumh kariumei 
khwan nai e. Mi tihei triphthong kaw e. Ruanglat khwan khou triphthong kanei 
nai e. Mi kiu thu iau, uai - mi nei hei e. 


/iau/ /i+aa+u/ hei /iau/ swna hy e. 


Saapatpui Thiak 



/iau/ triphthong hei saapat pwkhou baley hei IM saapatmei twn khourui 
/aa/ saapatmei twn guang e, khoutei rui /u/ saapatmei twn tei guangna luailou 
e. Mihei khwanlangv luaimei khou open swna nai e. Latkamv - liau, riau, 
phiau. 


/uai/ /u+aa+i/ hei /uai/ swna hy e. 


Saapatpui Thiak 



/uai/ triphthong hei saapat pwkhou baley hei /u/ saapatmei twn khourui 
/aa/ saapatmei twn guang e, khatnic mi khoutei rui lil saapatmei twn tei 
guangna luailou e. Mihei khwanlangv luaimei khou open swna nai e. Latkamv 
- luai, guai, suai. 

Kumna Karuc khou kathai kanmei theilayna Ruanglat Khwan khou Vowel 
System hei kabangc khou hyloumei hei kumcna zauc nuh e. 

KATHAIDWAN 

1. Monophthong tabui ta cho ? Tabui tabui cho? Hy o. 

2. Diphthong tabui ta cho ? Ruanglat khwan khou diphthong azuh nai cho ? Hy o. 

3. ei khatnic ou hei diphthong phaan lynmei hiak raana the. Mi diphthong 
hei tabui tabui vowel duanc kariu tuang cho ? 

4. Ruanglat diphthong ai, au, ia, iu, ua, ui saapatmei thiak hyna dine o. 

5. Kabangc khou hyloumei latkaeng guay khou hei naimei diphthong guay 
phungepat ro. 

bou_, mui_, kai_, hau_, zei_, guak_, 

lian_. 

6. Triphthong tabui ta cho ? Ruanglat khwan khou triphthong azuh nai cho ? 
Tabui tabui tei cho ? 

7. Triphthong iau, uai naimei latkaeng kanei hy o. 


v 

3.4.0 CONSONANT 

3.4.1 CONSONANT MATATPATMEI 
(Establishment of Consonants) 

Vowel khwankiak hei vowel nsynna kariuna kabah naimei khwan tipat 
ngam e. Tihkic, Consonant khwankiak guay thu kaniw raana kariuna kabah naimei 
khwan tipat ngammak ge. Tihkic, Consonant khwan hei vowel lev kariuna 
latkaeng kabah tipat ngammei khwankiak kang e. Kumna Ruanglat khwan tipat 
ngammei consonant kang tatei Ruanglat Consonant twna kaw e. 

Mi Ruanglat Consonant guay hei akumh akumhna matatpat tu cho khatnic 
kasing azuh nai cho twmei thay khang Minimal Pair Contrast thiak khou kidaana 
kathai kho. Kabangc khou tiiloumei guay hei khat tangv khat zaucna kathai 
kho. 

/p/: /b/ 

pei Pei hei namv khou naimei latdym kai ta e, bei hei phah e. Mi khwanlangv 
(syllable) khat khatnamei latkaeng kanei hei kabah baic baic e. Mi latkaeng 
bei nei khou hei ei ei thu nchamc e, tihkic p b hei nchamc mak ge. Mi 
nchamc makmei p lev b hei rui latkaeng kabah baih baihmei tipatlou e 
twmei how e. Kumna Ruanglat khwan khou kabah tipat ngammei p b 
consonant khwan kiak kanei hei nai e twmei howpat re. 


Kazauhpui bamv (Places of 

Occurrence) 



Initial 

medial 

final 

/pi 

pam 

kaput 

nap 


pu 

champan 

katup 


pui 

kapanv 

tip 

Ibl 

bi 

chabamv 

- 


bamv 

chabaa 

- 


bangh 

kabah 

- 

Sequences /pb/ 

- 

napbuy 

- 

/bp/ 

- 

- 

_ 


- 26 - 



Ruangmei Grammar for Classes XI & XII 


/ph/:/m/ 

phay Tiilou bammei khwanlangv khat khatnamei latkaeng phay hei 100 ta e, 
may may hei kagaanv hamhethei kanow maek kanmei, ntamvna lunge bammei 
ta thay e. Mi latkaeng kanei hei kabah baih baihmei latkaeng e. Mi latkaeng 
kanei khou hei a a hei nchamc e, y y hei nic nchamc e. Ncharnc makmei 
hei ph m kanei hei e. Kumna mi nchamc makmei ph m kanei hei rui mi 
latkaeng kanei tihei kabah baih baihmei tipatlou e. Kumhpui zaengrui 
Ruanglat khwan khou ph m consonant khwan kiak kanei hei nai e twmei 
hei thay e. 


Sequences 


Kazauhpui bamv(Places of 

Occurrence) 



Initial 

medial 

tinal 

Iphl 

phah 

chaphaa 

- 


phay 

chaphwmmei 

• 


phouh 

taphuap 

- 

Iml 

mai 

kamang 

pam 


mih 

tamai 

tam 


mwn 

chamou 

dam 

/phm/ 

- 

- 

- 

/mph/ 

- 

ramphic 

- 


Itl: /th/ 

ting ting, thing kabah baih baihmei latkaeng khat khat re. Mi latkaeng kanei 
thing khou hei i i hei nchamc e, ng ng hei nchamc e. t th kanei hei nchamc 
mak ge. Mi nchamc makmei kanei hei rui mi latkaeng kanei tihei kabah 
baih baihmei tipat re. Kumna Ruanglat khwan khou t th hei kabah tipat 
ngammei consonant khwan kiak nai e twmei thay e. 


Kazauhpui bamv (Places of 

Occurrence) 


initial 

medial 

final 

Itl tam 

latai 

matat 

tan 

katam 

kadat 

tauh 

chatuan 

tachat 

initial 

medial 

final 

Sequences 


Ith/ 

thay 

katham 

- 


thun 

chathuan 

- 


thing 

kathuan 

- 

/tth/ 

- 

_ 

. 


Ithtl 


/d/: /r/ 


dui dui, rui hei kabah baih baihmei latkaeng khat khat re. Mi latkaeng nei 

rui khou hei ui ui hei nchamc e. Tihkic d r kanei hei nchamc mak ge. Mi 

nchamc makmei d lev r hei rui latkaeng nei tihei kabah baih baihmei 
tipat re twmei how e. Kumna Ruanglat khwan khou d lev r consonant 
khwan kiak nai e twmei hei thay e. 


Kazauhpui bamv(Places of 

Occurrence) 


initial 

medial 

/ d / 

dam 

tadut 


dwng 

chadaamei 


dyn 

padeih 

Irl 

ri 

charuk 


rik 

charyn 


rungh 

tarat 


Sequences /dr/ 

/rd/ 

/k/ : /%/ 

kai kai, gai hei kabah baih baihmei latkaeng e. Mi latkaeng nei khouhei 
gai ai, ai hei nchmac e. Tihkic, k le g hei nchamc mak ge. Nchamc makmei 
k lev ga hei rui mi latkaeng kanei tihei kabah baih baihmei tipat re. 
Kumna Ruanglat khwan khou k lev ga consonant khwan kiak hei nai e 
twmei thay e. 

Kazauhpui bamv (Places of Occurrence) 



initial 

medial 

final 

Ik/ 

kang 

takin 

bak 


kamei 

chakiu 

thik 


kiang 

chakut 

saek 

is/ 

gaa 

pagi 

- 


gou 

kagit 

- 


guangh 

chagou 

- 


Sequences /kg/ - rakgaanc 

/gk/ 

/kh/: /ng/ 

khay khay, ngay hei kabah baih baihmei latkaeng kanei e. Mi latkaeng kanei khou 
ngay hei ay ay hei nchamc e, tihkic kh lev ng hei nchamc mak ge. Nchamc 
makmei kh lev ng hei rui mi latkaeng kanei tihei kabah bailv baihmei 
tipat re. Kumna Ruanglat khwan khou kabah tipat ngammei kh, ng khwan 
kiak nai e twmei ndauh e. 

Kazauhpui bamv (Places of Occurrence):- 



initial 

medial 

final 

/kh/ 

khav 

tiangkhou 

- 


khuk 

makhou 

- 


khunh 

chakhaeng 

- 

/ns/ 

ngaana 

pangu 

pang 


ngauh 

tangat 

baeng 


ngouh 

changanh 

swang 


Sequences /khng/ 

/n §kh/ - tiangkhaa 

/n/: /s/ 

nam nam, sam hei kabah baih baihmei latkaeng kanei e. Mi latkaeng nei khou 
sam hei a, a nchamc e, m, m nic nchamc e. Tihkic, n lev s hei nchamc mak 
ge. Nchamc makmei n lev s hei rui mi latkaeng kanei t hei kabah baih 
baihmei tipat re. Kumna Ruanglat khwan khou kabah tipat ngammei n 
lev s khwan kiak nai e twmei thay e. 


Kazauhpui bamv (Places of Occurrence) 



initial 

medial 

final 

Ini 

nap 

tanaatc 

paan 


nuy 

chanaa 

gan 


nang 

tunac 

tan 

Is/ 

saa 

kasai 

- 


sam 

tasianc 

■- 


sung 

tasiaw 

- 

Sequences /ns/ 

- 

sansimei 

- 

/sn/ 

- 

- 



/z/ : /ch/ 

zaeng zaeng, chaeng twmei latkaeng kanei hei kabah baih baihmei latkaeng 
e. Mi latkaeng kanei khouhei ae, ae hei nchamc e, ng, ng hei nic 
chaeng nc ^annc e.Tihkic z lev ch hei nchamc mak ge. Mi nchamc makmei hei 
rui latkaeng kabah baih baihmei tipat re. Kumna Ruanglat khwan khou 
z, ch khwan kiak hei nai e twmei thay e. 


Kazauhpui bamv (Places of Occurrence) 


initial medial 

/z/ zaa pazeic 

zei mazah 

zouh tazu 

/ch/ chaa machuay 


final 

chaeng machunh 

chuang tachat 

Sequences /zch/ 

/chz/ 

/I/: /h/ 

lau lau, hau hei kabah baih baihmei latkaeng kanei e. Mi latkaeng nei khou 

hau hei a, a hei nchamc e. u, u nic nchamc e. Tihkic, I lev h hei nchamc 

mak ge. Nchamc makmei I lev h hei rui mi latkaeng kanei tihei kabah 
baih baihmei tipat re. Kumna Ruanglat khwan khou l lev h nai e twmei 
thay e. 


Kazauhpui bamv (Places of 

Occurrence) 


initial 

medial 

III 

lai 

baley 

Ihl 

hau 

ahuih 


haan 

chahav 


hyang 

kahaw 

Sequences /lh/ 

- 

- 

/hi/ 

. 

m 


Karuc khou kathaimei khouhei rui aniw thay e, mikiu thu Ruanglat khou 
consonant khwan 18 nai e. Miguay kiu thu - /p/ /b/ /ph/ /m/ /t/ /th/ /d//n/ /ch/ 
/si It.1 /r/ /l/ /k/ /g/ /kh/ /ng/ /h/ hei e. Mi tihei Consonant Phoneme kaw e. 
Mi guay hei Ruanglat khwandiu raana the. 

3.4.2 Ruanglat Consonant System 

Ruanglat zamh Consonant System hei saapatpui bamv theilayna kabangc 
khou hei kumcna zauc nuh e. 



Hamhethei, kabangc khouhei kumcna zauc nuh e. 

Bilabial /p//ph//b//m/ 

(Chy kanei) 

Alveolar /t//th//d//n/ 

(Huhni) 

/ch/ /s/ /z/ 
lr//W 

Velar /k/ /kh/ /g/ /ng/ 

(Tangvnangh) 

Pharyngeal glottal /h/ 

(Ruaknac) 

KATHAIDWAN 

1. Consonant akumh swna matatpat nina cho? Itl : /d/ twmei phoneme hei 
Ruanglat khwan khou nai e twmei akumhna matatpat ne? Minimal Pair 
Contrast piuna dine o. 

2. Ruanglat khou consonant phoneme phaan lynmei hiak guay hy o. 

4. Kabangc khou hyloumei latkaeng kapaa kapaa khou hei vowel khatnic 
consonant matatpat ro. 

(i) laa, lu; ta, ti; 

(ii) kai, lai; si, bi; 

5. Ruanglat khwan khou khwanlangv hamhethei latkaeng luairnei (final) 
khou consonant khwan charuk nai e. Tabui tabui tei cho ? Latkaeng hyna 
dine o. 

6. Ruanglat khou Nwkwang Khwan nai e. Mitei tabui tabui hiak rui, akumhna 
madanc cho? Latkamv hyna dine o. 

3.5.0 Consonant Lwn Dinhmei 

(Description of Consonants) 

3.5.3.1 Consonant Saapatpui Bamv 

Ruanglat khou consonant khwan ruhtachat nai e. Mi consonant guay hei 
saapatpui bamv tho - chy, huh, huhni, tangvnangh mbuaihmei khatnic ruak mi 
guay hei e. Mi guay tei khat khat swna zauc kho. 

(a) Chy kanei khou saapatpui bamv swmei (bilabial) - p ph b m 

(b) Huh-huhni khou saapatpui bamv swmei - t th d n 

(c) Huhni lev Tangvnangh twn saapatpui bamv swmei - ch s z 

(d) Huhni khou saapatpui bamv swmei - I r 

(e) Tangvnangh mbuaihmei twn saapatpui bamv swmei - k kh g ng 

(f) Ruaknac khwan patpui twn saapatpui bamv swmei - h 

3.5.3.2 Consonant guay saapatpui thiak 

Mi consonant guay hei saapatpui thiak zauc kho. 

(a) Phuan zamh mpwan thingc lana mpat 
huakhhuakna saapatmei 


- p ph b 
t th d 
k kh g 

(b) Phuan zamh mpwan thingc lana nzaengna 

mpwan ta tei kachip lana saapatmei ■ ch s z 

(c) Nwkwang chaeng mpwan tipatna saapatmei - m n ng 

(d) Mpwan ta ruak khou chap lana saapatmei - h 

(e) Baley rui huhni khou rwngna mpwan ta 

baley tin kanei biak tipatna saapatmei - I 

(f) Baley rui huhni khou rwngna kadunhna saapatmei - r 

Karuc khou saa kanmei consonant guay tihei saapatmei kathiak guay 
khourui consonant hei tabui ta cho twmei hei thay the. Phuan khourui patmei 
mpwan ta mwang lunge khou katwn twn thingc lana, khamv lana, kachip lana 
saapatmei khwan tatei consonant kaw e. 

3.5.1 Khwan naimei (Voiced) khatnic Khwan maekmei (Voiceless) 

Phuan zamh mpwan rui khwan patpui bamv ruak twn pat ruan pwkhou 
consonant asaeke thu ruak kachynmei - khwan naimei (voiced) consonant sw 
e, asaeke thu ruak kachyn makmei - khwan maekmei (voiceless) consonant 
sw e. 


Ruak kachynmei - khwan naimei (voiced) consonant phoneme phaan 
lynmei hiak guay - 

bdgmnnglzr 

Ruak kachyn makmei - Khwan maekmei (voiceless) consonant phoneme 
phaan lynmei hiak guay - 

p ph t th k kh ch s h 

Khwan maekmei consonant guay hei saapat pwkhou khwan naimei 
vowel /a/ lev kazauhna saapat re, kumtina khwan maekmei consonant guay 
hei mwang rui saapat pwkhou khwan naimei kumcna chu e. 

3.5.4 Consonant guay Iwn dinhmei 

Consonant ta kalwn dine pwkhou latbamv kathumh gut re - (1) saapatpui 
bamv, (2) saapatpui thiak, khatnic (3) ruak kachyn ny kachyn mang ? - mi 
guay hei dinhmei kage nai e. 

CONSONANT GUAY LWN DINHMEI 


Saapatpui_v 

Bamv 7 

Saapatpui 
thiak V 

/ chy kane 


/huhni 
hu biak 

/huhni 

/kalungc 

biak 

/tangvnangh 

mbuaihmei 

/ruak 

/khwanpat 

bamv(glot) 

Mpwan ta 
thingc lana 
mpat huakh 
patmei 

P b 

t d 



■ 


Mpwan thingc 
lana mpwan 
bangv lev 
kazauhna mpat 
huakh patmei 

ph 

th 



kh 


Mpwan thingc 
lana nzaengna 
mpwan ta 
kachipna 
mpat patmei 



ch 




Nwkwang 
chaeng mpwan 
patmei, nw¬ 
kwang chaeng 
thinghmei 

m 

n 



ng 


Baley kanaek 
kanei biak 
thangc mpwan 
patmei 




1 



Mpwan ta 

kachipna 

tipatmei 



s z 



h 

Baley rui 

huhni twn 

ntwngna 

kadunhna 

mpwan 

tipatmei 




r 

Consonant guay hei kalwn dinhmei kazauhna latkaeng guay khou tabui 
twn kazauh bo twmei tei zauc kho - 

/p/Mi consonant hei saapat pwkhou phuan zamh mpwan ta chy kanei rui 
mbamh binna thingc e, tangvnangh mbuaihmei twn tei nkauh kuna nwkwang 
chaeng tei swthingc e. Chy kanei tei ahahpat pwkhou mpwan tei mwang lunge 
khourui pak phuthphut pat re. Mi consonant hei saapat pwkhou ruak kachyn 
mak ge, khwan maek ge. Mi consonant tihei ruak kachyn makmei, chy kanei 
zamh, mpwan thinghmei consonant kaw e. /p/ khwan hei latkaeng kahouhmei, 
nchung, luaimei (initial, medial, final) khou nai e. 

Latkamv: - 

initial medial final 

pui kapanv palup 

fb/ Mi consonant hei saapatmei thiak khatnic saapatmei bamv /P/ zamh 
lev nchamc rap de. Khiannahmei kiu mihei saapat pwkhou ruak kachyn e, khwan 
nai e. Mi tihei ruak kachynmei, chy kanei zamh, mpwan thinghmei consonant 
kaw e. /b/ khwan hei latkaeng kahouhmei (initial) khou, nchung (medial) khou 
nai e, tihkic latkaeng luaimei (final) khou maek ge. 

Latkamv: - 

initial medial final 

bi tabui 

/ph/ Mi consonant hei saapat pwkhou /p/ lev nchamc rap de khatnic 
saapat pwkhou phuan khourui patmei mpwan mpat huakh twna saapat re. Mi 
tihei ruak kachyn makmei, chy kanei zamh, mpwan thinghmei, mpwan mpat 
huakhmei consonant twna kaw e. Mi khwan hei latkaeng kahouhmei (initial) 
khou khatnic nchung (medial) khou piu e. ph khwan hei latkaeng luaimei (final) 
khou maek ge. 

Latkamv: - 

initial medial final 

phumei kaphut 


36 



Ruangmei Grammar for Classes XI & XII 


/m/ Mi consonant hei saapat ni khou chy kaneimei kachip lana phuan 
khourui patmei mpwan ta thingc lana nwkwang chaeng tipat re. Mihei saapat 
pwkhou ruak kachyn e, khwanring pat re. Mi tihei ruak kachynmei, chy kanei 
khatnic nwkwang zamh consonant kaw e. /m/ consonant khwan hei latkaeng 
kahouhmei, nchung, luaimei khou nai e. 


Latkamv: - 


initial 

medial 

final 

mai 

chamou 

tarn 


It/ Baley twan rui huh khatnic huhni khou ranvna nap lana phuan khourui 
patmei mpwan tatei thingc lana, nwkwang chaeng nic thingc lana, baley tei 
mpatpat raph twna mi consonant hei saapat re. Saapat pwkhou ruak kachyn 
mak ge, khwan maek ge. Mi tihei ruak kachyn makmei, huh-huhni zamh, mpwan 
thinghmei consonant twna kaw e. It/ khwan hei latkaeng kahouhmei khou, 


nchung khou khatnic luaimei khou nai e. 


Latkamv: - 


initial medial 

final 

ting katap 

tat 


Id/ Mi consonant hei It/ lev nchamc raphrapna saapat re. Saapat pwkhou 
ruak kachyn e, khwan nai e. Mi tihei ruak kachynmei, huh-huhnii zamh, mpwan 
thinghmei consonant twna kaw e. Id/ khwan hei latkaeng kahouhmei, nchung 
khou nai e. Latkaeng luaimei khou maek ge. 

Latkamv: - 

initial medial final 

daihmei kadat 

Ith/ consonant hei It/ lev nchamc rapna saapat re. Saapat pwkhou mpwan 
bangv khat kazauhpat re. Mi tihei ruak kachyn makmei, huh-huhni zamh, mpwan 
thinghmei, mpwan bangv kazauhmei Consonant kaw e. /th/ khwan hei latkaeng 
kahouhmei, nchung khou nai e; luaimei khou maek ge. 

Latkamv : - 

initial medial final 

thing katham 

/n/ Mi consonant hei saapat ni khou baley hei huhni khou duap lana 
phuan khou patmei mpwan ta thingc lana, phuan khourui patmei mpwan ta 
nwkwang chaeng mpatpat re. Mi hei saapat pwkhou ruak kachyn e, khwanring 
pat re. Mi tihei ruak kachynmei, huhni khatnic nwkwang zamh consonant kaw 
e. Ini consonant khwan hei latkaeng zamh kahouhmei, nchung khatnic luaimei 
khou nai e. 

Latkamv - 

initial medial final 

nap tunac gan 

III Mi consonant hei saapat pwkhou baley twan hei huhni khou gitlou 
lana phoumei kanei biak mpwan mpatpat re. Nwkwang chaeng thingc e, saapat 
pwkhou ruak kachyn e. Khwanring pat re. Mi tihei ruak kachynmei, huhni 
khatnic baley kanei biak consonant kaw e. Mi /l/ consonant khwan hei latkaeng 
zamh kahouh khou, khatnic kachung khou nai e, luaimei khou maek ge. 

Latkamv: - 

initial medial inal 

lat palup 

,lsl Mi consonant hei saapat pwkhou baley twan hei huhni khou guang 
diangc lana phuan zamh mpwan ta kachipna kalap khou tipat re, nukwang 
chaeng thingc e. Saapat pwkhou ruak kadunh mak ge, khwanring pat makge. Mi 
tihei ruak kachyn makmei, huhni zamh, mpwan ta kachipna tipatmei consonant 
twna kaw e. Isl consonant khwan hei latkaeng kahouh khou nchung khou nai e, 
luaimei khou maek ge. 

Latkamv: - 

initial medial final 

saa kasic 

IzI Mi consonant hei Isl kumcna saapat re, ruak kachyn e, khwanring pat 
re. Mi tihei ruak kachynmei, huhni zamh, mpwan kachipna tipatmei consonant 
kaw e. Mi consonant khwan hei latkaeng zamh kahouh khou, nchung khou nai 
e, luaimei khou maek ge. 

Latkamv 

initial medial final 

zak mazah 

Ir/ Mi consonant hei saapat pwkhou baley twan hei huhni kalungcmei 
twn tei rwnglouna kadunh khath twna saapat re. Saapat pwkhou ruak kalung e, 
khwanring pat re, khatnic tangvnangh mbuaihmei tei rui nwkwang chaeng thingc 
e. Mi tihei ruak kachynmei huhni zamh, baley kadunhme.i consonant kaw e. Mi 
Irl consonant khwan hei latkaeng zamh kahouh khou khatnic kachung khou nai 
e, luaimei khou maek ge. 

Latkamv: - 

initial medial final 

rou tarai 

/ch/ Mi consonant hei saapat pwkhou baley hei huhni khou duaplana 
mpwan thingc e, nwkwang chaeng nic mpwan thingc e, mpwan ta kachipna 
nzaengna mpatpatna saapat re, kumna saapatpui ganv khou baley tei huhni 
kalungc biak tho guangdiangcna phuan khourui patmei mpwan ta kachipna saapat 
re. Saapat pwkhou ruak kadunh mak ge. Mi tihei ruak kachyn makmei, huhni 
kalungc biak zamh, mpwan thingc lana kachipna nzaengna mpatpatmei consonant 
twna kaw e. Mi /ch/ consonant khwan hei latkaeng kahouh khou khatnic nchung 
khou nai e. Luaimei khou maek ge. 

Latkamv 

initial medial final 

chah tachat 

/k/ Mi consonant hei saapat pwkhou baley bi nkhuang kuna tangvnangh 
mbuaihmei twntei nkatna mpwan ta thingc e, nwkwang chaeng nic thingc e, 
kumna baley tei rui mpwan tei mpat huakh twpat re. Mihei rahpat pwkhou 
ruaknac kachyn makge, khwanring pat makge. Mi tihei ruaknac kachyn makmei, 
baley khatnic tangvnangh mbuaihmei khou mpwan thinghmei consonant kaw e. 

Mi /k/khwan hei latkaeng kahouhmei khou, nchung khou khatnic luaimei khou 
nai e. 


Latkamv: - 

initial medial final 

kai chakiu padik 

/g/ Mi consonant hei /k/ lev nchamc raphrapna saapat re. Saapat pwkhou 
ruaknac kachyn e, khwanring pat re. Mi tihei ruaknac kachynmei, tangvnangh 
mbuaihmei mpwan thinghmei consonant kaw e. Mi /%/ consonant khwan hei 
latkaeng zamh kahouhmei, nchung khou nai e, luaimei khou maek ge. 

Latkamv 

initial medial final 

gin pagi . 

/kh/ Mi consonant hei /k/ lev nchamcna saapat re, saapat pwkhou mpwan 
bangv pat kazauh e. Mi tihei ruaknac kachyn makmei, tangvnangh mbuaihmei, 
mpwan thinghmei, mpwan bangv kazauhmei consonant kawe. Mi IVJ consonant 
khwan hei latkaeng kahouh khou, nchung khou nai e. Luaimei khou maek ge. 

Latkamv: - 

initial medial final 

khaa chakhaeng 

/ng/ Mi consonant hei saapat pwkhou baley bi rui tangvnangh mbuaihmei 
twn tei duap lana mpwan ta thingc lana nwkwang chaeng mpwan mpatpat re. 
Mi hei saapat pwkhou ruak kachyn e, khwanring pat re. Mi tihei ruak kachynmei, 
tangvnangh mbuaihmei nwkwang consonant kaw e. Mi /ng/ consonant khwan 
hei latkaeng zamh kahouhmei, nchung khatnic luaimei khou nai e. 


Latkamv 



initial 

medial 

final 

ngaana 

tangat 

thing 


/h/ Mi consonant hei saapat pwkhou khwan patpui bamvmun khou mpwan 
ta kachipna mpat pat re. Mbuaihmei tangvnangh tei kakhaeng thauna mpwankai 
ta thingc e. Ruak kachyn makge, khwanring maek ge. Mi tihei ruak kachyn 

makmei, khwanpatpui bamv zamh, mpwan ta kachipna mpatpatmei consonant 
kaw e. Mi /h/ consonant khwan hei latkaeng zamh kahouh khou khatnic nchung 
khou nai e, luaimei khou maek ge. 

Latkamv 

initial medial final 

hau kahaw 

3.5.2 Kazauhpui bamv (Places of Occurrence) 

Karuc khou consonant kazauhpui bamv kathaimei khou hei aniw rui howpat 
re, mi kiu thu - 

(a) kahouh khou (Initial/Occurrence) 

Consonant hiak kaguayna latkaeng kahouh khou, khwanlangv kahouh 
khou initial occurrence sw e, kahouh khou kazauh ngam e. 

(b) nchung khou (Medial Occurrence) 

Consonant hiak kaguayna latkaeng nchung khou medial occurrence 
sw ngam e, nchung khou kazauh ngam e. 

(c) luaimei khou (Final Occurrence) 

Ruanglat khwan khou luaimei khou final occurrence khou kabangc 
khou hyloumei consonant hiak guay hei kazauh e. 

p m t n k ng 

Latkamv • 

luaimei (final) khou p = kap, nap 

luaimei (final) khou m = bam, sam 

luaimei (final) khou t = mat, lat 

luaimei (final) khou n = gan, tan 

luaimei (final) khou k = bak, zak 

luaimei (final) khou ng = nang, mang 

Kumna aniw rui thaylou nimei kiu thu p m t n k ng hei Ruanglat 
khwan zamh consonant finals guay the. 

KATHAIDWAN 

1. Chy kanei kachipna saapatmei. consonant hiak guay hy o. 

2. Nwkwang chaeng khwan patmei hiak tabuibui tel cho ? Hyna nchin o. 

3. Kabangc khou tiiloumei consonant guay hei nchung khou naimei latkaeng 
khat khat hy o 

d, g, n, s, p 

4. Ruanglat khwan khou consonant final azuh nai cho? Tabuibui tei cho? 

5. Nang raana Ruanglat consonant ruhna tachat hei chart khat hy lana kalwn 
dine o. 

6. Ruangmei khwan khou kazauh makmei English alphabet guay hyna 
nchin o. 

3.6.0 NWKWANG KHWAN MATATPATMEI 

(Estabishment of Prenasal Sounds) 

Ruanglat khwan khou Nwkwang Khwan (prenasalized sound) hei 
kabiswmei khwan e. Kalam thu mi khwan hei vowel khatnic consonant kumcna 
latkaeng kabah tipat re. Mihei thaygay khang kabangc khou hyloumei Minimal 
Pair Contrast thiak khouhei kathai kho. 

Nwkwang Khwan hei independent syllable hamh e. Khwan zamh kiaklei, 
fraction of sound de. Kumhpui zaengrui syllable hamhethei latkaeng kahouhmei 
consonant tei lev saa nchamc raphrapna saapat pwni. 

(nwkwang khwan hei im, in, an twna hy mak ge. im in an twna hy ethei 
indpendent syllable sw the, prenasalized khwan zamh character tei maan kan the.) 

/p/: /mp/ 

pui pui, mpui twmei hei kabah naimei latkaeng kanei e. Mi khouhei ui, ui 
mpui diphthong hei nchamc e. Tihkic p lev mp kanei hei nchamc mak ge, p 
hei prenasalize sw mak ge, mp hei prenasalize swe. Mi nchamc makmei 
p lev mp hei rui kabah tibaic baiclou e. 

/t/: /nt/ 

tan tan, ntan twmei hei kabah baih baihmei latkaeng e. Mi khouhei a, a hei 
ntan nchamc e, n, n hei nic nchamc e. Tihkic t lev prenasalized nt hei nchamc 
mak ge. Mi nchamc makmei t lev nt hei rui kabah baih baihmei latkaeng 
tiswlou e. 

/g/ : /ngg/ 

gaa gaa, nggaa hei kabah baih baihmei latkaeng e. Mi khouhei aa, aa hei 
nggaa nchamc e.Tihkic, g lev prenasalized ngg hei nchamc mak ge. Kumna mi 
nchamc makmei g lev ngg hei rui kabah baih baihmei latkaeng tiswlou e. 

Kumna Ruanglat khwan khou prenasalised sound (nwkwang khwan) nai 
e, mihei rui latkaeng kabah tipat re twmei thay e. 

Kathiak theilayna thu prenasalized sound naimei consonant hiak guay tei 
karuc khou swloumei kumcna minimal pair contrast sw lana kathai ni tuang e. 
Tihkic, mitei sw mak sihnic nchamnac nunc rui thay ngam pwni dithe twna 
ningna consonat kaguay tei minimal pair contrast thiak tei swlou mak khe. 
Kumna duina prenasalized consonant guay tei kabangc khou nchinlou e. 

(a) Bilabial Consonant guay hu khou m haaplouna Nwkwang Khwan 
hei hy e. 


mp mph 

mb 

mm 



Latkamv 

mp 

mph - 
mb 

m 

m 

m 

pang 

phaimphin 
aaa mban 

mpinh 

mphut 

mbeih 

mpui 

mm 

mmaan 

mmit 

mmuan 


Thaylou khang 1 

■ mm prenasalized sound hei nai khwan sihnic aseicdou hymei rau 
e. Prenasalized sound tatei a rui lynna hy bam e. Kumna mm 
hymei hei geih mak ge. 

Latkamv 

mmaan hei amaan, mmuan hei amuan twna hy e. 

(b) Alveolar Consonant guay hu khou n haaplouna Nwkwang Khwan hy e. 

nt nth nd nn 
Latkamv 


nt 

- 

ntaa 

ntak 

ntwn 

nth 

- 

nthai 

nthan 

ntheih 

nd 

- 

ndaa 

ndat 

ndeih 

nn 

- 

nna 

nnian 

nnuai 


Thaylou khans 2 

nn prenasalized sound hei nai khwan sihnic aseicdou hymei rau e. 
Prenasalized sound tatei a rui lynna hy e. Kumna nn hei hymei ge/7i 
mak ge. 

Latkamv 

nnaa hei anaa, nnian hei anian, nnuai hei anuai twna hy e. 

(c) Velar consonant, g hamhmei, guay hu khou n haaplouna 
prenasalized sound hei hy e. 

nk nkh nng 
Latkamv 


nk 

nkamv 

nkit 

nkun 

nkh 

nkhav 

nkhamh 

nkhuai 

nng - 

nngan 

nnguih 

nngau 

(d) Velar consonant g hu khou ng haaplouna prenasalized sound hei 
hy e. 

ngg 

Latkamv 

ns nggin ngguay nggut 
Thaylou khans 3 

Koruc khou saa kan the. Nwkwang Khwan hei independent syllable hamh 
e Khwan zamh kiaklei, fraction of sound de. Kumhpui zaensrui syllable 
hamhethei latkaeng kahouhmei consonant tei lev saa nchamc raphrapna 
saapat pwni. (Nwkwang khwan hei im, in, an twna hy mak ge. im in an 
twna hy ethei indpendent syllable sw the, prenasalized sound zamh 
character tei maan kan the.) 

Nwkwang Khwan Kazauhpui Bamv (Places of Occurence) 

Nwkwang Khwan hei khwanlangv kahouh khou na nai e, khwanlangv 
luaimei khou maek ge. 5 

Latkamv :• 

initial medial final 

m - mpui 

n - ntnan 

ng - nggouh 

Nwkwang Khwan hei khwanlang kanei kathumh naimei latkaeng khou 
ka.hu khou na nai e, nchung khatnic luaimei khou maek ge. 

Latkamv 

initial medial final 

m - mphwanmei 

n - ntanhdymei 

ng - nggudumei 

Nwkwang Khwan Hymei 

Nwkwang Khwan hei bilabial khwan khou, alveolar khwan khou khatnic 
velar khwan khou akumhna hy ni cho twmei tei kabangc khou nchinlou e. 


Bilabial 

m 

mp 

mph 

mb 

Alveolar 

n 

nt 

nth 

nd 

Velar 

n 

nk 

nkh 

nng 


ns 


ngg 

Ruanglat khwan khou Nwkwang Khwan haaplouna kabah baih baihmei 
latkaeng tipat re. Nwkwang Khwan hei kahouhmei consonant hu khou hy e. 
(Prenasalized Sound = P, Prenasalized khwan hiak = m, n, ng). 

Latkamv 


paa 


pam, apammei 



P + paa 

zz 

mpaa 

= 

guaih mpaa e. 

phai 

= 

chaeng phai 



P + phai 


mphai 

= 

kou mphai thay e. 

bam 

= 

phaythuapc bam, 



P + bam 

= 

mbam 


kapumc mbam tiipat re. 

maan 

= 

ramh maan/thing maan 


P + maan 

zz 

mmaan 

— 

mmaanmei, syan swamaan e. 

tan 

= 

tanbaeng 



P + tan 

= 

ntan 


chadaamei, taanv ntan e. 

thanv 

= 

lat thanvmei 



P + thanv 

= 

nthanv 

= 

suhzam khou nthanv gut re 

dyng 

= 

phaydyng 



P + dyng 

= 

ndyng 


neih ndyng the. 

nah 

— 

nah launa 



P + nah 

= 

nnah 

r= 

sucpav nnah e. 

kai 

zz 

tunghmei kai 



P + kai 

= 

nkai 

= 

si nkai e. 

khav 

zz 

dui bangckhou naimei khav 

P + khav 

= 

nkhav 

.= 

ryanraamei ta nkhavlou e. 

ngan 

= 

ngan e ( boss sw e). 



P + ngan 

zz 

nngan 


chaeng nngan e. 

gaa 

= 

gaa hyang kakap e. 



P + gaa 

= 

nggaa 

= 

luaigaa nggaa e. 


Prenasalized Sound Hiak 
/ml Ini Ingl 

3.7.0 KHWANLANGV 
(Syllable) 

Lat khatnic latriak kathaimei khou latrian, latkaeng, khwanlangv ta 
khaklangcna kathai e. 

Syllable tabui ta cho? Syllable twmei hei latkaeng khou khwanlangv akhat 
ta e. Mihei kabah naimei nai e, kabah pat makmei nic nai e. 

Latkamv khans: 

kai Mihei khwanlangv (syllable) akhatnamei latkaeng e. 

tachat Mihei hei khwanlangv kanei naimei latkaeng e. ta, chat hei 
syllable akhat khat re. Mi latkaeng hei baibakpat rethei 
syllable kanei nai e. Syllable khat khat hei karaa raana kabah 
pat ngammakmei khwanlangv raana e. 

gadaicbut Mihei syllable kathumhmei latkaeng e. ga hei gah ta e, daic 
hei daihmei ta e, but hei chinghbut ta e. Syllable 
kathumhmei kabah nai ngam e. 

3.7.1 Syllabification 

Latkaeng khat hei khwanlangv khat, kanei, kathumh hamhethei kathumh 
khangsuangc geicna duanc kariu nuh e. Kumna latkaeng khat khou khwanlangv 
khatnamei ta Monosyllable, kanei naimei ta Disyllable, kathumhmei ta Trisyllable 
khatnic padeihmei Tetrasyllable kaw e. 


Latkamv: 

Monosyllable (Khwanlangv khatnamei) = 
Disyllable (Khwanlangv kanei) 

Trisyllable (Khwanlangv kathumh) 
Tetrasyllable(Khwanlangv padeihmei) = 


ting 

tingthai 

tingthaisuh 

tingthaisuhbungc 


3.7.2 Syllabic Pattern 

Syllable hei khwankiak khat hamhethei khat khangsuangc geicna kariuna 
duanc e. Duina saa pwkhou - vowel nsynna, hamhethei consonant lev vowel 
kariuna duanc e. 

Vowel + Vowel (VV) = a i 

Consonant + Vowel (CV) = pu , bi, gaa 

Consonant + Vowel + Vowel (CVV) = pui, mai, lau 

Consonant + Vowel + Consonant (CVC) = pak, gut, nang 

3.7.3 Kinds of Syllable 
Open syllable 

Vowel rui luaimei (final) swmei khwanlangv ta open syllable kaw e. 
Latkamv = gaa, si, bw 

Close syllable 

Consonant rui luaimei (final) swmei syllable ta close syllable kaw e. 
Latkamv = nap, guak, syang 

3.7.4 Sound Cluster (Khwan Kariumei) 

3.7.5 Vowel Cluster 

Ruanglat khwan khou vowel cluster nai e. Vowel cluster twmei hei syllable 
khat khou vowel khat khangsuangc geicna kariumei ta e. Mitei diphthong, 
triphthong twna kahu khou ncham kan the. 

3.7.6 Consonant Cluster 

Ruanglat khou consonant cluster maekge. Tihkic hykaluaihmei (transliterate) 
latkaeng khou khatnic nsucna piumei latkaeng (loan word) guay khou nai geic e. 

Latkamv khans 

(a) Transliterate latkaeng 


School 

- 

Skul 

Hebrew 

= 

Ibri 

Christ 

= 

Khrista 

Cross 

= 

Kros 

(b) Loan word 

Andrew = 

Mark 

cricket 

playground = 


Andrew 
Mark 
cricket 
play ground 


KATHAIDWAN 

1. Khwanlangv (Syllable) tabui ta cho ? Latkaeng khat khou khwanlangv azuh nai 
cho ? 

2. Tabui ta cho ? Ruanglat khou hypat ro. 

Monosyllable . 

Disyllable . 

Trisyllable . 

Tetrasyllable . 

3. Khwanlangv khatnamei, kaneimei khatnic kathumhmei latkaeng nang 
raana makumhna hy o. 

4. Open syllable khatnic close syllable tabui ta cho ? Hyna dine o. 

5. Ruanglat khwan khou vowel cluster kazaat kanei nai e. Tabui tabui tei 
cho? 

6. Ruanglat khwan khou consonant cluster nai ny maek cho ? 

7. Consonant cluster naimei loan word khatnic transliterate word kanei 
kanei nang raana makumhna hy o. 

3.8.0 KHWANGWAN 

(Tone) 

Ruanglat hei kandih namruc khou saabammei khwangwan naimei lat pangc 
khou akhat re. Ruanglat hei contour tone language e. Ruanglat hei lat baihmei 
guay lev nchamcmei khatnic nchamc makmei peyna nai e. Ruanglat zamh 
kabiswmei khwan (fundamental elements of sound) kathumh nai e twmei kathai 
kan the. Mi kabiswmei khwan kathumh hei rui Ruanglat khwan guay ta kabah 
tipatlou e. Mi kathumh kiu thu Khwandiu (phoneme), Nwkwang Khwan 
(prenasalized sound) khatnic Khwangwan (tone) hei e. Mi rue khoutei 
Khwangwan Kalaihmei (tone shift) nic nai e. Khwandiu (Phoneme) lam khou 
kahu khou ncham kan the. Ntaw thu Khwangwan (Tone) khatnic Khwangwan 
Kalaihmei (tone shift) lam kathai kho. 

3.8.1 RUANGUT KHWANGWAN (Ruanglat Tone System) 

Kahiak kanei, kathumh kariu pwkhou kabah naimei latkaeng pat re. Mi 
latkaeng hei khwangwan baic pwkhou kabah baihmei khat pat dat rethei mi 
tatei tone hamhethei pitch kaw e. Tone hamhethei pitch ta khwangwan 
twna kaw e. 

Tone language khou naimei tone kazaat kanei patna thay e - registered 
tone khatnic contour tone. Ruanglat hei contour tone language e. 

Ruanglat hei tone (khwangwan) naimei lat re. Vowel khatnic consonant 
rui kabah naimei latkaeng tipatmei kumna Ruanglat tihei khwangwan rui nic 
latkaeng zamh kabah tei baic baicna tipat re. 

Ruanglat khou - 

Tanpui tanpu kaw-laa nu e. 

Stephen rui Gayriliu ta katham e. 

Si nkai e. 

Kai gei e. 

Ai bi lau tat re. 

Mi latrian guay hei tabui saa nii tu cho twmei kabah thay ngammak ge. 

‘Ai bi lau tat re’ twmei latrian hei kabah naimei latrian khat re. Mi 
latrian hei khwangwan baic baicna padeih saa nuh e, kabah nic baic baicna 
padeih patna pac nuh e. 

Ai bi lau tat re 
Ai bi lau tat re 
Ai bi lau tat re 
Ai bi lau tat re 


Ai bi lingcloumei laupuk thu tat re 
Ai bi neyna kakhaa tat re. 

Ai phu rui bi lauc tat re. 

Ai nap phaan bi tu tat re. 


Mi khouhei lau twmei latkaeng khou hei khwangwan padeih nai e. Mi 
khwan gwan padeih hei rui latkaeng zamh kabah nic padeih tipatlou e. Mi 
kumhmei khwangwan padeih padeih naimei latkaeng hei Ruanglat khou peyna 
nai e. Mi rui dinhmei thu Ruanglat khou tone padeih nai e twtuang e. Ruanglat 
hei contour tone language e. Ruanglat khou mphaihmei khwangwan, bumkeymei 
khwangwan, ngangckumei khwangwan khatnic ruaknac khamv khakh twmei 
khwangwan - mi padeih hei nai e. Mi ti hei level tone, falling tone, rising 
tone khatnic glottalised tone twna kaw e. Kumna Ruanglat khou Tone System 
hei kabangc khou tiiloumeihei kumcna zauc nuh e. 



Tone padeih naimei latkaeng asaekc kabangc khou hylou e. 


Level tonef-1) 
lai (pot) 
lau (field) 
suang (to ordain) 
guai (once) 
raa (to dismantle) 


Falling tone(\l) 
lai (to follow) 
lau (to borrow) 
suang (local deity) 
guai (all) 
raa (god) 


Rising tone(/l ) 
lai (to change) 
lau (to dig out) 
suang (to cook) 
guai (sickly) 
raa (to tell) 


Glottalised tone!? I) 
lai (to pour) 
lau (to eat) 
suang (quick) 
guai (cow) 
raa (to chirp, roar) 

Khwangwan Hymei (Symbolization of Tone) 

Tone naimei lat hei tone hy kazauh nina e. Tone kathumh naimei lat hei 
tone kanei madanc nina e. Tone padeih nai ethei kathumh madanc nina e. Khat 
thu madanc lak nina e. Madanc makmei tone Iwn tei ‘mi tone the’ twmei 
thaylou nina e. Tone madanhmei twmei thu tone hiak naina hy o twtuang e. 

Ruanglat hei nsunh nsah ta saa makna major tone padeih nai e. Kumna 
tone kathumh madanc e, tone khat thu madanh mak ge, madanh makmei tone 
tei level tone the. Falling tone ta v, rising tone ta c , globalised tone ta h 
piuna madanc e, khatnic falling tone khou i phaan y, u phaan w piu e. Kumna 
Ruanglat khwangwan pat nuh khang rui c v h y w mi guay khouhei value 
kathanc tiilouna tone symbol, tone hyhiak tiswlou the. 

3.8.2 Tone Establishment (Khwangwan Matatpatmei) 

Tone contrast hei kathai khang ‘gan’ twmei latkaeng hei zauc kho. ‘gan’ 
twmei hei Ruanglat khou nap lev tu kariumei gan ta thay e, kabah naimei 
kabiswmei latkaeng khat re. Mihei level tone e. Mihei khwangwan baic baicna 
saa pwkhou kabah baic baic e. Mitei kabangc khou hei zauc kho. 

hi v khwankiak khwan hei Ruanglat khwan khou maek ge. Kumna mi 
khwankiak tihei value kathanc tiilouna falling tone hiak swna laathaulou 
the. 

gan gan, ganv hei kabah baih baihmei latkaeng khat khat re. gan (curry), 
ganv ganv (time) ta thay e. Mi latkaeng kanei khou hei g, g hei nchamc e; a, 
a nic nchamc e. Tihkic, n lev nv nchamc mak ge. Mi khouhei tone contrast 
nai e. gan hei level tone e, ganv hei falling tone e. Falling tone tihei v 
rui madancna khiannahmei tei lyan e. Kumna tone kanei khiannahmei rui 
kabah baih baihmei latkaeng tipatre. Kumna Ruanglat khwan khou level 
tone khatnic falling tone hei kabah tipat ngammei khwangwan e twmei 
thaye. 

Kumna level tone hei first tone the khatnic falling tone hei second tone the. 

Latkamvlevel tone khaa bam tan 
falling tone khav bamv tanv 

Id Mi khwankiak khwan hei Ruanglat khwan khou maek ge. Kumna mi 
khwankiak tihei value kathanc tiilouna rising tone hiak swna laathaulou 
the. 

'gan gan (curry), ganc (to throw away) hei kabah naimei latkaeng khat 
khat re. 

ganc Mi latkaeng kanei khouhei g, g hei nchamc e; a, a nic nchamc e. Tihkic, 
n lev nc hei nchamc mak ge. Mi khou hei tone contrast nai e. gan hei 
level tone e, ganc hei rising tone e. Mi rising tone tihei c piuna madanc 
e. Kumna tone kanei khiannahmei heirui latkaeng zamh kabah baih 
baihmei tipat re. Kumna Ruanglat khou rising tone hei kabah tipat 
ngammei khwangwan e twmei ndauh e. 

Rising tone hei third tone the. 

Latkamv 

level tone = pu bang ding 

rising tone = puc bangc dingc 

/h/ Mi khwankiak hei Ruanglat khou khwan nai e tihkic mihei final position 
khou maek ge. Kumtina Ruangmei pioneer writer nunc rui glotalized 
tone madanh khang piuguang khwan e. Kumna mi khwankiak tihei value 
kathanc tiilouna glotalized tone hiak swna laathaulou the 

gan gan (curry), ganh (lightning) hei kabah naimei latkaeng khat khat re.Mi 

ganh latkaeng kanei khou hei g, g hei nchamc e; a, a nic nchamc e. Tihkic, n 
lev nh hei nchamc mak ge. gan hei level tone e, ganh hei glottalized 
tone e. Mi glottalized tone tihei h piuna madanc e. Kumna tone kanei 
khiannahmei heirui latkaeng zamh kabah baih baihmei tipat re. Kumna 
Ruanglat khou glottalized tone hei kabah tipat ngammei khwangwan e 
twmei ndauh e. 

Glottalized tone hei fourth tone the. 

Latkamv 

level tone = zam luai guang 

glottalized tone = zamh luaih guangh 

/y/ Mi khwankiak khwan hei Ruanglat khwan khou maek ge. Kumna mi 
khwankiak tihei value kathanc tiilouna falling tone vowel hiak swna /i/ 
phaan piu khang laathaulou the 

hi hi (toscratch), hy (to write) hei kabah naimei latkaeng khat khat re. Mi latkaeng 

hy kanei khouhei h, h hei nchamc e. Tihkic, i lev y hei nchamc mak ge. Mi 

khouhei tone contrast nai e. hi hei level tone e, hy hei falling tone e. 
Falling tone khouhei i phaan y lyn e. 

Latkamv 

level tone = bi ding rian guai 

falling tone = by dyng ryan guay 

/w/ Mi khwankiak khwan hei Ruanglat khwan khou maek ge. Kumna mi 
khwankiak ti hei value kathanc tiilouna falling tone vowel 
hiak swna /u/ phaan piu khang laathaulou the 

nu nu (ear), nw (nasal mucus) hei kabah naimei latkaeng khat khat re. Mi 
latkaeng kanei khou hei n, n hei nchamc e. Tihkic, u lev w hei nchamc 
mak ge. Mi khou hei tone contrast nai e. nu hei level tone e, nw hei 
falling tone e. Falling tone khou hei u phaan w lyn e. 

Latkamv 

level tone = pu liu ruang riau 

falling tone = pw liw rwang riaw 

Thaylou nimei - 

First tone (level tone) hei madanh mak ge, kahiak duanh mak ge. 

Second tone (falling tone) khou khwanlangv luaimei khou v hy kazauhlou e. 

Falling tone khou i phaan y hy e, u phaan w hy e; i, u 
kameimei kazauh ethei nkhamhmei tei kalaih e. 

Third tone (rising tone) khou khwanlangv luaimei khou c hy kazauhlou e. 
Fourth tone (globalized tone) khou khwanlangv luaimei khou h hy 
kazauhlou e. 

Kumna Ruanglat khwan pat nuh khangrui c v h y w miguay tihei tone 
symbol tiswlou the, tone hyhiak tiswlou e. h hei Ruanglat khou khwandiu 
de tihkic pupouh nunc rui mi tihei globalised tone hyhiak swna piu 
guang the. Kumna aseicdou nganvna piu bam tuang e. 

Tone Marker khang laathauloumei guay - /v/ Id /h/ /y/ /w/ 

Ruanglat hei phoneme kariumei kabah naimei latkaeng ‘bam, tan, gan’ 
khou hei tone haaplouna kabah baih baihmei latkaeng tipat re. Tone hei kabah 
naimei khwan swpui zaengrui kahiak duanclou e, symbolise swlou e. Mitei 
kabangc khou zauc kho. 

Latkamv 


(Level tone = -1, falling tone = \ (, rising tone = /1, globalised tone = ? |) 


bam -1 

- 

bam 

- 

Apu kai khou bam e 

bam \| 

= 

bamv. 

- 

Chouki hei bamv e. 

bam /1 

= 

bamc 

- 

Tarav bamc e 

bam ?| 

= 

bamh 

= 

Phey bamh khang kage nai e. 

tan -| 

- 

tan 

= 

Kamei tan rui tat khwan e. 

tan \ | 

= 

tanv 

= 

Napbut ta tanv kaw e. 

tan /1 

- 

tanc 

= 

Kamei tanc e twmei thay e. 

tan ?| 

= 

tanh 

= 

Tanh khang nap tu geic o. 

gan -| 

= 

gan 

= 

Thun gan tu e. 

gan \| 

- 

ganv 

= 

Kathaipui ganv thay o. 

gan /| 

= 

ganc 

= ■ 

Mphuammei guay ganc o. 

gan ?| 

= 

ganh 

= 

Tingthinc ganh key e. 

bang -| 

= 

bang 

= 

Tabui bang cho? (Thingbang). 

bang\| 

= 

bangv 

- 

Gin bangv katup e. 

bang/1 

= 

bangc 

= 

Guaih bangc tho. 

bang ?| 

= 

bangh 

= 

Kamei bangh thu hamh e. 


Low tone khwan khou i, u phaan y, w sinsw e. y w hei low tone khou 
i u nai naimei twn tei lyn pwni, tihkic i, u kaneimei nai nchamc ethei nkhamh 
khamhmei ta lyn pwni. 

Latkamv 


i/y 

hi 

= bi hi e. 

hy 

latrik hy e. 


huai 

= gan huai tu e. 

huay = 

kapna huay e. 


sian 

= sian giat re. 

syan = 

syan ry e. 

u/w 

nu 

= nu e. 

nw 

nw pat re, karaeng e. 


run 

= py khou run e. 

rwn = 

si dui khou rwn e. 


khuan 

= tauh khuan e. 

khwan = 

maansei khwan chu e 

Karuc khou saa kanmei kumcna Ruanglat tone hymei latkaeng asaekc 
kabangc khou hei hylou e, zauc kho. 


Level tone 

falling tone 

rising tone 

globalised tone 

raa 

rav 

rac 

rah 

ri 

ry 

ric 

rih 

su 

sw 

sue 

suh 

nei 

ney 

neic 

neih 

lai 

lay 

laic 

laih 

riu 

riw 

riuc 

riuh 

lau 

law 

lauc 

lauh 

lou 

low 

louc 

louh 

dui 

duy 

duic 

duih 

tan 

tanv 

tanc 

tanh 

guai 

guay 

guaic 

guaih 

suang 

swang 

suangc 

suangh 

riau 

riaw 

- 

riauh 


3.8.3 Tone Shift 

Ruanglat khou tone shift (khwangwan kalaihmei) nai e. Tone shift twmei 
thu latkaeng zamh kabah thu kalaih mak tihkic khwangwan thu kalaih twmei ta 
e. Mihei grammatical criteria, form, meaning lev kariang naimei latbamv e. 

Latkaeng tei grammatical form khatnic case kalaih pwkhou, khwangwan 
nic kalaih e. Nominal form khourui grammartical criteria khou, noun khourui 
verb khou, adjective khou kalaih pwkhou khwangwan kalaih e. Mi tihei tone 
shift twna thay e. 

(a) Genitive case khou globalised tone hei rising tone khou kalaih e. 

Chah hei chac twna khwangwan shift sw e. 

Chini chac zangv e. Chahnuy chac zangvgay e. 

Nriangcluangcmei chac zangvgay chuy e. 

Zouh hei zouc twna khwangwan kalaih e. 

Napnaeng zouc zangvgay e. 

Martha kai zouc ndeih e. 

(b) Genitive case khou rising tone hei level tone khou kalaih e. 

Zouc hei zou twna khwangwan kalaih e. 

Khowzou meic ta ndev e. 

Laulaih zou nrak ge. 

Sue hei su twna khwangwan kalaih e. 

Kaidaeng su nrakge. 

Khowraamv su kangaengv nraeng e. 

(c) Noun khou bammei globalised tone guay adjective hamhethei 
yerb ngguanh pwkhou rising tone khou kalaih e. 

Kai daihmei hei daic e. 

Nap geihmei hei geic e. 

Taanv taanhmei nunc taanc e. 

Puatc phunghmei nunc r-ui phungc e. 

(d) Nominal hamhethei adjective, adverb khou prefix swna ram 
khatnic karam haaplouna noun ngguanh pwkhou tone kaguayna 
level tone khou raana kalaih e. 

daihmei hei ramdai twna khwangwan kalaih e. 

Mi guak ramdai kumhmei ai howlou mak ge. 

suhmei hei ramsu twna khwangwan kalaih e. 

Mai chuapmei ramsu khaengvlou khang thay mak ge. 

zow hei ram zou twna khwangwan kalaih e. 

Dui ramzou nthaek zat mak ge. 

geihmei hei karamgei twna khwangwan kalaih e. 

Karam gei tei saa ngam mak ge. 

daihmei hei karamdai twna khwangwan kalaih e. 

Karamdai tei kachav simei ramdai kumc e. 

zow hei karamzou twna khwangwan kalaih e 
Karamzou tei zow katumc hak e. 

Khwangwan kalaihmei hei Ruanglat khwan khou kabiswmei Iwnlung - 
fundamental element khat re. Mihei grammar lev kariang nai e. Kumhpui zaengrui 
Ruanglat hymei khou tone shift hei hy e. 

KATHAIDWAN 

1. Ruanglat tihei kabah tipat bammei kabiswmei khwan azuh nai bo? Tabuibui 
tei cho? 

2. Lat kathaimei khou tone zaat kanei nai e. Tabui tabui tei cho ? Ruanglat 
hei tabui tone zaat cho ? 

3. Ruanglat khou tone azuh nai bo ? Tabuibui tei cho ? 

4. Tone shift tabui ta cho ? Tone shift hei tabui lev kariang nai bo ? 

5. Ruanglat khou tone hymei hiak tabuibui tei cho ? 

6. Low tone hymei khou i, u phaan tabui hiak rui lyn cho ? Latkaeng khatna 
khou i u nai nchamc ethei akumhna hy ni cho ? 

7. Khwangwan (Tone) hiak hy o. 

mphaihmei khwangwan hiak 
bumkeymei khwangwan hiak 
dungckumei khwangwan hiak 
ruaknac khamvkhakh hiak 

(Symbolization) 

Symbolization tabui ta cho? 

Khwandiu (Phoneme) phaan kahiak duancloumei ta symbolization twna 
thay e. Latkamv khang Phoneme /a/, /k/ phaan Ruanglat khou a, k twna 
kahiak duanclou e, Bengalimei rui «r, ^ twna duanclou e, Hindi khou 3T, ^ 
twna duanclou e. Mihei kumcna Phoneme kaguayna Hindumei rui Hindi hiak 
khou, Bengalimei rui Bengali hiak khou, Assamese rui Assames hiak khou duancna 
hy e. 

Ruanglat hy khang Ruangmei khwanhiak maek ge, Ruanglat hei Roman 
hiak khou hy e. Kumna Ruanglat khwandiu guay hei Roman hiak khou symbolise 
swlouna hy e. 

Kaganv khat khou Ruanglat hei Bengali hiak piuna hylou khwan e. Mitei 
Ruanglat khwan hymei khou guangtangc kunghmei naipui zaengrui Bengali hiak 
hei ganckey lana Roman script hei piu dat khwan e. Bengali hiak pv/nic Roman 
hiak bam pwnic Ruangmei khwan katuk kalik thu hyguangtangc ngam makmei 
peyna nai e. Nsucmei hiak rui Ruanglat khwan hyguangtangc ni tu hamh e. 
Ruanglat hy khang Ruanglat hiak kage nai e. 

Thaurey khou kahiak laathaumei ganv khou Roman alphabet twna kawmei 
hiak 26 hei kapwmna laathauna piuguang the. 

Lat khat hy khang kage naimei khwan hiak sing lev Vowel khatnic 
Consonant phoneme sing hei chaa raphrapna laathau ni tuang e. Tihkic Roman 
Alphabet khouhei Ruanglat khwan hy khang kage naimei hiak asaekc maek ge. 
Ruanglat hy khang kage maekmei hiak asaekc nai e. Mi hei tabui swtina cho? 
Romanmei khwan hei aniw khwan lev nchamc mak ge, Englishmei khwan nic 
aniw khwan lev nchamc mak ge. Kumtina Roman alphabet hei aniw khang 
chaanah khang kunghmei nai e. Ruanglat khwan khou common phoneme nai e, 
prenasalised sound nai e, tone nai e. Tihkic Roman hiak khou common phoneme 
hiak na nai e, prenasalised sound hiak maek ge, tone hiak maek ge. Kumhpui 
zaeng rui Ruanglat khwan hy khang Roman alphabet laathau pwkhou prenasalised 
sound khatnic tone hy khang kahiak gaat re. Kumna mi gaatmei twn hei 
guangtangh khang Ruanglat khou piu makmei Roman hiak asaekc value kathanc 
tiilouna piu khang kage asaekc nai e. Mihei kumcna lat baihmei guay rui nic 

kahiak hei duancpat duancgutna piumei Iwan nai e. Mi Iwan kahak hei Ruanglat 
hymei khou piu bam e. 

Ruanglat khwan hy khang laathaumei khwan hiakguay hei kathai khang 
kabangc khou hylou e. 

4.1.0 Roman’s Alphabet 


Roman alphabet khou kahiak 26 nai e. Mi khoutei vowel hiak 5, 


consonant hiak 19, khatnic semi-vowel hiak 2 nai e.( Mi hei Englishmei rui 
piumei thiak khou tei saa tuang e.) 

VOWEL hiak: a 

SEMI VOWEL hiak: w 

e i 

y 

o 

u 

CONSONANT hiak: b 

c d 

f 

g h j k l 

m 

4.2.0 Ruanglat Khwan 

n p 

Hiak 

q 

r s t v z 


Ruanglat khwan nthuihna hy khang khwan, khwangwan, nwkang khwan 
hy khang vowel 28, prenasalised khat khatnic consonant 18 kage nai e. Roman 
alphabet khou Ruanglat khwan pat nuhmei Consonant 18 khatnic Vowel 5 hei 
mphang e, tihkic baihmei guay thu mphang mak ge. Kumpui zaengrui kahiak 
asaekc thu value kathanc tiilouna duancpat duancgutna laagut the. 

Ruanglat khwan guay hy khang laathauloumei hiak guay. 

Ruanglat khwan hy khang laathauloumei hiak 29 nai e. Mi khoutei vowel 
hiak 9, consonant hiak 18 khatnic tone hiak 2 e. 


VOWEL hiak: 

a 

aa 

ae 

0) 

< 

0 

c 

* 



(Kathanc swna laagutmei aa ae y w) 

CONSONANT hiak: 

P 

ph 

b 

m 


t 

th 

d 

n 


ch 

s 

z 



l 

r 




k 

kh 

g 

ng 


h 

PRENASALIZED hiak: m n ng 

TONE hiak: c v w y h (kathanc swna laagutmei cvwy) 


4.3.0 Saapatpui bamv theilayna 

Mi hiak guay hei saapatpui bamv theilayna khatnic khwankang 
theilayna kalangv kalangv lou kaduai nuh e. 


(a) Saapatpui bamv 

chy kanei 

huh, huhnii 
huhnii (hu biak) 
huhnii (kalung biak) 
huhni-huh biak 
tangvnangh mbuaihmei 
Ruak 

(b) Khwankang theilayna 

Bilabial 

Alveolar 

Velar 

Pharyngeal Glottal 


p ph b m 

t th d 

n I s z 

r 

ch 

k kh g ng 

h 


p ph b m 

t th d n 

ch s z r I 

k kh g ng 

h 


4.4.0 Pahpui khwan 


P/p 

Ph/ph 

B/b 

M/m 

pa 

pha 

ba 

ma 

T/t 

Th/th 

D/d 

M/m 

ta 

tha 

da 

na 

Ch/ch 

S/s 

Z/z 

L/l 

cha 

sa 

za 

la 

K/k Kh/kh G/g Ng/ng 

ka kha ga nga 

H/h 

ha 

(a) Roman Alphabet khou Ruanglat khwan maekmei hiak 

c f j q v w x y 

(b) Ruanglat khwan hy khang value kathanc tiilouna laathauloumei 
hiak 

‘c’ hei rising tone hyhiak swna laathaulou the 

V hei falling tone hyhiak swna laathaulou the 

‘w’ hei falling tone khou ‘u’ phaan hy khang laathaulou the 

V hei falling tone khou ‘i’ phaan hy khang khang laathaulou the. 

(c) Ruanglat hy khang laathau makmei Roman Alphabet 

Ff Jj Qq Xx 

Mi hiak guay twmei thu (c) khou naimei hiak guay hei Ruanglat khwan hy 
khang piu mak ge. Tihkic loan word guay khou thu piuna hy e. 


KATHAIDWAN 

1. Ruanglat khou khwan hiak kaguayna azuh nai cho ? Vowel hiak azuh nai 
cho ? Consonant hiak azuh nai cho ? 

khwan hiak kaguayna . consonant hiak guay. 

vowel hiak guay . tone hiak guay . 

2. Ruanglat khwan khou khwankang theilayna kabangc khou tiiloumei 
khwankang padeih hei nai e. Khwankang hiak guay tei hy o. 

bilabial khwankang_velar khwankang_ 

alveolar khwankang__phryngeal glottal_ 

3. Ruanglat khwan khou tangvnangh mbuaihmei khourui patmei khwan azuh 
nai cho? Tabui tabui tei cho? 

4. Ruanglat khwan khou maekmei Roman alphabet hiak azuh nai bo ? Tabui 
tabui tei cho? 

5. Roman alphabet khourui Ruanglat tone hy khang laathauloumei hiak azuh 
nai bo ? Tabui tabui tei cho ? 

5.0 HYMEI LWAN 

(Writing System) 


Ruanglat tihei khwandiu (phoneme), nwkwang khwan (prenasalized 
sound) khatnic khwangwan (tone) rui latkaeng zamh kabah tipatlou e. Mihei 
kahu thangc ncham kan the. Mi rue khoutei khwangwan kalaihmei (tone shift) 
nai e, tone shift rui grammatical form tikalaihlou e. Kumhpui zaengrui Ruanglat 
hymei khou phoneme, prenasalized sound, tone khatnic tone shift, hei hy e, 
hymak nuhmak ge. 

Duina saa pwkhou Ruanglat hei prenasalized sound + consonant + vowel 
+ tone (PCVT) hy e. Mitei kabangc khou lyanlou e. 

(P = Prenasal, C = Consonant, V = Vowel, T = Tone) 

CV = raa ( kai raamei) khaa (raengmei, kagiatemei). 

CVT = rav ( ravsic) khav (dui khou naimei khav) 

PCVT = nrav (paeng nravmei) nkhav (khanggou nduanghmei) 


CVC 

PCVC 

CVCT 

PCVCT 


tan (phay) 
ntan (tichadaamei) 
tanv (napbut) 
ntanv (Kadakmei) 


bam (bammei, kai khou bam e) 
mbam (tidunghmei, kapv/m) 
bamv (dwng) 

mbamv (duimei, nnaamei) 


5.1.0 VOWEL HYMEI 

Thaylou rey nimei - 

Khwan kathaimei khou kahouhmei (initial), nchung (medial), 
luaimei (final) twmei guay hei latkaeng (word) hamhethei 
khwanlangv (syllable) lunge khou khwandiu hiak zamh position 
ta saa tuang e. 

5.1.1 Monophthong hymei (Vowel khatna hymei) 

a - a hei karaana initial, medial khatnic final khou hy pwkhou kalwn 
kalaih makna hy e. 


Latkamv 


initial 

medial 

final 

abah 

bam 

la 

amuc 

gan 

na 

apui 

tat 

ta 

aa - aa hei latkaeng khwan kahouh (initial) khou hy mak ge, aa+i hei 
ai twna hy e, nchung khatnic luaimei khou aa swna hy e. 

Latkamv 


initial 

medial 

final 

ai 

laamh 

gaa 

- 

gaanv 

khaa 

- 

saan 

saa 


Nchung khou consonant kanei kak khou aa hy e, open final khou 
level tone khou aa hy e, baihmei tone khou a khatna + tone 
haaplouna av, ac, ah hy e. 

Latkamv 


initial 

medial 

final 

. 

laan 

khaa 

- 

laanv 

khav 

- 

laanc 

khac 

- 

laanh 

khah 


ae - ae hei kahouh khou khatnic luaimei khou hy mak ge, nchung 
khou na hy e, - ng lev k rui final swmei syllable nchung khou na 
hy e. 

Latkamv 

initial medial . final 

gaek 

laeng 

e - e hei kahouhmei khou hy mak ge, nchung khou hy mak ge. 
luaimei khou hy e. e, ge, re, the twna hy e. 

i - i hei kahouh khou hy mak ge nchung khou khatnic luaimei hy e. 
Latkamv 


initial 

medial 

final 

- 

bin 

bi 

- 

dik 

hi 

- 

git 

si 

ii - hei i khwan saenghmei khou hy e. 

Latkamv 

initial medial final 

. ' tii (give) 
kii (kidney) 
sii (bad) 

y - y hei i zamh bumkeymei khwangwan (falling tone) swna hy e. 
y hei kahouh khou hy mak ge, nchung khou khatnic luaimei khou hy e. 

Latkamv 


initial 

medial 

i - 

final 

- 

dym 

by 

- 

hyng . 

dy 

- 

thyn 

ry 


o - o hei kahouh khou o, ov twna hy e, baihmei latkaeng kahouh 
khou hy mak ge. 

o hei Ruanglat khwan nchung khou hy mak ge. 

Luaimei khou o hei hy e. 

Latkamv' 

initial medial final 

lo 

tho 

kho 

cho 

Thaylou nimei: 

o, ov hei Ruanglat khou nai e, hy e. Tihkic katupna sinswmei 
kabiswmei latkaeng thu hamh e. 

u - u hei kahouh khou u tho, ui twmei kumhmei khou na hy e. 
u hei nchung khatnic luaimei khou hy e. 

Latkamv 


initial 

medial 

final 

u 

bung 

nu 

ui 

khuk 

hu 

- 

mun 

lu 

w - w hei u zamh bumkeymei khwangwan (falling tone) swna hy e. 
Latkamv 


initial 

medial 

final 

- 

dwm 

bw 

- 

khwn 

nw 

- 

Iwn 

sw 


5.1.2 Diphthong Hymei (Vowel Kanei Kariumei Hymei) 

a - a zamh diphthong hei a+i lev a+u na nai e. 
a+i = ei 


a lev i hy kariu pwkhou ei swna hy e. 

Luaimei khou open final swna hy e, 
kahouh khou khatnic nchung khou hy mak ge. 


Latkamv 

initial medial 


final 

bei 

gei 

rei 


a+y = ey 

ey hei ei zamh bumkeymei khwangwan swna hy e. 
Latkamv 

initial medial final 

key 

gey 

rey 


a+u = ou 

a lev u hy kariu pwkhou ou khwan pat re, kumna ou swna hy e. 

ou hei kahouh khou hy mak ge. 

Nchung khou hy mak ge. 

Luaimei khou open final swna hy e, - kou, pou, tou 

Latkamv 

initial medial 


final 

bou 

khou 

sou 


a+w = ow 

ow hei ou zamh bumkeymei khwangwan swna hy e. 
Latkamv 

initial medial final 

bow 

khow 

sow 

aa aa hei baihmei vowel lev hy kariu pwkhou a khatna hy e. 
Kabangc khou hei zauc kho. 
aa+i = ai 

ai hei kahouh khou open initial swna ai twna hy e. 
Baihmei khou kahouhmei (initial) swna hy mak ge. 
Nchung khou hy e. 

Luaimei khou open final swna hy e. - 
Latkamv 


initial 

medial 

final 

ai 

laamh 

kai 

- 

gaan 

lai 

- 

zaap 

pai 


aa+y - ay 

ay hei ai zamh bumkeymei khwangwan khou hy e. 
Kahouh khou khatnic nchung khou hy mak ge. 
Luaimei khou open final swna hy e. - 

Latkamv 

initial medial final 

gay 

khay 

may 

aa+u = au. 

aa+u hei hy kariu pwkhou au swna hy e. 
au hei kahouh khou khatnic nchung khou hy mak ge. 
Luaimei khou open final swna hy e.- 
Latkamv 

initial medial final 

bau 

kau 

lau 

aa+w = aw 

aw hei au zamh bumkeymei khwangwan khou hy e. 

Kahouh khou khatnic nchung khou hy mak ge. 
Luaimei khou open final swna hy e, - 

Latkamv 

initial medial final 

daw 

khaw 

zaw 

i i+aa = ia 

ia hy kariumei hei - 

Kahouh khou khatnic luaimei khou hy mak ge. 
ia hei nchung khou na hy e. 

Latkamv 

initial medial final 

pian 

rian 

„ - sian 

Thaylou nimei - 

Tihkic, hia, sia tv/mei kumhmei ruph khwan khou saa e, hy nuh e.) 


i+u = iu 


iu hei kahouh khou khatnic nchung khou hy mak ge. 
iw hei luaimei khou open final swna hy e. 

Latkamv 

initial medial final 

biu 

tiu 

piu 

i+w = iw 


iw hei iu zamh bumkeymei khwangwan khou hy e. 
Kahouh khou khatnic nchung khou hy mak ge. 
iw hei luaimei khou na open final swna hy e. 
Latkamv 

initial medial final 

biw 

hiw 

liw 

y y+aa = ya 

ya hei ia zamh bumkeymei khwangwan khou hy e. 

Kahouh khou khatnic luaimei khou hy mak ge. 
ya hei nchung khou na hy e. - 

Latkamv 

initial medial final 

hyam 

lyan 

syang 

u u+aa = ua 

ua hei kahouh khou hy mak ge. 

luaimei khou nggua, kua, chua - mi kumhmei khou na hye. 
ua hei nchung khou na hy e. - 

Lotkamv 

initial medial final 

guang 

luang 

ruang 

w w+aa = wa 

wa hei ua zamh bumkeymei khwangwan khou hy e. 

Kahouh khou khatnic luaimei khou hy mak ge. 

wa hei nchung khou consonant kanei kak khou na hy e. - 

Latkamv 

initial medial final 

mwang 

rwang 

swang 

u+i = ui 

Kahouh khou khatnic nchung khou hy mak ge. 
ui hei luaimei khou open final swna hy e. 

Latkamv 

initial medial final 

dui 

gui 

pui 

Thaylou khang: 

ui hei saamei asaekc nai e, tihkic hui twmei lev khatna de, 
local accent de.) 

u+y = uy 

uy hei ui zamh bumkeymei khwangwan khou hy e. 

Kahouh khou khatnic nchung khou hy mak ge. 
uy hei luaimei khou open final swna hy e. - 

Latkamv 

initial medial final 

duy 

guy 

- . - khuy 

5.1.3 Triphthong Hymei (Vowel Kathumh Kariumei Khwan hymei) 

Ruanglat khou vowel kathumh kariumei khwan triphthong kanei nai e - 
iau khatnic uai hei e. ( w, y final swmei hei tho u, i zamh humkeymei 
khwangwan de). 

i+aa+u = iau 

iau hei kahouh khou khatnic nchung khou hy mak ge.- 
iau hei luaimei khou na open final swna hy e. 

Latkamv 

initial medial final 

liau 

*' • ' khiauc 

riau 

i+aa+w = iaw 

iaw hei iau zamh bumkeymei khwangwan swna hy e. 

Kahouh khou khatnic nchung khou hy mak ge. 
iaw hei luaimei khou na hy e. - 

Latkamv 

initial medial final 

khiaw 

miaw 

riaw 


u+aa+i = uai 

uai hei kahouh khou hy mak ge, nchung khou hy mak ge. 

uai hei luaimei khou na open final swna hy e. 

Latkamv 

initial medial final 

guai 

luai 

phuai 

u+aa+y = uay 

uay hei uai zamh bumkeymei khwangwan swna hy e. 

Kahouh khou hy mak ge, nchung khou hy mak ge. 

uay hei luaimei khou open final swna hy e. 

Latkamv :■ 

initial medial 


final 

khuay 

luay 

muay 


5.2.0 Khwangwan Hymei (Tone Writing) 

Vowel lev Consonant rui kabah naimei khwan (latkaeng) tipatmei kumcna 
Ruanglat khou tone rui latkaeng zamh kabah tipat re twmei hei kahu thangc 
ncham kan the. Kumna tone hei consonant, vowel hymei kumcna hy nina e. 
Ruanglat khou tone padeih nai e • (1) level tone, (2) falling tone, (3) rising 
tone khatnic (4) glottalized tone - mi guay hei e. Mi tone padeih khouhei 
level tone thu madanh mak ge. Falling tone ta v piuna madanc e, i, u phaan y, 
w piu e. Rising tone ta c piuna madanc e, khatnic glottalized tone ta h piuna 
madanc e. Mi guay hei kahu khou ncham kan the. Kumna mi tone guay hei hymei 
thiak kabangc khou lyanlou e. 

( C = consonant, V = vowel, T = tone) 


Structure Level tone Falling toneRising tone Glottalized tone 


CV+T 

raa 

rav 

rac 

rah 

CV+T 

ri 

ry 

ric 

rih 

CW+T 

gei 

gey 

geic 

geih 

CW+T 

riu 

riw 

riuc 

riuh 

CW+T 

zou 

zow 

zouc 

zouh 

CVC+T 

bang 

bangv 

bangc 

bangh 

CVC+T 

tan 

tanv 

tanc 

tanh 

CWC+T 

rian 

ryan 

rianc 

rianh 

CVVC+T 

buan 

bwan 

buanc 

buanh 

CWV+T 

guai 

guay 

guaic 

guaih 

CWV+T 

riau 

riaw 

riauc 

riauh 


Mi hei howsi kumc e, tikic pac nlaanh dat mak khe, pac nlaanhmei rau 

the. 

5.3.0 Nwkwang Khwan Hymei (Prenasal Sound Writing) 

Ruanglat khou Nwkwang Khwan (prenasalized sound) rui latkaeng zamh 
kabah tipat re. Kumhpui zaengrui nwkwang khwan hei Ruanglat khou consonant, 
vowel hymei kumcna hy nina e. Nwkwang khwan hei khatna de, tihkic sound 
environment theilayna m, n, ng piuna hy e. Kumna Nwkwang Khwan hei akumhna 
hy cho twmei kabangc khou taleina lyanlou e. 


(P = prenasalized sound, C = consonant, V = vowel, T = tone). 


Structure 

Level tone 

Falling tone 

Rising tone 

Glottalized tone 

CVT 

raa 

rav 

rac 

rah 

P+CVT 

nraa 

nrav 

- 

nrah 

CV+T 

ri 

ry 

ric 

rih 

P+CVT 

nri 


nric 

nrih 

CVVT 

gei 

gey 

geic 

geih 

P+CVVT 

nggei 

- 

- 

- 

CVVT 

zou 

zow 

zouc 

zouh 

P+CVVT 

nzou 

- 

- 

nzouh 

CVCT 

bang 

bangv 

bangc 

bangh 

P+CVCT 

mbang 

mbangv 

- 

mbangh 

CVCT 

tan 

tanv 

tanc 

tanh 

P+CVCT 

ntan 

ntanv 

- 

ritanh 

CVVCT 

rian 

ryan 

rianc 

rianh 

P+CWCT 

- 

- 

- 

nrianh 

CVVCT 

buan 

bwan 

buanc 

buanh 

P+CVVCT 

- 

mb wan 

- 

- 

CWVT 

guai 

guay 

guaic 

guaih 

P+CVWT 

ngguai 

ngguay 

- 

ngguaih 

CWVT 

- 

- 


• 

P+CVWT 

- 

nsiaw 

- 

- 


- 

- 

- 

mpiauh 


- 

khiaw 

khiauc 

khiauh 

Thaylou nimei - Prenasalized hei im, in, an twna hy mak ge, m n ng 
swna hy e. 

5.4.0 Consonant Hymei 

5.4.1 Kahouhmei (Initials) 

Ruanglat hymei khou Consonant 18 gut re. Mi Consonant guay hei kahouh 
(initial) khou hy ngam e. 

Latkamv: - 


P = pat, 

ph = p/?u, 

b = bei, 

m = mai; 

t = tat, 

th = thing, 

d = c/ui, 

n = nap, 

ch = chai, 

s = si, 

z = zei, 

r = rei, 

1 = /at, 

7T 

II 

x- 

QJ 

kh = fchat, 

g = gut, 

ng = ngam; 

h = hau 




5.4.2 Nchung (Medials) 

Ruangmei latkaeng nchung (med) khou Consonant 18 hei hy ngam e. 
Latkamv: - 

p = kapah, ph = kaphut, b = kabai, m = kamang; 

t = chatu, th = chathwan, d = chadaa, n = chanui; 

ch = tachat, s = tasianc, z = mazath, 

r = charay I = ma/aa, 

k = chafcat, kh = kafcbanh, g = chagou, ng = changuth; 
h = kabei 

5.4.3 Luaimei (Finals) 

Ruanglat khwan hamh ethei latkaeng luailoumei hiak (final) 6 nai e. Mi 
guay kiu thu p, m, t, n k, ng hei e. 

Latkamv 

p = nap, m = pam, 

t = tat, n = gan 

k = bafc, ng = na ng, 

Thaylou nimei - Ruanglat hymei khou g, b, d, l - mi consonant gucy 

hei final/stop swna hy mak ge. 

5.4.4 Kahiak hy kariumei (Consonant Cluster) 

Ruanglat khwan khou consonant hy kariumei khwan maek ge, consonant 
cluster maek ge. 


KATHAIDWAN 

1. Ruanglat hymei khou phoneme, tone, khatnic prenasalized sound hei 
kahiak duanclouna hy e. Tabui zaeng cho ? 

2. Ruanglat hymei khou consonant kanei kak khou 

o nai e / maek ge 
e nai e / maek ge 
io nai e / maek ge 

3. Ruanglat hymei khou kahouh khou, nchung khou khatnic luaimei khou 
ie nai e / maek ge 

4. Prenasalized sound hei - 

im, in, an hy e / hy mak ge 
m, n, ng hy e / hy mak ge 

5. Ruanglat hymei Iwan khou hy suakpat ro - 
Latkamv 

level tone falling tone rising tone glot, tone 

a+i= ei ey eic eih 

a+u = . . . 

aa+i = . . . 

aa+u = . . . 

i+aa = . . . 

u+aa = . . . 

i+aa+u = . . . 

u+aa+i = . ..... . 

6. Ruanglat khwan khou consonant finals azuh nai bo? Tabui tabui tei cho? 

6.0 LATKAENG KATHAIMEI 

(Morphology) 


Morphology tabui ta cho ? 

Duina saa pwkhou, latkaeng kathaimei Iwan ta Morphology twna thay e. 

Khwandiu (phoneme) kanei, kathum khatnic mi khangsuangc geicna duanc 
kariuna kabah patmei latkaeng kasiamh e. Latkaeng hei swbakkey pwkhou 
nthyam liangmei kabah tii ngammei latkaeng kiak ta tei morpheme (latkiak) 
kaw e. ‘Alauc’ twmei latkaeng hei phoneme guay kariuna duanh tuang e. Mi 
tihei swbakkey dat pwkhou phoneme guay mphang e, tihkic kabah naimei 
latkiak thu mphang mak ge. ‘Ravguangc’ twmei latkaeng hei kalangv kanei 
swbakkey pwkhou ‘Rav’ twmei khat lev ‘guangc’ twmei khat mphang e. ‘Rav’ 
hei kabah naimei latkiak khat re ,‘guangc’ twmei hei nic kabah naimei latkiak 
khat re. Mi ‘rav’ lev ‘guangc’ hei swbakkey dat pwkhou mi nei tihei 
duancthaumei phoneme guay tei mphang e, tihkic kabah naimei langv thu 
mphang mak khe. Kumna, alauc, rav, guangc twmei guay hei Morpheme khat 
khat kiu the. Kumna nthyam liangmei kabah naimei latkaeng kiak tatei 
Morpheme (latkiak) kaw e. 

Morpheme tihei second bracket rui raenglou e. {alauc} {rav} {guangc} 
mi kumna swlou ethei morpheme e twmei thay e. 

Alauc, tachat, chaengkhaek twmei latkaeng hei syllable kanei kanei nai 
e. alauc, tachat, hei swbak dat nuh makmei latkaeng e, mi nei hei morpheme 
khat khat re. Changkhaek hei chaeng + khaek twmei kabah naimei latkiak 
kanei rui duanh tuang e, chaeng hei morpheme khat re, khaek hei morpheme 
khat re. 

Latkamv khang 

Morpheme khatnamei latkaeng 
gan, mazah, padeih 
Morpheme kanei rui duanhmei latkaeng 
kai + thei = kaithei 
nap + guy = napguy 

lau + phunhmei = lauphunhmei 

Morpheme kathumh rui duancthaumei latkaeng - 
lau + kummei + kah = laukwmkac 

ntiang + khianghmei + kakui = tiangkhiangkui 
nap + kathanc + mun = napthancmun 

Morpheme phungcpatmei, morpheme guay rui akumhna latkaeng duancpat 
tuang cho twmei khatnic latkaeng kathaimei Iwan ta tei Morphology kaw e. 

Kumna Morphology Iwan khou hei Noun Categories, Verbal Categories 
khatnic Word Class twmei thu Parts of Speech hei kadai swmei e. 

6.1.0 NOUN KIK 

(Noun Categories) 

6.1.1 KUIDUI (Gender) 

Grammar khou Gender khaklanghmei hei ntumei nggaanvrnei, kakui 
kaduic khatnic kakui kaduic kalangv thaymakmei twna kalwnlung swna kathai 
guang e. 

Kathiulaa laamei ringhmei guay hei kakui lev kaduic nai ngam e. Ntaw 
hei kabangc khou hyloumei guay hei zauc kho. 

meicpui meicpu sikui siluh 

tunac nggaanv ruaykui ruayduic 

guangh mav chakou chabwam 

Mi khou nang tabui howpat bo ? Latkaeng kanei kanei hy mpiangloumei 
hei reymei hei kakui zaat guay zanc e. Kaneimei latkaeng guay hei kaduic zaat 
guay zanc e. 

(a) Kaduic ta thaymei Noun latkaeng ta Masculine Gender law e. 

Latkamv: - 

mpouh, pu, siluh, guaihchic, ruayduic - mi guay hei kaduic 
ta thaymei noun raana e. 

Ruanglat khou kaduic ta thaymei noun khatnic pronoun latkaeng 
guay khou -ang -pu, -pou, -pouc, -luh, -chic, duic, -due hei suffix 
swna haaplouna Masculine Gender ngguanh e. 

(b) Kakui ta thaymei noun latkaeng ta Feminine Gender kaw e. 

Latkamv:- 

luh, pui', ruaykui, sinay, guaihkui. 

Ruanglat khou kakui ta thaymei noun khatnic pronoun latkaeng 
guay khou -lu, -liu, -kui, -pui, -peic, -neic, -nay, - mikumhmei hei 
suffix swna haaplouna Feminine Gender ngguanh e. 

(c) Kakui ta nic kaduic ta nic saa nuhmei - thay kariumei noun 
latkaeng ta Common Gender kaw e. 

Latkamv: - 

ngaasatna, pam, nruna, zauczihmei, alauc, 
mikumhmei guay e. 

(d) Kakui kaduic maekmei ta thaymei noun latkaeng ta Neuter Gender 
kaw e. 

Latkamv:- 

thingbang, hypei, kai, latrik, football, - mikumhmei guay. 

6.1.2 KASING LWAN (Numbers) 

6.1.2.1 Kasing (Number) 

Grammar kathaimei khou kasing khat ta thaymei noun ta singular number 
twna thay e. Kasing khat khangsuangc geic hianmei tithaymei noun ta Plural 
Number twna thay e. Mi hei grammar guay khou ncham e. 

Ruanglat khou Number (Kasing) hei kabangc khou hyloumei kumcna zauc nuh e. 
ai nang ,'kamei 

aney nangney kaney 

aniu nangniw kaniw 

aniw guay nangniw guay kaniw guay 

Thingbang guak sue 

Thingbang nei guak nei sue nei 

Thingbang guay guak guay sue guay 

guaknunc guay Sucnunc guay 

Reymei latkaeng rian hei rui kasing khat ta tithay e. Kaneimei latkaeng 
rian hei rui kasins kanei ta tithay e, khatnic kathumhmei latkaeng rian hei rui 
kathumh khatnic kathumh khangsuangc geic hianmei ta tithay e. Padeihmei 
rian hei rui geihmei zamh geihmei (plural of plural) ta thay e. 

Kumna Ruanglat khou number hei kathumh swna pat re. Mi guay kiu thu - 
khat sing, kanei sing khatnic geih sing, mi guay hei e. 

(a) Kasing khat, khatna ta tithaymei noun, pronoun ta Khat Sing 
(Singular Number) kaw e. 

Latkamv: - ai, kamei, nang, guaih, tingthai - mikumhmei hei e. 

(b) Kasing kanei ta tithaymei noun, pronoun ta Kanei Sing (Dual 
Number) twna kaw e. 

Latkamv 

aney, kaney, nangney, guaih nei, tingthai nei - mikumhmei 
hei e. 

(c) Kasing kathumh khatnic kathumh khangsuangc geihmei ta Geih 
Sing (PluralNumber) kaw e. 

Latkamv:- 

aniw, kaniw, nangniw, sucnunc, guaihnunc 

(d) Mi na hamhna Ruanglat khou plural zamh plural nai e. 

Ruanglat khou Plural zamh Plural nai e. Mi ti hei Geihmei Geih 
Sing kaw e. 

Latkamv:- 

aniw guay, zoucnunc guay 

6.1.2.2 Kasingpav (Numeral) 

(a) Kasingsing (Cardinal Numerals) 

Kasing pahmei Iwan ta kasingsing kaw e. Ruanglat khou kasingsing hei 
kabangc khou hyloumei hei kumcna nai e. Kasingsing latbi (root) guay hei phay 
hamhmei baihmei guay thu khwanlangv (syllable) kanei kanei rui sw e. - 

akhat, kanei, kathumh, padeih, panguh, charuk, chanei, tachat chakiu, 

aruh. 

akhat, aruh, phay, aching, akhaa, apang, ngalang, atung, ngalung - 
twna nai e. 

Ruanglat khou Kasingsing hei akhat, aruh, phay twlana aching tangc 
pwkhou kasingsing zanc kalaih e. Duina saa pwkhou ching tanghpui pum kazanc 
kalaih e. Mihei kabangc khou hyna nchinlou e. 


akhat 


— 

1 

aruh 


= 

10 

phay 


= 

100 

aching 

1 

= 

chingkhat 

aching 

10 

= 

chingruh 

aching 

100 

= 

chingphay 

akhaa 

1 

- 

akhaakhat 

akhaa 

10 

= 

akhaaruh 

akhaa 

100 

= 

akhaaphay 

apang 

1 

= 

apangkhat 

apang 

10 

= 

apangruh 

apang 

100 

= 

apangphay 

ngalang 

1 

= 

ngalangkhat 

ngalang 

10 

- 

ngalangruh 

ngalang 

100 

= 

ngalangphay 

atung 

1 

= 

atungkhat 

atung 

10 

= 

atungruh 

atung 

100 

= 

atungphay 

ngalung 

1 

= 

ngalungkhat 

ngalung 

10 

- 

ngalungruh 

ngalung 

100 

- 

ngalungphay 


= 1 

10 

= 100 

= 1,000 

= 10,000 

= 100,000 

1,000,000 

= 10,000,000 

= 100,000,000 

= 1,000,000,000 

= 10,000,000,000 

100,000,000,000 

= 1 , 000 , 000 , 000,000 

= 10 , 000 , 000 , 000,000 

= 100,000,000,000,000 

= 1 , 000 , 000 , 000 , 000,000 

10 , 000 , 000 , 000 , 000,000 
= 100 , 000 , 000 , 000 , 000,000 

1 , 000 , 000 , 000 , 000 , 000,000 
= 10 , 000 , 000 , 000 , 000 , 000,000 
= 100 , 000 , 000 , 000 , 000 , 000,000 


80 - 



Ruangmei Grammar for Classes XI & XII 


Kasing pahmei thiak duancpatmei Iwan hei kabangc khou hylou e, 

1 = akhat, 

2 = kanei, 

3 = kathumh, 

4 = padeih, 

5 = panguh, 

6 = charuk, 

7 = chanei, 

8 = tachat, 

9 = chakiu, 

10= aruh 

Aruh tangc ethei kasing risk akhat the. Kasing riak 1, hamh 
ethei kasing banv 1 twna kaw nuh e. 

10 na 1 mbu = 11 mbu = 11 ruhkhat 
10 na 2 mbu = 12 mbu = 12 ruhkanei 

10 na 3 mbu = 13 mbu = 13 ruhkathumh 

20 = achuih, nchuih 

20 na 1 mbu = 21 mbu = 21 chuihkhat) 

20 na 2 mbu = 22 mbu = 22 chuihkanei 

20 na 3 mbu = 23 mbu = 23 chuihkathumh, . 

30 = tamruc 

30 na 1 mbu = 31 mbu = 31 tamruckhat, . 

40 = kasing riak 4 = 40 = riakdei 

(kasing 10 = kasing riak 1; kasing riak 4 = 10 x 4 = 40) 

50 = riakngu, 60 = riakcharuk, 70 = riakchanei, 80 = riaktachat, 

90 = riakchakiu 

100= phay, hamhethei, phay x akhat = phaykhat, 100 x kanei = 200 
(phaynei), 100 x kathumh =300 (phaythumh), 400 = phaypadeih, 500 = 
phaypanguh, 600 = phaycharuk 

(b) Kathaek Sing (Ordinal Numerals) 

Kabamv, kathaek lev kariang naina saamei, hymei sing ta Kathaek Sing 
kaw e. Mihei latkaeng swna nic hy e, kasing lev latkaeng kariuna nic hy e. 

Latkamv 

reymei = 1 mei 

kaneimei = 2mei 

aruhmei = 10mei 

achuihmei = 20mei 

phaymei =100mei 

Kamei reymei position khou pass sw the. 

Zianthayliu lauluang pakmei khou position lOOmei khou guang e. 


(c) Kariu Sing (Aggregative Numerals) 

Ruanglat khou kasing saa kariumei, chak kariumei ta Kariu Sing twna 
kaw e. Mitei kaguayna, kapwmna, -na, -meina, -mei twmei latkaeng guay hei 
haaplouna saa e. 

Latkamv 

Ntumei kaguayna now hamh e. 

Meic kapwmna thay khang kage nai e. 

Nangney gaan vneimeina ta kagit pwni. 

Guaih kathumhmei zayguang ngam o. 

(d) Kiaklei Sing (Fractional Numerals) 

Ruanglat khou kapwm khourui kakiak kalei patna kadam, kachaengc 
chakmei latkaeng ta Kiaklei Sing twna kaw e. Kiaklei Sing hei saa khou kasing 
tei saapat nimei hu khou patmei khou hamhethei khou sinsw e. 

Latkamv 

kadam aruh patmei khou akhat (1/10), kadam aruh khou akhat 
kasing tachat patmei khou panguh (5/8), kasing tachat khou panguh 
kanei patmei khou akhat (1/2), kanei khou akhat 

(e) Liang Sing (Multiplicative Numerals) 

Ruanglat singchak khou taanc dat dat, saa dat dat, pac dat dat twmei ti 
hei chak khang liang hei sinsw e. Aniw rui taanc liang kathumh, saa liang 
padeih twna saa e. Kumna mi tihei Liang Sing twna kaw e. Mi hei English khou 
times lev nchamc e. Liang hei kasing hu khou saa e. 

Latkamv 

Kamei tingmik khou nap tu liang kanei kanei e = = 1 x liang 2 

Aruh aruh pac liang panguh e = 10 x liang 5 

Gaanvthumh rui phaic liang kathumh kathumh e = 3 x liang 3 

Nruay aruh khang kataek gy liang kanei kanei e =10 x liang 2 

(f) Kagei Sing (Approximative numerals) 

Kasing nthanna thay makmei, tihkic kagei thu thay rahraana saa nuhmei 
sing ta Kagei Sing kaw e. Mi kumhmei sing ta saa khou kasing tangv tei gei, 
dou, dougei, mbu twna saa e. 

Latkamv :■ 

Kasing tei ningtow makkhe, tihkic 150 gei khou e. 

Haubungc aruh dou karaana tu ngam kan de. 

Laupuk khou guaih panguh dougei pat re. 

Sibai meic phaykhat mbu guang e. 

KATHAIDWAN 

1. Gender tabui ta cho ? Ruanglat khou gender zaat azuh nai cho. Kazanc 
hy o. 

2. Ruanglat khou Masculine Gender khou tabui tabui suffix swlou tu cho? Hy o. 

3. Ruanglat khou Feminine Gender khou tabui tabui suffix swlou cho? Hy o. 

4. Ruanglat khou Number azuh nai cho ? Hyna dine o khatnic latkamv 
kathumh kathumh hyna nchin o. 

5. Gaatmei twn Number (singular, plural, dual) hylou o. 

ai_aniu_ 

kaney_kaniw guay._ 

guak_sucnunc guay_ 

Thingbang_thingbang guay_ 

6. Gaatmei twn Gender (masculine, feminine, neuter) hylou o. 

kakui_; kanay_; kaluh_; 

chaphwmmei khangc_; gaanv_; 

guakluh_; pouh_; 

7. Ruanglat khou kasing akumhna saa cho, hy cho? Latkamv khat khat hy o. 

(a) Kasing sing . 

(b) Kathaek sing. 

(c) Kagei sing. 

(d) Kiaklei sing. 

(e) Kariu sing. 

(f) Liang sing . 

6.1.3 MEIC (Person) 

Meic (Person) twmei hei grammar guay khou kathai e. Meic twmei thu 
ai ; nang, kamei twmei zaat tihei meic twna thay e twna duina saa nuh e. Lai 
baih baihmei kumc Ruanglat khou Meic (Person) hei kathumh nai muay e. Mi 
guay kiu thu Reymei Mei (First Person), Kaneimei Mei (Second Person) khatnic 
Kathumhmei Mei (Third Person), miguay hei e. 

(1) Reymei Mei (First Person) 

Khat Sing khou - ai, 

Kanei Sing khou • aney, 

Geih Sing khou - aniw, aniu 

(2) Kaneimei Mei (Second Person) 

Khat Sing khou - nang, 

Kanei Sing khou - nangney, 

Geih Sing khou - nangniw, 

(3) Kathumhmei Mei (Third Person) 

Khat Sing khou - kamei 

Kanei Sing khou - kaney 

Geih Sing khou - kaniw 

6.1.4 CASE 

Case tabu! cho ? Case twmei hei noun, pronoun lev verb kak khou alamv 
bammei Iwnlung tatei e. 

Kamei hypei rui tatdyn hy e. Mi latrian khouhei ‘hy e’ hei verb e. Thow 
rui hy cho Thanv ethei ‘kamei’ twna daw pwni. Tabui hy tuang cho t:hanv ethei 
‘tatdyn’ twna daw pwni. Tabui rui hy tuang cho thanv ethei ‘hypei rui’ twna 
daw pwni. Kumna ‘hy e’ twmei verb lev kamei, tatdyn, hypei twmei noun, 
pronoun guay hei lev kariang khat nai bam e. Mi kumhmei alamvmei Iwnlung ti 
hei grammar khou CASE kaw e. 

Latrian lunge khou tei Noun hamhethei Pronoun lev Verb kak khou 
alamvmei Iwnlung naimei tatei Case kaw e. 

Case kazaat azuh nai cho, zauc kho. 

(a) Agentive Case: 


Agentive Case tabui tei cho ? Mihei thay gay khang kabangc khou tiiloumei 
latrian guay hei zauc kho. 


Latrian 

Thanvmei 

Dav/mei 

Ai rui mitei hy tuang e. 

Thow rui hy tuang cho ? 

Ai rui 

Kata thay ny zauc o. 

Thow rui zauh khang ? 

Nang rui (Limhmei) 

Kabi rui mitei gay mec 
twna saa e 

Thow rui saa ? 

Kabi rui 

Kamei gaypui mei e. 

Thow cho gaypui mei ? 

Kamei 


Tiiloubammei latrian guay khouhei thow rui verb zamh taanv guay tei 
taanepat tuang cho thanv pwkhou latdaw swna ai, nans> K obi, kamei twmei 
noun guay, pronoun guay hei kachak pat re. Mi guay hei verb zamh subject 
raana e. Mi kumcna latdaw swna kachakpatmei noun khatnic pronoun zamh 
case ta Agentive Case kaw e. 

Thow rui verb zamh taanv taanepat tu cho twna thanv pwkhou latdaw 
swna kachakpatmei Verb zamh subject swbammei noun hamhethei pronoun 
zamh case ta Agentive Case kaw e. 

Hamhethei, 

Noun hamhethei pronoun ta verb zamh subject swna piu ethei mi tei 
Agentive Case e twna thay e. 

Agentive Case khou noun, pronoun tangv rui subject guang e, rui phaan 
tei, tei rui, thu, mu, nic guangmei nai e, ramh khatsihnic guangmakmei nic nai 
nuh e. 


(b) Objective Case 

Objective Case tabui tei cho ? Mihei thay gay khang kabangc khou 
hyloumei latrian guay hei zauc kho. 


Latrian 

Thanvmei 

Dawmei 

(a) Lanzaipou ta kaw o. 

Thow ta kaw o tu bo ? 

Lanzaipou ta 

(b) Ai kamei ta thay e 

Thow ta thay bo? 

Kamei ta 

(c) Hypei tei tii o 

Tabui tii o tu bo ? 

Hypei tei 

(d) Ai alauc ta nap titu e 

Thow ta titu cho ? 

Tabui titu cho ? 

alauc ta 
nap 


Karuc khou latrian guay khou hei verb rui saatow bammei hei thow ta 
cho, tabui ta cho, twna thanv pwkhou latrian guay khou hei rui noun hamhethei 
pronoun khat kachakpat re. Kachakpat bammei noun hamhethei pronoun ta tei 
transitive verb zamh object kaw e, kumna mikumhmei object sw bammei 
noun khatnic pronoun zamh case ta Objective Case twna kaw e. 

Transitive verb zamh object twmei thu verb rui tithay bammei tei 
thow ta cho, tabui ta cho thanv pwkhou dawmei latkaeng kachakpatmei 
noun hamh ethei pronoun zamh case ta Objective Case kaw e. 

Hamhethei, 

Noun hamh ethei pronoun ta verb zamh object swna piu ethei mi tei 
Objective Case (hamhethei Accusative Case) twna thay e. 

Objective Case zamh object swmei noun, pronoun tangv - ta, tei guang 
e baihmei - mu, thu nic guang nuh e. 

(c) Instrumental Case: 

Instrumental Case tabui ta cho? Thay gay khang kabangc khou hyloumei 
latrian hei zauc kho. 

(a) Kamei katan rui tat re. 

(b) Gaylaapou baeng rui thing dow e. 

(c) Dymreyliu mpinh rui phey hui e. 

Mi latrian guay khouhei katan rui, baeng rui, mpinh rui twmei latkaeng 
guay hei verb rui tithaymei taanv taancpatmei khou naatnu, baansin swna 
sinsw e. 

Baansin swna, naatnu swna sinswmei noun, pronoun zarnh case ta 
Instrumental Case kaw e. 

Instrumental Case khou baansin, naatnu swna piumei noun, pronoun tangv 
‘rui’guange. 


(d) Dative Case: 

Dative Case tabui ta cho ? Mi hei thay gay khang kabangc khou tiiloumei 
latrian guay hei zauc kho. 


Latrian 

(a) Ai Kailaagai khou hypei tii e 

(b) Mi tei Azin khou saa o 

(c) Ai kakhou syan tii e 

(d) Tatdyn tei Kasangay khou tii kan 


Thanvmei Dawmei 

Thow khou tii ? Kailaagai khou 

Thow khou saa khang? Azin khou 
Thow khou tii ? kakhou 

e.Thow khou tiilou kan ?Kasangay khou 


Thow laatow 

Kailaagai 

Azin 

kamei 

Kasangay 


Tiilou bammei latrian guay khatnic thanvmei, dawmei khourui thaymei 
hei verb rui taanpatmei taanv hei ramh khat tiipatmei kabac khat ndauh e - 
meic tei thow khou cho twna thanv pwkhou - Kailaagay khou, Azin khou, 
kakhou, Kasangay khou twna dawmei hei kachakpat re. Khou rui - tii bammei 
ramh khat/puatc guay tei laatow bammei tei Kailaagay, Azin, Kamei, Kasangay 
- hei e. Mi kumhmei noun, pronoun ta Dative Case khou bam e twna thay e. 

Verb rui ramh khat tiimei kabac ndauhpatmei khou laatow bammei 
noun khatnic pronoun zarnh case ta Dative Case kaw e. 

Dative Case zarnh noun, pronoun tangv ‘khou’ guang e. 

Latkamv:- 

Kailaagay khou, Azin khou, kakhou, Kasangay khou - mikumhmei hei e. 

(e) Ablative Case: 

Ablative Case tabui tei cho ? Kabangc khou hyloumei latrian guay hei zauc 
lana kathai kho. 


Latrian 

(a) Ai puatc tei kai thangc rui 
phungc guang tuang e. 

(b) Ai kakhou rui syan mphang e 

(c) Guloupou rui hypei tei kakai 
thu rui laa guang e. 

(d) Kadailiu rui kapammei khou 
rui phei laa e 


Thanvmei Dawmei 

Puatc tei tabui thangc rui phung Kai khou rui 
guang bo ? 

Syan tei thow khou rui tiipat/tatpat? Kakhou rui 
hypei tei tabui thangc rui Kakai khou rui 

Phey tei thow khou rui kapammei 

khou rui 


Latrian guay khou hei - thanvmei, dawmei guay hei zauc pwkhou thaymei 
tho - kai khourui, kakhourui, kakai khourui, kapammei khourui twmei noun, 
pronoun guay khourui puat tatpatmei/tiipatmei zamh bamv dine e. Mi kumhmei 
noun, pronoun ta Ablative Case khou bammei twna thay e. 

Ramh khat tatpat kanmei/tiipat kanmei bamv dinhmei noun and pronoun 
zamh case to Ablative Case kaw e. 

Ablative Case zamh noun lev pronoun tangv ‘khourui, thangcrui, guang e. 

Latkamv: - 

kai khourui, treasury thangcrui - mikumhmei hei e. 

(f) Genetive Case 

Genetive Case tabui ta cho ? Kabangc khou latrian guay hei zauena 
kathai kho. 

(a) Mi tei atuang phey e. 

(b) Mi hei nang tuang latrik ge. 

(c) Mi hei katuang syan e. 

(d) Syan zamh gunc thu meic guayna thay e. 

(e) Lata zamh nuhgaymei khwan tei nking nii e. 

(f) Tingsei zamh nchumei tei akhang thu gay e. 

Karuc khou latrian guay khouhei ‘atuang, nang tuang, katuang, zamh’ - 
twmei guay hei kaipouc dinhmei latkaeng raana e. Mi kumhmei noun khatnic 
pronoun ta Genetive Case khou bammei twna kaw e. 

Ramh akhat zamh kaipouc thaymei noun khatnic pronoun zamh case 
ta Genetive Case kaw e. 

Genetive Case zamh noun khatnic pronoun tangv ‘tuang, zamh’ guang e. 

Genetive Case khou bammei noun zamh noun hei khwangwan kalaih e - 
tone shift sw e. 

(i) Genetive case khou glottaiised tone hei rising tone khou kalaih e. 
Chah hei chac twna khwangwan shift sw e. 

Chini chac zangv e. Chahnuy chac zangvgay e. 
Nriangcluangcmei chac zangvgay chuy e. 

Zouh hei zouc twna khwangwan kalaih e. 

Napnaeng zouc zangvgay e. 

Martha kai zouc ndeih e. 

(ii) Genetive case khou rising tone hei level tone khou kalaih e. 

Zouc hei zou twna khwangwan kalaih e. 

Khowzou meic ta ndev e. 

Laulaih zou nrak ge. 

Sue hei su twna khwangwan kalaih e. 

Kaidaengsu nrakge. 

Khowraamv su kangaengv nraeng e. 

(iii) Noun khou bammei glottaiised tone guay adjective hamh ethei 
verb ngguanh pwkhou rising tone khou kalaih e. 

Kai daihmei hei daic e. 

Nap geihmei hei geic e. 

Taanv taanhmei nunc taanc e. 

Puatc phunghmei nunc rui phungc e. 

(iv) Prefix swna ram khatnic karam haaplouna noun hamh ethei 
adjective ngguanh pwkhou tone kaguayna level tone khou raana 
kalaih e. 

daihmei hei ramdai twna khwangwan kalaih e. 

Mi guak ramdai kumhmei ai howlou mak ge. 

suhmei hei ramsu twna khwangwan kalaih e. 

Mai chuapmei ramsu khaengvlou khang thay mak ge. 

zow hei ram zou twna khwangwan kalaih e, 

Dui ramzou nthaek zat mak ge. 

geihmei hei karamgei twna khwangwan kalaih e. 
Karamgei tei saa ngam mak ge. 

daihmei hei karamdai twna khwangwan kalaih e. 
Karamdai tei kachav simei ramdai kumc e. 

zow hei karam zou twna khwangwan kalaih e 
Karamzou tei zow katumc hak e. 


(g) Locative Case 

Locative Case tabui ta cho ? 

Kabangc khou latrian asaekc tiiloumei hei zaucna kathai kho. 

(a) Ai school tho tat pwni. 

(b) Paeng rue khou hypei nai e. 

(c) Phey tei khuk khou lou o. 

(d) Ai khuangh khat khou guang pwni. 

Latrian guay khou naimei school khou, rue khou, khuk khou, twmei hei rui 
verb rui taanepatmei taanv bamv tei ndauh e. ‘khat khou’ twmei rui kaganv ta 
ndauh e. Mi kumhmei noun khatnic pronoun ta Locative Case khou bammei kawe. 

Verb rui taanepatmei taanv bamv, kaganv ndauhmei noun khatnic 
pronoun zamh case ta Locative Case kaw e. 

Locative Case zamh noun khatnic pronoun tangv 'khou, tho, two ’guang e. 

(h) Vocative Case 

Vocative Case tabui cho ? 

Mihei kathai gay khang kabangc khou latrian asaekc hylou e. Mihei zauc 
rey kho. 

(a) Apouc le, tabui tho tat khang cho ? 

(b) Abungna tei, khou hei guang o 

(c) Apuai, nkhwan o. 

(d) Alauc nunc thiu, saasi riu 

(e) Alu nunc thiu, dungckey o, dungckey o. 

(f) Apulauc, bamv khoutei dungckey o. 

Karuc khou latrian guay khouhei ‘apouc, abungna, apuai, alauc nunc, alu 
nunc, apulauc - twmei latkaeng guay hei ‘kawmei’ thaymei latkaeng raana e. 
Mikumhmei noun khatnic pronoun ta Vocative Case khou bammei kaw e. 

Khat rui khat ta ‘kawmei’ ta thaymei noun khatnic pronoun zamh 
case ta Vocative Case kaw e. 

Kumna karuc khou kathai keymei guay khou rui thay the - mikiu thu 
Ruanglat khou case tachat nai e. mi case tachat zanc tei kabangc khou hylou e. 


Case zanc 

(1) Agentive case 

(2) Objective case 

(3) Instrumental case 

(4) Dative case 

(5) Ablative case 

(6) Genetive case 

(7) Locative case 

(8) Vocative case 


Case tanqv Quanqmei 


rui 

ta, tei 

rui 

khou 

khourui 

tuang, zamh 

tho, thangc, khou 

le, thiu, tei 


KATHAI DWAN 

1. Case tabui ta cho ? Case kazaat azuh nai cho ? Kazanc guay hy o. 

2. Gaatmei twn hylou o. 

(a) Latrian lunge khou noun hamh ethei pronoun lev verb kak khou 
_Iwnlung ta tei case kaw e. 

(b) Noun hamh ethei pronoun ta verb zamh subject swna piu ethei mi 

ta tei_khou bammei twna thay e. 

(c) Noun hamh ethei pronoun ta verb zamh object swna piu ethei mi 

tei __khou bammei twna thay e. 

3. Instrumental case tabui cho. Latkamv khang latrian kathumh hylana dine o. 

4. Duina daw o. 

(a) Dative case khou noun hamh ethei pronoun tangv_guang e. 

(b) Ablative case khou noun hamh ethei pronoun khou rui ramh khat 
tiipat/tatpatmei ta dine e. Ablative case katangv khou mi hei 
kumcna hy e. 

tho / khou / ta / khourui 

(c) Ramh akhat zamh kaipouc thaymei noun khatnic pronoun zamh 

case ta_kaw e. 

5. Tabui tabui tei cho ? Duina hy suak pat ro. 

(a) Locative Case. 

(b) Vocative Case. 

6.2.0 VERB KIK 

(Verbal Categories) 


6.2.1 GANV (Tense) 


Lat kathaimei khou ganv hei nthukmei khat re. Kaganv thei layna aniw 
lat hei kalaihpat-gut re. Latrian khat saapat pwkhou kaganv lev kariang nai e. 

Tense twmei hei Latinlat tempus twmei khourui e, kabah thu ganv 
(time) twtuang e. Grammar khou tense kathaimei hei kaganv ta kathai tuang 
hamh e, kaganv thei layna lat akumhna saa cho twmei kathai tuang e. Kumna 
kaganv lev kariang naina lat kathaimei ‘ganv’ ta tei grammar khou tense kaw e. 

Mi ganv lev lat hei kabangc khou hyloumei kumcna zauc nuh e. 

Kamei minute panguh hu khou guanglou khwan e, 

ntaw kamei bam mak ge, 

minute panguh tangv guang dat pwni. 


Ntaw hu 
minute 1 
tatkan ganv 
(past time) 


Ntaw 

0 

ntaw ganv 
(present time) 


Ntaw tangv 
minute 1 
guangni ganv 
(future time) 


Ntaw twn hei ding lana ntaw hu, ntaw khatnic ntaw tangv lat guay tei 
aniw rui saa e. 


Kumna karuc khouhei ganv zaat kathumh how e - ntaw, ntaw hu, ntaw 
tangv. Mi ganv guay ti hei grammar khou tense kaw e. English Grammar khou 
ganv hei verb swna nai e. Ruanglat khou thu verb tangv latkaeng baihmei haap 
guang e. 

Ganv hei kazaat kathumh nai e - ntaw ganv (present tense), tatkan 
ganv (past tense), khatnic guangni ganv (future tense). ■ 

Kabangc khou tiiloumei ganv theilayna aniw akumhna lat saa cho twmei 
zauc kho. 

Present Tense (Ntaw Ganv) 

Khat Sing Kanei Sing Geih Sing 

Ai tu e Aney tu e 

Past Tense (Tatkan Ganv) 

Khat Sing Kanei Sin g Geih Sing 

Kamei tu khwan e Kaney tu khwan e Kaniw tu khwan e 

Future Tense (Guangni Ganv) 

Nang tu pwni e Nangney tu pwni e Nangniw tu pwni e 

Ai tu lak ge Kamei tu pwlak ge kaniw tu pwlak ge 

Englishlat khou tense rui verb ta kalwn tikalaihpat-gut re. English latrian 
khou Third Person Singular Number rui subject sw ethei verb Iwn kalaih e. 
Karuc khou tense kathaimei khou hei aniw rui thay e twmei thu Ruanglat khou 
tense khatnic person rui verb ‘tu’ tihei kalwn tikalaih mak ge,‘tu’ hei ‘tu’ 
muay bam e. Tikic, e hei khwan e, pwni e, pwlak ge rui lyn e. 

Mi khourui aniw thay e twmei thu tense khou Ruanglat hei main verb 
tu’ kalaih mak ge, ‘e’ nic kalaih mak ge, tihkic latkaeng baihmei khat khat 
‘khwan’ hei past tense, khatnic ‘pwni, pwlak,’ hei future tense khou sinswe. 

Tense tihei simple, continuous, perfect, perfect continuous twna 
English grammar khou kathai e. 


KATHAIDWAN 

v 

Tense(ganv) tabui ta cho? Tense kazaat azuh nai cho? 

Kabangc khou tiiloumei tense guay hei sinswna nang rui kahawmei 
latrian khat khat hy lana nchin o. 

(a) Present Tense. 

(b) Past Tense.. 

(c) Future Tense. 

Tatkan Ganv tabui ta cho? Tatkan Ganv ta tabui latkaeng rui tithay 
cho? 

Guangni Ganv tabui ta cho? Tabui latkaeng rui Guangni Ganv ta 
tithay cho? 

Tense(ganv) tihei English Grammar khou padeih tipatna kathai e. Tabui 
tabui tei cho ? 

6.2.2 ASPECT 

Kalwnlung ncham guangmei grammar khou aspect twmei verb Iwnlung 
tihei grammar zamh category khat swna kathai mak ge, ganv (tense) Iwn 
dinhmei khou kazauhmei thiak khat swna ning bam khwan e. Aspect tihei 
reymei khou Germanlat, Russialat khatnic Europeanlat asaekc zamh grammar 
khou kathai kahouh khwan e. Thaurey douc thu aspect hei verb rui tithaymei 
kabah tei ‘nthuihna ndauh patmei’ khatnic ‘nthuihna ndauh makmei’, mi kumcna 
kabiak kanei khou kathaimei ta aspect kaw bam khwan e. Aseicdou thu tidaic 
patna tense khangsuangc aspect hei gaeng mbumei grammatical category khat 
swna ranvna kathai bam e. Kadai swna Tibeto-Burman Language guay khou 
tense khangsuangc aspect hei kadai sw hian e twna lat kathai kariangmei nunc rui 
laae. 

Aspect tabui tei cho ? 

Tense hei lat lev ganv kariang naina kathaimei verb Iwnlung ndauhmei 
latkaeng tatei e twmei hei tense khatnic tense piumei lam kathai khou thay 
kan the. Aspect hei verb Iwnlung ta ndauh e. English lat khou tense theilayna 
verb kalaih e - verb latkaeng kalaih e. Tihkic Ruanglat thu tense theilayna verb 
kalaih mak ge, verb Iwn-gwan theilayna latkaeng asaekc haap nkuan guang e. 
Kumna ramh khat, taanv khat sw e, sw the, sw bam e, sw pwni twmei verb 
zamh Iwn-gwan ta tei Aspect kaw e. 

Tense kathaimei khou ganv kathumh - ntaw ganv, tatkan ganv khatnic 
guangni ganv twna tipat re. Verb khat rui taancpatmei taanv zauc pwkhou 
taanv tei taancpat khou gutmei ganv khat nai e. Taanv tei taancpat bammei 
ganv lunge khou taanv tei akumhna taancpat cho twmei dinhmei tatei mi verb 
zamh aspect kaw e. Kumna aspect hei tabui cho twmei ding khang tense 
kathumh hei lev kariang maek ge, tihkic verb taanv tei tabui Iwn-gwan 
khou sw bam tu cho twmei tei e. Duina saa pwkhou Aspect hei tho verb rui 
taancpatmei taanv khou ndauhpat bammei Iwn-gwan tei e. Aspect hei 
ramhkhat sw patmei Iwn tei ramhkhat swpatmei ganvdyng tei lev kariang nai 
nic nuh e, maek nic nuh e. 

Kabangc khou latrian guay hei zauc kho. 

(a) Neihmik neihpat tho pat re. 

(b) Kamei guang the. 

(c) Sikamliu latrik pac bam e. 

(d) Kamei Delhi tat pwni. 

(a) latrian khou ‘pat re’ twmei verb hei rui Neih taanv hei tingmik pum 
patmei taanv e twmei ndauh e. Kumna ‘pat re’ twmei verb zamh 
aspect hei tingmik pum patmei chalahmei aspect ge. 

(b) latrian khou ‘guang the’ twmei verb hei rui kamei guangmei taanv 
tei nthuihna taanc kan the twmei hei ndauh e, kumna mi verb zamh 
aspect hei taanv nthuih kanmei aspect ge. 

(c) latrian khou ‘pac bam e’ twmei verb hei rui Sikamliu rui pahmei 
taanv hei tatkey bam e twmei ndauh e, kumna mi hei nthuih khang 
gaatmei, tatkey bammei aspect ge. 

(d) latrian khou ‘tat pwni’ hei ntaw khang swna taancpat makmei, 
katangv khou taancpat pwnimei ta ndauh e. Kumna mi hei taancpat 
changh makmei,taancpat pwnimei aspect ge. 


Karuc khou latrian padeih khou hei aspect Iwnlung tei zauc kho. 


Latrian 

Neihmik neihpat tho pat re. 
Sikamliu latrik pac bam e 
Kamei guang the 
Aniu nthuanh Delhi tat pwni. 


Aspect 
Simple Aspect 
Progressive Aspect 
Perfect Aspect 
Unrealised Aspect 

Karuc khou tiiloumei latkamv padeih khouhei rui thaymei tho aspect 
hei tabui cho twmei hei verb Iwn-gwan khou zauc lana ding tuang e twmei 
hei e. 


Aspect iwnlung (verb zamh kabah) 
Chalahmei, kalwnlung swmei 
Tatkey bammei, luai makmei 
Nthuih kanmei 
Taancpat makmei, pwnimei 


6.2.2.1 ASPECT ZAAT 

Ruanglat khou verb Iwnlung hei latkaeng khat kanei kariuna ndauh e. Mi 
kumhmei haap nkuan guangmei latkaeng tihei aspect twna thay e. Ruanglat 
khou kabi swmei aspect padeih nai e. Mi guay tei kabangc khou hylou e. 

(a) Simple Aspect 

Mi hei chalahna, kanaamv swmei, khatnic kalwnlung khang nchumhmei 
latrian khat swna saapatmei latbamv ta e. Mi kumhmei tihei Simple Aspect 
kaw e. 

Latkamv 

(a) Neihpat tho neih pat re. 

(b) Niangzay khwan ta nzian e. 

(c) Tignzinthw tingzyn chaeng rah e. 

Simple Aspect latrian hei ‘e’ rui luailou e. 

(b) Progressive Aspect 

Taancna bammei, tatkey bammei kabac ndauhmei verb Iwnlung ta 
Progressive Aspect twna kaw e. 

Latkamv - 

(a) Kamei latrik pac bam e. 

(b) Thingtwan thu ngauh sauc bam e. 

(c) Mazahsinpou zip bam di he. 

Progressive Aspect latrian hei bam e, bam di he rui luailou e. 

(c) Perfect Aspect: 

Kaganv asaekc hu thangc rui nthuih lana ntaw nganv mitei nai bammei 
kabac ndauhmei verb zamh aspect ta Perfect Aspect kaw e. 

Latkamv 

(a) Kamei film tei zauc the. 

(b) Alauc tei parikha pass sw the. 

(c) Kalat tei ai thay the. 

Perfect Aspect latrian hei ‘the’ rui luailou e. 

(d) Unrealized Aspect 

Kaganv asaekc tangv pat nimei, sw nimei, guang nimei ta Unrealised 
Aspect twna thay e. 

(a) Kamei Ngaanh Ngai khou guang pwni. 

(b) Aniu nthuanh Delhi tat pwni. 

(c) Neidak khat tangv result saapat pwni. 

Unrealised Aspect latrian hei ‘pwni’ rui luailou e. 

KATHAIDWAN 

1. Aspect twmei hei tabui cho? Aspect lev tense khiannahmei tabui tabui 
tei cho? 

2. Aspect zaat azuh nai cho? Kazaat guay zanc khat khat swna hy o. 

3. ‘Tat’ verb hei sinswna Simple Aspect, Perfect Aspect Progressive Aspect, 
khatnic Unrealized Aspect latrian khat khat hy o. 

4. Kabangc khou latrian guay khou verb guay khouhei tabui tabui Aspect nai 
cho? Hyna dine o. 

(a) Nang doulaaneic guangmei ganv khoutei thu ai t:aanv taanc • 
chadi bam heh. 

(b) Kamei tingmik pum nchamkai tat re. 

(c) Nang lat tei ai thay the. 

(d) Kamei adaeng khou nthuanh guang pwni. 

(e) Alauc tei khuangh nei taliclou khwan e. 

6.2.3 KWM (Mood) 

Mood hei Latinlat modus twmei khourui e. Kabah thu kathiak twtuang 
e. Grammar khou verb rui tithay patmei action kazauhmei lungning rui ningmei, 
ndauhpatmei kathiak kagwan (mode, manner) tatei Mood kaw e. Ruanglat 
khou Kwm kaw e. 

English Grammar khou Mood zaat kathumh nai e. - Indicative Mood, 
Imperative Mood khatnic Subjunctive Mood - mi guay hei e. 

Ruanglat khou Mood hei kazaat panguh nai e. Mi guay kiu thu - 

(1) Thanvmei Mood, 

(2) Thouhmei khatnic Zaenghuaymei Mood, 

(3) Lungning rui Kahawmei Ndaumei Mood, 

(4) Kage Naimei Swmak Nuhmakmei Mood, 

(5) Suai pwlak ge, sw pwng de-twna ndauhmei Mood. 

(a) Thanvmei Mood 

Latthanv khat lunge khou lungning rui kahawmei tei kaphumhlouna 
thanvmei lattahnv guay ta Thanvmei Mood kaw e. 

Latkomv: - 

(a) Ding kadailou nuh pwni ny ? (Ding kadaimei ta kahawna saamei) 

(b) Dungckeyloumei gay pwni ny ? (Dungckeymei ta kahawna saamei) 

(c) Phey hei laa khang nuh tha ? (Phey tei kahawna saamei) 

(d) Nap hei tuthau nuh tha ? (Nap tuthau niina saamei) 

(b) Thouhmei khatnic Zaenghuaymei Mood 

Lat thouhmei, taanv thouhmei, chakhuang swna saamei khatnic meic 
baihmei ta zaenghuayna saamei verb zamh mood ta Thouhmei khatnic 
Zaenghuaymei Mood kaw e. 

Latkamv: - 

(a) Thingkhuk hei kakhaeng o. 

(b) Gut maihna dungc o. 

(c) Bamv khou guang dungclou o. 

(d) Zouhbuangc hei puanclou o. 

(c) Lungning rui Kahawmei Ndauhmei Mood 

Suaihiamloumei, meic khat ta gay kan diuc, sii kandiuc, ryanraa kandiuc, 
amanv kan diuc twna ningna ndauhpatmei verb zamh mood tatei Lungning rui 
Kahawmei Ndauhmei Mood kaw e. 

Latkamv:- 

(a) Ravguangc rui nang ta nduanghlou diuc o. 

(b) Aseic khourui neihlaana lunge tho de. 

(c) Nang mu theic nuangc theic zaic pwng e . 

(d) Ai aseic kata ariu nii e. 

(e) Mitei gay pwng the twna ning e. 

(d) Kage naimei, Swmak Nuhmakmei Ndauhmei Mood 

Swmak nuhmak khe, kage rap di the twna ningna ndauhmei khou sinswmei 
verb zamh mood ta Kage naimei, Swmak Nuhmakmei Ndauhmei Mood 
kaw e. 

Latkamv - 

(a) Aseic nang kai guangtangh mak nuh mak khe. 

(b) Mi lam tei nang thay nthan khang sw nina the. 

(c) Parikha tei nang kazauh mak nuh mak ge. 

(d) Lungcgay me ning ethei taanv taanc ranv nina e. 

(e) Nang kata nthuanh ariu nina e. 

(e) Makumhgaymei Mood 

Suai ni tu hamh e, sw pwng de, kum pwng e twna ningmei ndauhmei 
verb zamh mood ta Makumhgaymei Mood kaw e. 

Latkamv - 

(a) Mareihbwan aseic guang pwng the. 

(b) Kabigay parikha pass sw pwng de. 

(c) Aseic mian tho nang zawpaw pwng the. 

(d) Bw luai pwkhou syan mphang pwng e. 

(e) Kamei latpiumei nac sw pwni twmei ai Iwmgay e. 


KATHAIDWAN 

1. Mood twmei hei tabui ta cho ? Kabah tabui cho ? 

2. English Grammar khou Mood zaat azuh nai cho ? Tabui tabui tei cho ? 

3. Ruanglat Grammar khou Mood zaat azuh nai cho ? Tabui tabui tei cho ? 

4. Kabangc khou tiiloumei latrian guay hei tabui tabui Mood khou cho ? 

(a) Ding kadailou nuh pwni bo ? ___ . 

(b) Thingkhuk hei kakhaeng o. ___ 

(c) Ravguangc rui nang ta nduanghlou diuc o._ 

(d) Nang kata nthuanh ariu ninae._ 

(e) Mareihbwan aseic guang pwng the._ 


6.3.0 LATSAV NAATNU 

(Word Class - Parts of Speech) 

Latsav Naatnu (Parts of Speech) tabui ta cho? 

Latrian khat khou nthukmei langv tei subject lev predicate sw lana 
latkaeng azuh haap nkuan lana latrian tihei tisaengcpat re, kumna latkaeng guay 
hei kataanv khat khat taanc bam e. Latkaeng guay hei rui taanc bammei taanv 
khatnic kabah ta zauc lana latkaeng guay ta kakang kakang tibaicpat re. Mi kang 
tihei Latsav Naatnu - Parts of Speech twna kaw e. Parts of Speech zanc hei 
kabah khou khatnic latkaeng rui taanc bammei taanv theilayna phuaklou tuang 
e. Mihei kalwnlung swna tatguang the. 

Lat khat zamh latriak (grammar) dinh khang rui latsav naatnu zanc guay 
hei phuaklou tuang e. Kumhpui zaengrui latkaeng zanc guay hei nchamc raph mak 

sihnic nuh de. Ntaw hei reynungc rui saaguangmei Iwan khouhei Ruanglat khou 
latsav naatnu - parts of speech tachat nai muay e. Mi guay tei kabangc khou 
hylou e. 

(1) noun 

(2) pronoun 

(3) adjective 

(4) verb 

(5) adverb 

(6) postposition 

(7) conjunction 

(8) interjection 

Mi guay tei tabui tabui cho khat tangv khat swna zauc kho. 

6.3.1 Noun tabui ta cho? 

Tiiloumei latrian guay hei zauc kho. 

(a) Delhi India kaidai e. 

(b) Kabamvgay aseic guang pwni. 

(c) Raengdaic kang khat same bam e. 

(d) Dui hei aniw khang ringhtaek ge. 

(e) Nchumhmei rui zawgay pwni. 

Tiilou bammei latrian khou hei kabah khou nchamcmei latkaeng asaeke 
kazauh e. Delhi, India ramv zanc e, kaidai kabamv zanc e,Kabamvgay meic 
khat zanc e, aseic kaganv zanc e, nruay khouringh zanc e, kang kapang zanc e, 
dui puatc zanc e, ringhtaek tu zangvmei puatc khat zanc e, nchumhmei gunh 
khat zanc e. Heickumna zanh swna thaymei latkaeng azuh lat khou nai e. Zanh 
swna thaymei latkaeng kaguayna ta kawmei zanc khat grammar khou 
phuaklou e. Mi kumhmei latkaeng guay tihei Noun twna kaw e. 

Latkamv khang 

Imphal, Gaylaa, kang, nchumhmei - mi kumhmei guay hei e. 

6.3.2 Pronoun tabui ta cho? 

Latrian asaeke zauc dat lana mi guay tatei kariuna zanh phuak nuhmei latkaeng 
guay phu kho. 

(a) Gaylaa aseic guang pwni, doulaaneic thu kamei guang mak khe. 

(b) Alu Zauzianliu, nang tabui thangc tat khang ? 

(c) Pulauc, ai school ku tat khang e. 

Latrian guay hei zauc pwkhou ‘Kamei guang mak ge’ twmei hei ‘Gaylaa 
guang mak ge’ twtuang e. Mi khou hei kamei twmei latkaeng heirui Gaylaa 
twmei latkaeng phaan sinsw e. Zauzianliu twmei latkaeng phaan nang, ai 
sinsw e. Kumna zanh ta thaymei latkaeng tei saa han dat datna saamei phaan 
latkaeng baihmei azuh sinsw e. Zanh ta thaymei latkaeng ta noun twna kaw kan 
the. Ntaw saa bammei latkaeng guay hei thu zanh phaan lynmei - noun phaan 
lynmei latkaeng e, kumna noun phaan lynmei latkaeng guay ta thaymei 
zanc ta grammar khou Pronoun twna thay e. 

Kumna noun phaan lynna sinswmei latkaeng tatei Pronoun kaw e. 

Latkamv khang 

kamei, nang, ai, aniw, nangniw, kaniw, mi, mi kumhmei 

guay hei pronoun raana the. 

6.3.3 Adjective tabui ta cho? 

Kabangc khou latrian guay hei zauc lana tiiloumei latthanv guay hei daw 
khang sw kho. 

(a) Akumhmei alauc tei kaniw pangc khou gay hian bu cho? 

(b) Kamei khav daihmei khat liu e. 

(c) Nang saa nii bammei tei tabui lat cho? 

(d) Gaanv padeih guang pwni. 

(e) Nkauhmei bamv tei nang dungc o. 

Mi latrian guay khouhei akumhmei, daihmei, khat, tabui, padeih, 
nkauhmei twmei latkaeng guay hei rui kadaeng khou naimei noun khatnic verb 
Iwnlung, kagat, kasing kumhmei saapatna kalwn dine e. Miguay tihei noun 
hamhethei pronoun zamh gunc ndauhmei latkaeng twna thay e. Mi kumhmei 
noun hamhethei pronoun zamh kagunc ndauhmei latkaeng ta Adjective 
kaw e. 

Latkamv khang - gaymei, howgaymei, daihmei, nkauhmei - mi kumhmei 
guay hei e. 

6.3.4 Verb tabui ta cho? 

Latrian asaekc zauc dat kho. 

(a) Kamei tat kan the. 

(b) Khiuhbi latrik phungcguang e. 

(c) Howniiliu phey dak ge. 

(d) Maibungc khat paeng ruckhou nai e. 

(e) Alauc tei kap be. 

Latrian guay hei lev kariang naina kabangc khou thanvmei dawmei guay 
hei zauc kho. 



Thanvmei 

Dawmei 

(a) 

Kamei tabui sw cho? 

tat kan the. 

(b) 

Khiuhbi tabui sw cho? 

phungcguang e. 

(c) 

Howniiliu tabui sw cho? 

(phey) dak ge. 

(d) 

Maibungc akumh bo? 

nai e. 

(e) 

Alauc tei tabui sw bo? 

kap be. 


Heickumna latrian kathuih zauc pwkhou noun, pronoun rui taanhmei, 
swmei, bammei, naimei ta thaymei latkaeng khat khat latrian kathuih khou 
kazauh e. Mi guay tihei grammar khou verb twna kaw e. 

Taanhmei, swmei, bammei, naimei ta thaymei latkaeng ta Verb kaw e. 

Latkamv khans tat re, bam e, tu e, taanc e, mi kumhmei guay hei 
verb raana the. 

6.3.5 Adverb tabui ta cho? 

Latrian kang khat zauc dat kho. 

(a) Makunii katumcna tat kan e. 

(b) Hyloumei maengh tei howgay hak e. 

(c) Kamei gari peyna thou ranv e. 

(d) Kamei peyna tanhpui mei e. 

(e) Kamei doulaaneic kakai tho tat kan the. 

Mi latrian panguh hei thanvna dawna kathai kho. 


(a) 

Makunii tei akumhna tat kan? 

katumcna 

(b) 

Adih howgay bo? 

hak 

(c) 

Gari tei adihkamv thou ranv bo? 

peyna 

(d) 

Kamei adih kamv tanc bo? 

peyna 

(e) 

Kamei tabui nungc tat kan tha? 
Tabui tho? 

doulaanei 
kakai tho. 


Reymei latrian khou ‘katumcna’ twmei hei rui tat kan e twmei Iwnlung 
ta dine e. Kaneimei latrian khou ‘hak’ hei rui ‘gaymei’ tei adihkamv cho 
twmei dine e. Kathumhmei khou ‘ranv’ hei ‘thou’ twmei Iwnlung e, ‘peyna’ 
twmei hei rui ‘ranv’ gat ta dine e. Padeihmei latrian khou ‘peyna’ hei rui 
‘tanh’ twmei hei adihkamv cho twmei dine e. Panguhmei latrian khou 
‘doulaaneic’ twmei hei rui ‘tat kan the’ twmei ‘kaganv’ ta dine e, ‘kakai’ 
twmei hei rui ‘tat kan the’ twmei ‘kabamv’ ta tithay e. 

Heickumna latkaeng asaeke rui verb rui taanepatmei Iwnlung, kaganv, 
kabamv, adjective zamh kagat tei dine e. Mi kumcna dinhmei tihei nic kagunc 
ndauhmei twna thay e. Mi kumhmei ti hei grammar khou Adverb kaw e. 
Kathumhmei latrian khou ‘peyna’ twmei hei rui adverb ‘ranv’ twmei gunc tei 
ndauh e. Mikumhmei tihei nic adverb twna thay e. Kumna verb, adjective 
khatnic adverb baihmei khat zamh kagunc ndauhmei latkaeng ta tei Adverb 
kaw e. 

Latkomv - Ranv, katumc, nzaeng, nthuanh, kai khou, lau tho - mi 
kumhmei guay hei adverb raana the. 

6.3.6 Postposition tabui ta cho? 

Mi lathanv hei thay khang kabangc khou hyloubammei latrian gauy hei zauc 

kho. 

Ai Imphal tho tat re 

Tingkauh thangc ariw dat pwng e 

Aniw Luangmai khou ariw kho 

Pumh twn tei bomb siauckey khwan e 

Aniu duidai rue khou paliam chauna tat re 

Kaniw laupah lunge khou zaeng nthaek ge 

Karuc khou latrian guay khouhei Imphal, tingkauh, Luangmai, pumh, 
duidai, laupah, mi guay hei kabam zanc noun raana e. Mi latkaeng guay tangv 
hei tho, thangc, khou, twn, ruc khou, lunge khou - latkaeng guay hei noun ta 
nkhav guang e. Mi kummei kabam ta thaymei noun tangv guangmei latkaeng 
guay tihei Postposition kaw e. 

Latkamv khang - daeng (khou), bangc (khou), ta, thei, ruc, laa - mi guay 
hei postposition raana e. 

(Mi kumhmei latkaeng s ua Y hei English khou noun latkaeng hu khou 
guang e kumtina preposition kay/ e. India khou Aryanmei nunc lat khou mi 
latkaeng zaat hei noun tangv guang e. Ruanglat khou nic mi latkaeng guay hei 
noun tangv guang e. Kumna mi latkaeng zaat tihei Ruanglat grammar khou 
Postposition twna kaw e.) 

6.3.7 Conjunction Tabui ta cho? 

Kabangc khou latrian guay hei zauclana Conjunction tabui tei cho kathaipat 

kho. 

(a) Thuiguang lev Kataagup lev kaney tat kan the 

(b) Baeng khatnic phuc tii o 

(c) Kaniw kaithya tat kan e kumna hypei khat laa kan e 

(d) Kamei nic ai nic nchamnac raana e 

(e) Kamei lungegay e tihkic panti e. 

Mi latrian guay khouhei ‘lev-lev’ khatnic, ‘nic-nic’ hei rui nchamc 
nchamcmei part of speech hamh ethei latkaeng guay ta zay kariulou e, ‘kumna, 
tihkic' hei rui latrian ta zay kariulou e. Mi kumhmei latkaeng guay tihei 
Conjunction kaw e. 

Latkaeng lev latkaeng, latrian lev latrian ta zay kariumei latkaeng ta 
Conjunction kaw e. ... 

Latkam khang - . • . . - 

kumna, tihkic, lev-lev, hamhethei, kumetihkic, kumsihnic, kumthena 
- mi kumhmei hei conjunction the. 

6.3.8 Interjection tabui ta cho? 

Kabangc khou latrian hei zauc lana karuc khou lathanv hei phupat kho. 
Hei ! Akumh khang tha! 

Alaih ! Nang dai ! 


- 104 - 



Ruangmei Grammar for Classes XI & XII 

Cha ! Chani e da ! 

E ! Heic tho tabui ! . ' 

Mi latrian guay khouhei ‘hei, alaih, cha, e’ - twmei latkaeng guay hei 
lungning khou kadathdatna patmei verb khat ndauh e. Heickumna charynmei, 
kaluangmei, pingmei, mphutmei, kadathdatmei ta rah ndauhpatmei latkaeng 
azuh nai e. Miguay tatei grammar khou interjection kaw e. 

Kumna lungning khou ruph, paduph twna kahitowmei lungning makum 
khat saapat raph twmei khou sinswmei latkaeng tatei Interjection kaw e. 

Kumna latrian khou' piu bammei lat hei zauc pwkhou latsav naatnu - 
part of speech tachat nai e. Mi latsav naatnu tachat hei lat kathai khou piu e. 
Mi guay tei kabangc khou hylou e. 

(1) noun ' . 

(2) pronoun 

(3) adjective 
' (4)• verb 

(5) adverb 

(6) postposition 

(7) conjunction 

(8) interjection 


KATHAI DWAN 


1. Parts of Speech (Latsav Naatnu) tabui ta cho ? Parts of speech hei tabui 
khang cho ? Parts of speech zanc guay kiu khat khat swna hy o. 

2. Noun tabui ta cho ? Latkamv tiina hy o. 

3. Pronoun tabui ta cho ? Latkamv tiina hy o. 

4. Verb tabui ta cho ? Latkamv tiina hy o. 

5. Ruanglat khou Postposition nai.e. Mikiu tabui tei cho? Latkamv tiina hy o. 

6. Kabangc khou tiiloumei latrian hei part of speech swna dine o. 
Luangchumc khouAtun lungelou khwan e. Kamei hei kapumc peyna gay e 
kumtina tanc e. Kamei lyantuangh akhat re.'. 

(Parts of Speech - Kinds of) 


7.1.0 NOUN ZAAT 

7.1.1 Proper Noun 

Kabangc khou tiiloumei latkaeng guay khouhei kazauhmei noun guay zauc 

kho. 

(a) Mi hei Alangh thuak ge 

(b) Delhi India zamh kaidai e 

(c) Akai guaickui zanc Buimaapui kaw e 

(d) Kabigay Lansinliu puningc e. 

Mi latrian guay khouhei kazauhmei noun pangc khouhei ‘Alangh’ duithuak 
khat zanc e, ‘Imphal’, ‘Manipur’ khat khatna ta thaymei ramv zanc e, 
‘Buimaapui’ guaihkui khat zanc e. Kat'utluc meic khat zanc e. Mi kumhmei 
kalingphingmei meic, kabamv, puatc zanc ta thaymei noun ta Proper Noun 
kaw e. 

Latkamv khans > Zeihlat, Mikcharung, Imphal, Puiluanh - mi kumhmei 
guay hei e. 

7.1.2 Common Noun 

(a) Mi hypei hei thow tuang cho? 

(b) Guaih khat tat guang e. 

(c) Alauc khat guang e. 

(d) Chaeng khou meic geicna tat re. 

Mi latrian guay khouhei hypei, guaih, alauc, chaeng twmei latkaeng guay 
hei noun raana e. Hypei twethei hypei guayna ta thay e, guaih twethei guaih 
kaguayna ta thay e; Alauc, chaeng, meic, miguay hei nic noun e, khat ta saa 
pwkhou kaguayna ta thay e. Mi kumhmei khat ta saa pwkhou kaguayna ta 
thaymei noun tihei Common Noun kaw e. 

Latkam khans •- Latrik, takuanh, phey, pumh, duithuak, laupuk - mi 
kumhmei guay hei common noun raana the. 

7.1.3 Material Noun 

(a) Mi mwn hei che rui kasiamh tuang e 

(b) Mi hypei hei mukdui maek khe 

(c) Kachaek howgay e. 

(d) Ntey bumc e, tamtouh ndeih e. 

Tiiloumei latrian khouhei che, mukdui, chah, ntey, tamtouh miguay hei 
noun raana e. Miguay kakiak kakiak swbak sihnic kazanc kalaih mak ge. Puatc 
baihmei kasiamh khang nuhmei puat raana e. Mikumhmei noun tihei Material 
Noun kaw e. 

Puat khat kasiamh khou gut nuhmei, kakiak kakiak swbak sinic kazanc 
kalaih makmei noun ta tei Material Noun kaw e. Syniang, kachaekc, dui, 
muk, mikumhmei guay hei Material Noun the. 

7.1.4 Abstract Noun 

(a) Ramhpingmei ta zamsimei kaw e. 

(b) Lunghthanmei hei nkauhmei panty e. 

(c) Gaymei ta laaniimei raana e 

(d) Khaenglouthaymei gunc hei meic kataana khang kage nai e 

(e) Nchumhmei maekna tanhmei, bauhmei raana rui rihngam tuang hamh e. 

Tiiloubammei latrian guay khouhei ramhpingmei, lunghthanmei, 
nchumhmei, gaymei, khaengvlouthaymei, tanhmei, bauhmei, miguay hei lungning 
na rui thaymei kalwn kaliak maekmei gunh guay zanc raana e. Mi kumhmei guay 
tihei Abstract Noun kaw e. 

Kalwn kaliak maekmei lungning rui thaymei, kakhanhmei, gunc mi 
kumhmei noun ta Abstract Noun kaw e. 

Latkamv khang kheyliak, chariakhthaymei, lunghgutmei, mi kumhmei 
guay hei e. 

7.1.5 Collective Noun 

Nchu kapang kapang same e 
Guaih kang khat lau khou patre 

Mi class khouhei nchamnac riakdei nai e 
Kailiangh khat zaeng kum e 

Mi latrian guay khouhei ‘kapang’ hei nruay kasing geihmei ta thay e. 
class twmei hei ntumei-ngaanvmei nchamnac ndnc thaymei latkaeng e, ‘kang’ 
twmei hei guaih mpeyna ta thay e, ‘kailiangh’ twmei hei kailaek asaekc kariumei 
ta thay e. Mi kumhmei noun tihei Collective Noun twna kaw e 

Maansei, khouringh, puatc guay kapang, kakang ta thaymei nount ta 
Collective Noun kaw e. 

Latkamv khans khangchu, pei, lauzam, sucnunc, mi kumhmei guay 
hei the.. 

Karuc khou noun zaat guay kathai kan the. Ruanglat khou noun zaat 
panguh nai e. Mi panguh kiu thu-' 

(1) proper noun 

(2) common noun 

(3) material noun 

(4) abstract noun 

(5) collective noun, mi guay hei e. 

7.2.0 PRONOUN ZAAT 

Noun phaan lynmei latkaeng ta Pronoun kaw e. Mi hei ncham kan the. 
Ntaw tho pronoun hei kazaat azuh nai cho twmei zauc kho. 

7.2.1 Personal Pronoun 

(1) Ai saa pwng e. 

(2) Nang tabui saa nii bo? 

(3) Kamei thay pwni day? 

(4) Nangniw tabui taanh khang cho? 

Karuc khou ai, nang, kamei, nangniw twmei latkaeng guay hei noun 
phaan lynmei - pronoun raana e. ‘Ai’ hei lat saa bammei mei tatei thay e, 
‘nang, nangniw’ twmei hei rui lat nking bammei tatei thay e, khatnic ‘kamei’ 
twmei hei mi lat saa bammei nic hamh, nking bammei nic hamh tihkic kalam 
khou saatou bammei kathumhmei ‘mei’ ta thay e. 

Latsaa bampui mei tatei thaymei pronoun ta first person kaw e. 
Latkamv ai, aney, aniw, aniu. 

Lat nking bampui mei tatei thaymei pronoun ta second person kaw e. 
Latkamv:- nang, nangney, nangniw 

Lat saa bammei hamh, nking bammei nic hamh tihkic kalam khou saatow 
bammei kathumh swmei mei ta thaymei pronoun tatei third person kaw e. 

Latkam kamei, kaney, kaniw 

Person kathumh ta thaymei, meic ta thaymei pronoun ta Personal Pronoun 

kaw e. 

7.2.2 Demonstrative Pronoun 

(a) Mihei thow cho ? 

(b) Heictei thow tuang cho ? 

(c) Kamei mitei laa pwlak ge. ' 

Mi latrian guay khou hei mihei, heictei, mitei mi pronoun guay hei meic 
hamhethei puatc ta soucna dine e. Kumhpui zaengrui meic hamhethei puatc 
ta soucna dinhmei ta thaymei pronoun ta Demonstrative Pronoun twna 
kaw e. 

Latkamv Mi, mihei, mitei, heic, heictei, mikumhmei, guay hei e. 

7.2.3 Infinite Pronoun 

Kabangc khou hyloumei hei zauc kho 

(a) Mi hei puiruhnac rui nuh e 

(b) Kaguayna gay mei raana di the. 

(c) Ramh khat kage nai e 

(d) Gaanvsaekc thu mitei kage nai nuh e 

(e) Thoupvynic nuh de. 

Mi latrian guay khouhei puiruhnac, kaguayna, ramh, gaanvsaekc, 
thowpwnic, miguay hei pronoun raana e. Mi pronoun guay hei thow phaan 
hamhethei tabui puat phaan lyn tu cho twmei nthan thiakhthiak mak ge. Mi 
kumhmei pronoun tihei Infinite Pronoun kaw e. 

Thow phaan, tabui phaan lyn tu cho twmei nthanna thay makmei 
pronoun ta Infinite Pronoun kaw e. 

Latkomv meicnunv, kaguayna, ramhguay, thowpwnic. 

7.2.4 Distributive Pronoun 

Kabangc khou hyloumei latrian guay hei zauc kho. 

(a) Khat khat swna nangniw gut ro 

(b) Khatnasihnic khuay guay kaling hamh e 

(c) Khat ny khat ny nangney bam o. 

(d) Meicsing kaniw daengkaa phay phay mphang e. 

Mi latrian guay khouhei khat khat, khatnasinic, khat ny khat ny, meicsing 
twmei pronoun guay hei kasing geihmei khouteirui khat khat swna naimei meic 
hamhethei puatc zamh phaan-lyn swmei pronoun e. Mi kumhmei pronoun tihei 
Distributive Pronoun kaw e. 

Meic, puatc tazumei khou khat khat swna nai bammei ta thaymei 
pronoun ta Distributive Pronoun kaw e. 

Lotkamv khat khat, kathuih, khatnasihnic, meicsing. 

7.2.5 Reflexive Pronoun 

(a) Ai araana nzamh e 

(b) Gayrei karaana ta maengzau khou zauc e 

(c) Karaana kakhubut doupui lat saa e 

(d) Karaa karaana Iwn thay kho 

(e) Kaihouhmei nunc kaniw raana latgeic khwan e. 

Mi latrian guay khouhei araana, karaana, karaa karaana, kaniw raana twmei 
latkaeng guay hei noun hamh ethei pronoun guay lev khatna swmei tei ndauh 
e. Mi kumhmei pronoun tihei Reflexive Pronoun kaw e. 

Noun hamh ethei baihmei pronoun lev khatna swmei tei ndauhmei 
pronoun ta Reflexive Pronoun kaw e. 

7.2.6 Interogative Pronoun 

Tiiloumei latrian guay hei zauc kho. 

(a) Thow tat khang cho? 

(b) Thow thow cho chadi langv e. 

(c) Tabui rui hy khang? 

(d) Tabui tabui tei phungh khang cho? 

(e) Akumhmei tei laa khang cho? 

(f) Thowramcmei guang bo? 

Mi latkaeng guay khouhei thow, thow thow, tabui, tabui tabui, akumhmei, 
thowramc twmei guay hei thanvmei thaymei pronoun raana e. Mi kumhmei 
tihei Interogative Pronoun kaw e. 

Thanvmei ta thaymei pronoun ta Interrogative Pronoun kaw e. 

Latkamv: - tabui, thow, akumhmei, tabui tabui, thow thow, akumh 
akumhmei twmei guay hei the. 

7.2.7 Emphasizing Pronoun 

Kabangc khou hyloumei latrian guay hei zauc kho. 

(a) Ai kahak tat tangc the 

(b) Kaidai kahak tei tho daic hak mak ge. 

(c) Latkaeng kahak tei nking si maih the 

(d) Kaniw kahak kaniw khuay saa ndauh the. 

(e) Guangh kapumc kahak guangna swan tei tiipat re 

(f) Apumc kahak hei nringh kaipat swna tiipat re 

(g) Kaniw pumc kahak court khou lyan kan e. 

Karuc khou latrian guay khouhei ai kahak, kaidai kahak, latkaeng kahak, 
kaniw kahak khatni kapumc kahak, apumc kahak, kaniw pumc kahak twmei 
latkaeng guay hei noun hamhethei pronoun tatei kathuk tiilouna saa e. Mi tihei 
Emphasizing Pronoun kaw e. 

Noun hamhethei Pronoun ta kathuk tiilouna saamei pronoun latkaeng 
tatei Emphasizing Pronoun kaw e. 

Latkamv : - kahak, apumc kahak, kapumc kahak, kaniw pumc kahak, 
miguay hei e. 

Karuc khou kathai kariang kanmei hei zauc pwkhou Ruanglat khou Pronoun 
. chanei hei mphang e. mi guay kiu thu - 

(1) personal pronoun 

(2) demonstrative pronoun 

(3) distributive pronoun 

(4) indefinite pronoun 

(5) reflexive pronoun 

(6) interogative pronoun 

(7) emphasizing pronoun, hei e. 

KATHAIDWAN 

1. Ruanglat khou pronoun zaat azuh nai bo? Tabui tabui tei cho? 

Nang raana hy o, latkamv khat khat hy o 

2. Person azuh nai bo? Tabui tabui tei cho? 

Latkamv khat khat hy o. 

3. Personal pronoun tabui tei cho? 

Latkamv tiina dine o. 

4. Puatc hamhethei meic ta souena saamei pronoun ta tabui kaw bo? Latkamv 
tiina dine o 

5. Tiiloumei pronoun guay hei tabui tabui pronoun cho? 

Akumhmei _ : 

Araana _ 

Nang _ 

Mi tei _ 

Puiruhnac _ 


7.3.0 ADJECTIVE ZAAT 

Adjective tabui cho ? Noun khatnic pronoun gunc ndauhmei latkaeng ta 
adjective kaw e twmei kathai kan the. Ntaw hei adjective zaat azuh nai cho 
twmei zauc kho. 


7.3.1 Qualitative Adjective (Adjective of Quality) 

Qualitative Adjective tabui tei cho ? Mihei thay khang kabangc khou 
tiiloumei latrian guay hei kathai zauc kho 


Latrian Adjective 

(a) Kamei sansipui mei e. sansipui 

(b) Hypei haenghmei tei tii o. haenghmei 

(c) Howgaymei mwn khat howgaymei 

puangc bam e. 


Adjective taanv 

‘meic’ Iwnlung, gunc saa ndauh e 
‘hypei’ Iwn tei saa ndauh e 
‘mwn’ Iwn tei saa ndauh e 

(d) Lai daihmei khou tei dui daihmei ‘lai’ Iwn tei saa ndauh o 
nai e. 

(e) Luaysiimei .Gayrim guang e.luaysimei ‘Gayrim’ gunc saa ndauh e 

Karuc khou latrian guay khou sinsw bammei adjective guay hei rui noun 
khatnic pronoun zamh Iwnlung, gunc ta saa ndauh e. Mi kumhmei adjective 
tihei Qualitative Adjective kaw e. 

Noun khatnic pronoun zamh gunc, Iwnlung ta dinhmei Adjective ta 
Qualitative Adjective kaw e. 

Latkamv: - gaymei, siimei, nsuanmei, tanhmei, mphwanmei, mikumhmei 
guay hei e. 

7.3.2 Quantitative Adjective (Adjective of Quantity) 

Quantitative Adjective hei kalwn thay khang kabangc khou tiiloumei latrian 
guay hei kathai kho. 1 ' 

Latrian . Adjective Adjective taanv 

(a) Ntey titna tii o. titna Ntey azuh cho dine e 

(b) Dui taleina zangv me. taleina Dui azuh cho dine e 

(c) Katingh geiedou nkhan kan the. geiedou katingh azuh cho dine e 

(d) Napsaam heizu hei kage maek ge. heizu napsaam azuh cho dine e 

(e) Saamh khou nap tazu nai e. tazu nap azuh nai cho dine e 

Mi latrian guay khouhei titna, taleina, geiedou, heizu, tazu twmei latkaeng 
guay hei rui noun zamh kachaengc tei dine e. Mi kumhmei noun zamh chaengc 
dinhmei adjective latkaeng tihei Quantitative Adjective kaw e. 

Noun zamh kachaengc dinhmei adjective ta Quantitative Adjective kaw e 
Latkamv: - peyna, kaguayna, kapwmna, asaek 

7.3.3 Numeral Adjective (Adjective of Number) 

Numeral adjective hei kalwn thay khang kabangc khou latrian guay hei 

zauc kho. . • 

(a) Adai rui reymei swan tei laatow kan e. 

(b) Nang kaneimei rian khou tei ding o. 

(c) Tingthai kathumh laaguang o. 

(d) Zaeng chanei rui neidak khat sw e. 

Mi latrian guay khouhei ‘reymei’ kaneimei, kathumh, chanei twmei 
adjective guay hei nthei-rey thaymei sing hamh ethei kasing ta thaymei 
adjective e. Mi kumhmei adjective ta Numeral Adjective kaw e. 

Kasing hamhethei kasing lev kariang naina nthei-rey tithaymei 
Adjective ta Numeral Adjective kaw e. 

Lotkamv reymei, kaneimei, kathumhmei, chanei, ruh, mikumhmei hei e. 

7.3.4 Distributive Adjective 

Kabangc khou latrian guay hei kathaina distributive adjective Iwn thay 
khang sw kho. 

(a) Meic khat khat swna saa kho. 

(b) Abahthai kanei kanei zuanc bam e. 

(c) Gin kathuihna khouhei guang e. 

Mi latrian guay khouhei khat khat, kanei kanei, kathuih twmei adjective 
guay hei kalangv kalangv swmei ta how e. Mikumhmei adjective tihei 
distributive adjective kaw e. 

Kalangv kalangv swmei ta thaymei Adjective ta Distributive Adjective 

kaw e. 

Latkamv kathuih, pum, sing, khat khat, kanei kanei, mikummei guay hei e. 

7.3.5 Demonstrative Adjective 

(a) Mitei thow cho ? 

(b) Mi hypei hei thow tuang cho ? 

(c) Heic ramc tei tat khang ning e. 

(d) Heic kai tei pun pwni the. 

Mi latrian guay khou ‘mi, heic’, twmei adjective rui kadaeng khou noun 
hamhethei pronoun ta soucna dine e. Mi adjective tihei Demonstrative 
Adjective kaw e. 

Soucna dinhmei adjective ta Demonstrative Adjective kaw e. 

Latkamv: - Mi, heic, mitei, mihei, heictei, - mi guay hei e. 

7.3.6 Interogative Adjective 

Thanvmei thaymei adjective nic nai e. Mitei thay gay khang kabangc 
khou hyloumei latrian guay hei kathai zauc kho. 

(a) Hauphic khoutei haubungc azuh nai bo ? 

(b) Nang taanc niimei kiu tabui taanv cho ? 

(c) Akumhmei phey tei cho ? 

Mi latrian guay khouhei azuh, tabui, akumhmei, twmei adjective guay 
hei. thanvmei thaymei latrian khou sinsw e. Mikumhmei adjective tihei 
Interrogative Adjective kaw e. 

Thanvmei thaymei adjective ta Interrogative Adjective kaw e. 
Lotkamv azuh, tabui, akumhmei mikumhmei guay hei e. 

Aniw rui thay e, Ruanglat khou kabangc khou tiiloumei Adjective zaat 
charuk hei mphang e. 

(1) Qualitative Adjective (Adjective of quality) 

- Kagunc, kalwn, kathukh dincmei 

(2) Quantitative Adjective (Adjective of quaNtity) 

- Kachaengc, geic-rau dinhmei 

(3) Numeral Adjective (Adjective of Number) 

- Kasing, kasing ley kariangrian nthei-rey dinhmei 

(4) Distributive Adjective 

- Kalangv kalangv, kakang kakang dinhmei 

(5) Demonstrative Adjective 

- Soucna, nchinna dinhmei 

(6) Interrogative Adjective 

- Thanvmei ta thaymei 


KATHAIDWAN 

1. Ruanglat khou adjective azuh nai bo ? Tabui tabui cho hy o. 


2. Adjective zaat hy o (katwn chaana) 

(a) Soucna, nchinna dinhmei 

(b) Kachaengc, geic-rau dinhmei _ 

(c) Thanvmei thaymei 

(d) Kasing, nthei-rey dinhmei ___ 

(e) Khat khat, kalang kalang dinhmei __I_ 

(f) Kagunc, kalwn, kathukh dinhmei ___ 

3. Kabangc khou hyloumei adjective guay zamh latkamv kathumh kathumh 
hy o. 

(a) Qualitative adjective 


(b) Distributive adjective 


(d) Quantitative adjective 


(e) Interrogative adjective 


(f) Numeral adjective 


4. Kabangc khou hyloumei adjective guay hei nchamc chamcmei tei 
zay kariulou o. 

(a) Adjective of Number - Qualitative Adjective 

(b) Quantitative Adjective - Numeral Adjective * 

(c) Adjective of Quality - Adjective.of Quantity 

7.4.0 VERB ZAAT 

Taanhmei, kumhmei, swmei ta thaymei latkaeng ta verb kaw e twmei 
kathai the. Taanhmei, swmei khou subject rui taancpat tuang e. Mihei kathai 
gay khang kabangc khou latrian guay hei zauc kho. 


*•» 

Latrian 

subject 

verb 

object 

Guaipuang bam e. 

Guaipuang 

bam e 

X 

Kamei guang e. 

Kamei 

guange 

X 

Ai kata thay e. 

Ai 

thay e 

kata 

Mi tei hypei e. 

Mi tei 

e 

hypei 

Adam apammei e. 

Adam - 

e 

• apammei 

Gayrey tatdyn hy e. 

Gayrey 

hy e 

tatdyn 


(a) Ai kata thay e, thow ta thay? kata - object ge 
Gayrey tatdyn hy e, tabui ta hy? tatdyn - object ge 

Subject zamh object naimei verb ta Transitive Verb kaw e 
Lotkamv - thay, hy, thou, zay - mikumhmei hei e 

(b) Karuc khou tiiloumei latrian khouhei Guaipuang bam e,'Kamei 

• guang e , hei object kazauh mak ge. Mikumhmei object maekmei 
verb tihei Intransitive Verb kaw e. 

7.5.0 ADVERB ZAAT 

Adverb hei kabah khatnic piumei Iwan theilayna kabangc khou hyloumei 
kang kumcna kathai nuh e. 

7.5.1 Adverb of Time (Kaganv dinhmei) 

(a) Mihei ai kahunungc chu kan the. 

(b) Aniu taanv ntaw kahouh pwni the. 

(c) Ai tatdyn tei nyanna laatou the. 

(d) Kamei khouhei tingmik pum guang e. 

(e) Kamei khouhei thaurey khou taanclou e. 

Tiiloumei latrian guay khouhei kahunungc, ntaw, nyan, tingmik pum, 
thaurey khou miguay hei verb rui taanhmei lev kariang nai e. Mi kumhmei guay 
tihei Adverb of Time e. 

Verb rui taanhmei lev kariang naimei ganv ta dinhmei adverb ta 
Adverb of Time kaw e. 

Latkamv aseic, nthuanh, doulaanei, katumcna, asaanhmakna - mikumhmei 
guay hei e. 

7.5.2 Adverb of Place (Katwn dinhmei) 

(a) Khouhei ding o. 

(b) Khav duibangc bam e. 

(c) Jisu thei lay o. 

(d) Mouc thingtwan tow e. 

(e) Ai kaithyan tat re. 

Karuc khou tiiloumei latrian guay khouhei - khouhei, duibangc, thingtwan, 
thei, kaithyan miguay hei verb rui taanhmei kabamv katwn ta dine e. Miguay 
hei Adverb of Place the. 

Verb rui taanhmei kabamv, katwn dinhmei adverb ta Adverb of Place 

kaw e. 

Latkamv:- mpaeng, kalungc, nthei, karuc, chaengtwn, kaithei mikumhmei 
guay hei e. 

7.5.3 Adverb of Manner (akumh swna, tabui thiak khou) 

(a) Thuancku pac nthan e. 

(b) David gari thou tanc e. 

(c) Ngasatna tei guangena tat re. 

(d) Puatc tei nzaengna loukey e. 

(e) Miktiatmei tei kathamna pac e. 

Tiiloumei latrian guay khouhei nthan,tanc, guangena, nzaengna, kathamna 
- mi adverb guay hei rui verb rui taanhmei tei akumhna, tabui thiak, tabui 
Iwnlung khou twmei tei dine e. Kumna miguay hei adverb of manner raana e. 

Verb rui taanhmei thiak, Iwnlung ta dinhmei adverb tatei Adverb of 
Manner kaw e. 

Latkamv: - 

Kaucna kap be. 

Pakna nthau e. 

Nzianna nkhavlou e. 

Taanc katumc e. 

- mi khou kaucna, pakna, nzianna, katumc twmei guay hei Adverb of 
Manner raan e. 

7.5.4 Adverb of Degree (adih geic, adih kamv) 

(a) Kamei peyna katupna guang e. 

(b) Nap katumc langvna tu riu. 

(c) Syan geic hakna nai e. 

(d) Kakhuan hei geic rahraa the. 

(e) Tunac tei lii suan chuy liang e. 

Karuc khou tiiloumei latrian khouhei peyna, langvna, rahraa, hakna, liang 
- mi uay hei verb taanv ta kagat, kachaengc tei dinhmei adverb guay e. 

Adjective khatnic adverb zamh kachaengc, kagat tithaymei adverb 
ta Adverb of Degree twna kaw e. 

Latkomv:- 

Zaic hakna guang e. 

Nap geic langvna tw riu. 

Taanv si hakna taanh riu. 

Katei geic chuy the. 

7.5.5 Adverb of Frequency (adih katup kabup) 

(a) Khouhei kamei guang liangnei the. 

(b) Naptu katup langv riu. 

(c) Mi lu hei kadakdak khou chu e. 

(d) Kata Imphal khou how tanhtan de. 

(e) Kamei khouhei khatsinic guangmak ge. 

Karuc khou tiiloumei latrian guay khouhei ‘liangnei, katup, kadakdak, 
tanhtan, khatsinic’ miguay hei verb rui taanhmei tei adihkamv katup kabup 
cho twmei tei dine e. Mikumhmei adverb hei Adverb of Frequency raana e. 

Adihkamv, akumhna katupna pat cho twmei dinhmei adverb ta Adverb 
of Frequency kaw e. 

7.5.6 Interrogative Adverbs 

(a) Adam tabui khou bam bo? 

(b) Kamei tabui khang guang tu cho? 

(c) Kaniw tabuinungc tat khang cho? 

(d) Nang akumhna taanc nina cho? 

(e) Nang khau khou syan azuh nai bo? 

Karuc khou tiiloumei latrian khouhei tabui khou, tabui khang, tabui nungc, 
akumhna, azuh, - miguay hei verb taanv ta thanvmei latkaeng raana e. Mi 
kumhmei adverb tihei Interrogative Adverb kaw e. 

Thanvmei ta thaymei adverb ta Interrogative Adverb kaw e. 

Latkamv :-Tabuiswna, tabui khou, tabui nungc, akumhna, azuh - mi guay 
hei e. 

Kumna Ruanglat khou adverb zaat charuk hei mphang e. 


(1) Adverb of Time 

(2) Adverb of Place 

(3) Adverb of Manner 

(4) Adverb of Degree 

(5) Adverb of Frequency 

(6) Interrogative Adverb 


(Verb zamh taanv ganv dinhmei) 

(Verb zamh taanv bam dinhmei) 

(Verb zamh taanv thiak dinhmei) 

(Verb zamh taanv azuh, adihkam dinhmei) 
(Verb zamh taanv katup kabupmei dinhmei) 
(Verb zamh taanv lam khou thanvmei) 


KATHAIDWAN 

1. Adverb zaat azuh nai cho ? Mi zaat guay zanc tei hy o. 

2. Gaatmei tei hy padiklou o. 

(a) Verb zamh taanv ganv dinhmei adverb ta.kaw e. 

(b) Verb zamh taanv bamv dinhmei adverb ta.kaw e. 


(c) Verb zamh.dinhmei adverb ta adverb of manner kaw e. 

(d) Verb zamh.dinhmei adverb ta adverb of degree kaw e. 


(e) Adverb of Frequency hei.dinhmei adverb e. 

(f) Verb zamh taanv lam khou thanvmei adjective ta.kaw e. 

3. Kabangc khou tiiloumei latrian guay khou hei naimei adverb kapahpatna 
kazaat saa o. 

(a) Mitei akumhna pat kan tu cho? 

(b) Kamei kai khou bam e. 

(c) Kamei khouhei guang liang nei the. 

(d) Mitei peyna kunghmei puat re. 

(e) Gari tei thou ranvna tat kan e. 

(f) Kakai Imphal khou nai e. 

(g) Kamei adih kabiu tha? 

7.6.0 CONJUNCTION ZAAT 

Latrian lev latrian hamhethei latkaeng lev latkaeng ta zay kariuloumei 
latkaeng ta Conjunction kaw e, twmei hei kathai kan the. Kumna ntaw thu 
conjunction latkaeng guay rui latkaeng lev latkaeng khatnic latrian ta zay kariumei 
Iwn tei zauc lana kazaat kapah kho. 

7.6.1. Coordinating Conjunction 

(a) Baeng lev phuc kahaw e. 

<b) Nap khatnic bi lingclou e. 

(c) Nap hamhethei ntyan tw kho. 

Id) Ai nic kamei nic tat nii e. 

Karuc khou latrian guay khouhei lev, khatnic, hamhethei, nic-nic twmei 
Conjuction guay hei rui latkaeng kanei ta zay kariuloumei swna piu e. 

Latrian ta zay kariuloumei Iwn tei zaucdat kho. 

(a) Kamei guang pwni kumna puatc tei phungcguang pwni. 

(b) Ai phey tei phungcguang pwni tihkic mihei gay hakmei thu hamh e. 

(c) Gaythuih M.A luaimei the khatnic Philip M.Com luaimei e. 

Tiiloumei latrian guay khouhei kumna, tihkic, khatnic twmei conjunction 
guay hei rui latrian kanei kanei ta zay kariulou e. 

Tiilou reymei latrian padei hei zauc kaluaih dat kho. 


Latrian Latrian kanei tipatmei conjunction 

(a) Baeng lev phuc kahaw e. Baeng kahaw e, phuc kahaw e. lev 

(b) Nap khatnic bi lingclou e. Nap lingclou e, bi lingclou e. khatnic 

(c) Nap hamh ethei ntyan tu kho. Nap tu kho, ntyan tu kho. hamh ethei 

(d) Ai nic kamei nic tat nii e. Ai tat nii e, kamei tat nii e. nic - nic 


Heic kumna swbakna zauc pwkhou latrian guay hei latrian kanei kanei 
zay kariuna kasiamh tuange twna laa nuh e. Kumna karuc khou tiiloumei kalangv 
kanei hei zauc pwkhou tiiloumei Conjunction guay hei kabah nchamcmei 
nthuihmei latrian guay zay kariulou tuang e twmei thay e. Mi kumhmei 
conjunction tihei Coordinating Conjunction twna kaw e. 


-121 



Ruangmei Grammar for Classes XI & XII 

Latkaeng lev latkaeng hamhethei kabah nchamcmei nthuihmei latrian 
guay zay kariuloumei conjunction ta Coordinating Conjunction kaw e. 

Latkamv:- lev, khatnic, hamh ethei, nic-nic, kum pwkhou, kumethei, 
kumetihkic, kumhpui zaengrui - mi kumhmei guay hei e. 

7.6.2. Subordinating Conjunction: 

Conjunction zaat baihmei khat zauc dat kho. 

(a) Kamei tat pwni twmei ai thay e. 

(b) Nang guang pwni de twethei ai nang ta nkhwan bam pwni. 

(c) Phey tei gay e tihkic meic rui mitei kahaw mak ge. 

Karuc khou tiiloumei latrian khou hei - 
twmei = twna saamei 

twethei= twtuang nai ethei 

tihkic = twkhwan sihnic 


Latrian guay 

(a) Kamei tat pwni twna saamei ai thay e. 

(b) Nang guang pwni twtuang nai ethei 
ai nang ta nkhwan bam pwni. 

(c) Phey tei gay e twkhwan sinic meic rui 
kahaw makge. 


Conjunction 


twmei 


twethei 


(a) khou ‘kamei tat pwni twna saamei’ hei kabah phaamei tii 
ngam makmei latrian e, khou rui ‘ai thay e’ twmei hei rui 
kadai swna saaniimei lat tei e. Mikumhmei latrian guay ta 
zay kariuloumei Conjunction tei ‘twmei’ hei e. 


(b) lev (c) khou nic ‘twethei’ ‘tihkic’ twmei hei kathiak 
nchamcmei conjunction raana e. Mi kumhmei conjunction tihei 
subordinating conjunction kaw e. 

Kabah phaamei tii ngam makmei latrian khat lev kabah phaamei 
latrian khat lev zay kariuloumei Conjunction ta Subordinate Conjunction 
kaw e. 

Lakamv:- 

twna, twmei, twsinic, twethei, tikic. 

Kumna Conjunction zaat kanei nai e. Mikiu thu - 

(1) Coordinating Conjunction 

(2) Subordinating Conjunction 

7.7.0 INTERJECTION ZAAT 

Mik khou howna, nukuanc khou chuna, lungning khou thuphthupna 
ningmei, kadathdatmei neihlaamei, zaengsimei raa rahpatmei latkaeng guay 
tatei Interjection kaw e. 

Latkamv khans •*- 

Kadathdatmei ndauhmei = Is! Hi! Tabuichu! - mikumhmei 
Neihlaamei ndauhmei = Gai the da! Neihlaa e bo! 

Karaaengmei ndauhmei = Ach! Chany chakhow e! 

Ryanraamei ndauhmei = Hi! Ai mu ni! 

Lunghpuamhmei ndauhmei = Tut! Tabui-a! 

Kaluangmei ndauhmei = Hei! Alaih! 

Suhmei ndauhmei = Alei! alei! alei! Apuai alei ! 

Interjection hei kazaat takhauhkhauna nai thuai mak ge. Lungning khou 
thuphthupna saapatmei guay tei rui tabui cho twmei tei thay e. 

KATHAIDWAN 

1. Conjunction zaat azuh nai cho? Tabui tabui tei cho? 

2. Coordinating Conjunction lev Subordinating Conjunction nchamc makmei 
tabui tei cho? 

3. Interjection tabui tei cho? Latkamv asaekc hy o. 

4. Pingmei, kaluangmei, suhmei, charynmei ndauhmei Interjection latrian khat 
khat kasiamh o. 

8.0 LATKAENG DUANHMEI 

(Word Formation) 


Latkaeng hei swbakna kabah naimei suic nganvloumei latkaeng hamhethei 
latkiak tatei root kaw e. Mi kumhmei root tihei tisaengc tadaicpat lana latkaeng 
kabah baih baihmei tipat re. Mi root khouhei kathei kahu latkaeng haap kuanlouna 
kabah baihmei latkaeng tipat re. Mi kumhmei Iwan tihei grammar khou Word 
Formation - latkaeng kasiamhpatmei twna kaw e. Word Formation Iwan khouhei 
affixation khatnic compounding hei kadai swmei e. 

(a) Affixation 

Affixation hei latkaeng thei-hu khou haapguangna latkaeng ta tisaengc 
tidaic patmei ta e. Affixation hei kanei patna thay e - prefixation khatnic 
suffixation. Prefixation hei latkaeng hu khou haapguangmei khatnic suffixation 
hei nthei khou haapguangmei ta thay e. Kumna affixation hei duina prefix + 
root + suffix twna saa nchin nuh e. 

(b) Compounding 

Root kanei hamhethei kanei khangsuangc geicna kariuna duanhmei ta 
compounding twna thay e. 


8.1.0 AFFIXATION 
(a) Prefixation 

Noun root hu khou ka prefix swlouna noun latkaeng kasiamh saengcpatna 


ti-nthuihlou e. 



ganv khou ka prefix swna 

ka + ganv = 

kaganv 

riw khou ka prefix swna 

ka + riw = 

kariw 

laan khou ka prefix swna 

ka + laan = 

kalaan 

laanv khou ka prefix swna 

ka + laanv = 

kalaanv 


Verb root hu khou sw prefix swlouna verb latkaeng kasiamh saengcpatna 
ti-nthuihlou e. 

bak khou sw prefix swna sw + bak = 
chuy khou sw prefix swna sw + chuy = 

kasic khou sw prefix swna sw + kasic = swkasic 
kaek khou sw prefix swna sw + kaek = swkaek 

Verb root hu khou ti prefix swlouna verb latkaeng tisaengcpat re. 

thay khou ti prefix swna ti + thay = tithay 

tat khou ti prefix swna ti + tat = titat 

saa khou ti prefix swna ti + saa = tisaa 

taanc khou ti prefix swna ti + taanc = titaanc 

Verb root khou ram prefix swlouna noun latkaeng kasiamh e. 
gay khou ram prefix swna ram + gay = ramgai 

taanh khou ram prefix swna ram + taanh = ramtaan 

zangv khou ram prefix swlouna ram + zangv = ramzang 

tat khou ram prefix swna ram + tat = ramtat 

Verb root khou karam prefix swlouna noun latkaeng kasiamh e. 
hy khou karam prefix swna karam + ny = karamhi 

phungh khou karam prefix swna karam + phungh = karamphung 

zauh khou karam prefiux mswna karam + zauh = karamzau 

ding khou karam prefix swna karam + ding = karamding 

(b) Suffixation 

Verb root khat khou ‘mei' suffix swlouna latkaeng tisaengcpatna nominal word 
form tiswlou e. 

tat khou mei suffix swna tat + mei = tatmei 

bam khou mei suffix swna bam + mei = bammei 

taanh khou mei suffix swna taanh + mei = taanhmei 

Verb root khou ‘na’ suffix swlouna adverb latkaeng kasiamh e. 

kap khou na suffix swna kap + na = kapna 

nuic khou na suffix swna nuic + na = nuicna 

pak khou na suffix swna pak + na = pakna 

Noun Root khou bound root lev nominalizer suffix swlouna latkaeng kasiamh e. 


Root 

+ 

bound root 

+ 

nominalizer 


ntanh 

+ 

dy 

+ 

mei = 

tanhdymei 

lau 

+ 

taanh 

+ 

mei = 

lautaanhmei 

thing 

+ 

ruamh 

+ 

mei = 

thingruamhmei 

rav 

+ 

khaeng 

+ 

mei = 

ravkhaengmei 

ramh 

+ 

thay 

+ 

mei = 

ramhthaymei 


8.2.0 COMPOUNDING 

(a) Root khat lev baihmei root hamhethei latkaeng khat lev baihmei 
latkaeng khat kariuna latkaeng kasiamh e. 


pui lev nah kariuna 

pui + nah 

= 

puinav 

pu lev nah kariuna 

pu + nah 

= 

punav 

lat lev meic kariuna 

lat + meic 

= 

latmei 

lau lev kakaipouc kariuna 

lau + kaipouc 

= 

laupouc 

baeng lev kadaan lev kariuna 

baeng + daan 

= 

baengdaan 

guaih lev kalingc kariuna 

guaih + kalingc = 

guailingc 

si lev kakang kariuna 

si + kakang 

- 

sikang 

nap lev lai kariuna 

nap + lai 

- 

nap lai 

lau lev chaeng kariuna 

lau + chaeng 

= 

lauchaeng 

Root khat lev bound root khat lev kariuna noun 

latkaeng kasiamh e. 

Root j 

Bount Root 

Noun latkaeng 

thing + i 

nuy = 

thingnuy 

dui + thuak = 

duithuak 

guh + | 

phic = 

guhphic 

Baanh+ 1 

laa = 

baanhlaa 


(b) Kabiswmei root khat khou ngangvlouna kariang naimei latkaeng guay 
kasiamhpat re. 

kai twmei root hei sinswna kariang naimei latkaeng guay kasiamh e. 
kai + kakhunc khatnamei = kaikhunh 

kai + lunghmei luangc = kailuangc 

kai + kaphwn 

= kaiphwn 

kai + karei 

= kairei 

kai + ka lunge 

= kailung 

twmei root hei sinswna kariang naimei latkaeng guay 

lau + ramvrei 

= laurei 

lau + daihmei zam 

= lauzam 

lau + tatmei chaeng 

= lauchaeng 

lau + kabaa . 

= laubaa 

lau + kapy 

= laupy 


kasiamh e 


dui twmei root hei sinswna kariang naimei latkaeng guay kasiamh e. 


dui + mpeih khw/chaeng 

dui + haan 

dui + lai 

dui + buangh 

dui + paan 

dui + lau bamv 


duikhw 

duihaan 

duilai 

duibuangc 

duipaan 

dui lau 


(c) Patpui bamv - source theilayna latkaeng kasiamh e. 


mik khou patmei dui 

mik 

+ dui 

= mikdui 

nouc khou patmei dui 

nouc 

+ dui 

= nouedui 

guaihnou khourui patmei dui 

guaihnou 

+ dui 

= guaihnoudui 

khuaihbou khourui patmei dui khuaih 

+ dui 

= khuaihdui 

thingkung khou naimei dui 

thingkung 

+ dui 

= thingkungdui 


(d) Root guay hei mbai bamna (left-headed) khatnic nzat bamna 
(right-headed) kabah baihmei noun latkaeng kasiamh e. 


Root 

mbai bamna 

nzat bamna 

kai 

kaithing 

thingkai 


kailat 

latkai 


kaikhunh 

khunhkai 

lau 

launap 

naplau 


lauthing 

thinglau 


laudui 

dui lau 

dui duimik mikdui 

duilai laidui 

duitu tudui 

Karuc khou latkaeng akumhna geicpat tu cho twmei khou mikzaw asaekc 
lou kan the. Mihei rui latkaeng chaapatmei lam khou lungning mikzaw asaekc 
thu tihowlou e twmei Iwm e. Latkaeng kasiamhpatmei hamhethei duancpatmei 
hei affixation khatnic compounding na hei hamh e, process baihmei guay nic 
nai e. Tihkic mitei nzaengna thayguang pwni e. 


KATHAIDWAN 

1. Word Formation tabui ta cho? Word formation khou kabiswmei kanei 
nai e. Tabui tabui tei cho? 

2. Affixation tabui cho. Kazaat azuh nai cho? Hyna ndauh o. 

3. Latkaeng duancpatmei khou Compounding twmei hei tabui ta cho? 
Latkamv tiina hy o. 

4. Word formation sw o. 


Pre fixation 

ganv 


bak 

Suffixation 

tat 


pak 

Compounding 

pui 


si 

9.0 LATRIAN KATHAIMEI 

(Sintax) 


9.1.0 WORD ORDER 

Syntax tabui ta cho? 

Lat khat zamh latkaeng, latrian khat tangv khat nai bammei Iwan, riak ta 
syntax kaw e. Mihei lat kaguayna khou nchamc mak ge, baic baic e. Lat Iwnliak 
kathai kariangmei nunc rui lat zamh Phonology, Morphology khatnic Syntax - mi 
kathaek kathumh hei taangaymakna kathai e. Lat kaguayna zamh Iwnliak nchamc 
mak ge. Lat khat Iwnliak lev lat khat Iwnliak baic baic e. Phonology khatnic 
Morphology thaek khou naimei Iwnliak guay mi latrik zamh Reymei Latlangv 
khatnic Kaneimej Latlangv khou kathai kan the. Ntaw Sintax hei kathai kho. 

Word Order tabui ta cho? 

Latrian thaek khou naimei Iwnliak twmei hei latrian khou nai bammei 
latkaeng khat tangv khat nsuk kariuloumei guay tei the. Mihei lat khat zamh 
sentence structure ta e. Latkamv khang saa pwkhou ‘Ai kata thay e’ twmei 
latrian khouhei naimei latkaeng khat tangv khat hei - subject - object - verb 
(SOV) nai e. Mihei Ruanglat Iwnliak (structure) khat the. Duina khatnic chalahna 
saa pwkhou mihei Ruanglat zamh word order the. Mi kumhmei latrian thaek 
khou naimei Ruanglat Iwnliak asaekc kabangc khou hylou e. Mi latrian Iwnliak 
khou hei kazauh mak nuhmakmei langv na tei nchin tuang e. Tiilou bammei 
Iwnliak khou hei parts of speech nchamcmei latkaeng guay rui kaphaan lynna, 
adjective, adverb, phrase azuh haaplouna latrian hei tisaengc tidaic bam sihnic, 
hamhethei, thanvmei latrian ngguanh pwkhou, kiuhamhmei, swmakmei khou 
ngguanh pwkhou kabiswmei Iwnliak tei ngguanh makna nai muay ethei mi 
kumhmei latrian guay tei Iwnliak khatna khou nai bam muay e twna laa pwni. 
Kabangc khou tiiloumei latkamv guay khou hei zauc kho. 

(a) Latrian Iwnliak = Subject - object - verb (SOV). 

Ai - kata - thay e. 

Mi Iwnliak lev nchamcmei latrian asaekc - 
Kabi nap tu e. 

Kamei nah pangc e. 

Abwanliu latrik pac e. 

Mazahbi lau tat re. 

Mi kumhmei guay hei karuc khou tiiloumei Iwnliak nchamcmei latrian 
raana the. 

(b) Latkaeng guay phrase khou ngguanhna tidaicpat nuh e: 

Latkaeng guay ta phrase khou ngguanhlouna ‘ Ai kata thay e’ tihei 
tidaicpat pwkhou ngguanh patmei latrian tei nic Iwnliak nchamc 
rapmei latrian sw muay pwni de. 

Ai/kata/thay e. (Subject-object-verb) 

- Meic Iwn amuc tanhmei ai/kalwn ngguanhna guangmei kata/thay e. 

(b) Baihmei phrase haapkuanlouna tidaicpatmei: 

Baihmei phrase haap kuanlouna kalwn kaliak naimei latrian khat ta tidaic 
pat nuh e. 

Ai / kata / thay e. (Subject -object-verb) 

- Mi pu tatei how raph pwkhou ai / kata / kalwn nthanna thay e. 

(c) Thanvmei, kiuhamhmei, swmakmei latrian ngguanhpat sihnic kalwn 
kaliak thu kalaih mak ge twna laa e. 

Nang / kata / thay e. (Subject-object-verb) 

Nang / kata / thay bo ? (Thanvmei thaymei) 

Nang / kata / thay mec. (Kiuhamhmei, swmakmei thaymei) 
Nang / kata / thay mang ? (Kiuhamhmei, swmakmei thaymei 

thanvmei) 

(d) Ruanglat latrian asaekc Iwnliak zauc kho. 

(1) Mi hei latrik ge. - Subject + noun + e 

(2) Mazahbi namvpouc sw e. - Subject + noun + verb + e 

(3) Kamang guang e. - Subject + verb + e 

(4) Kamei katan rui tat re. - Subject + instrumental + verb + 

e. 

(5) Kamei akhou phey tei tii e. - Subject+dative+object* verb + e. 

(6) Kabigay kaithyan thurui guang e. - Subject + ablative + verb + e. 

(7) Mi hei atuang latrik ge. - Subject + genetive + noun + e. 

(8) Kamei rui kakai tho puatc tei - Subject+locative+object+ verb+ 

phungctat khwan e. tense + e. 

9.2.0 LATCHUAM (Phrase) 

Latrian thu hamhmei, subject, verb ntangh makmei, latkaeng chuam 
khat rui parts of speech khat taanv taanc ethei mi tatei PHRASE kaw e. Kumna 
nic saa nuh e - latkaeng khat phaan latkaeng chuam khat sinswna saa nuh ethei 
mi latkaeng chuam khat tei phrase sw e. 


Latkamv: - 

(a) Si guang e. 

(b) Si mumei khat guang e. 

(c) Dowlaaneic howmei si tei guang e. 

(a) khou ‘si’ hei noun e, mihei verb ‘guang e’ zamh subject sw e. 

(b) khou ‘si’ twmei phaan hei ‘si mumei khat’ twmei kariumei latkaeng 
chuam hei ‘guang e’ twmei verb zamh subject sw e. 

(c) khou ‘Dowlaaneic howmei si tei’ hei rui ‘guang e’ twmei verb zamh 
subject sw e. 

(b) lev (c) zamh latkaeng chuam kanei “si mumei khat, doulaaneic howmei 
si tei”hei ‘si’ twmei noun phaan lynna noun taanv taanc e. Kumna mi 
latchuam khat khat hei phrase the. 

Ruanglat khou phrase hei kazaat kathumh nai e. 

(1) Noun Phrase * 

(2) Adjective Phrase 

(3) Adverb Phrase 

9.2.1 Noun Phrase (Noun Latchuam) 

Noun taanv taanhmei phrase ta Noun Phrase kaw e. Latkamv khang, 
kabangc khou riatloumei guay hei Noun Phrase the. 

Subject swna - Kalwn thav makmei meic khat guang e. 

Object swna - Dowlaaneic guang mei nac tei ai thay e. 

Compliment swna - Kamei kapumc gaypui mei e. 

Case nchamcmei noun - Kalung gaymei pam , Kabipou guang e. 
khat lev dacna 

9.2.2 Adjective phrase (Adjective Latchuam) 

Adjective taanv taanhmei phrase ta Adjective Phrase kaw e. Latkamv 
khang, kabangc khou riatloumei guay hei Adjective Phrase the. 

Noun zamh gunc ndauhpatmei swna 

(a) Lauluangc pak tanc iiangmei atauc tei guang e. 

(b) Kalwn gavmei tunacpui tei mic kan the. 


9.2.3 Adverbial Phrase (Adverb Latchuam) 

Adverb taanv taanhmei phrase ta Adverb Phrase kaw e. 
Latkamv 


(a) Gaychuv guang raphpui lev nans tat nuh the. 

(b) Kabi guangmei ganv khoutei kamei nic guang the. 

(c) Ai tatloulou khou nang nzwan bam hei akumhna cho? 

(d) NangTamenglong District kadai khouru i guang tuang dai? 

(e) Kamei pheybaan guay ta kaan kaanna tat kan e. 

(f) Gaylaapou taanv tei chariakh chuy hakna taanc kan e. 


KATHAIDWAN 

1. Syntax tabui ta cho? 

2. Word Order tabui ta cho? 

3. Phrase tabui tai cho? Latkamv tiina daw o. 

4. Noun Phrase piupui bamv saa o. Lat kamv tiina daw o. 

5. Kabangc khou hyloumei phrase guay hei tabui tabui phrase cho? Kalam 
tiina dine o. 

a) Ai kalung siipui mei kamei ta ariu nii mak ge. 

b) Mihei nang-ai rui ngammei taanv hamh e. 

c) Kaniw kapwmna tat kan the. 

6. Kabangc khou tiiloumei latrian guay khouhei rui Adjective Phrase 
kapahpat ro. 

a) Nang nang pumc rui ngam lak nimei taanv khat sinic taanh riu. 

9.3.0 LATRIANNAC (Clause) 

Latrian khat lunge khou , subject, verb zaumei Latriannac khat naimei 
hamhethei latrian zamh kadam khat swna l atrian launa naimei ta 
Clause kaw e. 

Kamei guang pwni twmei ai thay e. 

Mi latrian khouhei latrian launa kanei zau e- 

a) Ai thay e, b) kamei guang pwni twmei. 

Kumna mi latrian khouhei clause (latriannac) kanei nai e. Mi clause 
kanei khouhei ‘Ai thay e’ twmei hei karaana nyngthav swna ding 
ngammei kabah patmei clause e. Mi kumhmei clause tihei nyngthav 
swmei hamhethei kadai swmei clause kaw e. 

Karaana nyngthav swna ding ngammei, kabah patmei clause ta 
Nyngthav Swmei Clause (Nyngthavswmei Latriannac) kaw e. 

(b) Khatdat rui, ‘Kamei guang pwni twmei’ clause hei tho nyngthav 
swmei clause kazauh mak gethei karaana ding pwkhou kabah pat suak mak ge, 
nthuih mak ge. Mi kumhmei clause ti hei kathei laymei clause hamh ethei 
kabangc bammei clause twna thay e. 

Karaana ding pwkhou kabah pat makmei, suakdik makmei clause ta 
Subordinate Clause kaw e. 

Ruanglat khou clause kathumh nai e - Noun Clause, Adjective Clause, 
khatnic Adverb Clause mi guay hei e. Mi clause guay hei khat khat swna kathai 
kho. 

9.3.1 Noun Clause 

Noun taanv taanhmei clause ta Noun Clause kaw e. Kabangc khou 
tiiloumei latkamv guay hei zauc kho. Noun Clause guay kabangc khou riatlou e. 

(a) Subject swna - 

Kamei khuav maek ge twmei hei nchumh e. 

- Nang rui kalwn thay e twmei mei tei guang the. 

(b) Objective swna - 

Kamei meigavmei e twmei tei ai rui saa tuang e. 

- Nchamnac tei school khoutei ncham bam e twmei hei aniu thay 
mak ge. 


- 133 - 




Ruangmei Grammar for Classes XI & Xll 


(c) Noun khat lev khatna swna bam kariuna bamdahmei 
- Kamei tat kan the twmei chamv hei nkhuaimei de. 


9.3.2 Adjective Clause 

Adjective taanv taanhmei clause ta Adjective Clause kaw e. 
Tiiloubamei latrian guay khouhei kabangc khou riatloumei clause guay hei Adjective 
Clause the. 

(a) Nang rui kahaw e twmei latrik tei ai phungcguang the. 

(b) Lungcgav hak ge twmei mei kiu thow cho? 

9.3.3 Adverbial Clause 

Adverb taanv taanhmei clause ta Adverbial Clause kaw e. Tiiloubammei 
latrian guay khouhei kabangc khou riatloumei guay hei adverb clause the. 

(a) Verb taanv zamh ganv dinhmei - 

- Khuangh panguh key the twmei ganv khou nang guang tho. 

(b) Verb taanv bamv dinhmei - 

- Nang rui ariu kho twmei bamv khou ai guang pwng e. 

(c) Verb taanc gwan dinhmei - 

- Kamei rui nchumh e twmei thayna taanv taanc e. 

(d) Adjective zamh kagat dinhmei - 

- Nang rui gav liang the twna saamei puat tei kahaw e. 

(e) Verb taanv lam dinhmei - 

- Nang rui nzian mec twmei zaengrui kamei guang mak tuang e. 

9.4.0 LATRIAN (Sentences) 

Ruanglat khou latrian hei kazaat kathumh nai e. Miguay kiu thu Simple 
Sentence (Chalahmei Latrian), Complex Sentence (Alamvmei Latrian) khatnic 
Compound Sentence (Kariumei Latrian) - miguay hei e. 

(a) Simple Sentence (Chalahmei Latrian) 

Subject khat verb khat kazauhmei latrian ta Chalahmei Latrian kaw 
e. Hamhethei subject khat predicate khat kazauhmei latrian ta chalahmei latrian 
kawe. 

Latkamv 

(a) Kamei aseic guang e. 

(b) Kaniw aseic kaithyan tat pwni. 

(c) Nang tat tho. 

(b) Complex Sentence ( Alamvmei Latrian) 

‘Tingzyn key pwkhou kaniw nthaekc khwan e.’ 

Mi latrian khouhei latrian kanei nai e - 

(i) Tingzyn key pwkhou, (ii) Kaniw nthaekc khwan e. 

Mi nei hei ‘kaniw nthaekc khwan the’ hei nthuihmei latrian khat re, 
main clause the, tihkic tingzyn key pwkhou’ hei tho karaana ding ngammak ge. 
Kumna nthuihmei latrian hamhe. Kumna nyngsw makmei dependent hamhethei 
subordinate clause khat sw e. Mi kumhmei latrian tihei Complex Sentence kaw e. 

Nyng swmei main clause khat zaumei, nyngswmakmei dependent hamh 
ethei subordinate clause khat, hamhethei khat khangsuangc geicna zaumei 
latrian ta Complex Sentence kaw e. 

Latkamv 

(a) Nang rui tat kho twmei tei ai thay e. 

(b) Nang guang nimei ganv khou kiu ai nkhwan bam pwni. 

(c) Kamei saa dat dat bam thena ai kakhou tiilou kan the. 

(c) Compound Sentence (Kariumei Latrian) 

‘Bwkaanv gaanc e khatnic aniu chaeng how ngam e.’ 

Mi latrian hei kalangv kanei pat re - (i) Bwkaanv gaanc e, (ii) Aniu 
chaeng how ngam e. 

Mi latrian kanei tihei conjunction ‘khatnic’ rui zay kariulou e. Latrian 
kalangv kanei hei subject khat, predicate khat nai ngam e, karaa karaana ding 
sihnic kabah tii ngam e, khat khat hei nyngswmei Main Clause khat khat re. 
Kumna Main Clause kanei hamhethei kanei mbumei latrian guay duanc 
kariuloumei ta Compound Sentence (Kariumei latrian) kaw e. 

Karaa Karaana hamhethei kabah tii ngammei chalahmei latrian kanei 
kathumh kariuna duanc kariuloumei ta kariumei latrian kaw e. 

Latkamv - 

(1) Zingckei khwan the khatnic tingriu ranvkey the kumna aniw 
zuat ngam khwan the. 

(2) Ai nang chaic ta thu thay mak ge tihkic nang ta thu thay 
kumcna puat guay hei nang khou nsinlou the. 

(3) Kamang tei rah ranvsih e kumna aniw zipkey ping the tihkic 
aniu daeng khou thu guangmak ge. 

(c) Chalahmei latkaeng guay kariuna latrian duanhmei 

Subject khatnic verb kalwn howpat makpui zaengrui latrian khat ta 
chalahmei latrian e twna laa nlaanh nuh e. Kumhpui zaengrui latrian guay kariuna 
duanhmei latrian kasiamhmei Iwan kabangc khou hyloumei hei kathai zauc o. 

Compound Sentence (Kariumei Latrian) Kasiamhmei - 

(1) Verb nchamc raphrapmei ethei khat laaganc pwni. 

(i) Kasangay guang e, (ii) Kadwmpou guang e. 

= Kasangay lev Kadwmpou guang e. 

(2) Subject kapumc khatna ethei khat laaganc pwni. 

(i) Kadwnzik latrik pac e, (iii) Kadwnzik tatdyn hy e. 

= Kadwnzik latrik pac e khatnic tatdyn hy e. 

(3) Object Kazaat khatna ethei khat laaganc pwni. 

(i) Howgayliu rui tingthai laaguang e, 

(ii) Gaichuylou rui tingthai tu e. 

= Howgayliu rui tingthai laaguang e khatnic Gaychuyliu rui tu e. 

(4) Kaganv thaymei nchamc ethei khat laaganc pwni. 

(i) Kamei nthuanh lauthuan guang pwni., 

(ii) Ai nthuan lauthuan tat pwni. 

= Kamei nthuanh lauthuan guang pwni khatnic ai tat puni. 

(5) Object khatnic verb nchamcmei raana ethei object khat, verb khat 
laaganc pwni. 

(i) Kalungthay ntyan tu e. (ii) Kazaigay ntyan tu e. 

= Kalungthay lev Kazaigay ntyan tu e. 

Complex Sentence (alamvmei latrian) khou nyngswmei Clause khat, 
khourui Subordinate Clause khat hamh ethei khat khangsuangc geicna zau e. 

Compound Sentence (Kariumei latrian) khouhei chalahmei latrian guay 
duanc kariulou tuang e, hamh ethei alamvmei latrian guay kariulou tuang e. 

KATHAIDWAN 

1. Clause tabui ta cho? Clause lev phrase tabui khiantnah bo? Latkamv tiina hy o. 

2. Subordinate clause tabui ta cho? Kazaat azuh nai bo? Lat kamv tiina hy o. 

3. Noun clause, adjective clause khatnic adverb clause zamh latkamv khat 
khat hy o. 

4. Latrian zaat azuh nai bo? Tabui tabui tei cho? 

5. Complex Sentence akumhmei ta cho? 

6. Compound Sentence kalwn dine o. 

10.0 KACHUC BAMMEI LATRIAN ZAAT 

(Functional Types of Sentences) 

Ruanglat khou latrian hei kakang kanei patna zauc nuh e - (1) Kalwnlung 
Latrian khatnic (2) Kariumei Latrian - mi nei hei e. 

Tingmik pum kalwnlung kachuc bammei latrian kazaat padeih nai e. Miguay 
kabangc khou kalangv kalangv swna hylou e. 

10.1.0 Declarative Sentence (Chalahna Ndauhpatmei Latrian) 

Nsamv pariathriatna chalahna lat khat ndauhpatmei latrian - kalingmei 
ny kalingmei hamh ny lat khat nsamvpariatna saa ndauhpatmei latrian nai e. 
Latkamv khans - 

(i) Ai lau tat re. 

(ii) Dui bun nkhan kan the. 

(iii) Ai mitei thay e. 

(iv) Mihei gaymei hypei e. 

Mikumhmei guay tihei chalahna nsamvpariatna saapatmei Declarative 
Sentence twna kaw e. 

10.2.0 Negative Sentence (Hamhmei Ndauhmei Latrian) 

Lat khat saapatmei khou kiuc hamhmei, nuhmakmei, maekmei ndauhmei 
latrian nai e. 

Latkamv khans •- 

(i) Khouhei kai maek ge. 

(ii) Kamei kai khou bammak ge. 

(iii) Mitei kaniw tuang hamh e. 

(iv) Ai nkhuaimei lat saa lak ge. 

Mi kumhmei maekmei, swmakmei, hamhmei ndauhmei latrian tatei 
Negative Sentence kaw e. 

(i) ‘maek’ hei noun thei khou 

sinsw e = Nap maek khe. 


-138 



Ruangmei Grammar for Classes XI & XII 


(ii) ‘mak’ hei verb thei khou 

sinsw e = Ai agaih tu mak ge. 

(iii) ‘kiu, kiu e’ zamh nchoumei (opposite) khou ‘hamh’ sinsw e. 

= Atuang hamh e. Kabi hamh e, Gaylaa de. 

(iv) ‘lak’ hei guangni ganv (future) negative mark swna sinsw e. 

Ai taanc dat lak khe. 

Kamei guang pwlak khe. 

10.3.0 Interogative Sentence (Thanvmei Latrian) 

Aniw rui ramh khat lam thay niimei ganv khou thanv e, lathanv sinswna 
latsaa e. 

Latkamv khans •*■ 

(i) Tabui thu tat tu cho? 

(ii) Akumhpui lat cho? 

(iii) Nang gayna bam dai ? 

(iv) Mwnpwang gay hak ge, gaymakna? 

(v) Nap tu tang tha, tu mak hai? 

(vi) Khoutei hypei nai bo, maekna? 

Ruanglat khou ‘tabui, akumh, thow, cho, bo, tha, dai’ mi kumhmei guay 
hei piuna thanvmei latrian kasiamh e. Mi kumhmei latrian guay tihei thanvmei 
latrian Interogative Sentence twna kaw e. 

Ruanglat khou Thanvmei Negative latrian khou ‘mak’ phaan ‘mang’ khatnic 
lak phaan ‘lang’ sinsw e. 

Latkamv 

(a) Nang phey tei laa ny laa mang? 

(b) Nang taanv tei taanc ni ny taanc lang? 

Mang khatnic lang zamh latdaw swna daw pwkhou ‘mec’ khat nic “lec” 
sinsw e. 

Latkamv 

(a) Nang phey tei laa ny laa mang? 

Dawmei - Ai laa mec. 

(b) Nang taanv tei taanc ni ny taanc lang? 

Dawmei - Ai taanc lec. 

10.4.0 Imperative Sentence (Thouhmei Latrian) 

Ruanglat khou ‘tat ro, guang o, taanc o, sw o’ piuna lat saamei, thouhmei, 
katiumei, latdanv tiimei latrian sinsw e. Mi kumhmei latrian tatei Imperative 
Sentence kaw e. 

Latkamv 

(i) Nchamkai tho tat ro. 

(ii) Adaeng khou guang o. 

(iii) Laamh chadaa o. 

(iv) Nkhuaimei lat saa riu. 

(v) Ravguangc rui hang ta nduanghlou diu o. 

KATHAIDWAN 

1. Kachuc bammei latrian zaat twmei hei tabui ta cho ? 

2. Kachuc bammei latrian zaat azuh nai cho ? Tabuibui tei cho ? 

3. Kabangc khou hyloumei latrian guay hei tabuibui latrian cho ? Dine o. 

(a) Ai lau tat re. _ 

(b) Ai nkhuaimei lat saa lak ge. _ 

(c) Nang gayna bam dai ? _ 

(d) Laamh chadaa o. _ 

11.0 KIDAAMEI GAT 

(Degree of Comparison) 


11.1.0 KIDAAMEI GAT (Degree of Comparison) 

Simei, gaymei, ndeihmei, nkhucmei, saenghmei, duimei, katumcmei, 
nzaengmei, taanhmei, ruaihmei - mikumhmei guay hei kidaana saa nuh e. 

Latkamv khans - 

sii e, sii hian e, sii liang e 
dui e, dui hian e, dui liang e 
tanc e, tanc hian e, tanc liang e. 

- Mi kumhmei guay tihei Kidaamei Gat, Degree of Comparison kaw e. 
Degree of Comparison hei kagat kathumh nai e. Mi kiu thu Positive 
Degree, Comparative Degree khatnic Superlative Degree - mi kathumh hei e. 

Latkamv khans • 

Postive Degree Comparative Degree Superlative Degree 

Anipou dui e. Anipou khangsuangc Gayku dui liang e. 

(khatna) Dwanrey dui hian e. (Meic pansc khou) 

(kanei kak khou) 

Kumna aniw rui thay e. Mikiu thu - 

positive degree - dui e (khat na ta) 

comparative degree - dui hian e (kanei kak khou) 

superlative degree - dui liang e (kaguayna pangc khou) 

Mi tihei Kidaamei Gat, Degree of Comparison kaw e. 

Degree of Comparison hei kazaat kanei nai e, mikiu thu Adjective Degree 
khatnic Adverbial Degree - mi nei hei e. 

11.2.0 ADJECTIVE DEGREE 

Adjective zamh degree tei kabangc khou hyloumei latrian guay hei 
zaucna kathai kho. 

(a) Lwmgay tuang abahthai ndeih e. 

(b) Kataapou tuang abahthai Lwmgay tuang khangsuangc ndeih hian e. 

(c) Mary tuang abahthai ndeih Liang e. 

Latrian (a) khouhei Lwmgay tuang abahthai ndeih e twmei hei e - tihkic 
adih kamv ndeih cho twmei thu saa mak ge. 

Latrian (b) khou Kataapou tuang abahthai khang suangc ndeih hian e - 
twmei hei e. Lwmgay tuang lev Kataapou tuang abahthai tei kidaana saa e. 

Latrian (c) khou Mary tuang abahthai hei kaguayna pangc khou ndeih Hang e 
twmei hei e. 

Kumna mi latrian kathumh khouhei kidaamei degree kathumh howpat re 
- ndeih e, ndeih hian e, ndeih Liang e - twmei hei e. Mihei kabangc khou 
hyloumei kumcna zauc nuh e. 

Adjective ‘ndeih’ ti hei Positive Degree twna thay e. 

Adjective ‘ndeih hian’ tihei Comparative Degree twna thay e 
Adjective ‘ndeih Hang’ tihei Superlative Degree twna thay e. 

Kabangc khou adjective zamh kidaamei asaekc zauc kho. 

Positive Degree Comparative Degree Superlative Degree 

Guinaipou tanc e. Kabipou tanc hian e. Kasangay tanc liang e. 

Mazahbi mpang e. Kailaagay mpang hian e. Katabwan mpangliange. 

Pheibuay nthaan e. Langhpanv nthaan hian e. Luikangc nthaan liang e. 

Daandi gay e. Kachaekc gay hian e. Kaphut gay liang e. 

Karuc khou kathaimei khouhei howpat re. Mikiu thu tanc, mpang, nthaan, 
dui, gay,.ndeih, guay hei noun zamh gunc ta ndauh e, mi guay hei adjective e. 
Mi degree of comparison khouhei Positive Degree latrian khou adjective tangv 
‘e’ guang e, latkaeng baihmei guang mak ge. Comparative Degree latrian khou 
adjective tangv ‘hian, hian’ haap guang e, Superlative Degree latrian khou 
adjective tangv ‘liang, liang’ hei haap guang e. Kumna ‘tanc e, tanc hian e, 
tanc liang e’ twna adjecdtive zamh chaengc, gat tei ndauh e. Mi kumhmei 
adjective zamh kachaengc, kagat kidaana dinhmei tihei Adjective Degree 
twna kaw e. 

11.3.0 ADVERBIAL DEGREE: 

Adjective zamh degree naimei kumcna Adverb zamh Positive Degree, 
Comparative Degree khatnic Superlative Degree nai muay e. 

Latkamv khang kabangc khouhei zauc kho 
Positive Degree Comparative Degree Superlative Degree 

Achwn tat katumc e. Adai tat katumc hian e. Abi tat katumc liang e. 

Azuna gari thou ranv e. John gari thou ranv hian e. Kabi gari thou ranv liang e. 

Guaiphuap tat nzaeng e. Kupui tat nzaeng hian e. Tanyang tat nzaeng liang e. 

Si pak khap e. Asanh pak khap hian e. Kamang pak khap liang e. 

Karuc khou kathaimei khouhei howpat re. Mikiu thu Comparative Degree 
khou adjective tangv hian, hian haap guang e, Superlative Degree khou adjective 
tangv hei liang, liang hei haap guang e. 

KATHAIDWAN 

1. Degree of Comparison tabui ta cho? Degree of Comparison gat kathaek 
azuh nai cho? Tabui tabui tei cho? 

2. Degree of Comparison kazaat azuh cho? Tabui tabui tei cho? 

3. Adjective Degree tabui ta cho? Adjective Degree kathumh Iwn tei hyna 
nchin o. 

4. Kabangc khou hyloumei hei taanc suak go 

Positive Degree Comparative Degree Superlative Degree 

Gay _ _ 

Nchumh _ _ 

Si _ _ 

5. Adverb Degree tabui ta cho? Adverb Degree kathumh Iwn hyna nchin o. 

6. Kabangc khou hyloumei hei taanc suak go. 

Positive Degree Comparative Degree Superlative 

Degree 

Katumc e _ _ 

Ranv e. _ _ 

Tance. _ _ 

12.0 KABAH 

(Semantic) 

Aniw rui lungning khou makumhmei tei ndauhpat khang lat hei sinsw e. 
Sinsw bammei lat kabah kiu tho lungning khou makumh bammei tei the. Kumhpui 
zaengrui ‘kabah’ twmei kiu puatc khat ta kumcna kalwn nchin ngammak ge. 

Aniw rui puatc guay zanc phuaklou e, kawlou e. Latkamv khang saa 
pwkhou, aniw rui ‘dui’ twmei latkaeng hei puatc akhat zanc swna kawlou the. 
‘Dui’ twmei latkaeng hei saa pwkhou hamhethei hy pwkhou ‘dui’ kawmei puat 
ta tei thaynah e. Tihkic, ‘dui’ twmei latkaeng kabah hei tab"i cho twethei 
akumhna daw nina ? ‘Dui’ twmei latkaeng hei saa pwkhou hamhethei chu 
pwkhou lungning khou makumhmei, - mi puat tei lev kariang naimei lungning 
khou makumhna thaymei khat pat re. Mi makumhna thaymei tei e kabah 
twmei kiu. Kumhpui zaengrui puatc, latkaeng khatnic kabah - mi kathumh hei 
kariang nai e. Latkaeng tei lev kariang naimei puatc tei lev kariu lana lungning 
khou ningpatmei makum tei mi latkaeng zamh kabah kiu the twna saa nii e. 
Kumna thaurey douc rui Iwnliak naimei puatc zamh kabah hei kabangc khou 
hyloumei hei kumcna nchin guange. 

12.1.0 Latkaeng Kabah 

Latkaeng Kabah 

(Lungning khou Makumhmei) 



Latkaeng Lwnliak Puatc hamhethei 

kariang naimei makum 

Kalwn kaliak nai thuai makmei, lungning makum khou na naimei latkaeng 
guay twmei thu daihmei, nthyammei, kheyliak, swchuymei - mi kumhmei 
latkaeng guay kabac hei akumhna karuc khou hyloumei maengc hei rui dine nuh 

nina cho ? Aniw rui ‘swchuymei’ twmei latkaeng hei saa pwkhou khatnic chu 
pwkhou latkaeng hei lev kariang naimei maansei kheyliak asaekc lungning makum 
rui thay raph tw e. Mi kumhmei kheyliak tei nic hylou bammei maengc ‘puatc’ 
twmei tei the twna saa khang di the. Kumhpui zaengrui ‘puatc’ twmei hei 
‘swchuymei’ twmei latkaeng hei lev, mi latkaeng zamh kabah tei lev kariang 
naimei kheyliak tatei nic tian twna thay e twna laapui tac di the. 

12.2.0 Kabah Zaat 

Kabah hei kazaat geic e. Mi khouhei kabiswna kabah zaat chanei lam 
khou kathai kho. Kazaat chanei kiu tho - (1) Kabiswmei puiruhnac rui thay 
bammei kabah, (2) Puatc gunc zauc lana laamei kabah, (3) Charay swmei 
kabah, (4) Latkaeng lukaeng rui ndauhmei kabah, (5) Makumh baicna laamei 
kabah, (6) Latkaeng baihmei lev kariu khourui patmei kabah khatnic (7) Saa 
niimei lam lev kariang naimei kabah. 

12.2.1 Kabi swmei puiruhnac rui thaymei kabah 

Latkaeng khatnic latrian zamh kabiswmei puiruhnac rui thay bammei 
chalahmei, nkun nkev makmei, nsamvpariatna ndauhpatmei kabah nai e. Mihei 
maansei swmei lungning ndauh pat khang kabiswmei thiak ge. Kabah hei latkaeng 
thaek khou, latkaeng tei lev kariang naimei puat Iwnliak, kagunc nchamc makmei 
naimei • mi kumhmei khourui thay ngam e. 

Latkamv: - 

Karacpeic = maansei +nggaanvmei hamhmei + gaanthauh. 

Nggaanv = maansei + nggaanvmei + gaanthauh hamhmei. 

Mi latkaeng kanei zamh kagunc kathumh hei kidaa pwkhou khatna thu 
nchamc lana kanei thu nchamc mak ge. Mi kumcna khiannahmei naimei khouhei 
rui karacpeic lev nggaanv kaney zamh kabah nchamc makmei naimei thay 
ngam e. 

Latrian thaek khou - latkaeng zamh morpheme khatnic phoneme thaek 
khou swbak pwkhou katuang katuang kabah tei kalwnlung swna nai e, khatnic 
latkaeng thaek khou zauc pwkhou subject, object, verb kumhmei hei latriak 
theilayna kalwan chaana hui kariulou pwkhou puiruhnac rui thaymei kabah tei 
laatow e. 

Latkamv 

Ai kata thay e = subject + object + verb 

12.2.2 Puatc gunc zaucna laatowmei kabah 

Ramh khat ta thaymei latkaeng khat hei mi ramhkhat kahak hamhna 
puatc zamh kagunc lev kariang tinailouna laamei kabah nai e. 

Latkamv 

Gaythuih hei kuanniam di the. 

Mi latrian khou naimei ‘kuanniam’ hei meicguayna rui thay bammei 
kuanniam zamh kabah tei hamh e. Kuanniam gunc azuh nai e khaengvlouthaymei, 
latpiumei, mpangmei, mikumhmei guay hei e. Gaythuih hei kuanniam kumcna 
mpang e twmei kabac lev nchamcna saamei latrian bam nuh e. Kumethei 
kuanniam kabac hei puatc gunc zauc lana laamei kabah e. Mi kumhmei kabah 
hei kaganv kaganv theilayna, charuangc khatnic chapriak theilayna nchamc 
makmei nai e. 

12.2.3 Charay, karaana zamh kabah 

Lat khat khou limhmei azuh nai e. Latkamv khang saa kho. Komei nwm 
tatmei e. Kai rui nkay e. Pwangringh zaw hownii e. Mi latrian guay khou ‘nwm 
tatmei’ hei nwmbangc ngouhbangc tatmei ta hamh e - mbinh rihou ta e; ‘kai’ 
twmei hei lunghmei kai ta hamh e - chanaa-punav, meicbaih hamhmei ta e; 
‘pwangringh’ twmei hei nwmbangc khou thaumei kathai haenghmei bang tatei 
hamh e - nzian-nguihmei nggaanvpu ta e. 

Kaganv lev kariang naimei khou ‘nthei, hu’ hei guangni ganv ta thaymei 
khou nic sinsw e, tatkan ganv ta thaymei khou nic sinsw e. Latbamv latbamv 
thei layna kabah tei thay e. 

12.2.4 Latsav-luswan rui ndauhmei kabah 

Lat hei saathay mak pwkhou gay hakmei lat sihnic siimei kabac khou 
laalou nuh e. Lunghpuamcna, mphutna saamei latkaeng hei kabah baicna 
ndauhmei nai e - gaymei lat tei siimei kabac khou saa e. 

Latkamv 

(a) Nang hei, zouh mbaana chaengluang khou kahai tat bam rapna, 

howgay the da ! Meic zaw gay dyng the. 

(Zaucnii makna, howsii e, meic zawsii e twna saamei) 

(b) Eh , nang hei aheih dyng the he, thay dyng the he. 

(Thaypui Iwn swmei ta mphutna saamei) 

(c) Nangniw rui huayneylou khourui ai gay dat the. 

(Thuanckuna, kwnna saamei) 

Karuc khou (a) khou ‘howgay the’ hei howsii e twtuang e, ‘zaw gay the’ 
twmei hei zaw sii e twtuang e. (b) khou ‘aheih dyng the, thay dyng the’ hei 
aheih changh the, thay changh the twtuang hamh e. (c) khou huayneyloumei 
nunc ta thuanckuna saa tuang e. Kamei gay datmei hei ‘huayneylou khourui’ 
bam nuh e, puc tu tina gay dat bam tuang kho nic nuh e. 

Kumna latkaeng kabac hei mphutna saamei, nuinuna saamei, zaenghuayna 
saamei khatnic thuanckuna saamei latsav-luswan theilayna latkaeng zamh kabah 
baic baicna pat nuh e. 

12.2.5 Lungning makum baihmei khat khou laamei kabah 

Lat saamei khou hamhethei latrik hymei khou lungning makum akhat 
ndauhpat pwkhou nkingmei hamhethei pahmei rui baihmei makum khou 
laatowmei kabac nai e. Hymei (poet) rui latkaeng khat sinswna hy pwkhou 
kabah baicna laa nuhmei latkaeng azuh nic nai e. Charuangc khou saasipui lat 
tei ntheihna saapui latkaeng azuh nai e. Mikumhmei ta thaymei lungning makum 
guay ta ‘kabah baihmei khat khou laamei’ twna thay e. 

Latkamv 

(a) Kamei ramhchaeng tat kan di he. = (latrine gutmei). 

(b) Kanow ganthiangc bam e. = ( nah puanhmei) 

(c) ‘Songs of Solomon’ kawmei latrik hei meic meic thei layna 
kabah baic baicna pacpat nuh e 

Hymeipu Solomon kapumc kahak lungning makum, 
Ravchap dinhmei nunc lungning makum, 

Pahmei chabwan nunc lungning makum. 

12.2.6 Latkaeng baihmei lev kariu khourui patmei kabah 

Kabangc khou tiiloumei latrian guay hei zauc kho. 

(a) Mi ramc khoutei meic kathw kathamv sihnic how mak ge. 

(b) Pei khou tunaa-pangna lat zaat saa riu. 

(c) Thanchuyliu tho zeithangc khat di the. 

Mi latrian guay khouhei - 

(a) khou ‘kathw kathamv’ twmei hei ‘howmak ge’ lev kariuna 
‘khatsihnic bam mak ge’ twmei kabac tipat re. 

(b) khou ‘tuna-pangna’ twmei hei ‘lat zaat’ lev kariu pwkhou 
‘kachangc kadi makmei lat’ twmei kabac tipat re. 

(c) khou tunacpui ‘Thanchuyliu’ lev ‘zeithangc khav’ kariuna 

‘meic laatow thuy makmei, kagunc kagac naimei tunacpui e’ 
twmei kabac tipat re. 

12.2.7 Dictionary zamh kabah khatnic Grammar zamh kabah 

Lat Iwnliak, structure kathaimei nunc rui kabah tihei ‘dictionary zamh 
kabah' khatnic ‘grammar zamh kabac’ twna baic baic tipat re. Grammar zamh 
kabac tihei kalwn kaliak kabac twna nic thay e. 

Kabiswmei parts of speech zamh latkaeng guay kabac ta dictionary zamh 
kabah kaw e. Kabi swraumei grammar category guay kabac ta grammar zamh 
kabah kaw e. Grammar zamh kabah twmei khou hei kabangc khou tiiloumei 
guay hei kazauh e. 

(a) Tense, number, case kumhmei kabi swraumei grammar category 
guay kabac. 

<b) Subject, object, kagunc ndauhmei - mi kumhmei grammar rui tiimei 
kabac. 

(c) nchumhna lungning makum ndauhmei, thanvmei, latthouhmei, 
zaenghuaymei - mi guay ta thaymei khatnic latrian kazaat tipatmei 
- mi kumhmei guay kabac. 

Dictionary zamh kabah twmei hei kabi swmei parts of speech latkaeng 
guay karaana zamh naimei kabac tatei e. Grammar zamh kabah twmei hei rui 
latkaeng khou khatnic latrian khou sinsw keymei ganv khou ndauhpatmei kabac 
ta tei e. 

Latkamv 

Katuang latrik amaan kan the. 

Mi latrian khouhei - 

Dictionary zamh kabah naimei latkaeng guay = kamei, latrik, amaan 

Grammar zamh kabac naimei langv = tuans (kaipouc thaymei 
kabac), = kan the (perfect aspect). 

Kumna ‘Katuang’ genetive case re, ‘latrik’ twmei hei verb zamh subject 
ge. ‘amaan’ twmei hei verb, ‘kan the’ twmei heirui perfect aspect e twna 
thay bammei hei nic grammar zamh kabah kiu e. 


KATHAIDWAN 

1. Latkaeng zamh kabah twmei hei tabui ta cho? Hyna dine nthanc o. 

2. Kabiswmei kabah zaat chanei nai e. Miguay kiu tabui tabui tei cho? 

3. Kabiswmei puiruhnac rui thaymei ‘kabah’ twmei hei tabui ta cho? Mi 
kumhmei kabac hei latkaeng thaek khou khatnic latrian thaek khou aniw 
rui akumhna thay tu cho? 

4. Kabangc khou tiiloumei kabah zaat guay zamh latkamv khat khat tii o. 

(a) Puatc gunc zauc lana laatowmei kabah; 

(b) Charay swmei, karaana zamh kabah; 

(c) Latsav-luswan rui ndauhmei kabah; 

(d) Lungning makum baihmei khat khou laamei kabah; 

(e) Latkaeng baihmei lev kariu khourui patmei kabah. 

(f) Saa nimei lam lev kariang naimei kabah 

5. Dictionary zamh kabah khatnic grammar zamh kabah twmei kanei hei 
latkamv tiina khiannahmei dine o. 

13.0 Synonym, Antonym lev Homonym 


13.1.0 Kabah Nchamcmei Latkaeng 

(Synonyms) 


nrwanmei 

- 

puanghmei 

riliuc 

- 

tunacpui 

pamvzwna 

- 

nah 

phyan-ryan 

- 

nchamcmei pam 

raenghbangc 

- 

kaidaeng 

laulwan 

- 

lauchaeng 

kaithei 

- 

kailat 

kaihu 

- 

kaimav 

kariumei 

- 

ntinmei 

khwmswmei 

- 

nowkawmei, mihmei 

tampy 

- 

kaikhun 

gin 

- 

tasangmei 

chagai chaguymei 

- 

kamunsuhmei 

meic baih hamhmei 

- 

kai khatnamei 

naaraa 

- 

alauc 

lanv 

- 

khiwkhingh 

lauhmei 

- 

tumei 

lawmei 

- 

khaenghmei 

mphaanmei 

- 

nthyammei 

laupuk 

- 

lauzaengc 

tatmei 

- 

kummei 

si 

- 

raenghbungh 

3.2.0 Latkaeng Kabah Nchoumei 

(Antonyms) 



alauc 

gaanthauh 

karacpouc 

karacpeic 

pui 

pu 


pouh 

neih 


ntumei 

nggaanvmei 

chaphwmmei luc 

chaphwmmei khangc 

tunacpui 

nggaanvpu 

daihmei 

nsunhmei 

saenghmei 

nchumei 

ndeihmei 

bumhmei 

ntakmei 

ningtyngmei 

ting 

dui 

minhmei 

ntakmei 

thing 

rui 

mpeih 

kakw 

kagi 

kalat 

Guaipuang 

kamang 

sue 

nkhuaih 

si 

tingpuk 

tingkauh 

mbaanv 

bw 

gaanhmei 

lauthwan 

kalaan 

gaymei 

latpiumei 

ntwnmei 

nthyammei 

pariuhmei 

duimei 

chaenghmei 

nkhuemei 

nsamvmei 

mpangmei 

ngganghmei/pagimei 

mpwan 

mai 

nzimei 

nggungmei 

tauh 

riang 

nriangc 

kagaamc 

kathing 

kalu 

takuanh 

chagamh 

zouc 

nrik 

guak 

kandih 

maikwam 

taruaih 

neih 

zinghmei 

tingzyn 

zingbangc 

siimei 

latliammei 

mbehmei 

ntyngmei 

nkuanmei 

nzihmei 

nkhuaimei 

nzih zunhzunmei 

nkhuai palatmei 

phay 

baanh 

nzat 

mbai 

bi 

ruh 

nap 

gan 

napkuak 

gankuak 

tarn 

chaamphut 

ntey 

thaisuh 

tumei 

zangvmei 

kadukkeymei 

ngguakcpatmei 

phaaloumei 

nlicpatmei 

nkhuai 

nzih 

khuay 

zi 

nchumhmei 

nkhuaimei 

kai 

lau 

kai 

saamh 

kailuangc 

rwan 

kai phui bangc 

nwm bangc 

kaithei 

kaihu 

kabangc 

karuc 

kakhum 

- • kathi 

Latkaeng Nchamc ki Kabah Baihmei 

(Homonyms) 

Kang 

kapang 

kang 

(si) kang 

kang 

kang - kang loumei (meic ta) 

khaa 

(pykhaa)khaa 

khaa 

khaa luai 

khav 

dui khou bammei khav 

khav 

thaengv 

khuaih 

- 

kasat naimei 

khuaih 

- 

duilow khou sinswmei (nkhuaih) 

khuaih 

- 

khuaihmei, laathaumei 

gah 

- 

gah ling 

gah 

- 

guh gah 

gah 

- 

gunh gah 

gai 

- 

thingbang gai e 

gai 

- 

kakai gai kamang e 

gay 

- 

gay hak ge 

gay 

- 

kakhac gay e 

gan 

- 

gan ( nap gan) 

gan 

- 

thingchy khou nrui gan bam e. 

ganv 

- 

kaganv, ganv gayna kai tangc o de. 

ganv 

- 

luay ganv 

ganc 

- 

ganc o, ganc key o. 

ganc 


nggaanv ganc e. 

ganh 

- 

ganh khang nzav e. 

ganh 

- 

tingthinc ganh key e. 

ngganv 

- 

ngguakcmei, nruymei 

ngganv 

■ 

mik ngganvmei 

pu 

- 

pu (pui,pu) 

pu 

- 

luaih, riang 

pw 

- 

dui luangc rahmei 

pw ■ 

- 

mpeih pw 

puc 

- 

puc bwan 

puc 

- 

suh khou nau khou tumei 

phei 

- 

napthw gi 

phei 

- 

baanh rui phei e 

bang 

- 

nngeic puat bang e. 

bang 

- 

tingthai bang e. 

bangv 

- 

gin bangv e. 

bangv 

- 

thingchy bangv e. 

bangc 

- 

guaih bangc e. 

bangc 

- 

guangh kai bangc sw kan the. 

bangh 

- 

bangh swmei 

bangh 

- 

riang rui banghmei 

mai 

. 

mai chuangc e. 

mai 

- 

kamang mai 

mai 

- 

kailuangc mai (kachwm, kamai) 

maih 

- 

amuh, ravzauhmei 

maih 

- 

gay maih e. 

mih 

. 

paan sow khou sinmei mih 

mih 

- 

tunac mih khang kating dui 

raa 

. 

nruay raa 

raa 

- 

kai raa key e 

rav 

- 

ravsic 

rav 

- 

lainac, ravpuat 

rav 

- 

• phaamh, thav 

rac 

- 

pary rac 

rac 

- 

nchiat rac 

rac 

- 

dui luangc rac, chaeng tat rac 

rah 

- 

kamang rah e 

rah 

- 

rah (ra) 

ri 

. 

tat ri, thay ri, saa ri 

ri 

- 

khav ri, tingthai ri, mwn ri 

ry 

- 

syan rymei 

ry 

- 

sue ry, guaih ry 

rih 

. 

sue rih 

rih 

- 

riang rihmi 

lai 

. 

nap lai, gan lai 

lai 

- 

phey lai e. 

lai 

- 

khuaih bou lai e. 

lai 

- 

kailuangc lai e, rih lai e 

lay 

- 

a thei lay o 

lay 

- 

guaih lay e, sue lay e. 

lay 

- 

ntumei ta 

laic 

- 

pheybaan laic e. 

laic 

- 

ntanhzwan laic e. 

laic 

- 

dui laiclou e. 

hi 

. 

Meic hi khou sow e. 

hi 

- 

Bi hi e. 

hui 

. 

mpinh hui e. 

hui 

- 

meiczaeng hui e. 


KATHAIDWAN 


1. Kabah nchamcmei hy o. 


lauchaeng ... naaraa 

khiwkhingh ... si 


tampy 


kaidaeng 


2. Latkaeng nchoumei hy o. 
alauc 


ting 


nkhuaimei . kai 


kakhum . phaaloumei 


3. Tiiloumei nchamcmei latkaeng hei kabah kanei kathumh nai ngam e, 
kabah kanei kanei hy o. 

kang . . 

khav . . 


mai 

ri 

rac 

14.0 LATMI 


Grammar khou Kabah hei tabui ta cho twmei hei class seven khou ncham 
kan the. Kumna mi khouhei kabah lev kariang naina Latmi hei kathai kho. 

Latmi tabui ta cho ? 

Ruanglat khou latkaeng thei layguangmei latkaeng nai e. Mi latkaeng hei 
karaana kabah tipat ngammei nai e, kabah tipat ngam makmei nic nai e. Tihkic 
latkaeng khat tangv saahaaplou pwkhou latkaeng kabah tei ti-nthuihlou e, kami 
titangclou e. Mi kumcna haapguangmei latkaeng tihei latmi kaw e. Latmi 
kazauhna lat saa pwkhou nking bampui mei lungning mik khoutei saa bammei 
Iwnlung tei tihowlou e. Mitei kumcna Latmi kazauhna lat hylou pwkhou pac 
bampui mei lungning mik khoutei hylou bammei Iwnlung tei tihowlou e. Kumna 
Latmi rui lat tatei kabah tiguangtangc chuylou e. Mitei aniw zauc kho. 

Latkamv 

Kamik kakhip be. Kamik kakhip riphrip e. 

Kamwang ahah e. Kamwang ahah lahla e. 

KahHikge. Kahi lik sikhsik ge. 

Rah e. - Rah riauhriau e. 

Kabungnkee. Kabung nke ginhgin e. 

Karuc khou tiiloumei latrian guay khou hei riphrip, lahla, sikhsik, riauhriau, 
%inhgin twmei guay hei Latmi raana the. Mi latmi hei haaplouna saa pwkhou lat tei 
mik khou tihowna kabah ti-nthuihlou e, kami titangc’ou e twmei aniw how e. 

Latmi hei latkaeng nchamc sihnic saa bammei kadwn swmei latkaeng 
theilayna kabah nic baic baic e. 

Latkamv:- 


khehkhe 

Kadai khehkhe mec. 

Kathiulaa khehkhe e. 

rimhrim 

Nuic rimhrim e. 

Dui chungc rimhrim e. 

runhrun 

Kamik tanguih runhrun e. 
Syan-khuangh hiw runhrun e. 

suthsut 

Karym namh suthsut re. 

Sin suthsut re. 

taphtap Tat ri tophtap be. 

Dui zow taphtap be. 

Karuc khou hyloumei guay hei zauc pwkhou Ruanglat saamei, hymei, pahmei 
khou latmi hei rui lat ta kabah ti-nthuihlou e twmei how e. Kumna latmi hei 
Ruanglat khou kabiswmei khat re twna laa e. 

Latmi hei kazaat kanei nai e - (1) Adverb of Adverb Latmi khatnic (2) 
Adverb of Adjective Latmi mi nei hei e. 

14.1.0 Adverb of Adverb Latmi 

Kamei ata tat ri taphtap be. 

Kadwnbi taanv, taanc chuy khithkhit re. 

Howgayliu Lu suan kasic tanhtan e. 

Karuc khou Latmi taphtap, khithkhit, tanhtan hei tabui Latmi cho twmei 


zauc kho. 



Verb 

Adverb 

Adverb of Adverb 

Tat 

ri 

taphtap be. 

Taanc 

chuy 

khithkhit re. 

Suan 

kasic 

tanhtan e. 


Karuc khou Latmi taphtap, khithkhit, tanhtan hei Adverb of Adverb Latmi 
e twmei thay e. 

14.2.0 Adverb of Adjective Latmi 

Mphwan phumhphummei phey tei mbaanv bam e. 

Nchu rihrimei dui tei zangv e. 

Ndeih dihdimei khuaicdui mbap be. 

Nggit dithditmei mwnrym namh e. 

Howgay khithkhitmei tunacpui tei guang e. 

Haengc ringhringmei mwn tei kahaw e. 

Karuc khou tiiloumei latrian khou naimei Latmi hei tabui Latmi cho twmei 
zauc kho. 

Adjective Adverb of Adjective 

Noun 

Verb 

Mphwan phumhphummei 

phey tei 

mbaanv bam e. 

Nchu rihrimei 

dui tei 

zangv e. 

Ndeih dihdimei 

khuaiedui 

mbap be. 

Nggit dithditmei 

mwnrym 

namh e. 

Howgay khithkhitmei 

Tunacpui tei 

guange. 

Haengc ringhringmei 

mwn tei 

kahaw e. 

Karuc khou tiiloumei latrian khou naimei 
Latmi e twmei how e. 

Latmi hei Adverb of Adjective 


KATHAIDWAN 

1. Ruanglat khou latmi tabui ta cho ? Duina daw o khatnic latkamv kanei 
kathumh hy o. 

2. Ruanglat khou latmi kazaat kanei nai e. Tbuibui tei cho. 

3. Nang raana latmi louna hysuak go. 

(a) Tinggaanc_the. 

(b) Tingmow_e. 

(c) Neih sue tina nap mine___the. 

(d) Chingh zuang • e. 

(e) Mai mit_e. 

4. Nchumhmei dine o. 

Kamei.tat ranv khithkhit re. adverb of adverb el adverb of adjective e. 
Mwnpwang tei nrym raihrai e. adverb of adverb e/adverv of 
adjective e. 

Huay kauc chinhchin e. adverb of adjective el adverb of adverb e. 
Lubuannei howgay taphtap e. adverb of adjective e/adverb of 
adverb e. 

15.0 LATPAA 

(Pair of Word) 

•- Ruanglat Grammar khou Latmi hei tabui cho twmei hei Kabah lev kariang 
naina ncham kan the. Kurrma mi khouhei kabah lev kariang naina Latpaa hei nic 
kathai kho. 

Latpaa tabui eho? 

Ruanglat khou latkaeng hei kapaa kapaa naina saamei latkaeng geicna nai 
e. Mi latkaeng paa tihei Latpaa kaw e. Latpaa rui latkaeng kabah tipatlou e. 
Latpaa sinsw thayna saa ethei lat hei kabah gaymei, kagunc naimei, nuhgaymei 
latsav sw e. 

Latpaa hei kakang kathumh patna zauc nuh e - 

(1) Kazi Latpaa (Pair of Words), 

(2) Nchoumei Latpaa (Antonyms), khatnic 

(3) Kaluaihmei Latpaa (Reduplications). 

15.1.0 KAZI LATPAA (Pair of Word) 

Latpaa hei kapaa kaneimei kabah pat ngammei nai e, kapaa khat kabah 
pat ngam makmei nic nai e. Kazi Latpaa hei kazaat padeih nai e - (a) Noun 
Latpaa, (b) Verb Latpaa, (c) Adverb Latpaa khatnic (d) Adjective Latpaa - 
miguay hei e. Kabangc khou mi latpaa Iwn asaekc nchinlou e. 

15.1.1 Noun zamh Kazi Latpaa 

nteytamuc 

Lungcsi sihnic ntey tamuc thu gaat nuh mak ge. 

ntey - Ntey lou makmei gan thu chaamphut dyng the cho! 
Latkamv - Gan khou ntey chaa khang lou o. 

tamuc - Tamuc hei kabah naimei latkaeng e. 

Latkam - Tamuc hei khiangc gaanc e. 

nkhui tamaa 

Nkhui tamaa na sihnic maekna tarn kani nuh mak ge. 

nkhui - Nkhui hei Kabah naimei latkaeng e. 

Latkav - gankhiang nkhui, tasiaw nkhui mi kumhmei ta e. 

tamaa - Tamaa hei latpaa e, kabah naithuai mak ge. 

Latkamv:- pary parav, nruay tiangtu, kaikwn kairun, naasamc 

naaraa, mikumhmei guay hei Noun zamh Kazi Latpaa 
raana e. 

15.1.2 Verb zamh Kazi Latpaa 

Kathouh karangh 

Latsaa khou lunghpuamh khang kathouh karangh 
riu. 


kathouh. 

karangh 

nkhav nggav 

nkhav 

nggav 


Kathouh hei kabah naimei latkaeng e. 
Latkamv - Mpuakckai thingpei rui kathouh e. 

Karangh hei nic kabah naimei latkaeng e. 
Latkamv - Nukuanc karangh e. 


Khat khat ta nkhav nggav e. 

Nkhav hei kabah naimei latkaeng e. 
nggav hei latpaa e, kabah naithuai mak ge. 


nsauc nrauc 

nsauc - nsauc hei kabah naithuai mak ge, latpaa e. 

nrauc - Nrauc hei kwn makna, pian makna saamei, 

meic baihmei khou ractatmei ta e. 

Latkamv:- nkhuay ngguay, duilow thaamhthah, ntaanv nggaanv, 
laatu laazangv - mi kumhmei guay hei verb zamh 
Kazi Latpaa raana e. 


- 160 - 



Ruangmei Grammar for Classes XI & XII 


15.1.3 Adverb zamh Kazi Latpaa 

katuanh kating 

Lanvzaipou katuanh katingna tat re. 

katuanh - ‘Katuanh’ hei kabah naimei latkaeng e, 
katumcmei ta e. 

Katuanh langvna lat saa ntangh mak khe. 
kating - Kating hei karaana zamh kabah maek ge, latpaa e 

katham kathuina 

Kamik how la makna katham kathuina tat re. 

katham - ‘Katham’ hei kabah naimei latkaeng e. 

Latkamv - Kabaanc rui laeng ta katham e. 

kathui - ‘Kathui’ hei kabah maek ge, latpaa e. 

Latkamv:- 

kakam kamaana, padup padicna, tarut taraana, 
mikumhmei guay hei Adverb zamh kazi Lapaa e. 

15.1.4 Adjective zamh Kazi Latpaa 


nzouh nsouh 

- 

Mazahgac nzouh nsouh e twmei meicguayna thay e 

nzouh 

Nzouh hei kabah naimei latkaeng. 

Latkamv - Kamei mbaamei na hamh e, nzouh e. 

nsouh 

Nsouh hei karaana zamh kabah naithuai mak ge, 
latpaa e. 

palik palei 

- 

Kataangam Palik palei e. 

palik 

Palik hei kabah naimei latkaeng e. 

Latkamv - Nah le, palik langv the, kap zaic 
pwni the. 

palei - Palei hei karaana kabah naithuai mak ge, latpaa e. 

Latkomv :- saasi saarouhmei, katuan katuimei, kahap kahaamei, 
param paraamei, panvti nggit - mi kumhmei guay 
hei Adjective Latpaa e. 

Karuc khouhei aniw how e, mikiu thu Ruanglat khou Lat-haap Latpaa nai 
e khatnic mihei Noun, Verb, Adjective khatnic Adverb zamh Lat-haap Latpaa 
nai e twmei hei e. 

15.2.0 NCHOUMEI LATPAA (Antonyms) 

Ruanglat khou nchoumei latkaeng kanei kanei kariuna nchoumei 
latkaeng kasiamh e. Mi latkaeng zaat tatei Nchoumei Latpaa twna thay e. Mi 
kumhmei nchoumei latpaa asaekc kabangc khou hylou e. 

Dui-mai 

Dui zamh nchoumei latkaeng hei mai e, dui-mai twna kariuna saa e. 
Kai-lau 

Kai zamh nchoumei latkaeng hei lau e, kai-lau twna kariuna saa e. 
Pui-pu 

Pui zamh nchoumei latkaeng hei pu e, pui-pu twna kariuna saa e.i 

Mi kumhmei kariumei latkaeng zaat tihei Nchoumei Latpaa twna thay e. 
Nchoumei Latpaa hei kabangc khou hyloumei kumcna kazaat padeih patna zauc 
nuh e. Mikiu thu - (a) Noun zamh Nchoumei Latpaa, (b) Verb zamh Nchoumei 
Latpaa* (c) Adverb zamh Nchoumei Latpaa khatnic (d) Adjective zamh 
Nchoumei Latpaa - miguay hei e. 

15.2.1 Noun zamh Nchoumei Latpaa 

ntey-taisuh Gan khou tei ntey-taisuh lou chuy o. 

Ntey hei noun e, taisuh nic noun e. Ntey lev taisuh hei 
nchoumei latkaeng kanei e. Mi latkaeng kanei hei kariuna 
Noun zamh Nchoumei Latppa sw e. 

si-guak Kaguinai kai si-guak nruaih chuy e. 

Si hei noun e, guak nic noun e. Si lev guak hei nchoumei 


- 162 - 



Ruangmei Grammar for Classes XI & XII 


latkaeng kanei e. Mi latkaeng kanei hei kariuna Noun zamh 
Nchoumei Latpaa sw e. 

thing-tauh Kai sw khang thing-tauh laalou ngam the. 

Thing hei noun e, tauh nic noun e. Thing lev tauh hei 
nchoumei latkaeng kanei e. Mi latkaeng kanei hei kariuna 
Noun zamh Nchoumei Latpaa sw e. 

,15.2.2 Verb zamh Nchoumei Latpaa 

lusuan-latsaa Chadi riu, nang pu lusuan latsaa bam e. 

Lusuan hei verb e, latsaa nic verb e. Lusuan lev latsaa 
hei nchoumei latkaeng kanei e. Mi latkaengh kanei hei 
kariuna Verb zamh Nchoumei Latpaa sw e. 

tu-zangv Laukhwan khuangh chakiu khou aniw tu-zangv e. 

hei verb e, zangv nic verb e. Tu lev zangv hei nchoumei 
latkaeng kanei e. Mi latkaengh kanei . hei kariuna Verb 
zamh Nchoumei Latpaa sw e. 

taanc-ruaic Aniw baihmei nic taanc, lau nic taanc-ruaic e. 

Taanc hei verb e, ruaic nic verb e.Taanc lev ruaic hei 
nchoumei latkaeng kanei e. Mi latkaengh kanei hei kariuna 
Verb zamh Nchoumei Latpaa sw e. 

15.2.3 Adverb zamh Nchoumei Latpaa 

tatpat-tatgutna Apou tei karacpouc the tihkic tatpat-tatgutna 
kalung bam e. 

Tatpat hei Adverb e, tatgut nic Adverb e. Tatpat 
lev tatgut hei nchoumei latkaeng kanei e. Mi 
latkaengh kanei hei kariuna Adverb zamh Nchoumei 
Latpaa sw e. 

zauckey-zauckuna 

Kamanv nchamc mak ge, puat tatei zauckey- 
zauckuna zauc bam e. Zauckey hei Adverb e, zaucku 
nic Adverb e. 

Zauckey lev zaucku hei nchoumei latkaeng kanei e. 
Mi latkaengh kanei hei kariuna Adverb zamh Nchoumei 
Latpaa sw e. 

tattanc-tatnau Mi khangsuangc hian dat ngam mak khe, tattanc- 
tatnau tat bammei hei di the. Tattonc hei Adverb 
e, tatnau nic Adverb e. Tattanc lev tatnau hei 
nchoumei latkaeng kanei e. Mi latkaengh kanei hei 
kariuna Adverb zamh Nchoumei Latpaa sw e. 

15.2.4 Adjective zamh Nchoumei Latpaa 

siimei-gaymei Gaygacpou zamh siimei-gaymei meic guayna thay 
e. Simei hei Adjective e, gaymei nic Adjective 
e.Siimei lev gaymei hei nchoumei latkaeng kanei e. 
Mi latkaengh kanei hei kariuna Adjective zamh zamh 
Nchoumei Latpaa sw e. 

khianghmei-ndeihmei 

Nlaunadui thu khianghmei-ndeihmei kazauh ngam 
the. Khianghmei hei Adjective e, ndeihmei nic 
Adjective e. ' . 

Khianghmei lev ndeihmei hei nchoumei latkaeng kanei 
e. Mi latkaengh kanei hei kariuna Adjective zamh 
zamh Nchoumei Latpaa sw e. 

nchumei-chaenghmei 

Aseic tingmik hei nchumei-chaenghmei kagat chaa 
raphrap e. 

Nchumei hei Adjective e, chaenghmei nic Adjective 
e. Nchumei.lev chaenghmei hei nchoumei latkaeng 
kanei e. Mi latkaengh kanei hei kariuna Adjective 
zamh Nchoumei Latpaa sw e. 

Karuc khou kathaimei khouhei how e, mikiu thu 
Ruanglat khou Nchoumei Latpaa nai e khatnic mihei 
Noun, Verb, Adjective khatnic Adverb zamh 
Nchoumei Latpaa nai e twmei hei e. 

15.3.0 KALUAIHMEI LATPAA (Reduplicattions) 


Ruanglat khou saa kaluaih datdatmei latkaeng, latpaa zaat nai e. Mi tatei 
Kaluaihmei Latpaa (Reduplication) twna thay e. 

linghlingh laenghlaengh - Kai guangtanghpui lev linghlingh 

laenghlaengh tat dat kan de. 

kasatsat kamatmat - Kapumc nsuan de tihkic kasatsat kamatmat 

tat kan de. 


katuitui kaliangliang 
kapkap nuicnuic 

siisii gaygay 

towtow zizi 
lulu latlat 


Akai si Kamangpu tei swsi langvna katuitui 
kaliangliang, saa dat ngam mak khe. 

Kapu theic kanmei tangv khou award tei 
tiiguang tina kakai guay kapkap nuicnuic 
bam e. 

Aseicdou guangmei Father Matthew hei siisii 
gaygay e. 

Kamei thu bauruam langvna towtow zizi de. 
Taraengv kadaicmei kai lulu latlat bam the. 


Latkamv:- 

thuncthun duaicduai 
khiangckhiangc rideihdeih 
thacthac bumcbumc 
kangakngak kangohngoh 
patpat gutgut 
keykey kuku 
latlat lulu 

buybuy baengbaeng 
napnapzouhzouh 
tutu zangvzangv 
phayphay baanhbaanh 

padupdup padicdic 
syansyan khuanghkhuangh 

Mihei kumcna Kaluaihmei Latpaa hei geicna sinsw e, saa e. 


KATHAIDWAN 

1. Latpaa tabui ta cho? Ruanglat khou Latpaa kazaat azuh nai cho ? 
Tabuibui tei cho? 

2. Kazi Latpaa tabui ta cho? Kazaat azuh nai cho? Tabuibui tei cho? 

3. Nchoumei Latpaa kazaat azuh nai cho? Tabuibui tei cho? Latkamv 
khat khat tiina hy o. 

4. Ruanglat khou Kaluaihmei Latpaa nai e. Latkamv kathumh hy o. 

is o NYNGTYNG LATCHAP 

(Proverbs and Sayings 

Nyngtyng latchap tabui ta cho ? 

Saa ngachapna saa e twna Latchap kaw e twna aniw rui chalahna daw 
nuh e. Tihkic Puipu pouhpeih lunge feymei nuric rui lunge ariu kanmei, how 
kanmei, thay kanmei, saa kanmei, taanc kanmei khourui nyngtyng laatowna 
mitei amuc makna latchap latriak swna swna saa kanaamv sw, thay kanaamv 
swguangmei, kabah tii ngammei, lungning mik tirakpat ngammei lat zaat nai e. 
Mi kumhmei nyngtyng lat zaat tihei Nyngtyng Latchap kaw e. Nyngtyng Latchap 
rui duina saa lana kabah ti'thay nthuihlou e. 

Aniw rui pouhpeichap, rav chap, maansei chap, kailuangc chap twna 
saa e. ‘Chap’ twna saamei guay hei kalungc khou kabah duiriang naimei, 
tingsaengena tatnahguangmei, thay nchamc, saa nchamc guangmei riak guay ta 
thay e. Kumna Lat khat lunge khou kabah nthukmei, gaymei, siimei nkunna 
naimei, kabah tii ngammei khatnic tingsaengena tatnah guangmei lat zaat tihei 
Mat chap’ hamhethei ‘latchap’ twna thay e. 

Latchap tihei Englishlat khou proverb khatnic Ntaylat khou paurou twna 

kaw e. 

Lat kathuih khou naimei kumcna Ruanglat khou nic Nyngtyng Latchap hei 
geicna nai e. Latbamv khat, latlam khat, latlwan khat khou nyngtyng latchap 
kazauhna saa pwkhou lat kabac tei guangtangc chuy e, laatow gay e. Nyngtyng 
Latchap hei kabah lev kariang nai e, kabah khou piu e. 

Ruanglat khou saa bammei Nyngtyng Latchap asaeke zauc kho. 

1. Ague duidai kaniam gay e. 

ntakmei, lungning daihmei kaniam nai e. 

Kazaigay kalungning nkauh, ntak twlamei thu kalatsav kaniam 
gay e, Ague duidai kaniam gay e twmei kiu di the. 

2. Agaekc kaduy thuanc e. 

Karaana kata thuanhmei 

Nang raana nang ta saathuanc raphrap be, agaekc kaduy 
thuanc e twmei kiu di the. 

3. Alangh khav geic meic nchow mak ge. 

taanc ngam saa ngammei maekmei 

Arammei thu maansei kasing ramgei na de, saa ngam suan ngammei 
meic khat sihnic maek ge. Alangh khav geic meic nchow mak ge 
twmei kiu di the. 

4. Aphyna kakuanc khou nangc e. 

kai khou kabau nai, mpaeng patna lat saa thay makmei 

Mpaeng patna meicgeihmei hu khou tat saapat thay mak tana 
kai khou guangna kabauh bam e, aphyna kakkuanc khou nangc 
e twmei kiu di the. 

5. Alaih nac kamang chaapat mak ge. 

zei, zaatc kalaih mak ge 

Kaihouhmei kiktaat khou kaihouhmei chaapat dat muay tuang 
de. Alaih nac kamang chaapat mak ge twmei kiu de. 

6. Baley karou maek ge. 

lat saa kalaic kalwmei , lat kadyng maekmei 

Nang lat tei nang lat tanhtan o, khat khou saa baic khat khou 
saa baic tw rio, baley karou maek ge twna pangsaa saa riu. 

7. Beih patpui ramc beih kungc e. 

kamanv katy khou Iwmgaymei lev nchamc makmei, kadat 
dikhdikmei 

Ntay khou guaih geic the kamanv huangh maih pwng the twna 
key tikic kungc chuy de cho! Beih patpui ramc beih kungc e 
twmei kiu di the. 

8. Binwang khou dui laihlou kumc. 

lat $ut makmei, 

Kapu rui kakhou lat peyna ncham ncheilou e tihkic kanukuanc 
dip khou sihnic gut mak ge, binwang khou dui laihlou kumc 

twmei kiu de. 

9. Chaeng raan baa thing riu. 

• riangruaih swtaekmei, gaymei Iwan swkasicloumei 

Nang pouc Kabipou kai lev akai ntaw na rui hamh the, reynungc 
na rui khat khat ta ningkungc guangmei kai e. Nang rui kakai 
tunac nunc ta swzin swzaalou tithei nzianmei riang taek kan 
pwni. Chaeng raan baa thing riu. 

10. Chakhaengv guang-gai kumc. 

simei chwn amaan makna nai tanhtan bammei 

Kaganv khat khou now lam khou karatlou khourui kakai kaikhunh 
kanei tei tamian thuy makna kaganv tangc ethei latgeic dat 
raphrapna chakhaengv guang-gai kumc sucpat dat raphrap 
bam di the. 

11. Dik siimei maiswm sihnic katum kariulou ethei chuangc e. 

Mpang luammei nunc sihnic chwn nchamcna kaphianh kariu 
ethei lunghthau e, pumtan guang e, taancpat biu e. 

Mpang luam bam sihnic nang pu nang chaic nunc ta kaw kaduai 
lana dymdwanmei gay pwng e, diksiimei maiswm sihnic katum 
kariulou ethei chuangc e twmei lat nai e. 

12. Duichaengv chalwan zeih mbaih, zeih duichaengv mabaih e. 

Maansei ramlung lungcgaymei lungcgay tanhtan mak ge, 
lungsiimei nic lungcsii tanhtanh makge, lunggay guay lungcsii 
guai e. 

Kapu kapouc kin khou thu lungcgay chingkhiuhmei kai the, 
tihkic ntaw thu kakai lungcsii ryanraamei kanganv tangc the. 
Duichaengv chalwan zeih mbaih, zeih duichanengv mbaih 
e twmei kiu dithe. 

13. Dui key niimei lev pumh bau niimei nchamc e. 

khat nic khat nic suai nchamc de, gaanv khatna ta nkham 
khang maek ge. 

Mi tunacpui tei katwn chaa mak ge, kadaeng khoutei tatlou rio 
twna saa datsaa dat the. Ntaw thu.siimei pat the lav! Tunacpui 
nic nggaanvpu nic nchamc de, duikey niimei lev pumh bau 
niimei nchamc e. 

14. Gaa mik nym sii kumc. 

kalam khat khou saaswmlou khat biak suaipat dat, katwn khat 
nuh ethei katwn khat nuhmak, khat nymkey khat khuangthau 
twmei. 

Nang kata laek ntwn ngam pwlak ge, kamei thu gaa mik nym 
sii kumh tuang de. 

15. Gay tuang kadaa sii tuang guangriu e. 

kadaa langv ethei siimei kadaa ariu e. 

Gayrilungc tunac kadaa kadaa nganv khou katwn pat makmei 
ta kancw khang kaw the. Gay tuang kadaa sii tuang guangriu 
twmei kiu di the. 

16. Guaichangc thouh nai mak kumc. 

kataanv karuai maekna nsaa kaganv swmaan bammei 

Latrik nic ncham mak, lau taanv nic taanh mak guaichangc 
thouh nai mak kumc lunge bam e, neih khat thu pui how 
pwng the. 

17. Gin guaic kachei saengc e. 

mpaeng thu mei ta ning nkauhmei, meic baihmei ta 
howpuanhmei 

Gin khangc rui tanc hian bauc hian kumc ning bam tina de, gin 
guaic kachei saengc e twmei kiu de. Kaniw rui tanc hian bau 
hian bam tuang hamh e, aniw lev kiuckhat muay de, 

18. Gaa ngginmei nggunge. 

mpaeng-laam tat langv ethei lungning laeng e, kaikhunh phou 
e, meic Iwmmak ge. 

Tabui khang cho, mpaeng-laam tat langv e, gaa ngginmei 
nggung e twmei lat nai e. 

19. Guaipuang thei tho si sangv e. 

hu khou saa bauh makna nthei tho bauhmei. 

Kakaipouc hu khou tho saa bauh mak lana ntaw tat thei kan 
khou kahuk bammei thu guaipuang thei tho si sangv e twmei 
kiu dithe. 

20. Guaipuang rui alay ethei kabak khou zuanglou o. 

nkhuailou ethei pakley dat ri tho. 

Nkhuai nlaanhlou tuang nai ethei pingna duptat ri tho, kalum 
kagaana sihnic huaykuak go. Guaipuang rui alay ethei kabak 
khou zuanglou o twmei nai e. 

21. Guaituam karouc swpui chaeng theic nzut re. 

kalang khourui zung nzutmei, zippui khe sw khourui zip 
nzutmei 

Mi nac tei katangna zippui khe sw bam khourui zipri changh 
kan the, guaituam karouc swpui chaeng theic nzut re twmei 
kiu dithe. 

22. Guaiphuap kapev maekmei kalungthu daic e. 

ramh sw ngam lak nimei rui kadiu daihmei 

Nsuanmei ramh sw ngam lak nimei kamei rui daic tuhtu bam, 

guaiphuam kapev maekmei kalungthu daic e twmei kiu dithe. 

23. Kamang nac zaythau kumc 

kaluay karei siimei kai tuang ramh laathaumei, 
sinhsinmei 

Gaynaipou kai luc ta kawthaumei thu kamang nac zaythau 
kumc twmei kiu riath de, kapuningc nunc nzwan guang nuangc 
pwni tuang de, khatnic siimei taanv taanclou nuangc pwni de. 

24. Kamang nac kamang chaa, alaih nac alaih chaa e. 

chaa moan mak ge, puipu Iwn tei luicna chaapat re. 

Bauhmei zei khou bauhmei, nsuanmei zei khou nsuanmei chaa 
pat re. Kamang nac kamang chaa, alaih nac alaih chaa twmei 
kiu de. 

25. Kanac ta ncham tiki kaigaanvmei nac thay rey e. 

mpangmei nac ta nchammei tei ntakmei nac rui laalou e. 

Mpangmei kanac ta nchamloumei tei ntakmei kaigaanvmei nac 
rui chuna piu rey kan e. Kanac ta ncham tiki kaigaanvmei nac 
thay rey e twmei kiu dithe. 

26, Khou mun pingna nthaanh mun paklou e. 

siimei ta ley guang pwkhou siimei akhat ta ariumei 
Sucrih ta pingna pak guang tuang e tihkic latgeihpui twn paklou 
the. Khoumun pingna pak gethei nthaanh mun paklou e 
twmei kiu dithe. 

27. Khuaihnac kang houctumei ta sinnamv e. 

taanc gay e, tugay e twna nkamhna taanc han dat dat bam 
khourui sinnamvmei 

Nang mi pui daeng khoutei gut dat tyamtyam bammei tei zaeng 
neih khat thu kasii karou pat pwng the, khuaihnac kang 
houctumei ta sinnamv e twmei kiu suai makna pat pwng the. 

28..Khuaidaic khuaingaek nac rian kangwm chuy tuang kumc. 
chwn nchamc chuymei, nggamc raphrapmei 

Mi ramcmei tei thu chwn nchamc chuy e. Taanc kho ruaic khou 
nchamc chuy e, khuaidaic khuaingaek nac rian kangwm chuy 
tuang kumc twmei kiu didyng e. 

29. Laamhmei ta ncham gay e. • 

khan khang chalah e, taanh khang kungc e. - • . 

Taanv khat taanhmei ta zaucna kum sw o, kum tio twna saa 
bam khang chalah e, laamhmei ta ncham gay e twmei kiu de. 
Tihkic taanc changh ethei kungc sih e. 

30. Luiduk bangc khou nrui nai e. 

tumei zangvmei khou kasii karou pat nuhmei nai geic e. 

Nang ta nzianpui khe swna tu kho, zangv kho twbammei twn 
tei sii*roucmei pat nuh e, amaanmei khou keylou nuh e, chariakh 
thay o.Luiduk bangc khou nrui nai e twmei lat nai e. 

31. Latsav tu nimei nac laengsang kalanv e. 

taanc suai saa suai tanc e 

Nang pu rui nang ta luh nii bam khoutei nang hei taanv taanc 
suailou dat sanv the, latsav tu nimei nac laengsang kalanv e 
twmei kiu dithe. 

32. Lwmsiimei guhtam sow e. 

Iwmsii bam khou swchuyloumei 

Mi kai hei heiczu tii bam pw lak ge twna ning tuang e tihkic 
tiipat geic lianglou dat rapna Iwmsimei guh tam sow e twmei 
kiu didyng the. 

(guh tam = zankangc lev guh diangcloumei tam) 

33. Lausic ruaic la ganc thuy mak, nowsic kaw la mu thuy mak. 

taanclou riina, swlou riina mpat dat khans kunghmei 

Mi taanv hei gay hakmei taanv hamh the, sinthaulou riina 
ganckey dat khang nuhmakna taanc bam tu dithe. Lausic ruaic 
la ganc thuy mak, nowsic kaw la mu thuy mak twmei kiu 
dithe. 

34. Laugai mu katiakc gethei mpaa e tihkic lat thu katiakc gethei phan e. 

lat hei katamv langv ethei latgeic e. 

Lat tei saa luailou tang the, saa katamv dat ri tho. Lat hei 
katamv katiakc langv ethei phan-raa dat pwng e. Laugai mu 
katiakc gethei mpaa e tihkic lat thu katiakc gethei phan e, 
twmei lat nai e. 

35. Laibu khou dui zowlou tuang kumc. 

rau langv e, biu mak ge, kirn ni tuang hamh e. 

Meic phaykhat tu-zangv khang daengka 2000 na thu rau langv 
e, laibu khou dui zoulou tuang kumc kan tuang de. 

36. Miktiatmei hu khou laamh lyanmei. 

ramh thay makmei hu khou thaypui khe swmei 

Kamei nic ramh thay thuai tuang hamh e, ramhthay makmei 
nunc hu khou thaypui Iwn sw bam tuang de. Miktiatmei hu 
khou laamh lyanmei kiu de. 

37. Machunhmei nac machuay e. 

machunh langv, lunghgeic kadan langv khourui kapaek pat 
makmei 

Kapui kapu rui lunghgeic kadan langvna taanc ruak saa ruaklou 
ngam rap tina kanac nunc kapaek pat makmei geic the. 
Machunhmei nac machuay e twmei kiu dithe. 

38. Maiswm mut ni khou khou katyn e. 

luai ni khou sii katyn e. 

Term luai kan ni the, meicsiimei CM tei sii ranv bam the. 
Maiswm mut ni khou khou katyn e twmei kiu la khwang the. 

39. Mbaymei ta malaa makna kauhmei ta malaa e. 

meic baihmei zak kalauhpui mei ta meic rui malaa e. 

Tunac-nggaanv kungc nguihna pary parav rahmei thu kachav 
de. Mi ta tei kailuangc kauc- ndauh bam khang kage maek ge, 
kauc bammei mei tei katwn chaa mak ge, kata meic ningkey 
e. Mbaymei ta malaa makna kauhmei ta malaa e twpui lat 
nai e. . 

40. Mbaamei nthak thay e. 

mbaamei nic ntu-nssoan chwn nai e 

Mbaamei e twna nthah nthak khwan lak ge twna ning riu, 
mbaamei nthak thay e twmei lat nai e. 

41. Neih khat ngginloumei rui thay e. 

khey, Iwnlung hei howpat nuangc, thay nuangc de. .. 

Maansei khey, Iwnlung, thaek hei nkamh bam ngam mak ge', 
neih khat ngginloumei rui thay e twmei lat nai e. 

42. Now nic kaw, beih nic nlei. 

swchuypui mei khans thu kadow chaa muay muay e. 

Gaylaapou thu MA Gold Medalist swna taanv nic mphang, 
daengka akhaa zamh research project nic mphang, kanow 
gaymei nic mphang, gay hak dyng e. Now nic kaw beih nic 
nlei twmei kiu didyng the. 

43. Nggat khou ntey ntuplou kumc. 

nrouhna reihrei keymei, pingna kadouh keymei. 

Kabithuih class khou swpiii khe, thaypui khe sw bammei su 
Principal gut tiki nggat khou ntey ntuplou kumc tat kan the. 

44. Ruayduic kwmtwan nchow mak ge. 

tunaa-pansnaa latbamv khou kapy kagav nunc kazauh bam khans 
hamh e. 

Mi latbamv hei tunaa-pangnaa latbamv de, nang nggaanvmei 
saa kazauh bam khang hamh e. Ruayduic kwmtwan nchow 
mak ge twmei lat tei thay makna cho? 

45. Si nwan na sihnic meic teic sac e. 

nwan hei nthyam nic doic nic sii e. 

Ramh thay makmei mpang mbaamei de twna ningkeyna swzin 
swzaa riu, nuanclou pwng e. Sii nwan na sihnic meic tei sac e 
twmei lat nai e. 

45. Sue thu kaphaypav zam khourui theic e tihkic maansei thu kamwang 
khourui theic e. 

sue ta kaphaypav suic e, maansei ta kalat suic e. 

Lat hei chariakhna saa o, saa manclou ngamna ramhsic patbam 
lamce. Sue thu kaphaypav zam khourui theic e tihkic 
maansei thu kamwang khourui theic e twmei lat nai e. 

47. Sue pat mak khou swphaa phac o. 

simei pat mak khou ncham nchei rey o. 

Nang nac tunac e, meic saamei khwan chu e. Simei pat mak 
khou ncham o, pat tang ethei saa bamna gaeng mak ge, nsaa 
dithe. Sue pat mak khou suphaa phac o twmei lat nai e. 

48. Tu nii katuanh khourui baley chuap e. 

Kanow khang thanvluailoumei tunac ta zaypak tat rap tina 
kapuningc nunc rui nsut dat kan the, kawtow pwlak khe. Tunii 
katuanh khourui baley chuap be twmei kiu dithe. 

49. Tanthihmei lanv nthumc tu e. 

tiipat khang nzavna nkamhloumei puat, lanv ry nthuk langv 
khourui gaeng makna amaanmei, karaana kasiemei, houc 
kanmei. 

Panti langvna kaikun khou ryloumei taruc thw guay apuakc rui 
nlip kasic ngam the. Tanthihmei lan nthumc tu e twmei kiu 
di the. 

50. Tu nimei ganbang kabwan khourui thay e. 

meic sw nimei sw lak nimei alauc khourui thay e. 

Meic sw nimei sw lak nimei alauc khourui kalwn thay de. Tu 
nimei ganbang kabwan khourui thay e twmei tei de. 

17,0 LATTHIAP 

(Idioms) 


Lathiap tabui ta cho? 

Aniw rui lat saa khou latkaeng kaling tei saa makna latkaeng baihmei 
asaekc kariuna saa ntheih maihna saa e. Mi kumcna saamei ta lat saa kathiapcmei 
kaw e. Kumna mi lat kaeng zaat ti hei Latthiap kaw e, English rui Idiom twna 
thay e. Latthiap hei thaymei nunc na rui kabah thay e, thay makmei nunc thu 
tabui saa tuang cho twmei kabah thay mak nuh e. Lat heihmei nunc rui latthiap 
nic saathay e. 

1. baanh saenghmei = houhmei, nkamhna laamei, nkamhna kazapmei 

Kabaanc saengcna meickai puat houctu 
houczangvmei tei kataanv di the. 

2. baandau Riuaimei = rrieic thiak swmakmei, meic chaengc swmakmei 

Taanv taanh khou nang mu meic swmei Iwan .. 
hamhna baandau nluai pwni sanv the. 


3. buh charaammei = lunghgeihmei, pingmei 

Tabui sw pwni cho lunghgeicna ai mu buh 
charaam e. 

4. baanzat patmei = taanv thiak thaymei, lat saamei thiak thaymei 

. Taanv khang nic lat khang nic kamei mu baanzat 
pat dyng e. 

5. chanichaphan = kagat rina taanhmei, saamei, suanmei 

Mi taanv zaat hei taanc katup langv thena chani 
chaphan the. 


6. chaky sow nganv = ramh sw kasuan dat khang nuh makmei, 

nganvloumei 

Saa la khang kumc, sw la khang kumc tat tuang e 
tihkic kalam chaa mak rap pwkhou meickai hu khou 
aniw swthau swguang dat khang thay mak khe, 
chaky sow nganvna twmei kiu di the. 

7. charuangc zahmei 


8. chakhiu chakhey 


9. chalumc Iwmmei 


10. chathwan lat 


11. duikey maikeymei 


12. duikaanv gay khou 


meic rak ntin thaymei 

Kaikun dupna bam rio, rupryan pang khou tatna 
charuangc zahmei gay e. 

kakhanh mincna, sii langv gay langv 
Mi latbamv tei ai nuhlou mak tuang the tihkic 
chakhiu chakhey ning tangcna kum kandiu tho 
twlou tuang e. 

siina ningruakmei, Iwmsii reymei 

Mpaeng laam pat mak, ramhthay raumei charuangc 

khou chalumc Iwmmei nai tanc e. 

kiu hamhmei lat thuanloumei, sii khang lat 
duyloumei 

Kalam thay nthan.o, chathwan lat khou Iwmna 
taancpat khang sw riu. 

syangdyng swna dui kalimhmei 

Kai-lau lam agi agaa lana duykey maikeymei thu 

gay mak ge. 

lat gay bampui dak khou, kagat chaamei khou 
Lat hei saa kagat ri mak khou dui kaanv gay khou 
loukeymei gay e. 


13. ganthiangc duilanghmei = ngasatna puanhmei, nah bammei 



Ntumei ganthiangc duilanghmei ganv khou tugay 
zangvgay titu o. 

14. guaih bangh 

= syan-lanv, nap-bi, guak-guaih 

Makuzai kai lungcgay lamei thu guaih bangh gaat 
mak ge. 

15. guhsw gahswmei 

= khat khang nuh khat khang nuh makmei, nchumh 
makmei latzan, khat ta nzian khat ta nzian mak 
twmei. 

Phwam khou, charuangc khou guhsw gahswmei 
hei gay mak ge. 

16. kaizak dupmei = meic rak kariu makmei, mpaeng pat makmei 

Khwmngay key sihnic nang thu charuangc kariuna 
meic rak ntin makna kaizak dup bam hei thu 
' • akumhna cho? 

17. kagan kaluic sihnic phui mak khou = kamung tangv asaanh makna, kaganv 

chaa makna 

Taraengvpouc tei kagan kaluic sihnic phui mak 
khou kapanty tat kan the. 

18. kathey maekmei = zamsiimei, kabau maekmei 

Kamang raa chu lana Kabigay kathey makmei tei 
mpaeng pat ding dat bauh mak khe. 

19. Katu svv kaluai sw = khat lev khat ta nkhav karimei, ngangvlou 

karimei 

Poutou poumaek katu sw kaluai swna lunge bam 
khang di the cho. 

20. karaipui phey = taanv ryanraana taanhpui mei, lak guangpui mei 

Lungcsi lungesangna taancphic ruaiephiena nang pui 
ai tho karaipui phey sw guang tuang the. 

21. kamryan kamrav = sinsw rw makmei, haamhaamei 

Lungcsikey rap pwkhou nap-bi ramh guayna 
kamryan kamrav tuang raana di the. 

22. kambui charaimei = sinsw rwmei, turw zangrwmei 

Lunge kandiuc twethei ramh guayna nap-zouh, bi- 
ruh kataana tu kambui charai rap tuang de. 

23. khubut dowmei = karaana kalat khou, kataanv khou phaysuymei 

Ai rui kasungc swna saaloumei lat tei akai twn 
suaipat rapna meic raana meic khubut dowmei 
kiu akhou pat the ki. 

24. khubut khourui kazwmpatmei 

= kadyng khou damc-duancna kasiamhpatmei lat 
Nang lat hei kadyng khouna khubut khourui kazwm 
patmei lat luic de, Iwmlou khang kungc de. 

25. lat-lu geihmei = katuokcmei, latgeihmei 

Aseicdou Imphal hei lat-lu geic langvna bam sii 
the. 

26. lu-lat geihmei = lu, lat, pary geihmei, chingkhiuhchap 

lungcgaymei 

Ruangmei hei kachap kariak khou lu-lat geihmei 
zaat akhat re. 

27. lattwan tatmei = kaling khangsuangc lat saa hian-haamei, lat saa 

kasuan kamuanmei. 

Ai thay e kamei thu sii hakna saa kan mak ge, lat 
twan tatmei nunc mwang khourui saa hian tina 
khwang de. 

28. lat twan towmei = Kalam nking suak makna karaana kum la khwang 

the twna ningruakna saamei, saatatmei; 
kalangv thay nthan thiak makna haamvruakna 
saamei;’ 

Saa bammei lat hei tabui cho twmei thay nthan 
makna lat twan tow riu. 

29. latrwan tatmei = kiuc hamhmei ta kiuc khang kumcna saatatmei 

E! Sue nic maek rih nic maek, latrwan tatmei 
tatsuc langv tina de. 

30. meiebian phunghmei = kataanv siimei, meic nuan meic nii phunghmei, 

meic rui lungh nuancloupui mei 

Meic bian phunghmei kamei asaanh ringc 

saengelou nina cho! 

31. meiebian tatmei = kataanv sii tina meic rui swluai swtiatmei, theicsii 

theihmei, kathei karing kabamv thay makna 
theihmei 

Nang meic ta sw kasic langv e, nang ta meic nuanc 
e, meic bian tat lame e. 

32. meic riang kathangvmei = meic khaamv nsutmei, meic now kasowmei 

Meic now meic khaamv ta nkhuailou tuang thomei 

riang kathangvmei kiu di the, kamat daicna khap 
pwni muay the. 

33. makhou thaithw lim bakmei = panvtimei kagat rimei, panvti nggitmei 

Makuniliu pui mu panvti langvna tii sinic katitna til 
raphrap be, makhou thaithw lim bakmei kiu di 
the. 

34. mik-maa nymmei = gaanv khat ta ramhsw ramhsak makna swmei, 

tunac ta nymzaymei, kakaipouc hu khou 
swkasicmei 

Kapu kachaic nai e twmei thayna thayna heickumna 
mik-maa nymmei taanv taanc bammei thu khat 
sihnic akai kwmlou ngam mak ge. 

35. mbai baenghmei = meicgeihmei Iwan tat makmei , saa nkicmei, taanc 

nkicmei 

Kakhanggay tho katwn saa ni tu hamh e, mbai 
baengc pwni tuang de. 

36. nap lat zouh lat = nap thiu zouh thiu saamei.lat, zouh mbaamei lat 

Zouhi-geic rnaih lana kauczin kauczaa bammei tuang 
de, nap lat zouh lat de, lunghsuc suanglou riu. 

37. nwm tatmei = nkamh mbeihpui mei, underground tatmei 

Daicguang nwm tatmei tingkwm riakngu hian the. 

38. pypuangh samngauh = gaanvsuh gaanvdaih panty, panty lungsingmei 

Kataasinpou tingkwm 90 lunge tangena katou katak 
zaw how ngam the. Py puangh sam ngauh 
lungepatna panty lungsingna twmei kiu di the. 

39. pui-pu baanc rei = pui-pu rui louduhmei nap-bi, syan-lanv, kai-saamh 

Ai thu araana lungethau tuang e, nangniw tho pui- 
pu baanc rei naina lungethau tina gay taphtap dyng 
the cho. 

40. pumh thuanmei = pumh sumhmei, khuay padikmei, theihmei 

(i) Kamaguy lat saa thay mak khourui kapumc saa 
thuan e. 


- 180 - 



Ruangmei Grammar for Classes XI & XII 

(ii) Gayripou meicsimei nunc thei laytat khourui 
kapumc thuan kan e. 

41. phay saenghmei = kachaeng geihmei, kai khou nsaa nsum bamkey 

makmei 

Gaylaapou kaphay saenghmei maansei e, kata 
ariu nii ethei laukhwan guang zaic lo. 

42. phou guai dangc guai = zingc guai gaanc guai, si guai gay guai, nuhlou 

dat nuhlou mak dat 

Maansei thu nai tanhtan mak ge, gaymei nic gay 
tanhtanh mak ge. Phou guai dangc guaimei hei 
maansei riak ge. 

43. ravpui nu ndy = rav chu mak kan diu, rav chu mak khou 

Ravpui nu ndy, meic saa nupui lat re tihkic aseic 
kamei sansiina theicpui tuang pat rethei kai tho 
tel phone swna saaguanglouna ro. 

44. sugak zougak = sue nic hamh zouc nic hamhmei, kadathdatmei 

Kamaaguy hei nggaanvmei nic kumc ntumei nic 
kumc su-gak zou-gak de. 

45. sanbungc laugai ntwanmei = santanhmei, zakthay makmei, zawtanhmei 

Meic rui kahaw makna saa bam ti sihnic zak khang 
nic thay mak gut dat tyamtyam, kasanbungc laugai 
ntwanmei twmei kiu di the. 

46. sue pat mak khou suphaa phahmei = simei pat mak khbu nchamloumei, 

mphutloumei 

Ntumei nggaanvmei chwn hamcna zaypak kan the, 
ntaw thu pat ri kan the. Mi hei kahaw mak gethei 
sue pat mak khou suphaa phac rey ni tuang e. 

47. tingpui maruy = panty saanv saengh, tingsaeng zaeng 

Nangney ta Ravguangc Mailaek laekloumei hei 
nangney tingpui maruy nowpuc swna lungh khang 
laeklou tuang the. 


181 - 



Ruangmei Grammar for Classes XI & XII 

48. tingthuan dihlai = kandih lunge kadat kadaengna, charyn charavna 

Nang saa bammei lat tei tingthuan dihlai nimei 
lat di the, charyn di the. Ntaw khourui mi lat hei 
nang mwang paengc saapat dat nuh mak khe. 

49. thingkwtaulingc = maan dat lakmei, ding bam pwnimei, nai bam 

pwnimei 

Maansei thu thingkw taulingc hamh e, neih khat 
thu theic kan nimei raana de. 

50. thyam duaih = parian parina hamhethei latlouna sii khang swmei 

taanv 

Thyn puamhmei ravpuat tihei reynungc thu thyam- 
duaih swlou tina kabung nke pat tuang e twna saa 
bam khwan e. 

nchamcna sw makmei, nsuanmei tanhmei, ntakmei 
mpangmei ta zauena latzan swmei, ramh tiipat- 
mei, lat saamei 

Thaekc naa langvna, mi ramcmei pei rui latzan 
swmei kiu zawkhu zawru zauena sw tuang de, 
nchumhmei latzan sw mak ge.- . 

*7; v 

ningchakloumei, chakhuang swloumei 
Abung le, nang ta ai peyna mphut nii the tihkic 
nang pu zaw zauena ai kadukkeylou tuang the. 

53. zouc baanc = sin duak tanhmei, baanh katuan kaloumei 

Sin zi sin duak tanc langv e, nang baanc hei zouc 
baanc di the. 

54. zouc baanc khou napphwn nsinlou kumc = kakhaanvv kamanv thay makna 

sinswmei, sinsw luai nuanghmei 
Khanghmeidwn baanc khou syan tiiloumei thu zouc 
baanc khou napphwn nsinlou kumc, kalangv kalw 
thay makna nrou nthan thiak kan ni tuang de. 

55. zak kai kumei = katwn chaa mak khourui, taanvsic taanclou 

khourui latlu bam guangmei, charuangc/peikai 
guangmei. 

Nang thu meiclat twan-lyamna taansic taanclou 
rapmei thu aseic thu zak kai ku khang di the cho. 


51. zawkhu zawru 


52. zaw zauhmei 

Part l»l 

24.0 

CHARUANGC LATRIAK 

(Social Grammar) 

24.1.0 Phwm (Head Clans) 

24.2.0 Khwang (Clans) 

24.3.0 Gai (Totems) 

24.4.0 Khugyang (Marriageable Lines) 

24.5.0 Chakhuang Lwan (Social Respect) 

24.6.0 Numei (Taboo) 

24.7.0 Neimei (Genna) 

24.8.0 Riangruaih (Kinship Terms) 

24.9.0 Kawmei Lwan (Addressing Terms) 

24.10.0 Chakhuang Lat 

24.11.0 Chapriak Lat (Cultural Terms) 

Charuangc latriak kathaimei ta Social Grammar twna thay e. Mi kathaidwan 
• khou hei charuangc khatnic chingkhiuhchap zamh latkaeng, latriak, kawmei 
lwan asaekc kathai khang duina hylou e. 

24.1.0 PHWM (Head Clans) 

Ruangmei zaat khou phwmdaih kanei nai e. Mi kiu thu Singguanghmei 
Kai khatnic Phwmguanghmei Kai - mi kanei hei e. Mi phwm kanei khou hei 
kaikhwang guay kazauh ngam the. Mi phwm kanei thei layna chanaa punav, 
pou-tou pou-maek, chaphwm chaki, khu-gyang, nowkawmei, mihmei lwan hei 
tat re. 

24.2.0 KHWANG (Clans) 

Singguanghmei Kai : 

Kaamhmei, Malanghmei, Ngaucmei, Pamei (Mpamei), Phaucmei 
- mi guay hei e. 

Phwmguanghmei Kai: 

Gaengmei, Gwanmei(Guaymei), Malingmei (Meiringmei), Mariamhmei 
(Riamhmei) Paanvmei, Rwangmei, Thaanhmei (Thaicmei), - mi guay heie. 

24.3.0 GAI (Totems) 

Ruangmei zaat hei khwang khat gai khat khat nai e. Mi gai hei khouringh, 
nruay, gou-gaa khatnic thingbang mi kumhmei guay hei gai swe. Gai naithaumei 
pary khat khat nai e. Gai hei tu nu zangv nu e. Gai guay kabangc khou hylou e. 

Daenghmei kai gai = Ndau 

Gaengmei kai gai = Kamang 

Gwanmei kai gai = Ndau 

Kaamhmei kai gai = Ruayhuihna 

Malanghmei kai gai = Ruayhuihna/Raengdaic 

Malingmei kai gai = Thaengbang 

Ngaucmei kai gai 

Paamei kai gai = Ruayhuihna 

Paanvmei kai gai = . Ruayngauh 

Phauhmei kai gai = • Ruayhuihna 

Riamhmei kai gai = Ggu 

Rwangmei kai gai = Raengvbungh (Thanngangc) 

Thaancmei/Thaimei kai gai = Thaengbang 

24.3.1 Chanaa Punav 

Chanaa punav twmei term hei namv namv khou, kabamv kabamv khou 
tatnahmei thei lay e. Duina saa pwkhou Phwm khatnamei nunc hei chanaa punav 
the. Kumna kaniw kailuangc akhatna khou lunge ethei chanaa punav kaw chuyna 
lunghmei nunc nai e. Tihkic Phwmguanghmei nunc thu kaikhwang baic ethei 
kagai kagai nic baic e. Kagai baih tuang thu chanaa nic sw e, poutou nic sw e. 
Kwm tina Phwmguanghmei kai nunc tihei guaituam zanc de twna saanah e. 

Tihkic, kalingmei chanaa punav kiu thu kaikhwang nchamcmei, kagai 
khatnamei, zei khatnamei nunc tei chanaa punav ling kiu the. 

24.3.2 Chanaa 

Pui-pu khatna rui puanhmei mpouh nunc tei chanaa kaw e. Kaikhwang 
khatnamei pui-pui nunc rui puancloumei nggaanvmei nunc tei nic chanaa nunc 
the. 

24.3.3 Swanrey 

Pui-pu khatna rui puanhmei luh nunc tei swanrey the. Mitei kumcna 
chanaa nunc nac luh nunc guay tei swanrey the. 

24.3.4 Tanpui-Puningc : 

Tanpui hei nah luh nunc lev mpouh nunc riang ta e, puningc hei nah 
mpouh nunc lev luh nunc riang ta e. Chanaa punav nac mpouh-luh nunc ta tei, 
tanpui-puningc kawe. ‘Tanpui-Puningc’ twmei hei nzian dianghmei latkaenge. 

24.3.5 Chaphwm Chaki 

Chanaa punav hamhmei Kaikhwang baih baihmei, gai baih baihmei nunc, 
kaw-laa nuhmei riang ta Chaphwm Chaki kaw e. 

24.4.0 KHUGYANG ( Marriageable Line) 

Kaikhwang kanei thunh-mauh laa karina, kawlaa karina, nkhu nggyangna 
bammei kaikhwang kanei ta tei khugyang kaw e. Nowkaw mauh laamei, 
tianmihmei khou kadai swmei hei ‘chaphwam chaki kai’ twmei hei e. Chaphwm 
chaki twmei hei karuc khou kathai rey kanmei Singguanghmei kai khatnic 
Phwmguanghmei kai - mi kanei ti hei e. Ntumei nggaanvmei Singguanghmei 
nsyn ethei mi ta tei tanpui tanpu twna thay e. Tanpui-tanpu thu kawlaa nuh mak 
ge. Mi tei kumcna Phwmguanghmei kai tunac ngaanv hei tanpui tanpu e, 
reynungc riak theilayna tho kawlaa nuh mak ge. Mi hei ntaw nganvmei khou 
Singguanghmei kai tho Singguanghmei kai nchamc kaw-laa nuh mak ge twmei 
hei tatkey muay bam e. Tihkic, Phwmguanghmei kai khou thu gai baic ethei 
kawlaa nuh de, khugyang sw nuh de twmei thiak khou tatkey bam e. 

24.4.1 Tanpui-Tanpu 

Kaikhunh khatnamei ntumei nggaanvmei kaw-laamei ta tanpui tanpu kaw- 
laamei twna thay e. Mi hei charuangc rui nuh mak ge. Latkamv khang - Gaengmei 
kai tunac khatnic nggaanv khat khat ta kawlaa ethei mi tei tanpui tanpu kawlaamei 
ta duina tanpui-tanpu twna thay e. Tanpui tanpu kawlaamei hei nu e. 

24.4.2 Tankhiak 

Chaphwm chaki bam khwan sihnic puanc nchamcmei, hamh ethei diangc 
langvmei, tan-luh kaw nkhiakmei gay mak ge, nu e. Mi kumhmei ta tankhiak 
kaw e, laengsang bam nkhiakmei twna nic thay e. 

24.4.3 Tankhi 

Kaikhwang baih thu mictat kanmei luh rui kamauc khang kapuningc nac 
luh nunc ta laa nuh e. Tikic, mpouh nunc(puningc nunc) rui luh nac ta kamauc 
khang laa nuh mak ge. Mi kurnhmei ta tei tankhi kaw e. Tankhi hei tankhiak 
khangsuangc sihnic sii e, nu e twna saa e. 

24.5.0 CHAKHUANG LWAN 

Ruangmei zaat khou chakhuang twmei hei nkauhmei nthukmei Iwan e. 
Chakhuang hei phwm kar»ei kak khou, khu-gyang kak khou, charuangc khou, 
pei khou, khangchu luchu khou, tumei zangvmei khou, taanhmei ruaihmei khou, 
latsav luswan, ramhlam ramhbamv kataana khou nthukna tat re. Chakhuang 
Iwan thaymakpui mei ta nzi nlaumei, ramhthaymakmei, ncham ncheilou makmei 
nac twna meic rui zauc e. Gaanthauh alauc thaymei, pouh chaih, pui neih 
kasuih thayna kawrnei hei rey liangmei chakhuang Iwan the. 

24.6.0 NUMEI (Taboo) 

Numei twmei latkaeng khou hei ‘nuhmak ge’- twmei na bamh e, tikic 
charuangc, ravchap rui ‘thingcloumei’ kabac - social sanction tei nai e. Ruangmei 
chapriak khou r,u e twmei guay tei nei the. Nei the twmei thu sw nuhmak khe, 
nthaekc the. Kurnna Ruangmei chapriak khou numei hei kasing geicna nai e. 
Kabah gaymei me mpeyna nai e. Kabangc khou latkamv khang asaeke hylou e. 

24.6.1 Charuangc khatnic chapriak khou numei 

Latkamv - 

(1) Meicdow nu e 

(2) Kaihouc lauhut nu e. 

(3) Latsaraamc saa nu e. 

(4) Nsiang ndan nu e. 

(5) Meic khaamv ta kahi nu e. 

(6) Meic riang kathangv nu e. 

(7) Kaamc laanc nue. 

(8) Laurei thing sw kadai nu e. 

(9) Sue luc zouc luc bam sinic now ta swzak swchangamc nu e. 

(10) Sue laa zouc laana mi tei phungc lana laupuk lauzaengc tatruan nu e. 

Mi kumhmei charuangc khatnic ravchap ravriak khou numei peyna nai e. 
Mi guay hei twan lyam ethei chuk keylou e, mat nai e. Chuk tei kuak mak 
gethei situang rouctuang pat re - suhmei nuhmei, nggangh nteihmei, how nu 
how nei lungcpat re twna Iwm e. 

24.6.2 Saa numei 

Lat hei saa numei latkaeng saapat ni khou, ‘ravpui nu ndyna’ hamh ethei 
‘meic saa nupui lat re tikic’ twna kahou e. 

Sue nthuk nau nthukmei bamv khou tatlouna ‘theihmei’ twmei latkaeng 
hei saa nu e. Kage naina saapui tac ethei ‘ravpui nu ndyna’ hamh ethei ‘meic 
saa nupui lat re tikic’ twna saa rey pwni. Mi tangv tei ‘Sansina theihmei- 
ringhmei pat pwsinic kailuangc khou mbeihlou o’ twna saa nuh e. 

Meic khat zamh ravpuat simei, kheyliak, Iwnchav ta saatowna, saa 
ngachapna khan nu e. Kumna mi kumhmei lat hei saamei ganv khou ‘kakhang de 
tikic,’ ‘aney raana saa tuang de tikic’ twmei hei saa rey pwni. 

Agai amaana khatrui khatta si, zouc, mpangmei, lungckasicmei, 
chalwanmakmei kaw de tihkic gin kaw nu e, chagai chaguymei kaw nu e-, zei 
latai kaw nu e, thingrau ruay kaw nu e. 

Kumna saa numei lat peyna nai e. Mi kumhmei ganv khou tei saaa makna 
tho nuh mak twtuang nai e thei akumhna saa ni cho twmei tei kathiak nai geic 
e. Mi tei thay lana lat saa khang kage nai e.. 

24.6.3 How numei 

Meic swluai dowluai bammei ta how nu e. Nrui mpu bammei ta how nu 
e. Nrui, nthanh daihmei ta how nu e. Lungcmaanv lungemow bammei, swluai 
swtiat bammei ta how nu e. Mi kumhmei ta howmei ganv khou ‘hownu hownei’ 
hamh ethei ‘amik nrouc gut re’ twna saa e. 

24.6.4 Kai numei 

Kai numei twmei thu gin bangv nuh makmei ganv twtuang e. Ngaasatna 
puanhmei, kaikhunhmei theihmei nit, kiruai kanac puanhmei tingmik, rahrih 
simei patpui ganv - mi kumhmei guay khou reynungc kai nu bam khwan e. Mi 
kumhmei ganv khou kai numei hei kabah nai tina sw bam tuang e. 


187 - 



Ruangmei Grammar for Classes XI & XII 

24.7.0 NEIMEI (Genna) 

Nei hei kailuangc tuang, charuangc tuang sw e, charay nei mak ge. 
Tingkwm nei guay nai e - ting riu reymei khou ting nei, nrihthai key reymei 
khou nrihthai nei, napphwn key luai pwkhou dihkap nei - mikumhmei nei » 
guay hei nai e. Kailuangc khou charyn tasiat pat tuang nai ethei nei e. Kai 
maikaumei, nwm khouringc kazi chaa makna kailuangc guangmei, theicsi 
theihmei, baenglaa zaymei - mi kumhmei patmei ganv khou nei e. Khwmsaengh 
ngaydaih ngay luaimei ganv khou nei e. Neimei hei neymei - Ravguangc khou 
huayneymei - suaihiamlou khang, chuk, nuan guay kuaklou khang, situang 
rouctuang pat mak khang raenghbangc keymakna kailuangc khou kangrim khimc 
bamna neymei twtuang e twna dinclou e. 

24.8.0 RIANGRUAIH (Kinship Terms) 

Pui khat pu khatna, kaikhunh khatna khou rui chaapat kingcpat lana, 
lungcking lungckuc tat kanmei zei khatnamei nunc ta tei riangruaih kaw e. 
Riangruaih khatnamei nunc tampy laa kari e. Guaih lungthu tu kariw e. Riangruaih 
hei duhmei khatnic naamei riangruaih twna saa nuh e. Riangruaih kasuih chuyna 
lunghmei hei ningtyngmei Iwan e twna laa e. 

24.8.1 Kiktaat 

Mpouh riang khou keymef riangruaih Iwan ta kiktaat kaw e. Kiktaat hei - 
Pouhpei - puipu - nah mpouh - tou - tak L pai - ru - kik - tat twna key e. Mi ti 
hei kiktaat twna kaw e. 

24.8.2 zei-zik 

Zei-zik tabui ta cho? Kaikhwang khourui mpaeng patkanmei luh nunc 
khourui chaapat kingcpat kanmei nunc ta zei-zik kaw e. Zei-zik hei mi hei 
kumcna zauc nuh e. Luh - tou - tou - tak - pai - ru - zei - zik. Mi riang ti hei zei- 
zik kaw e. 

24.8.3 Chanaa-poutou-puineih Iwan 

chaphwm-chaki - kaikhwang baih baihmei nowkaw 

mauhlaa nuhmei kaikhwang. 

khu-gyang - nkhu-nggyangmei kaikhwang/zaat nunc, 

pou-maek = - now puningc levgaanv. chaphwm chaki 

nggaanvmei nunc; 

- 

khugiangkai mei nggaanvmei nunc. 

maek 

= 

maek - 
amaek - 

tanpui gaanv; luh gaanv 
atanpui gaanv. 

duh 

- 

duh 

aduh 

swanrey ta kawmei nchamc. 

chanaa 

= 

chanaa - 

pui khat pu khatna rui puanhmei 
nggaanvmei nunc; 



- 

pu chanaa nunc rui puanhmei 
nggaanvmei nunc; 



- 

pouh chanaa nunc rui puanhmei 
kiktaat nggaanvmei nunc. 

punav 

= 

- 

kapu kanac: 

puinav 

= 

- 

kapui kanac. 

tanpui-puningc 

= 

- 

pui-pu khatnamei mpouh luh nunc; 



- 

chanaa punav nac mpouh luh nunc. 

swanrey 

= 

- 

pui-pu nchamcmei nah aluh nunc; 



- 

kaikhwang khatnamei nah aluh nunc; 

nei-mau 

= 

- 

neih lev mauh. 

ning-tan 

= 

- 

now lev tanpui 

chanaapui 

- 

- 

chanaa now nunc; 

kaipui 

= 

' 

kaikhwang khatnamei now nunc. 


24.9.0 KAWMEI LWAN (Addressing Terms) 

Zaat khat puilat khou kawmei Iwan - pu-chaih, pui-neih kawmei Iwan 
khatnic riangruaih kasuihmei Iwan nai e. Mi hei Ruangmei zaat nic nthukna tat 
re. Kabangc khou kawmei Iwan asaekc hylou e. 

pouh 

pu pu, pupu pu; 
pui pu, puipu pu 


peih = 

pu pui, pupui pui; 
pui pui, puipui pui 


Pu 

Pu,. Pu Ravguangc 


pu 

pu, apu, 
aputhauh 

paa, apaa 

- apu daihmei, pudaihmei 
apu thyammei, puthyammei 

- pa, apaa, paathyammei, 
paadaihmei (Paa, apaa, 

pulauc, punau = 

apulauc 

apulaucmei 

apunau 

aputhyammei, 

paathyamei 

maa, amaa hei reynungc 
thu kaw mak ge, tikic 
aseicdou thu geicna kaw 
the. Paa, maa hei universal 
swmei pu-pui ta kawmei 
latkaenge.) 

pui = 

pui, apui 

apuithauh 

apuilauc 

- apui daihmei, puidaihmei 

- apui laucmei, puilaucmei 
apui thyammei, puithyammei 


maa, amaa 

- maa, /amaa, /maathyammei, 
maadaihmei 

chaibungc 

achaicbungc 

- puanc nchamcmei 
nggaanvmei 
gaanthauhmei nunc; 

- chanaa gaanthauhmei nunc; 

chaimauc/chailuc 

= 

- puanc nchamcmei aluh 


gaanthauhmei nunc; 

puilauc = puilauc - apulauc now 

- chaphwmmei kai ntumei, 

chaphwmmeiluc tunac 
gaanthauh maihmei; 

chai/puinau = chai, puinau - chaibungc now 

pouh = pouh 

apouc - Chaphwmmeipu, 

kaikhwang baihmei 
gaanthauh nunc 

- pui kaikhwangmei 
ngaanvmei gaanthauh nunc; 

- pouh chaeng ny, chaih 
chaeng ny thay nthan 
makmei gaanthauh guay; 

poubungc = apoucbungc - pui lev nreih ndaamei 

nggaanvmei gaanthauhmei 
nunc; 

apoucrav - (Meic asaekc na rui mi hei 

kaw e.) 

neih = neih, aneic * pu tanpui nunc; 

- now pui; 

- pouh now. 

24.10.0 CHAKHUANG LAT 

Zaatc khat zamh puilat khou chakhuang lat khatnic kawmei Iwan nai e. 
Mi hei Ruangmei zaat khou nic nthukna tat re.Chakhuang lat khatnic kawmei 
Iwan nthuihpui mei ta tei ncham nchei chuythaupui mei, meicphaatmei, 
ramhthaymei, daicthaupui mei, ningtyngmei kawe. 

Kabangc khou hei Ruangmei puilat sinswmei chakhuang lat Iwan asaekc 
hylou e. 

(1) 

Nyan the, zaengswlou tho 

- Nyan the, zip la tho. 

(2) 

Peipouc tei mphaih bam di he. 

- Peipouc tei zip bam di he. 

(3) 

Dui bun nchulou la ho 

- Duilow nchu la ho. 

(4) 

Nap phanvlou thi ny ? 

- Nap tu tha ? 

(5) 

Mpaeng tat ni he, dui tat ni he 

- Toilet tat ni he. 

(6) 

Kairangv key ni he 

- Latrine tat ni he. 

(7) 

Ramh chaeng tat'ni he 

- Latrine tat ni he. 

(8) 

Zouhbuangc hei puanclou o. 

- Zouh zangv o. 

(9) 

Kaamcthau khwan tho de. 

- Tat tho de. 

(10) 

Kai biak ganvrih di kho 

- Kai tat di kho. 

(11) 

Mi tei haamvlaanlou na ro 

- Mi tei tiilaanlou o. 

Laalaanlou o. 

(12) 

Khanghpy guangtangclou bam the 

- Khanghpy guang bam the. 

(13) 

Khanghpy rui sinthaulou rey pwni. 

- Khangpy rui tuthaulou rey 
pwni. 

(14) 

Latgay tuang lugay tuang saalou pwng e. 

- Gay gay khang saalou 
pwng e. 

(15) 

Theikw theinav nganvna ningtow bam 

- Nthuandou nganvna 
bam pwni e. 
ningtow pwni e. 

PHUAKNA HYfVIEI 

(Composition) 

18.0 PACNA THAYMEI 

(Comprehension) 

Comprehension twmei hei tiiloumei latdangv (passage) hei pac lana kabac 
thay ngammei ta e. Hykeyloumei lat ta pacna kabah thay ngammei twmei hei 
ntaw ganv zamh nchamnac nunc tuang madanhmei sw nina e. Mi latdangv tei 
pat changh kanmei hamhethei kalingmei (factual), ramh khat Iwn dinhmei 
(description), latpoumei (report), kaphianh kazanhmei latdangv (discursive), 
agii latdangv (argumentative), ramh lam akhat ta kamei kamei rui zauhmei 
ramhou (perspective) - mi kumhmei guay zamh latdangv guay ta e. 

Tiiloumei latdangv ta mincna pac lana thanv bammei latdaw tii khang e. 
Mi kumhmei latdaw hy ni khou kabangc khou tiiloumei lam asaekc hei thay rey 
khang kage nai e. 

(a) Tiiloumei latdangv tihei nzaeng nzaengna khatnic tasiakhna pac suak rey 
tho. 

(b) Tiiloumei latdangv zamh gist, kabiswmei latlangv thaypat khang karamc 

o. 

(c) Pac suaklou guai tina thaymak kumc di he twethei pac katamvkey dat ro. 

(d) Latkaeng kabah kunghmei pac ariu e twna aliauhmei, lunghning hanmei sw 
rio. Mi phaan tei makumh khath tw nina e.. 

(e) Latdangv tei pacluailou kan ethei thanv bammei latthanv ta akhatkhat 
swna pac tho. 

(f) Latdangv khou hylou bammei latrian kahakthak tei hamhna nang raana 
latkaeng piuna latdaw hy tho. 

(g) Latkaeng nchamcmei kabac phupat khang saa pwkhou nchamc liangmei ta 
kapah nina e. 

(h) ) Latdaw guay tei hyzin hyzaamei hamhna kuidwnmei latkaeng key words 

Iwn thayna hy nina’e. 

18.1.0 Kabangc khou tiiloumei iatdangv hei pac lana chadaa kho: 

Socrates hei chaengluang chaengluang hamhethei kaithyan bamvbamv khou 
neihmaryn ruan zingczingc tat bam khwan e. Kata kachuclou niimei khatnic 
kakhou thay niina latthanv guangna thanv pwmei ta ningna tat bam tuang khwan 
e. Kaluanluan kamei rui saa bammei lat ta meic nunc rui laalou thaymak hakpui 
ganv nic tinailou e. Kazaeng thu meic nunc rui ningbam makmei lam azuh khou 
kamei rui latthanv azuh thanv e, meic nunc rui thay nthan ngammak bammei 
lam azuh khou nic thanv e. Tihkic miguay hei kamei rui ramh e ninglou mec. 
Socrates rui ningmei tho meic guayna hei kakhang khang ning nchumh thay 
khang ncham nina e twmei hei e. Kamei rui ningmei tho puiruhnac hei tabui 
chwn tei nchumh liang cho twmei thaypat ngammei pumtan nai nina e, 
nchumhmei na hamhna howgaymei khatnic laalou nuhmei ta thaypat ngammei 
twmei hei e. Socrates rui kahawmei tho Athens hei nthuihthikhmei kaidai 
akhat tisw nil e. Hiaksuimei kaidai tisw khang tho dihnac guay chwn gaymei 
lev nchumhmei lungning naina taanhmei na rui ngam khang de. Heic zaengrui 
chaengluang khou hamhethei kaithyan bamvbamv khou kaucna .latthanv azuh 
thanv tat bammei khatnic kaphianh kazanhna maansei azuh lungning khou kabah 
thay ngam makmei tat saa bammei kiu mi khangrui e. 

Kabangc khou tiiloumei latthanv hei latkaeng 25-30 dou khou daw o: 

(a) Tabui sw khang Socrates hei chaengluang khou hamhethei kaithyan 
bamvbamv khou neihmaryn ruan zingczingc tat bam tu cho? 

(b) Socrates rui thanvmei hamhethei saa bammei lat ta meic nunc rui 
laalou thay mak bammei tabui sw tina cho? 

(c) Nthuihmei laatow khang Socrates rui tabui khou Iwm cho? 

(d) Latdangv khourui tiilou bammei latkaeng lev nchamcmei kabac 
kapahpat ro: 

(i) maansei kaguayna 

(ii) Nthuihthikhmei 

Latdaw: 

(a) Socrates rui Athens hei nthuihthikhmei kaidai akhat swna kasiamhthau 
nil khwan e- Karaana rui taanc nuhmei taanv hamh tina meic 
geihgeihmei bamv khou ruanna mi khang rui latthanv azuh thanvna 
kaphianh kazanh tat bam tw e. 

(b) Maansei nunc rui ning bam makmei khatnic thay nthan ngam makmei 
latthanv azuh Socrates rui thanv e. Nchumhmei na hamhna howgaymei 
khatnic laalou nuhmei chwn nai khang rui saa tina meic nunc rui Socrates 
lat ta laalou thay mak bam tw e. 

(c) Nthuihmei laatow khang Socrates rui ningmei tho puiruhnac chwn hei 
nchumh liangmei thaypat ngammei pumtan naimei, nchumhmei na 
hamhna howgaymei khatnic laalou nuhmei lungning khou e. Mi na rui 
nthuih ngam pwni. 

(d) (i) puiruhnac 
(ii) hiaksuimei 

18.2.0 Kabangc khou tiiloumei latdangv hei pac lana latthanv guay hei 
latkaeng 25-30 dou sinswna daw o: 

UN rui kauc ndauhlou e twmei thu dilungmei maansei guay rui karamv, 
kadui, ramvlangv khatnic puatc guay lev kariang naina guang nimei kin azuh 
khang nganvna nthukmei dam laylaa bam nina de. Dilungmei guay rui karamv, 
kadui ta gaek khang khatnic gaekmei khou nkhavbam nina e.Ramhsic ariu 
nuhmei puat guay dilungmei ramv khou kaniw tuang nuhloumei maekna rylou 
nuh mak ge khatnic ganclou nuh mak ge. Mi kumc taancpatlou tuang nai ethei 
pumh khang kabiu mak khang kaphianhlou nina e. Military taanvdwan, dilungmei 
maansei panty ta kapin karaam nimei kaniw tuang nuhloumei maekna kaniw 
ramv khou taancpat nuh makge. Dilungmei rui machuangloumei kazauhna state 
rui guhsw gahsw makna, lungning nthanna, dilungmei ramv, ramvlangv khatnic 
puatc guay lam khou Iwn thaylou nina e khatnic saahyam suanhyamlou nina e. 
Mbuna dilungmei ramvdui riak, tatnahlwan, chapriak khatnic ramvpouc Iwan 
thaylou nina e. 

(a) Dilungmei ramvdui gaekmei khatnic gaekpui Iwan khou UN rui tabui 
saalou cho? 

(b) Dilungmei guay khang ramhsic ariu nuhmei khourui gaekpatlou khang 
UN rui tabui dinclou cho? 

(c) Dilungmei ta gaek khang state rui tabui nthukmei dam laalou nina cho? 

(d) (i) ‘Dilungmei’ zamh nchoumei (antonym) latkaeng tabui cho? 

(ii) ‘Lwanloumei’ hamhethei ‘laypuancloumei’ twmei lev nchamcmei 
latkaeng latdangv khourui kapahpat ro. 

Latdaw: 

(a) Dilungmei guay rui karamv, kadui, ramvlangv khatnic puatc guay lev 
kariang gaymei naina kin azuh khang nganv gaekna ngaek bam nina e. 
Ramvdui gaekmei khatnic ngaekmei khou dilungmei guay rui nthukmei 
dam laana nkhav nina e twna UN rui saalou e. 

(b) Dilungmei guay ta UN rui kadan e. Ramhsic ariu nuhmei guay dilungmei 
ramv khou lou nuh mak ge khatnic ganclou nuh mak ge. Suai nangcna 
taancpatlou tuang nai ethei pumh khang kabiu mak khang swlou nina e. 

(c) Dilungmei ta gaek khang State rui guhsw gahsw makna, lungning nthanna, 
dilungmei ramv, ramvlangv khatnic puatc guay lam khou Iwnthaylou 
nina e khatnic saahyam luhhyamloumei dam hei laalou nina e. 

(d) (i) tasangmei/gin/gindicmei 
(ii) machuangloumei 

18.3.0 Kabangc khou tiiloumei latdangv hei pac lana latthanv guay hei 
latkaeng 30 dou sinswna daw o: 

Lat twmei hei saa bammei mei tei lev diangc hakmei riang nai e. Mi hei 
ntam nuhmakmei kanaek kanei naimei syankangh paek akhat kumh tuang de. 
Lat hei saaloumei maansei nai saanv na nai bam pwni. Lat zamh kagunc kagac 
tho saa bammei maansei nunc na tei rui tii ngam e. Lat hei kasuc swmei e 
kalamthu saa bammei maansei guay tei kasuc swmei mei tina e. Dihlwan khou, 
syandui Iwan khou, lanvguanh lanvdaenghmei Iwan khou, charuangc Iwan khou 
khatni chapriak Iwan khou zauc pwkhou lat hei kabi sw liangmei e. English, 
French khatnic German lat guay hei kabi swmei khatnic nkauhmei lat re 
kazaengthu kabiswmei khatnic nkauhmei maansei nunc rui mi lat hei saa e. 
Heiczaengrui kaniw kandic khou na hamhna mi lat guay tihei meic guay rui 
ncham bam e. Tihkic Romanian, Serbain khatnic Malay lat hei tho kaniw na rui 
hamhna meic baihmei rui kathai karianglou mak ge. Daicthaumei maansei lat 
ta tho ntakmei, nyngtyngmei azuh rui asei nganv gaek bam e. Latkamv khang 
reynungc Greekmei lat tihei daicthaulou reymei lat timei tho kandih pyruc 
khou lunghmei guay rui kathai bam khwan e. Greekmei lulat khourui gaengmei 
gaymei azuh nic phungcpat bam khwan e. Kum khwan sihnic saamei maansei 
raukeymei rui kalam swna ntaw ganv khou Greeklat tihei kakandic khou na 
hamhna baihmei kandic rui tho ntaamvkey the. 

Latthanv 

(a) Tabui zaeng lat lev saa bammei maansei tei lev kanaek kanei naimei 
syankaengh paek akhat kumh tuang de saa bam tu cho? 

(b) Lat zamh kabiswmei asaekc hy o. 

(c) Reynungc Greeklat lev ntaw kaanc Greeklat zamh tabui khiannahmei 
nai cho? 

(d) Tiiloumei theilayna hypat ro: 

(i) Nyngtyngmei (Kabah nchoumei latkaeng) 

(ii) Kabiswmei (Kabah nchamcmei latkaeng) 

Latdaw: 

(a) Lat lev saa bammei mei tei lev diangc hakmei riang nai e. Saalounimei 
maansei nai saanv na lat hei nai bam pwni. Lat nai saanv maansei zaat 
akhat zamh Iwn thay pwni. Kumtina saa tw e. 

(b) Dihlwan khou, syandui Iwan khou, lanvguanh lanvdaenghpui Iwan khou, 
charuangc Iwan khou khatnic,chapriak Iwan khou lat rui kasuc sw e. 
Lat paanrui mi kumhmei taanvdaih hei taancpat ngam e. 

(c) Reynungc Greeklat ta tho kandih py ruckhou lunghmei guay rui kathai 
bam khwan e. Gaengmei gaymei lulat azuh nic mi khourui laatow 
bam khwan e. Tihkic ntaw tho Greeklat saamei raukey the. Kumtina 
kandih baihmei guay rui ntaamv the. 

(d) (i) ngganghmei/pagiimei 
(ii) kasuc swmei 

KATHAI D WAN 

Kabangc khou tiiloumei latdangv guay hei pac lana thanvmei latthanv guay 
daw o: 

A. Tingzyn neih khyamkey the. Nchu rihriimei pwan aliu guang kahouh the. 
Thawruay guay nic kakai kabou nzwan kan the. Tu mbaa zangv mbaamei guay 
Iwn nic chaengluang khou how geic the. Tat ntyng dinghding thay makmei nic 
peyna tat bam e. Miguay tei howna ai nuic nii thuai mak §e. Ai nuic niimei kiu 
tho alauc nunc tingthai reitu khang nzaekckulou lana key dat thay mak bammei 

ta de. Mphutlou tithei thingbang thurui kaluang karaana siauckey pwni thayna 
ai nthiamna tikeylou the. Mi dyng khoutei chaengdaeng lunghmei kainungc 
akhat khou ‘bak’ twmei ranv hakmei khwan akhat chu e. Ai pakgut pwki Aguina 
zei rak khou punlou bam khwan the. Kalam thay mec, kadaeng khou nic 
thingdangv daihmei akhat how e. Kamik nic rakpat dat mak khe. Guang anaana 
zauc pwki azanc hyloumei mailaek baanrun ta nic how e. ‘Amay di the ke ai 
hei’ twna ningna ai ding hahlahlaa bam due the. 

Kabangc khou tiiloumei latthanv guay hei latkaeng 30 dou khou daw o: 

(a) Neihkhat tingzyn hymei rui ariu kanmei tingzyn Iwnlung tei twkumh 
cho? 

(b) Hymei rui alauc guay ta twkumh kadanlou kan cho? 

(c) Aguina twkumh sw kan cho? 

(d) Tabui zaeng hymei rui karaana amay di.the twna saa bam tu cho? 

(e) (i) ‘Nowsuanhmei’ lev nchamcmei latkaeng tiiloumei latdangv khourui 

kapahpat ro. 

(ii) ‘Kanow hamhethei kagaanv kanac maekmei’ twmei kabac zamh 
latkaeng phupat ro. 

B. Lat khat saa pwkhou hamhethei hy pwkhou mi lat zamh kalingmei Iwnlung 
na tei sinsw nina e twmei lat maek ge. Saabam hybammei mei kakhang kadow 
chaamei, gaymei theilayna sinsw nuh de. Lat kahak hei gaanv khatna zamh 
charay puat hamh e. Meicguayna kariumei puiruhnac zamh e. Kaganv kaganv 
khou lat Iwn-gwan hei kalaicpat-gut re. Puilat baihbaihmei mei nunc rui kaniw 
nchamc pary parav rahmei ganv khou lat baihmei khat zamh Iwn-gwan lay 
nzeic khang nthuk thuai makge. Diangc pwkhou khatnic kariu karaa pwkhou lat 
khat lev khat kariu karaa gutmei, latkaeng sinswgutmei hei kachav e. Lat guay 
khou zaatc daihmei hamhethei gay-nkauhmei lat zamh thiak nzeiemei hei 
kachav de. Mi kumhmei lat hei meiegeihmei rui thay nii e, ncham nii e. Mi 
kumhmei lat hei saathiat gay e. Mi rue khoutei, puilat khou na saa suak kunghmei 
latbamv tei saapat khang daicthau hianmei baihmei lat zamh latkaeng sinswmei 
zamh kalam azuh nai e. 

Kabangc khou tiilcumei iatthanv guay hei latkaeng 30 dou sinswna daw o: 

(a) Lat hei tabui zaeng charay puat hamh e tw tuang cho? 

(b) Puilat na rui ramhguay saapat khang kungc e. Tabui rui nkhavlouna 
saapat nuh cho? 

(c) Meic geihmei rui thay mi, ncham nii bammei lat tei akumhpui lat cho? 

(d) (i) ‘Layluaihmei’ twmei latkaengc kabac kapahpat ro. 

(ii) ‘Nkauhmei’ twmei nchoumei latkaeng kabac hy o. 

C. Baihmei latbamv khat ningtow e, nthukmei thu hamh e. Aniw meic 
geicnganv tan rui chaeng khou tat bam e. Telephone number khat amuc pwng 
e twna chaeng khou che kiak khatna keylou tu zauc e hythaulou khang. 
Meicgeihmei gutna chaeng khoutei che kiak khatna khuaic me phu e, mphang 
kan mak ge. Mi khoutei aniw khang kadathdat khwan e. Mphuam mphaamei 
India zamh chaeng khou daicthaumei aniu, che kiak khatna nganvna keylou 
makmei kandic khou guang pwmei. Aniw kandic khou kumcna chaeng khou 
kaigeymei mei how mak ge. Akumhna kaniw chaeng guay heicdi nthanna bam 
tu cho? Nkhamh khou thu aniu nic thaypat the - gari nthaekcbamv parking, 
meic guay guang kariupui bsmv, tatna zauhpui bamv, public park hamhethei 
restaurant khou guangmei mei.kapwmna plastic khaulauna khatkhat sin lana 
kadaeng kadaeng khou keylou bammei che kiakkiak, mphuammei guay kathouc 
kadwan swna khuaicthau e. Mitei kumcna mphuam mphaamei khuaicganhmei 
tei mpeyna swchuymei nunc taanv swna laa bam e. Mphuammei guay tei khuaic 
lana kadaeng khou naimei ‘dust bin’ khat khou phaiclou e. Meic kathuihna rui 
mi hei kumcna chaeng hei nthan-nthinghna lou khang ningmei zaat timei tho 
Japan hei kaguayna pangc khou nthan nthinghmei kandic e twna saa pwkhou 
tabui kadathdat bam khang naina cho! 

Tiilou bammei Iatthanv guay hei latkaeng 30 dou khou daw o: 

(a) Meic kai kandic chaengluang khou mphuammei how makmei tabui sw 
tina cho? 

(b) India khou naimei chaeng Iwnlung akumh cho? 

(c) Tabui taanv taanhmei maansei ta Japan khou ‘swchuymei nunc taanv’ 
twna laa cho? 

(d) Tabui zaeng Japan hei nthanthinghmei kandic sw bam tu cho? 

(e) Tiiloumei theilayna hypat ro: 

(i) ‘Nthukmei’ [nchamcmei latkaeng kabac] 

(ii) ‘Mphuammei’ [nchoumei latkaeng kabac] 

D. Ai school kutat rey liangmei tingmik tei amuc mak he. Adih nzian cho 
school piangpat pwkhou nzianmei apui apu rui ata kai nduanghlou khang ding 
nkhwan bam pwmei tei! Apammei guay lev palupna kabiumei tei nic ningtow 
e. Ai na rui kapy swniina, apammei guay ta ai lat thouc e. Kum khwan sihnic 
kapy swniimei ai mark tho mphang geic ngam mak khwan e. Alat piuloumei 
apammei guay rui mark mphang geic tanhtanh kan e. Mitei ningpat rethei 
achwnsii e. Ntaw nganv ai rui apammei guay tuang chaengzaymei sw nii e 
tihkic mitei tho nuhmak khe. Asuangc kauh ngam kan the, thay mbu ngam kan 
the. Ai atuang school ta nzian e. Talic palupmei, lu suanmei khatnic lat thay 
khang nchamlou e. At amzian na di the, school rui tho ata thaylou bam dat 
tuhamh the. 

Tiiloumei latthanv guay hei latkaeng 30 dou khou daw o: 

(a) Hymei rui tabuibui lam ningtow cho? 

(b) Hymei rui kachwn sii bammei tabui zaeng rui cho? 

(c) Hymei rui ntaw nganv chaengzaymei sw nii kih sw nuh makmei lam 
• dine o. 

(d) Hymei rui katuang school ta nzian bammei tabui nai tina cho? 

(e) (i) ‘Apammei’ zamh nchoumei latkaeng hy o. 

(ii) ‘Nzian e’ twmei ‘nzian’ hei noun form khou ngguanhpat ro. 

(iii) ‘Talic palupmei’ hei noun e. Verb khou ngguanhpat ro. 

E. Daicthau bammei chabwan nunc khou siimei nchiwna ariu raph nuhmei 
pangc khou AIDS hei akhat the, HIV rik meiepume khou gutlou raph khourui AIDS 
nnaumei nganvmei khou symtom asaeke nai e. Howpat rey liangmei kiu mi rik 
gutloupui tangv neidak kanei khourui kathumh nganv ravmanhmei nai pwni, 
pysuc pwni, ryanruh sue pwni, mwang khatnic ruakc khou nggai patmei how 
pwni, gih nthak pwni khatnic kabamv kabamv khou puamc pwni. Miguay hei 


200 - 



Ruangmei Grammar for Classes XI & XII 


howpat mak sihnic meicpumc lunge thangc tho karik kakpat geic khitkhith bam 
tuang di the. Mi rik hei nai cho maek cho twmei tho zei test sw pwkhou na rui 
thayngam khang di the. Karik nai the twmei meic rui thaymak sihnic gaanvkhat 
khou tho gutlou nuh de. Pumh khou karik kak geiepatpui sik pumh tuang immune 
system ta ti-nsuankey bam tu the. AIDS rui nnaumei kanganv tanghmei ganv 
twmei hei ganthauh akhat khou HIV rik naengvloumei nungc khouteirui tingkwm 
8-9 lunge khatnic alauc khourui tingkwm akhat lunge khou howpat re twna chak 
ge. Mi tangv tho theihmei twmei kiu di the. 

Tiiloumei latthanv guay hei latkaeng 30 dou khou daw o: 

(a) Daicthau bammei chabwan nunc khou chiwna siimei ravpuat guanglou 
nuh bammei tabui zaeng rui cho? 

(b) AIDS zamh symtom asaeke hypat ro. 

(c) AIDS rui nnauna kanganv tanghmei ganv twmei hei ganvthauh lev 
alauc khou khiannahmei tabui cho? 

(d) Tukumhpui Iwan khou rui HIV rik pumh khou nai the twmei thay ngam 
pwni cho? 

(e) (i) ‘Zaeng chanei dak’ twmei latkaeng kabac phupat ro. 

(ii) ‘Puamhmei’ zamh nchoumei latkaeng hy o. 

19,0 NOTE KASIAMHMEI 

(Note Making) 

Ntaw aniw lunge bammei zuk hei nyngtyng azuh rui padikmei zuk ge. 
Kaganv hei syan di the. Kaganv sw amaan makna katumc kasanna taanv guay 
luai nuangh khang twmei zuk the. Latrik hymei guay khang nic 'Note Making' 
twmei hei kaganv sw amaan makna taanegay khang twtuang e. Latrik akhat pac 
pv/khou aniw paclou kanmei guay ningtow ngammak ge. Meic akhat rui pary 
gaymei raclou pwkhou kaguayna ningtow ngammak ge. Miguay hei note 
kasiamhmei rui chalahna ningtow ngam pwni. Mihei rui kuidwnmei lat guay ta 
ti-ningtowlou e. Note kasiamhmei rui 

(a) kabii swmei latbamv khatnic nsunh nsah ti-ningtowlou e. 

(b) gaanvkhat rui saaloumei hamhethei aniu rui pacloumei ta hy 
katamvpat dat nuh khang nkhavlou e. 

(c) kataanv geihmei, nyngtyngmei, chamv khuammei mi kumhmei nunc 
khang gaengmei peyna tiilou e. 

19.1.0 Akumhna Note kasiamh ni cho? 

Note kasiamh pwkhou kabangc khou tiiloumei asaeke hei thay rey khang 
kage nai e. 

(a) Note hei duirta hy e. 

(b) Kuidwnmei latkaeng hamhethei latbamv kapahpat nina e. 

(c) Latrian hy suak mak sihnic nuh de. 

(d) Tiilou bammei latdangv khou naimei idea tei kaluan chaana nzangpat 
dat nuh khang hylou nina e. Kalangv kalangv khaklangcna hylou nina e. 

(e) Latkaeng swna hy mak sihnic symbol hamhethei sammei Iwan 
(abbreviation) khou hy nuh e. Aniw rui thay nuh khang aniw raana 
rui latkeang sammei hy nuh de. Latkamv khang ‘Ravguangc’ twmei 
phaan ‘rg’, ‘hamhethei’ phaan ‘ht\ ‘Luangmai’ phaan ‘Lmi’, 
‘Tamenglong’ phaan ‘Tml’ twna hy nuh de. Mi Note hei nang raana 
araana thay nuh khang hypui tuang e. Kumsihnic meiegeihmei rui 
duina hymei thiak, kalwan nai ethei tho mitei piuna hymei gay 
ranv e. 

Summarisation/Abstraction: 

Mihei tiiloumei latdangv akhat zamh tiduiloumei tae. Precis Writing thiak 
lev nchamc de. Tihkic mi na rui dui hian nina e. Mihei tho tiiloumei latdangv 
zamh idea tei duidutna hypat khang e. Latrik book kasap 400/500 mei abstract 
tei kasap 4/5 na khou duina hypat khang twmei hei e. Scholar, scientist, 
company manager- mi kumhmei guay hei latrik tadii tadiimei ta pac bam khang 
kaganv maek ge tihkic abstract I summary tei pac lana siimei gaymei Iwn thay 
tuang e. ‘Note Making' khou tiiloumei kuidwnmei idea khou tei rui abstract/ 
summary hypat nina e. 

19.2.0 Kabangc khou tiiloumei latdangv hei pac lana Note kasiamh o khatnic 
note khoutei rui summary/abstract hypat ro: 

Lungcsiimei hei rav syang e twna maansei nunc rui Iwm e. Syan sinna 
lungcgaymei hei neihlaamei khatnic panty amanvna lunghmei bangbii e twna 
ning e. Kandih hei sucrih maekna, nchu nzaenghna lunge pwni e. Tihkic thay 
bammei tei di the, lungesii sihnic lungning nthanna, liwkeyna lunghmei kai tei 
khiukhingh rui peic padikloumei meicsiimei guangckai khangsuangc neihlaana 
lunge e. Pianthayna lunghmei khou nchu-nzaenghmei nai e. Tybangh rui padikna 
lunghmei guangcnac nunc tei ai zauclouna nzian e kazaeng thu kaniw panty 
khou tabui gaat bam cho twmei kaniw thay mak ge. Lungesii sihnic lungning 
nthanmei kai khoutei mamavmei, gaengh swmei maek ge. Lungh ryanraamei 
khatnic guhswgahswmei maekge. Kandih namruc khou meiesaenge meiedaihmei 
kiu tho thow cho twethei aniw rui kathaipat re mikiu tho kaniw hei lungesii 
lungesangna daicthaumei geih thu de. 

Notes: 

1. Lungcsiimei hei rav syang e ning e. 

1.1 Syanlanv nai ethei kandih hei chuzaengh pwni ning e. 

2. Lungcsiimei rui pianthay hian e. 

2.1 Lungcgaymei ‘suangc lungcsiimei rui mamav, gaengh swmei rau e. 

2.2 Lungh ryanraa rau e, chuzaengh hian e 

3. Meic daihmei geih tho lungcsiimei nac nunc de 

Summary: 

Maansei rui ningmei tho tungcsiimei hei rav syang e. Syanlanv nai ethei 
nchu-nzaenghmei nai pwni. Tihkic mitei hamh e lungcsiimei rui pianthay hian 
e khatnic mamav, gaengh swmei rau e. Meicdaihmei geih tho lungcsiimei nac 
nunc e. 

19.3.0 Kabangc khou tiiloumei latdangv hei pac lana Note kasiamh o khatnic 
note khoutei rui summary/abstract hypat ro: 

Maansei guay nthanna thay e twmei tho ryanraamei maekmei panty maek 
ge. Kalim key makna.neih souh mak ge. Mwnbang kasau nai e twna lungh hamh 
tuang sw lak nina e. Tihkih kasau naimei bang khou howgaymei mwn puangc e 
twna neihlaa thay nina e. Kandih khou lunghmei tho kungc changh kungcna 
lungh tw de, ryanraa katuakmei ariu pwnic khaegvthayna lunge nina de. Panty 
iam khou maansei azuh ningkeylou makna lunge e. Kathouc taanc chuyna 
kapuatrith phungc thaypui mei tei tho mi mbaanv khou pian makna lungh mak 
ge twmei thay khang nai e. Mi mbaanv hei tho aniw rui zauc bammei maengzau 
kumh tuang de. Nuicna zauc ethei lay nuic, kapna zauc tithei lay kap twtuang 
de. Mikrun haenghmei khou zauc tithei ramh kapwmna haengc, nrymmei khou 
zauc tithei nrym ngam twmei tei lev nchamc de. Heic zaengrui gaanhmei twn 
tei zaucthay nina e tabui cho tihkic ramh kataana khou gaymei gaanhmei biak 
nai e. Kakhanhna taancpatpui mei khang panty hei chanui chapav de tihkic 
ning nana, makumh nana bammei khang thu ryanraa zaengsiimei e. Ngguay, 
kaluanluan zaengsiimei e saa nuh de tihkic chanui chapav nic ariu katup sih de. 
Kumhpui zaengrui aniw panty tho aniw rui kapahmei tei raph di the. 

Notes: 

1. Panty khou ryanraamei guanglou pwni 

2. Lunge kungc e. 

2.1 Khaengvthay nina e. 

3. Pian liangmei- kathouc taanc chuymei 

4. Panty hei lungning mikrun e. 

4.1 Chanui lev zaengsiimei kariu e. 

4.2 ...aniw rui kapahpui nyng di the. 

Summary/Abstract: 

Panty hei ryanraamei ariu pwni. Kunghmei parity e. Heic zaengrui 
khaengvthayna lunge nina e. Mi mbaanv khou pian liangmei twmei kiu kathouc 
taanc chuyna taanhpui mei tel e. Mikrun kumhmei panty hei chanui lev 
zaengsiimei kariu e. Aniw panty tho aniw rui kapahpui nyng di the. 

19.4.0 Kabangc khou tiiloumei latdangv hei pac lana Note kasiamh o khatnic 
note khoutei rui summary/abstract hypat ro: 

Ntaw hei kanganv tangena daicthaumei zuk di the. Mi khou suai dai suaimei 
akhat nai e. Aniw nyngtyng rui tabui sw khang cho twmei hei e. Aniw nyngtyng 
rui aniw ta bangh tiswlou the. Science rui maansei khang gaengmei, gaymei 
padik tiilou the. Rav ngamv tei kumc aniw ningpui ganv nai the. Tihkic tho 
alauena ta siamruai swmei kumc aniw machine siamruai sw e. Latkamv khang 
machine ta akumh sinsw ni cho aniw thay mak ge. Machine tho maansei bangc 
khang, baansin kasiamhlou tuang e; kumecho tihkic machine rui maansei kaipouc 
swlyn the. Machine ta chakwng chaluy swna kasiamruai sw bam khang maansei 
ta piu the. Machine hei tho zianthay makmei kaipouc akhat re. Petrol, diesel, 
kerosine kachaengc thayna, kakwm kaganvehaana, tiilou e. Kaniw rui kahawpui 
ganv khou tiilou mak gethei kaniw kalang e, kataanv taanc mu e. Kalungpuamcna 
puakbak ge. Mi khou maansei khang khatnic haengvmei khang kabiu kachei 
nuhpui tuang raana e. Kumna kaniw ta ramhthay makmei ngasatna ta makav 
kumc lunghgutna siamruai sw khang nai e. Aniw tho bangh kumc machine ta 
nkhwanna bam e. Ramhthay khang nai e tabui cho tihkic maanseina rui khouringh 
ta sinswmei kumc machine rui nic aniw ta sinsw nipui ganv guang pwni e. 
Notes: 

1. Daicthaumei ramsuai 

1.1 Machine sinsw thay mec 

2. Maansei rui hamhna machine rui kaipouc sw the. 

3. Machine- zianthay makmei kaipouc 

3.1 Bangh kumc machine ta nkhwan e. 

3.2 Swchuylou mecthei puakbak ge, kabiu kachei e. 

4. Maansei rui khouringh ta sinswmei kumc machine rui maansei ta 
sinsw pwni. 

Summary: 

Daicthaumei zuk zamh suaimei akhat tho aniw machine ta sinsw thay 
makmei e. Machine kaipouc aniw sw makna machine rui sw the. Machine tho 
zianthay makmei kaipouc e. Bangh kumc aniw machine ta nkhwan e. Swchuylou 
mecthei puakbakna aniw khang kabiu kacheimei tii e. Khouringh ta aniw rui 
sinsw kumc, machine rui aniw ta sinsw guang pwni. 

KATHAIDWAN 

Kabangc khou tiiloumei latdangv hei pac lana Note kasiamh o. Notes 
khou tei rui abstract nic hypat ro. 

A. “Tun tanhmei nai ethei chaeng nai e”, twmei hei nyngtyng latchap e. 
Mitei ningtowna chalingcdingna taanhmei guay khang khamvnamvmei guay ta 
zaw puancriu ngam pwni. Mihei kapaek khat zawkauhmei kiu di the. Mi latbamv 
hei panty taanvbamv guay- school, college, namv, mbaanv kapwm khou tatnah 
nuh e. Zawpauh ni de twmei khang tho zawpauhmei kiu di the. Mi kumhmei 
lungning ningmei maansei guay khourui kunghmei lam guay pak kan e. Nepoleon 
pantylwan khou mihei how e. Kapumtan khatnic kalungning guay kataanv khou 
tigut palwmlou e. Karicmei chaenglwan khou howmumei nai e twna poulou 
tikhou “Howmumei maek ge” twna meic tat nuh makpui ramv tei chaenglwan 
daihmei ti-ngguanhlou kan e. “Ngam makmei” twmei tho mpangmei dictionary 
khou na naimei latkaeng de twna Nepoleon rui saa khwan e. Mpangmei, zammei 
khang chaeng maek ge. Taancthaumei kathuih ‘ai sw mak nuh mec’ twmei 
chwn naina nchamnac guay chakuy chaluyna latrik ncham nina e. Katitna suailou 
khourui panty khou liangcthau dat ngam makmei phac khou keylou e, mitei 
patmak khang ramhthay nina e. Lungning sinriapna, sii-gay thayna nyngtyng 
ntaanvmei hei nchamnac guay zamh ntipmei lungcdyng sw nina the. 

B. Kandih namruc khou ringc bammei maansei guay kathiak, kasuai kadam, 
kalat, kalu baicbaicna Ravguangc ta kalum e. Meic gaanvkhat na sihnic Ravguangc 
ta how mak ge tihkic Ravguangc lam tho meic guayna saa e. Ravguangc nai e 
twmei Iwm makmei nic nai e. How makmei ta Iwm ngam makmei maansei azuh 
nai muay e. Neihkhat gaanvkhat Ravguangc lam thanv khang amuh daeng guang 
khwan e. Amuh khou kamei rui thanv e, “Ravguangc tho kabamv kathuih bam e 

twna tabui khang meic nunc saa bam tu cho?” Maanseina ta tabui khang riaplou 
bam tu cho twmei nic kamei thaynii khwan e. Matat khat makumh manghmang 
lana Amuh tei niangdwm akhat laathauna mipu py khoutei siauc the. Mi putei 
sue the, ramhsw dat khang thay mak khe. Latzankai khou latzanpouc rui Amuh 
khou “tabui khang niangdwm siauc bam cho?” thanv the. Amuh rui daw e, 
“mitei alatdaw the. Mi putei kapy sue kan the tihkih suhmei tei akhou lyanlou 
ngammak ge. Heic zaengrui Ravguangc nai e tihkih mitei lyanlou ngammak ge.” 
Kapy suhmei putei kabah thay khwan the tihkih Ravguangc rui maansei ta tho 
riap lak nina de twna ning khwan e. 

C. Kandih kaguayna tuang nyngtyngmei nunc guang kaduaina ‘akumhethei 
kandih hei rih maekmei kandic sw kho tov’ twna kaphianh khwan e. Rey liangmei 
lungedyng tei kandih khatkhat ta machuang kariimei twmei hei e. 
Machuangloumei twmei hei daic hakmei latkaeng e tihkic nsamvpariatna saa 
pwkhou ‘taanc nchamcmei’ tw tuang de. Kandih khat rui khat ta pam kumc 
taanc nchamc ethei latlu hei geic lak ge. Latlu daihmei guay nganvna nchiwna 
hyamkey ngam pwni. Ngamvzi, kathaek, lanv, puanhbamv lam khou gaenghsw 
kari makna, mamav zauezihmei chwn ganckeyna taanc ethei sucrih nai lak ge. 
Kaneimei lungedyng kiu tho dihriak tat twan mak khang twmei hei e. Dihnac 
guay rui kakandic-dic tuang dihriak tei piu nchumhna lunge nina e. Kandih 
kapwmna tuang swmei riak hei nic piu nina e. Mitei kumcna kandih kapwmna 
meic guayna khang gay nchamcmei taanvbamv guay khou machuang karina 
khatnic dihriak piuna taanc tithei sucrih nai dat lak khe. Mi mbaanv khou 
rihswmei twmei hei amaankey kan ni de. 

20.0 KALINGMEI LWN DINHMEI 

(Factual Description) 

Kandih khou aniw rui tingmik pwm puatc, meic, kamung, kabamv, kalwan 
how e. Howlouna gaanvkhat khou rac tho rac kadai dat thay de tihkic howlou, 
thaylou kanmei kalingmei lam tei tho hykey khang kunghmei azuh ariu e. Mihei 
hy chadaa mak khourui e. Ramh akhat lam thay nthanna hypat ngam khangrui 
nchamnac guay karamc nina e. Mihei kalangv panguh swna thaylangcpat khang 
nai e. Miguay kiu thu, - 

(a) Puatc akhat lam piakna dinhmei, 

(b) Maansei akhat lam piakna dinhmei, 

(c) Kabamv akhat lam piakna dinhmei, 

(d) Kalwan akhat lam piakna dinhmei, 

(e) Kamung akhat lam piakna dinhmei. . 

(a) Puatc akhat lam piakna dinhmei: 

Puatc akhat lam dine pwkhou, mi puat tei tabui cho, tabui rui 
kasiamh tuang cho twmei thay nthan nina e. Puatc tei tabui ge 
nai, kataanv kathouc khatnic sinswpui Iwan dine nina e. Mi puat 
zamh siimei gaymei tei nic dinclou khang nai e. 

(b) Maansei akhat lam piakna dinhmei: 

Kagunc kagac, kachav, kathouc, kalwn kaliak, pwanrai khatnic 
k.heyliak dine nina e. 

(c) Kabamv akhat lam piakna dinhmei: 

Mi hei nsihsingmei bamv, kaanv, Iwanry, howgaymei, gaengmei 
khatnic kathukh naimei lam tei dine nina e. 

(d) Kalwan akhat lam piakna dinhmei: 

Akumh sw cho, kahouhmei, kachungmei khatnic luaimei Iwn thayna 
dine nina e. Maansei baansiam hamhethei kalwnlung tuang swmei 
Iwan nic bam nuh e. Kalangv thayna hy khang e. 

(e) Kamung akhat lam piakna dinhmei: 

Mi hei kazaat kanei patna thay khang nai e. Mi kiu, 

(i) Aniw rui raenghmei- ngaymei, talic palupmei mung - mi 
kumhmei. 

(ii) Aniw khou patmei- bowmei, kabiu kacheimei, gari accident 
swmei - mi kumhmei mung. 

Kabangc khou tiiloumei hei pacna kathai kho: 

20.1.0 PUATC AKHAT LAM PIAKNA DINHMEI 

(a) Nrahbungc (Guitar) . 

\ Guitar hei kariang naimei nrahbungc akhat re. Mihei thing khatnic thingkhuk 
rui kasiamh tuang e. Kabaancpwam hei inche 2 dou paekge, kabung hei foot 1 
dou paek ge. Kabaancpwam khou kasing baicbaicna ntanhpaek laulauna naplou 
e. Mitei rui kakhwan tibaicbaicpat ngam khang e. Kabung khourui kapy nganv 
ntanh riang kasing baicbaicna hynglou e. Ti-mbuaih ti-tanh nuh khangrui kapy 
thangc ‘string heads’ lou e. Kakhwan nchumhmei laanhmei nic mihei rui kasiamh 
nuh e. Kabaancpwam tei mbai baanc rui sin khatnic nzat baanczung hamhethei 
‘plectrum’ sin lana kakhwan geypat re. Mitihei guitar, nrahbungc twna kaw e. 
Lu suan pwkhou kaniam tigay khang, nuhgaymei khwan pat khang piumei bungc 
e. Guitar hei neihkey biak kandic thangc geicna sinsw e tihkic ntaw tho kabamv 
kathuih how the. Electric guitar nic kazaat geicna pat the. 

(b) Latrik 

Latrik hei nyngtyng lu-lat, chamv, ramhkhat lam hyloumei buk ge. Mi khourui 
pac lana gaanvkhat khang dine kadai datpui tuang e. Mihei chepaek khou muk 
rui hylou tuang e. Nthyammei daihmei nai e. Alauc guay khang kasiampatmei 
lev ganthauh khang kasiamhmei latrik baic e. Gaymei latrik khou ISBN 
(International Standard Book Number) nai e. Kasap, kalangv khaklangc chuyna 
khaklangcpatlou e. Latrik khourui kathaina nyngtyng laalou bam tuang e. Kumecho 
tihkic mihei aniw khang gaengmei gaeng makmei nic nai muay e. Nthukmei 
swna daicthau bammei chabwan guay rui akumhmei latrik pac nina cho twmei 
khaklangc thay nina e. Panty kasiamh nuhmei latrik azuh nai e; mitei kumc 
raphna panty, kheyliak sw kasiclou nimei latrik azuh nic nai e. Howmei kaguay 
ta pahmei hamhna aniw khang gaeng nimei latrik Iwn thayna pac nina e. 

20.2.0 MAANSEI AKHAT LAM PIAKNA DINHMEI 

(a) Ai kahaw mak liangmei mei 

Ai kahaw mak liangmei maansei tho akai kaigeimeipu e. ‘Nang kai kaigei 
kainingmei ta nzian o’ saa e tihkic akhang tho kungc sih e. Bwanguppou tho 
meic sii hak ge. Kapumc saengdai e, kapwanrai taniapc tiaphtiap be, kasam 
saengc e, zaucgay e khatnic kamwanghiw thunghthung e. Kamei tingmik pum 
zouh mbaa guangna kanow kanac ta bai tanhtan e. Kaudu kaudaengmei khwan, 
mu-lai kalaengv ganhmei khwan khatnic kapmei khwan zingbangc pum chu e. 
Mi kumhmei raaring rui kaigeimei zipbammei ta sw katuakc thangcthangc e. 
Neihkhat sihnic latgay saa bammei chu mak ge. Kanow kanac nic kungc changh 
kungcna kadaeng khou lunge e. Kanac gaanv charukmei amaan ngam kan ni the. 
Ai latrik pahpui ganv kathuih Bwanguppou kai rui ata ti-katuakc thangc zingc e. 
Mi pu tihei ai karaeng changh e. 

(b) Gaymei Dinhmei 

Dinhmei Chamthaypou latrik heihmei akhat re. Kamei pwanrai piu chuy 
e. Kakheyliak gay e. Kamei nrymmei thiulaa nu tanc e. School kaganv chaana 
guang e. Nchamnac guay lung tithau thay e. Dinhmei taanvbamv hei kamei tho 
kapanty khou lunghgut liangmei bamv sw e. Kaphybamv phuna syan khangna 
taanhmei dinhmeipu hamh e. Guang nimei zaat zamh tiangdaic kasiamhmei 
khou kalunggutmeipu e.Nchamnac guay lung thaylou e, nzianna kadanlou e. 
Kata nehamnea nunc Iwm e. Kamei saamei guay tei nchamnac nunc lunghgutna 
nking e. Philosopher, chaengzaymei, nzianmei pam khatnic pu akhat Iwn laana 
nchamnac guay ta kadan thay e. Kakhourui howpat re twmei thu kamei hei 
kapanty nzav makna nchamnac guay khang katpatloumeipu e. 

20.3.0 KABAMV AKHAT LAM PIAKNA DINHMEI 
(a) Ravzauhkai (Hospital) 

Pucsang hei nnaumei ta ravzauhmei kai e. Mi bamv khouhei nnaumei 
daeng doctor lev nurse guay rui taek makna bam e.Mi bamv hei kalangv geicna 
‘ward’ twna khaklangcpatlou e. Nnaumei thiak theilayna ‘ward’ baihbaih khou 
lou e. Casualty Ward khou accident ariumei, mi kumhmei guay, kadyng kadyng 
khou ravzauckey mak nuh makmei guay ta zauc e. Gynae lev Obstetric Ward 
khou meiepui nah bamlou nimei guay ta lou e. Surgical Ward khou operation sw 
khang kage naimei nunc ta zauc e, kabiu kacheimei nunc ta nic zauc e. Mi ward 

khou tatgutlou ethei phaybaanh, zaw, py, guang- mi kumhmei guay khou bandage 
duamloumei how e. OPD khou nchiw maihmei mpaeng bam lana zauc nuhmei 
nnaumei nunc guay ta zauc e. Ravzauhkai khou kage naimei X-ray, E.C.G., 
aperture, oxygen nai e khatnic baihmei baansin azuh nai e. Ravzauhkai hei 
maansei khang Iwmgaymei, diwgaymei tiiloumei bamv akhat re. 

(b) Zoo 

Zoo hei akai khourui due hak mak ge. Apu lev aney neihkhatnungc tei zoo 
zauctat re. Zoo raenggaan tat twan gut raph pwkhou duiruay kazaat azuh ta 
how e. Aphwm, aluakc khatnic baihmei dui khou bammei khouringc guay duibuk 
daeng bam nkuay bam e. Dowdav, gahthwna khatnic karing howgaymei nruay 
zaat azuh kakuanc khou lou bammei ta nic how e. Ramvsu ramvzou peyna lou 
bam e. Asanh, chakhaengv, kamang, zouc, apaengh mi kumhmei guay ta nic 
how e. Meic guangmei kathuih ta zauc lana kaniw hue nty bam e. Ata how raph 
lana zouc guay tei kaniw kai lunge thangc rui pakthauna rah ndythau e. Ai tu 
bammei tupuat asaeke tiilou pwki kazap nkhiam bam e. Nthaanh, nrui guay nic 
how e. Meic ping khang nai e. Miguay ta howlouna maanseina rui tabui khang 
khouringh ta nymlou bam tu cho twmei alung khou latthanv akhat guang e. 

20.4.0 KALWAN AKHAT PIAKNA DINHMEI 

(a) Pheybaan soumei 

Pheybaan soumei hei kunghmei taanv hamh e tihkic sou nthan khang kalwan 
tho nchumna sou nina e. Detergent powder patpui tangv pwanrai soumei hei 
nchiw the. Dui khou mi powder hei lou lana sou nimei pheybaan tei ntinlou rey 
the. Matat khat bam lana mphuammei pheybaan tei liangc liangc laathauna 
kanunh the. Mphuammei tei tat kan ethei kanunh luaimei pheybaan tei kalangv 
lou baiclou the. Mitei luai lana dui nthanmei khou pheybaan guay tei detergent 
powder sw nthanpat khang kathav the. Karai phui lana neih khou phauephui 
khang phauclou the. Ntaw ganv khou tho washing machine azuh nic nai guang 
the. Phey soupui Iwan nic baiebaiena sou the. 

(b) School tat khang chamdaanvmei 

Neihneic khou hamhna tingmik pum school tat khangrui lauthuan kathuih 
ai ntyn hak ge. Taanc nimei kalam geicna nai e. Lauthuan khuangh 5:00 zaeng 

khou zipthau the. Zawphi, phaybaanh khiuna khuangh 5:20 keypui ganv khou 
atuang homework zingbangc taancluailou makmei asaekc taanc the. Taancluaina 
pac nuhmei asaekc nic pac datthe. Pac luaina uniform chamdaanv the. Duilowna 
nap tu the. Tusii tugay apui rui kasiamhloumei tei tu lana pwan piu the. Aseic 
ncham nimei latrik guay tei ntanghmei ntangh makmei zauc katamv dat re. Kai 
khou bammei guay khou kadylouna school tangh khang tat the. 

20.5.0 RAMH MUNG AKHAT LAM PIAKNA DINHMEI 

(a) Now suanhmei mung 

Thau kanmei Nggaanhbwbwzaeng 19 Kachaekneic nungc achailuc ta suanc 
khwan e. Lauthuan khuangh 9:30 keypui ganv khou dinclou kanmei gin guay 
guang tangc the. Nowsuanh kaeng bailou tina meic guayna nowsuanh bamv 
khou gut ngam the. Lu suan kanak bampui tangv nowpouc ta kapui kapu rui 
nduanghgut the. Kaluan swna nowpeic achailuc ta nic apui lev apu, akai riang- 
ruaic guay rui nduanghgut the. Nuhgaymei lukhwan rui nowpouc lev nowpeic ta 
thuancriulou khwan e. Howgaymei nowpeic ta howlouna guang bammei guay 
mikbamv kalaih makna zauc bam geic e. Mi dyng khoutei nowsuanhpouc rui 
kamei taanc nimei dwan guay tei nthuihna taanclou the. Luaipat pwkhou 
nowpouc kai mei guay rui nowpeic ta riulou the. Maniampuymei mung e 
nowsuanh mung hei! How gay e, meic guay rui champouhlou e. 

(b) Puanhmei Mung Ngngaymei (Birthday Celebration) 

Puanh ngai ngngaymei hei maansei akhat khang machuhnna ningmei tingmik 
akhat re. Mi tingmik nungc hei puanclou khouteirui aseic nganv dwangay guangmei 
ta ningtow kaluaih datna Ravguangc ta thuanckumei tingmik sw e. Ata Matuicbw 
zaeng 9 nungc puanc khwan e. Tingkwm 15/16 tat kan the. Mi tingmik tatei 
ningtow datmei swna ata puanhmei mung khang chamhdaanv the. Mi nungc hei 
apui apu rui akhang ‘Birthday Cake’ gaymei akhat kasiamhna phungcguang pw 
e. Kailuangc gaanvsuh gaanvthauh asaekc, nzianmei apam aryanmei ta kawlou 
tina kaniw nic neihlaana guang e. Akailangv karing gaymei electric bulb daancna 
karuhlou e. Atuang Laptop khourui niamhgaymei lu mpat nzaeng rihriina 
ngayruanhmei guay ta riulou the. Guangloumei kaguay rui neihlaamei kaipat, 
tupuat phungcguang pw e. Khuailu daancloumei table khou Birthday Cake daeng 
khoutei meic guayna guangdungc kaduai the. Khuailu mai tei ai muanmitlouna 

cake tei ruamcna nzanhpat the. Meic guay rui “Happy Birthday To You” twna 
bwanlou khwan e. Kunghpui tingmik ge, maniampuymei tingmik ge Puanh Ngai 
hei! 


KATHAIDWAN 

Kabangc khou tiiloumei lam guay khat khat swna piakna latkaeng 
100-120 dou khou daw o. 


(a) 

Mobile Phone 

(b) 

Kai 

(c) 

Mwnpwang 

(d) 

Bible • 

(e) 

Namvpouc 

(f) 

Pastor 

(g) 

Postman 

(h) 

Maansei 

O') 

Exam Hall 

(j) 

Kaithyan 

(k) 

Ravkai 

(D 

Duikhunc 

(m) 

Napgan suanghmei 

(n) 

SMS mpatmei 

(o) 

Ball talicmei mung 

(P) 

Nggaanh Ngai 

21.0 TATDYN HYMEI 

(Letter Writing) 

Tatdyn hymei twmei hei nsihsingna mi khang na rui e twmei maek ge. 
Latrik thaymei maansei akhat rui kapanty khou kaenglam (purpose) azuh khang 
hy bam pwni. Tatdyn hymei hei thyam thiammei (art) akhat de. Khithkhitna 
chadaa bam nina e. Nang rui hymei tatdyn khoutei nang thow cho twmei dine 
bam tuang di the. Tatdyn hei kazaat kathumh khang khaklangcpat nuh e. 

21.1.0 Charay Tatdyn - pam hamhethei riangruaih khans hymei tatdyn e. 

21.2.0 Taanvdui Lwan Tatdyn - Editor khang hamhethei taanv, pdatc 
tiilou khang meiesaenge meiedaihmei nunc khou huayna hymei 
■ tatdyn e. 

21.3.0 Charuangc Tatdyn- Kamung karuang khang gin dinhmei tatdyn 
mi kumhmei ta e. 

Karuc khou tiilou bammei hei Formal khatnic Informal twmei khang saa 
baiepat dat nuh e. Formal twmei hei lanvguanh lanvdaenghmei khou gutmei 
tatdyn, taanvdui lwan tatdyn khatnic Charuangc tatdyn ta e. Informal twmei rui 
charay tatdyn ta e. 

Tatdyn hymei hei nchiw de ning nuh e tihkic nchumhmei riak khou hy 
khang kabangc khou tiiloumei Conventions/Forms guay hei thay rey nina e. 

(a) Hymei bampui bamv zanc (The address of the sender) 

(b) Bwzaeng (Date) 

(c) Thuancriu lat (The Salutation or greeting) 

(d) Tatdyn pumc (The Body of the Letter) 

(e) Karyang lat (The Subscription or Complimentary close) 

(f) Zanh suaic swmei (The Signature) 

Karuc khou saa bammei guay hei khatkhat swna piakna kathai kho. 

21.1.0 CHARAY TATDYN 

(a) Hymei bampui bamv zanc (The address of the Sender) 

Mihei chepaek zamh nzat biak tho hy khang e. Karian nganvloumei twn 
comma (,) hylou raphrap be. Kabamv zanc hyluai pwkhou rowding (fullstop) 
hylou khang e. 

[Thaylou khans: Saa bammei thiak khourui ntaw ganv hei kalaihmei nai 
e. Hymei bampui bamv zanc tei mbai biak nic hy nuh e. Comma lev fullstop hei 
hylou mak nic nuh e. Kabamv zanc khou lat matat hiak (punctuation mark) 
hylou ethei Convention kaguayna khou nchamc raphna hylou nina e. Lou mak 
gethei tatdyn pumc khou na hamhna baihmei guay khou nic hylou lak nina e.] 

Kabamv zanc hypui thiak: 


Thyanzaengc, 
Loktak Project, 
Manipur, 795124. 
hamhethei 

Thyanzaengc 
Loktak Project 
Manipur, 795124 

Comma hylou makmei bamv zanc ramhi khou sihnic karian akhat khou 
kalam kanei ethei nchung khoutei comma hylou nina e. 

(b) Bwzaeng (The Date) 

Bwzaeng hei kabamv zanc bangc khou hylou khang e. Kandih baihbaihmei 
rui hymei thiak nic baicbaicna hy e. 

Thyanzaengc, 

Loktak Project, 

Manipur, 795124. 

Chagacbw 6, 2014. 

hamhethei 

Thyanzaengc 
Loktak Project 
Manipur, 795124 

06 Chagacbw 2014 

Baihmei ramhi thiak: 

(i) 6/1/2014 (ii) 6.1.'14 

(ili) 1/6/2014 (iv) 1.6.'14 

Aniw kandic India khou tho (i) lev (ii) hei Chagacbw bwzaeng charuk 2014 
tw tuang e. Tihkic mihei US khang tho Twnngaibw bwzaeng neihkhat 2014 tw 
tuang e. US mei tho bw sing hy rey e, bwzaeng nchung khou hy e. Tingkwm tho 
meic guayna hy nkhamh the. Kumhpui zaengrui kasuak kaguakmei maek khang 
karuc thangc tiiloumei reymei (twmei thu Chagacbw 6, 2014. khatnic 
06 Chagacbw 2014) thiak tei hymei gay liang e. 

(c) Thuancriu Lat (The Salutation or greeting) 

Mihei chepaek zamh mbai biak, bwzaeng bangc khou hy khang e. Nang 
pammei khang hy ethei nangney kaw bammei zanc tei hy o. 

Latkamv: ‘Zianmei Gaychuy’ hamhethei ‘Zianmei Lulu’ twna hyo. 

[‘Ai nzianmei Gaychuylung, Ai nzian dianghmei Kazikgaylu’ twna hy rio.] 
Punctuation mark tho karuc thangc kabamv zanc hymei thei tei lay the. 

(d) Tatdyn Pumc (The Body of the Letter) 

Mi hei rui tatdyn hymei khou nthuk liangmei e. Nang rui saa nii bammei 
tei chiwmei latrian khatnic latkaeng khou hy khang e. 

Tatdyn tei luaikey pwkhou kwnmei, thuanckumei, nreyloumei, guigay 
kadymei latsav asaekc duina hylou nuh e. 

(e) Karyangmei Lat (Subscription/Complimentary close) 

Karuc thangc saa kanmei hypui mei bamv zanc tei nzat biak hylou ethei 
mihei nic nzat biak hy khang e. Kabamv zanc tei mbai biak hylou ethei mihei 
nic mbai biak hy khang e. Kabangc khou tiiloumei kumcna hy nuh e. 

‘Nang Iwmnuhmei’, ‘Nang rui Iwmlou nuhmei’, ‘Nang Nzianmei’, 

Thaylou khang: 

i) Hy reymei latkaeng bangbi hiak tei daihmei hiak (capital letter) nina 
e. Mi tangv guangmei latkaeng guay tei tho nthyammei hiak (small letter) 
nina e. 

ii) Kobamv zone khoutei comma lou ethei mi khou nic lou tho, lou mak 
gethei mi khou nic lou ri tho.] 

(f) Zanh suaic swmei (The Signature) 

Charay tatdyn khou tho nang zanc saenghmei hy khang kage maek ge. 
Nang pammei guay rui kaw bammei zanc tei hy nuh de. Suaic tangv tho fullstop 
hy dat lak nina e. 

Latkamv: Nyngtynglung (Nchumhmei ramhi) 

Ningtynglung. (Nlaanhmei ramhi, fullstop hy khang kage maek ge.) 

Envelope khou kabamv zanc hymei: 

Nang rui hy bammeipui/pu bammei bamv zanc envelope khou hypui thiak 
tatdyn luailoumei bangc khou hy khang e. ‘Pouh’, ‘Luh’ twmei latkaeng sinswna 
envelope khou hy nina e. 

Hypui thiak: 

English Ruanglat 


To 

Mr. K. Ravthaypou 
Luangmai III 
Tamenglong District 


KhoU 

Pouh K. Ravthaypou 
Luangmai III 
Tamenglong District 


[Thaylou khang: Ntaw ganv khou tho Charay Tatdyn suangc taanvdui tatdyn rui 
sinsw mbu timei rui kathiak nic baic guang the. Tatdyn hymei convention guay 
tei comma, fullstop piu dat makna mbai biak thangc nsyn hynah the. Mi thiak 
tihei English rui Full-Block Style twna thay e. Mi thiak hei exam khou nic hy 
nuh de. Kathiak kiu; 

(Hymei bammei bamv zanc) 


Bwzaeng 
Thuanriu Latsav 


Tatdyn Pumc 



Karyangmei Lat 


Zanh Suaic Swmei 

21.1.1 Hylou bammei tatdyn guay hei pacna zauc kho: 

A. Kalaluangc, Bishenpur namv khou lunghmei Pouhguigay Thaimei the twna 
nang ning tho. Mirthful Cottage, Shillong khou bammei nang pammei Pouh 
Kabidym Gwanmei khou chariak kwmganv guangmei Iwnlung tuang howgaymei 
tei hyna tithay o. 

Kalaluangc 
Bishnupur 
Manipur, 795126 
Ginhkihbw 2, 2014 

Zianmei Adym 

Tingkwm kaganv hei thaymak liangna chariak kwmganv guang dat the. 
Shillong thangc nic ting riukeyna dui ryanraamei tei nai khwan lak khe cho? 
Nang ta ai Airport khou suanclou kanpui tangv nang chamv nic chutow dat mak 
khe. 

Manipur khou nic Ginhkibw guang datmei rui ting riu chunhchunhna riu e. 
Tingsei kwmganv rui ramh kaguay tikangc phuithiw bammei tei ntaw tho ramh 
kapwmna kasai kabwan gayna thaupat dat ngam the. Shillong thangc kumc 
changh mak sihnic howgaymei mwn kazaat azuh puangcpat the. Nngouh guay 
how ndiak rihri the. Taanv ryanraana dui tariimeipu rui nchu gaymei dui 
zangvlouna kachaengc ringc dat kanmei kumc mwnbang, thingbang, mpeih bang 
kaguay nic kachaengc ringc rihripat dat ngam the. Howgay e, meiclung mphaengv 
e! Maansei aniw panty nic gaymei taanv taanh khangrui lungning kazik kasatpat 
mbukumei sw diu o. 

Akainac Lanvguichungc lev Neihlaaliu ta dwangay kadylouna pw o. 
Thuancku the. 

Nang pammei 


Khou 

Pouh Kabidym Gwanmei 
Mirthful Cottage 
Shillong-3 


Pougui 

B. Delhi Public School khou ncham bammei Howreylu Paammei the twna 
nang ning tho. Gaydymzaengc, Khoupum khou lunge bammei nang pu Chwngaylung 
Paammei khou nang tuang school nac nunc Goa tho excursion tatmei mung khou 
kazauh nii e twna tatdyn akhat hy o. 

Delhi Public School 
North Delhi-3 
Ginkihbw 6, 2014 

Nzianmei Apu 

Neihkhat nungc nang rui tiigutmei tatdyn tei kaganv chaana mphang the. Apui 
rui mpuategutmei pheyzai tei nic mphang the. Ai gayna latrik ncham bam de. 
Delhi khou chaengc hak thau dat the. 

Kalam nthukna aseic kaikhunh khou huay niimei nai e. Aniu school zamh 
nchamnac asaeke ta kapahlouna Twnngaibw 20-28 nganv Goa thangc excursion 
tat khang chamvraeng bam e. Mi khoutei tat khang azanc hykulou bam e. Goa 
kiu ai nic tat tangena zauclou nii e. Aniu tuang dinhmei gaanv padeih rui nduangh 
tat khang e. Mi mung khou-kiu tat nuh khang ryanraa sihnic kaikhunhmei rui 
syandui kaphianhlou pw o. Rau nganv khang daengkaa 10,000/- (Ching ruh) na 
tho zianlouna tiigutlou pw o. 

Ai kaikhunhmei zaw tisiilou ni tu hamh e. Nuhpui kamv karamcna aseic kwm 
tho rey liangmei thaek khou guang khang exam ganv khou nic karamc pwni de. 
Akhang huayney nkhavlou tanhtan bam pw o. Nganvlou the. 

Apui lev akainac Bungbung khou atuang guigay lat kadyguang e, saalou pw o. 

Thuancku the. 

Nang nzian dianghmei 

Howreylu 

Khou 

Pouh Chwngaylungc Paammei 
Gaydymzaengc, Khoupum 
Tamenglong District, Manipur-795103 


- 220 - 



Ruangniei Grammar for Classes XI & XII 


KATHAIDWAN 

1. Luangmai 3 khou lunghmei Gayliang Kaamhmei rui NEHU, Shillong khou 
latrik ncham bammei Nyngtynggaylu khang exam dwangay kadypui tatdyn 
hy e. Mi tatdyn kiu akumh pwni cho makumhna hypat ro. 

2. Dihlanvpou ta kapammei rui Birthday Party khang kawtowlou e. Kamei 
tat ngam lak khe twmei lam kapammei Suaihiamlungc khang tatdyn hy e. 
Mi tatdyn kiu hypat ro. 

3. Nang kainac Delhi tho College kutat kanmei khang latrik pac chuyna swriak 
thayna bam khang kadymei tatdyn akhat hy o. 

4. Lungcthaurey pui maek kan the. Kapammei Naihaypou rui Lungcthaurey ta 
swmloupui tatdyn akhat hy e. Mi tatdyn kiu hypat ro. 

21.2.0 LANVGUANH TATDYN 

(Business/Official Letters) 

Latpuanh Tatdyn, zaenghuaymei tatdyn, puatc order swmei tatdyn 
khatnic dawmei tatdyn. 

Charay tatdyn khouteirui mi tatdyn hypui thiak baic maih e. Kazaat nic 
geic pwni. Business hamhethei Official Letters hy pwkhou kabangc khou tiiloumei 
Conventions guay hei thay rey nina e. 

(a) Hymei bamv zanc ( Sender's Address): 

Mihei charay tatdyn hymei thiak tei lev nchamc raph de. Tihkic tatdyn 
luai pwkhou hy nic nuh e. 

(b) Bwzaeng (Date): 

Charay tatdyn khou hymei thiak lev nchamcna hy nuh de tihkic tatdyn luai 
pwkhou zanh suaic swloumei bangc khou nic hy nuh e. 

(c) Kalungc khou hymei bamv zanc (The inside address): 

Mihei aniw rui hy bammei mei bamv zanc ta e. Mi bamv zanc hy pwkhou 
‘Khou’ (To) twmei latkeang rui kahouh e. Tihkic ntaw ganv khou ‘Khou’ (To) 
hei hy mak nic nuh the. 

(d) Latbamv hamhethei Kalam (Subject): 

Mihei tatdyn pumc khou hyloumei idea tei latrian akhat kanei khou 
tyanloumei ta e. 

(e) Thuancriu lat (The salutation ): 

Charay tatdyn khoutei hymei kumhmakna mi tatdyn khou tho English rui 
‘Sir’ hamhethei ‘Madam’, ‘Respected Sir’, ‘Respected Madam’ twmei tei aniw 
tho ‘Champouhmei’, ‘Chakhwang swmei’ twmei latkaeng guay rui lyn nuh e. 

(f) Tatdyn Latdwn (The body of the letter ): 

Latgwan hei chakhuang champouh lat nina e. Charay tatdyn lat tei kumh 
makna mikhou tho lat gaymei, paclou pwkhou charuangc rui kwmlou nuhpui lat 
hy nina e. 

(g) Karyangmei Lat (Complimentary close): 

Charay tatdyn hypui thiak tei lev nchamc de. 

21.2.1 Kabangc khou tatdyn guay hei zauc lana kathai kho: 

A. Tiangkuanzaengc, Luangmai khou lunghmei Kadwnbi Paammei rui Head 
Post Office, Imphal khou bammei Post Master khou Postman taanv taanc chuy 
makmei lam latpuanckuna tatdyn hy e. Mi tatdyn kiu hy kaluaih pat ro. 

Tiangkuanzaengc 
Luangmai, 795159 

Ginkihbw 4, 2014 

Khou 

Post Master 

Imphal Head Post Office 
Imphal-795001 

Kalam Postmon taanv taanc chuy makmei lam. 

Champouhmei 

Chakhuang rui chaeng huna kapouc katiangc swbammei Post Master bamv 
khou mi latbamv hei latpuanckulou e. Kalam thu Gaypuilanv, Luangmai post 
office khou Postman sw bammei hei kathouc kadwan khou lunghgutna taanh 
mak khe. Tatdyn guay kaganv chaana nzanhpat mak ge, kai kai khou tatdyn 
suancguang mak ge. Tatdyn guay chaengluang khou tatbammei alauc nunc khou 
nsinzin nsinzaalou e. Nthukmei tatdyn asaekc laancpatlouna tiiguang e. Company 
khourui nsaa tiiguangmei catalogue, journal, magazine tii kadat kadaengloumei 
katup guang the. Zaeng charuk chanei hu thangc post office khou guangtangc 
kanmei tatdyn aseicna suancguang e. Tatkanmei bw khou Delhi khourui akhang 
mpuatcloumei tatdyn aseic nganv suancguanglou makna kaganv swriilou the. Ai 
kata ariuna tatdyn guay kaganv chaana nzanhpat khang zaenghuayna saa liang 
kanei kathumh kan e, tihkic lunghgutna nkinglou mak ge, kalaihmei nic 
maek ge. 

Kumhpui zaengrui nzianlouna taanvpy swbammei nang rui kata kathouc 
thayna taanc chuyna taanh khang latdanv khat patlou khang zaenghuay e. 
Karith laalouna nang rui taanclou pwnimei khang ta Iwmgayna thuancku e. 

Nang rui Iwmlou nuhmei 


Kadwnbi Paammei 

B. Chief Medical Officer, Tamenglong khou malaria ravpuat Tamenglong District 
khou geicthau bammei ta thingclou khang tatdyn akhat hy o. Nang zanc Neihlaabi 
twna hylou o. 

Khou 

Chief Medical Officer, 

Tamenglong District, 

Manipur - 765141. 

Kalam: Malaria ravpuat thingclou khang huaymei. 

Champouhmei, 

Puiruhnac rui thay e twmei tho Tamenglong khouhei nngouh rui padik ge. 
Mpeihbang nic geic e. Kaithyan bamvbamv khou nic mphuamphaamei ganclou 
geic the. Mihei rui kalam swna chakhaeng nac peyna kakpatna maansei panty 
khou suhmei nuhmei tipat bam e. Chakhaeng nkaymei khourui guangmei malaria 
nnauna meic peyna ravmanc bammei hei nic chamvche azuh khou how the. 
Dihnac guay khou, kadai swna ryanraa thuymanv makmei nunc khou mi kumhmei 
patbammei hei kungc sih the. 

Heic zaengrui malaria ravpuat ta thingc nuhmei taanv katumcna kabamv 
kabamv khou sinthaulou khang champouhmei nang ta khou huaypui tuang e. 

Thuancku the. 

Nang rui Iwmnuhmei, 
(Neihlaabi) 

Khowpyluangc, Tamenglong 
Twnngaibw 21, 2014 

Thaylou khang: 

Zanh bracket lunge khou hylou ethei karuc khou aniu suaic sw nina e. 

C. Tamenglong Hr. Sec. School tuang Sports Secretary akhat swna talicpuat 
asaekc Guwahati zamh dukaan akhat khou order swmei tatdyn akhat hy o. 
Nang zanc Pantyzai twna hy o. 

Tamenglong Hr. Secondary School 
Tamenglong Hd. Qtr. 

Manipur 

Ginhkihbw 6, 2014 

M/S Gupta Singh & Sons 
Sports Goods Suppliers 
Pan Bazar, Guwahati 

Kalam: Talicpuat thaalou khans huaymei 
Champouhmei 

Nang tuang tatdyn Baanraubw 30, 2014 khou talicpuat Order sw niimei guay 
khou order sw nuh the twna saa guangmei thei tei layna aniu school rui nang 
tuang puat order sw khang nuhlou the. Kabangc khou tiiloumei puat, kasiamhmei 
khatnic kasing guay tei phay khou chuih tahlouna mpuatc guanglou khang 
huay e. 



Puatc 

Kasiamhmei 

Kasing 

1 . 

Football 

Adidas 

10 

2. 

Tennis ball 

Hudson 

15 

3. 

Volley ball 

Hudson 

15 

4. 

Cricket bat 

DQ. (Eng Willow) 

15 

5. 

Cricket ball 

Hawk 

10 

6. 

Tennis board 

Q Tech 

02 


Puatc guay hei duamthau mak khou siimei gaymei zauc nthanlou o. Suaimei 
khatnic gay makmei puat guay tei tho tiihanguang dat pwni. Mi khangtei aniu 
karith laa ngam lak ge. Puatc guay tei zaeng 15 lunge khou tiiguangtangh khang 
swlou pw o. Cheque nwang daengka 10000/- (ching ruh) hei nic tatdyn lev 
advance swna mpuatc kazauhlou e. 

Cash Memo lev Receipt tiiguang kazauhlou pw o. 

Thuancku the. 

Dwan gay o. 

Lwm nuhmei nang pam 

(Pantyzai) 

Sports Secretary 

[Thaylou khans: Mi kumhmei tatdyn hei tho office akhat tuang swpui zaengrui 
Letter Head thiak khou nic kasiamhna hy nuh e. Letter Head thiak khou hy 
ethei karuc khou kabamv zanc tei hy mak nuh e. Kazaeng thu Letter Head 
khoutei address kazauh the.] 


KATHAIDWAN 

1. Chief Engineer, Electricity Department khou nang ramc khou mai guang 
chuy makpui zaeng latpuanh tatdyn akhat hy o. Nang zanc Thaytanghlungc 
twna hylou o. 

2. MBBS Entrance exam thah khang Health Mission, Manipur zamh Director 
rui notice tiipat the. Tihkic nsunhsah tho tithaylou mak khwan e. Kalam 
nsuhsah tei kakhina Director khou tatdyn akhat hy o. 

3. BRO tuang Chief Engineer khou Saengrungc-Tamenglong chaeng katumcna 
taancluailou khang zaenghuaymei tatdyn akhat hy o. 

4. Khangsinlung Hr. Sec. School Students' Union, Khoupum tuang General 
Secretary rui Akansha Book Publishers, New Delhi khou latrik asaekc School 
Library khou lou khang order sw e. Mi tatdyn kiu latrik zanc, hymei, 
kasing kaguayna kazauhna hypat ro. 

5. Nang Kabigay Kaamhmei, Luangba Youth Club Secretary the ning tho. 
Zeliangrong Football Association, Imphal rui nang khou Zahduanang Trophy, 
Imphal khou kazauhlou khang tatdyn akhat hy guang e. Mi trophy khoutei 
kazauh ngam lak khe twmei kalam saana tatdyn akhat hy o. 

6. Nang tuang Class X Admit Card, Board of Secondary Education, Manipur rui 

tiimei tei amaan kan the. Duplicate Admit Card akhat tiilou dat khang 

Board of Secondary Education, Manipur tuang Secretary khou zaenghuay 

tatdyn akhat hy o. 

21.3.0 CHAMVCHE ZAMH EDITOR KHOU HYMEI TATDYN (Letters to Editors) 

Chamvche kaguayna khou ‘Letters to Editor’ column nai e. Editor rui mi 
column khou dihnac rui hyguangmei kandihmei khang kage swmei, katuang 
katuang chwn ndauh niina hyguangmei tei hypat tuang e. Mi kumhmei tatdyn 
paan khourui Democratic State tuang siimei gaymei tei howpat tuang e. Kandih 
tuang kapouc katiangc guay nic kandihmei chwn mi khourui howpat ngam e. 

Mi tatdyn hypui thiak hei kabangc khou tiilou e. 

(a) Hymei bamv zanc lev bwzaeng (Sender’s address and date): Mihei 
tatdyn baihmei guay lev nchamc the. 

(b) Editor khou na hy nina e. 

(c) Kalam hamhethei Latbamv ( Subject) tiilou nuh e, tiilou mak nic nuh e. 

(d) Thuancriu lat (Salutation): 

Mihei English khou tho ‘Sir’ hamhethei ‘Dear Sir’ twna hy e. Aniw nic 
‘Champouhmei’, ‘Chakhwang swmei'- mi kumhmei latkaeng hy nuh e. 

(e) Tatdyn Latdwn (Body of the Letter): 

Chakhwang lat rui hy nina e. Tithay niimei tei duina nthan thiakhthiakna 
hypat nina e. Latzaamv zayna hy khang mi tatdyn khou kabamv maek ge. 

(f) Karyangmei Lat (The Complimentary close): 

‘Nang rui Iwm nuhmei’, ‘Nang tuang kalingmei’- mi kumhmei latkaeng rui 
luailou nuh e. 

21.3.1 Kabangc khou hyloumei tatdyn guay hei zauc kho: 

A. Tamenglong Kaidai khou electric guang mak katup langvna dihnac guay 
ryanraa the. Mi lam khou ‘Dihchamv’ tuang Editor khou tatdyn akhat hy o. 
Nang zanc Ningsumbut Gwanmei twna hylou o. 


Daicluangc 

Tamenglong 

Manipur 

Duiluanghbw 3, 2014 


Khou 

Editor, 

DIH CHAMV, 

Tamenglong HQ., Manipur 
Kalam: Tamenglong khou mai guang makmei. 

Chakhwang swmei 

Nang tuang DIH CHAMV khou Tamenglong District khou taanv swbammei 
Electricity Department tuang kapouc katiangc bamv khou Tamenglong khou mai 
guang makpui lam hy ndauhpatlou nii e. Ting, mpwan katitna sihnic guang ethei 
Tamenglong khou mai amit raphraph bammei hei kariak hamh the. Load shedding 
Iwn nic thay dat mak khe. Mihei rui kalam swna Tamenglong kapwm hei zinghmei 
die mbaih the. 

Chief Engineer rui gay khang taanclou pwni the twna saa kanmei tei kalwn 
howpat zat mak ge. Mai, dui hei maanseina khang nthuk liangmei swpui zaengrui 
kathouc taanclou nimei guay ta kapouc guay rui dinclou nina e. 

Thuancku the. 


Nang tuang kalingmei 
Ningsumbut Gwanmei 

B. Daicthau bammei chabwan guay rui siisuai nimei khang ning makna 
bauruamna gari thoumei ta nuh nii makmei latpuanh tatdyn The Sangai Express, 
Imphal tuang Editor khou tatdyn hy o. 


Tazeibut 
Sichar, Assam 


Khou 

Editor 

The Sangai Express 
Imphal 

Chakhuang swmei 


Matuicbw 27, 2014 


Tingkwm kanei kathumh lunge khouhei sii-suai pat nimei khang ta ning 
makna daicthau bammei chabwan guay rui bauruamna motor-bike thou khourui 
kabiu kacheimei khatnic theihmei sing hei taraina makna mbuku the. Miguay 
kiu Yamaha, Pulsar, Activa, Dio mi kumhmei motor-bike thoumei nunc e. Thou 
bammei na hamhna chaeng khou tat bammei guay khang nganvna ramhsic pat 
nuhmei tuang e. Kabiu kacheina theihmei ta zauena bam khang hamh e, tihkic 
mi thiak tihei akumh ethei thingc nuh pwni cho twmei kaphianh khang kage 
nai e. Driving License hei tingkwm ntangh makmei alauc nunc khang tii lak nina 
e. Tiiloumei Speed Limit thou hianmei ta ranvmei guairaek tii nina e. Kariak 
twanna gari thoumei guay rue khou laa nuhmei mat laa nina e. Mi guayna rue 
khou ‘enforcement authority’ swbammei guay rui lungning nthanna nchumhmei 
taanv taanh khang kage nai e. 


Nang rui Iwmnuhmei 
Kataapou Paanvmei 

C. Football talic palupmei Iwan khou India hei tabui zaengrui kandih baihmei 
guay suangc key bam tu cho twmei zakmei lam khatnic gaythau nuhmei thiak 
asaekc chamvche Editor khou tatdyn akhat hy o. Nang zanc ‘Footballer' twna 
hylou o. 

Kakhuluang, 

Paona Bazar, 

Imphal. 


Khou 

Editor, 

The Times of India, 
New Delhi. 


Baanchatbw 12, 2013 


Chakhuang swmei, 

Indiamei nac guay hei kandih baihmei hu khou peyna zakna lunge the. 
Tabui cho tihkic meic heiczu naimei kandic khou Football World Cup khou talic 
nuhmei gaanv chuihna kanei na OOOOOkapahpat ngam mak ge. Chanui swna 
thowkumhmei rui saa bammei nai e twmei tho maansei riklungh kumc bammei 
India mei hei Zero lev nchamc di he twna. India hei Football lam khou saa 
pwkhou kandih baihmei guay rui nuicloupui bamv sw the. 

Kandihmei rui Iwn thayna champouhlou nuhmei kandic akhat sw khang 
India hei talic palupmei laupuk hei tidaicthau khang nai the. Meicsing na 
geickumei rui champouhlou nuhmei gunegae hamh e. 

Talic palupmei chamraengv phwam rui reymei khou lungning nthan nina e. 
Kapy guay corrupt sw lak nina e. Kaneimei khou talic palupmei hei polictics 
khourui due bam nina e. Kathumhmei khou chabwan guay khang nchumhmei 
nyngtyng chamlouna talic palupmei laupuk khou katiuthaulou nina e. Mi na hamhna 
school lev college guay khou nic talic palupmei hei taangay makmei dam akhat 
tiswlou nina e. Mi kumc pwkhou na rui India hei kandih kapwmna lev ding adaa 
ngam khang de. 


Nang tuang kalingmei, 
Footballer 

KATHAIDWAN 

1. Nang lunge bammei town chaengluang khou mphuam mphaamei gancloumei 
ta laazihna, gay nimei thiak asaek saana chamvche editor khou tatdyn 
akhat hy o. 

2. Ntaw daicthau bammei chabwan guay kheyliak hei mobile phone sin khourui 
kalam daihmei akhat swna siikey e. Akumh ethei daicthau bammei chabwan 
guay hei mobile phone tisin mak nuh pwni cho hamhethei mobile phone 
kathiak kalwan gaymei khou tisin ni cho twmei lam asaeke chamvche 
editor khou tatdyn akhat hy o. 

3. Kaiphundai, Tamenglong District khou lunghmei Neyphanglungc Kaamhmei 
rui Chalian Chaengdai (National Highway) khou tat bammei gari guay khou 
thowkumhmei rui kalam maekna syan kakhaa bammei ta howna The Imphal 
Free Press, Imphal tuang Editor khou kachwn ndauhna tatdyn hy guang e. 
Mi tatdyn kiu nang makumhna hypat ro. 

4. Namvnamv khou MGNREGS guanglou khourui lungesii lungesangmei guay 
khang tingkauh MANNA di the, tihkic mihei rui thowkumhmei khang tho 
siimei bangbi sw bam e twmei lam chamvche editor khou tatdyn akhat hy 
o. Nang zanc ‘Dilungmei’ twna hylou o. 


21.4.0. TAANVDUI LWAN TATDYN 

(Letters or application for Jobs) 

Mi tatdyn hymei thiak- 

(a) Hymei bamv zanc lev bwzaeng: 

Charay tatdyn tei lev nchamc the. 
hamhethei 

Hymei bamv zanc karuc khou hy mak sihnic tatdyn pumc khou bio¬ 
data swna tii nuh e. Bwzaeng nic tatdyn luai pwkhou mbai biak hylou 
nuh e. 

(b) Kalungc khou hymei bamv zanc: 

Mihei aniw rui hy bammei bamv zanc tei e. ‘Khou’ (To) twmei latkaeng 
rui kahouh khang e. Mbai biak bwzaeng rian bangc khou hy khang e. 

[Thaylou khang: Ntaw ganv tatdyn khou tho ‘Khou’ (To) hei hynah mak 
khe. Hymei bamv zanc, bwzaeng khatnic karyangmei lat kaguay hei nic mbai 
biak raana hynah the.] 

(c) Latlam/Latbamv: 

Hy bammei duimei lam tel tithaylou nina e. 

(d) Thuancriu lat: 

Chakhuang Iwn phunghmei, Champouhmei... 

(e) Karyangmei lat: 

Nang rui Iwmlou nuhmei, Nang rui Iwm nuhmei... 

(f) Lou kazauhmei (Enclosures): 

Tatdyn khou lou kazauhmei certificate, document guay hei nthanna 
panctowlou nina e. 

Kabangc khou hylou bammei tatdyn guay hei pacna kathai kho. 

A. Kabangc khou tiiloumei advertisement hei pac lana L.I.C. India office 
khou Clerk taanvbamv khang tatdyn akhat hy o. 


TAANVBAMV NSAAMEI 

[L.I.C., Imphal khou Clerk taanvbamv 20 nsaa bam e. Kahawmei guay rui katuang 
bio-data kazauhna zaeng 20 lunge khou Divisional Manager, LIC of India, Imphal 
Division khou tatdyn hyku nuh e.] Tazei Chamv 6.6.2014. 

Divisional Manager 

LIC of India, Imphal Division 

Latlam: Clerk taanvbamv khang huaymei. 

Champouhmei 

Twnngaibw 6, 2014 nungc tuang ‘Tazei Chamv’ khou advertisement 
tiiloumei khou clerk taanvbamv khang kawmei khoutei ai nic LIC office, Imphal 
khou clerk taanv taanh khang machunhna mi tatdyn hyguang e. Mincna zauclou 
diu khang atuang duimei bio-data kabangc khou tiilou e. 

Bio-data 


Zanh 
Pu zanc 
Pu taanv 
Lunghbamv 


Gaychuypuiluc Kaamhmei 
Gaydymlung Kaamhmei 
Thing taanv taanhmei 
Gaypuinamv, Luangmai, Tamenglong 
District, Manipur-795002 


Tingkwm : 25 

Ntu nggaanv : Ntumei 

Nowkaw mihmei : Micna nah akhat nai the. 

Latrik Thaek (Academic Qualifications): 

II Div., 2008 (BOSEM) 

I Div., 2010 (COHSEM) 

II Div., Sociology (Hon) (NEHU) 

Zahduanang High School khou tingkwm 
3 clerk swlou e. 

College ku bampui douc NCC kazauhlou e. A 
Grade khou pass sw e. 


HSLC 

HSSLC 

BA 

Taancloumei 

Baibaihmei 


Saa bammei taanvbamv khou taanh khang kadou chaamei ti-mphanglou 
pwethei lunghgutna taanc chuyna taanc ni e. 

Lou kazauhmei: 

i) Certificate 5 

ii) Mark Sheet 3 

iii) Passport photo 4 

iv) Kariang naimei che guay 


Nang Iwmnuhmei 


(Gaychuypuiluc Kaamhmei) 

Thaylou khang: Bracket lunge khou hyloumei zanh rue khouhei suaic swlou nina e. 

B. Education tuang Director khou Assistant Graduate Teacher taanv laalou 
khang tatdyn akhat hy o. 

Khou 

Director of Education 
Government of Manipur 

Latbamv: Assistant Graduate Teacher taanv laalou khans zaenghuaymei. 
Champouhmei 

School asaekc khou Assistant Graduate Teacher taanv laa pwnimei chamv 
chu e. Mi khang tei ai nic candidate akhat sw niina tatdyn hyguang e. 

Dinhmoi taanv hei chakuy chaluymei taanv e. Mi khou alunggut re. Tabui 
kumhmei kadou chaamei tiilou ethei alung kapwm rui nchamnac kasiamhmei 
taanv hei taanc ni e. 

Atuang bio-data khatnic kage naimei che guay kabangc khou tiilou the. 

Kabamv: Thyanzaengc namv Nang tuang Iwmnuhmei 

Bwzaeng: Ginkihbw 6, 2014 Lanvbanglu 

Bio-data 

Lanvbanglu Meiclyngmei 
PouhguangchungcM., Lautaanhmei 
Thyanzaengc, Loktak Project-795124 
24 

Nahnubw12, 1989 
Christianity 

I Div., 2000 (BOSEM) 

I Div., 2002 (COHSEM) 

I Div., 2005, Eng (Hons) MU 

II Div., 2007, English, MU 

Tingkwm 5 Loyala Hr. Sec. School khou dinhmei 
swlou e. 

Baibaihmei : N.S.S kazauhlou e. Certificate 3 nai e. 

Volley ball khatnic Athlete certificate 4 nai e. 
Kaswan nic geicna laalou e. 


Pu zanc lev taanv 

Lunghbamv 

Tingkwm 

Puanhmei 

Ravchap 

Latrik Thaymei Thaek 

HSLC 

HSSLC 

BA 

MA 

Taancloumei 

Lou kazauhloumei: 

(i) HSLC certificate lev marksheet 

(ii) HSSLC cerfiticate lev marksheet 

(iii) BA certificate lev marksheet 

(iv) MA certificate lev marksheet 

(v) N.S.S tuang certificate 3 

(vi) Talic palupmei certificate 4 

(vii) Dinhmei swloumei certificate 1 
Kaguayna: 16 


KATHAIDWAN: 

1. Indian Oil Company tuang Regional Manager, Imphal khou Caretaker 
taanvbamv tiilou khang zaenghuay tatdyn akhat hy o. 

2. Tamenglong College, Tamenglong khou Computer Operator taanvbamv akhat 
khang tatdyn nang tuang bio-data kazauhna Director, Education khou hy o. 

3. Zahduanang Memorial College, Luangmai tuang Principal khou College 
tuang Assistant Librarian taanv tiilou khang tatdyn akhat hy o. 

4. Tamenglong tuang Deputy Commissioner (DC) khou Office Assistant 
taanvbamv tiilou khang tatdyn akhat hy o. 

22.0 ESSAY HYMEI 


Latkaeng zamh kabah ling saa pwethei Essay twmei hei ‘karamhmei’ 
twtuang e. Tihkic aniw rui mikhou kathai nimei tho ramh akhat lam khou 
piakna hypatmei ta e. Essay hei tiilou bammei latbamv lam khoutei kamei 
kamei rui ningmei chwn ndauhpatmei, information tiiloumei khatnic lat hy 
chuy thay khang karamhmei ta e. Mihei kalangv kathumh khang hypat nina e. 
Mi kiu, 

(a) Kahouhmei (The Introduction), 

(b) Kadwn swmei, Kapumc (The Body), khatnic 

(c) Luailoumei (The conclusion). 

Kahouhmei langv khou tiilou bammei latlam tei tabui cho twmei duina 
lyanlou khang e. Kapumc hei tho essay zamh kadwnmei langv the. Kalingmei, 
nsunh nsah lam khatnic hy bammei akhat chwn tei nthanna lyanlou khang e. 
Latdangv (Paragraph) baicbaicna hy nina e. Kumecho tihkic latdangv guay tei 
nzang chuyna khat lev khat alamvmei riang nai nina e. Luailoumei hei nic 
Kahouhmei tei kumc muayna duina karuc thangc hykeyloumei guay zamh 
nganvloumei bamv sw nina e. 

Essay hei kazaat panguh khang swna khaklangcpat nuh e. 

A. Descriptive Essay: 

Decriptive Essay hei nsamv liangmei essay zaat re saa nuh e. Mihei ramh 
akhat lam twmei tho kabamv, maansei, puatc lam khou piakna hymei ta e. 
Latkamv khang Delhi, Bwning; Postman, Dinhmei; Khowduang, duipui duidai- 
mi kumhmei guay lam khou hymei essay ta e. 

B. Narrative Essay: 

Narrative Essay hei ramh khat zamh lam khou pary rahmei thiak khou 
hymei latdangv ta e. Latkamv khang Baenglaa Zaymei, Taj Mahal zauc tatmei, 
Zahduanang, Rani Gaidinliu- mi kumhmei lam khou hymei essay ta e. 

C. Expository Essay: 

Expository twmei tho ‘explanation' twtuang e. Mi essay hei narrative 
essay tei lev nchamc maih e. Narrative essay rui how takhaanvmei puat, maansei 
hamhethei kabamv lam dincna hymei ta e. Expository essay rui tho scientific 
topic, literary topic, latchap hamhethei riakdyn, theories lam khou kalam piakna 
hymei ta e. Latkamv khang ‘Nchamnac ta Dinhmei’, ‘Democracy tatmei Kandic’,- 
mi kumhmei guay lam khou hymei essay ta e. 

D. Reflective Essay: 

Mihei hymei chwn tithaypatmei ta e. Latkamv khang ‘nzianmei’, 
‘nchumhmei’, ‘Rih’, ‘Parity’, • mi kumhmei lam khou chwn ndauhpatna hymei 
essay ta e. 

E. Imaginative Essay: 

Mihei makumhna hymei latdangv twna saa nuh e. Mihei lungning makum 
khou na kasiamhthauna hymei ta e. Hybammei mei panty khou khat sihnic pat 
kan makmei, howlou kan makmei Iwnlung ta lungning makum rui duancthau lana 
hymei ta e. Latkamv khang ‘Ai Prime Minister Sw Khwan Ethei’, ‘Ai kauh 
samhmei nruayna sw khwan ethei’,- mi kumhmei lam khou makumhna hymei 
essay ta e. 

Essay akumhna hy nic? 

(i) Tiilou bammei latbamv (topic) tei mincna kakhanh rey tho. 

(ii) Ningpatmei point kaguay tei liangcliangc swna che akhat khou 
hypatlou tho. 

(iii) Tiilou bammei Outlines/hints tei lev zaucna hy khitkhithpat tho. 
Outlines/hints tei hypat datna mi bangc khou tei kalam piakmei 
tei hykey tho. 

(iv) Latkamv (example), hy lyanna dinhmei (illustration) chanahmei 
ningpat nic hylou tho. 

(v) Kahouhmei, kapumc khatnic luailoumei langv tei nthanna pahmei 
rui thay ngam khang hy nina e. 

22.1.0 DESCRIPTIVE ESSAY 
(i) Zeihlat 

[Outlines: Tabui cho - kadaeng haengvmei- poupeih pary- ramvruanh bamv- 
luailoumei] 

Tabui cho- Zeihlat hei Ruangmei pouhpeih pary khou kazanc naina 
puiruhnac rui thaymei zeih kang akhat re. Kandihmei guay rui dine bammei 
kazanc tatmei zeic akhat re. Mihei Tamenglong district, Makuay ramv Ahucthuak 
daeng khou nai e. 

Kodaeng haengvmei- Kadaeng khou Zeihlatzaengc, Makuay, Tayzihzaengc, 
Bamgayzaengc,Tuangtau, Chingkhuangctuangc ramv guay nai nkuay e. Mi khouhei 
zeih charuk nai e - Laengmaihzeic, Napsaamzeic, Guiphuapzeic, Nrouczeic, 
Goulunghzeic khatnic Tungpuizeic mi guay hei e. Zeih launa guay thu ting 
keymakpui ganv khou dui thip e, ting ganv khou na dui chungc e. Tihkic, 
Laengmaihzeic, Guiphuapzeic lev Napsaamzeic hei thu dui thip mak ge, kaganv 
thuih dui nai e. Chakaan charaa ganv khou thu dui rau muay e. Zeihlat zaengc 
nkuaymei khou nngouh raukey bam e. Mihei rui dui thipkey bam e. Mi nngouh 
khouhei thing kazaat ntanghna thau e. Mi nwm khouhei khouringh - suc-zouc, 
raengh, nruay, kazaat ntanghna nai e. 

Pouhpeih pary- Zeihlat hei pouhpeih pary lev kariang nai e. Asac lev 
Mikcharung kaney Zeihlat khou ntanh dyna nthaanh guangc ta nymna phiantucbuy 
lev thandibaeng laatow e. Mi phiantucbuy lev thandibaeng tei Zeihlat khou 
phianlou dat kan e twna pary swna nai e. 

Rav Pubuan nac mpouh Khanglynlungc nthaanh daihmei swna Zeihlat khou 
bam e twna pouhpeih nunc pary khou nai e. Zeihlat khou naimei nthaanh ta 
kazanc saa mak ge, kaibangpouc kaw e. Mi na hamhna Makuay namvmei lev 
Zeihlat khou bammei nthaanh nunc akhiam ndiammei pary nic nai e. Kumna 
Zeihlat hei Ruangmei zamh chingkhiuhriak lev kariang peyna nai e. 

Ramvruanh bamv- Zeihlat ta zauh khang tingkwm pum meickang meickang 
swna guang e. Zeihlat zauh khang guangmei nunc Zeihlat zeic khou hih tuangcna 
tat re. Zeihlat hei ramvruanh bamv gaymei khat swna tidaicthau nuhmei bamv 
khat re. Ntaw nic meic guayna mikbamv sw bam e. 

Luailoumei- Ravpui ramdam khou charynmei zeihkang akhat re. Heicdi 
gaymei bamv tihei aniw rui machunhlou makgethei amaan kan ni de. Kalwnlung 
tuang howgay chingkhiuhmei ta aniw rui kasiamh katamvna karuhloumei hei 
maansei aniw thouc e. 

(ii) School khou Independence Day 

[Outlines : Kahouhmei- tabui zaeng tabui ganv khou- ngaypui Iwan- luailoumei] 

Kahouhmei - Kaganv akhat khou aniw kandic India hei Britishmei bangc 
khou bamkhwan e. Kwm 1947 zamh Pukphaabw zaeng 15 nungc hei aniw kandic 
India hei Britishmei bangc khourui nyngthav sw khwan e. Mi tingmik tihei 
Independence Day twna kaw e. Mi tatei ningtowmei swna tingkwm pum kamung 
daicna raengcpatna ngay bam e. 

Tabui zaeng tabui ganv khou - Kamung daihmei tho Red Fort, Delhi 
khou Prime Minister rui chuangphey zaythauna ngay e. Kabamv baihbaihmei 
bamv azuh khou nic mi ngai hei kandih chuangphey zaythauna ngay e. Mi ngai 
hei Indiamei nyngthav swmei tingmik Pukphabw 15 ta ningtowmei mung swna 
neihlaamei ndauhna nngay tuang e. 

Ngaypui Iwan- Aniw school khou nic mi ngai hei neihlaana nngay e. School 
building, chaeng khatnic kadaeng nkuaymei bamv guay swthan swthinghpatna 
kapwan karuhlou e. Nchamnac guay uniform piulouna mi ngai khangrui guang 
geic e. Puipu, meicsaengc meicdaihmei nunc ta nic kawlou tina guang e. 
Education Minister rui Ginpy swna laalou e. 

Kamung tei lauthwan khuangh 8 khou kahouh the. Ginpy rui chuangphey 
zaythaulou the. Nchamnac asaekc rui National Anthem suanna chuangphey khourui 
nroukeymei mwn ta zauc bam khwan e. Baihmei nchamnac guay rui March Past 
tatna ginpy ta makulou khwan e. Ginpy rui Independence Day lev kariang naimei 
lat gaymei saalou e. India tuang theic dat lakmei nunc twmei thu Mahatma Gandhi, 
Pt. Nehru, Subhash Chadra Bose, Lala Lajpat Rai khatnic Chandra Shekhar Azad 
kaniw rui kandihmei khang katpatlou kanmei nthukmei lam guay tei dinclou e. 
Principal rui nic mi tingmik tuang nthukmei lam geicna dinclou khwan e. Nchamnac 
azuh rui lulat saa suanmei khatnic alaamhmei dwan tampatlou khwan e. 

Luailoumei- Kalaan khuangh 1 key pwkhou chamvraeng tei luai the. Luaipat 
ni khou nchamnac guay khatnic guang bammei kaguayna kalung makna ding 
khwan e. Mi ganv khoutei School tuang band party rui music gaymei khuangclouna 
National Anthem meic guayna suan nchamc the. Katingmik nungc pat kanmei 
kahak tei kumc aseic nganv alung khou mi mung zamh riw gaymei tei gaanc 
bam di he. 

22.2.0 NARRATIVE ESSAY 
(i) Chaeng Tangkhynkeymei 

[Outlines: Kahouhmei- chaeng tangkhynkey kanmei asaekc- kalam- ryanraamei- 
thingc nuhmei Iwan- luailoumei] 

Kahouhmei- Manipur hei chingh rui nzaengc khangsuangc daic hianmei 
ting riumei gat nkauhmei kandic khat re. Manipur lev state baihmei guay lev 
tat alamv bammei NH 2 lev NH 37 hei nic chingh ramv khou tatmei rui nzaengc 
ramv khangsuangc hian e. 

Chaeng tangkhyn keymei asaekc- Ting riu tanhmei chingh chaeng guay 
khou chaeng tangkhynkeymei hei kalwnlung pat katup be. Manipur zamh Imphal- 
Dimapur chaeng NH 2 khou ting ganv khou chaeng tangkhynkeymei hei pat 
raphrap be. Tihkic kwm 2004 Duiluanghbw (July) zaeng 10 khatnic 11 zamh 
kariumei zingbangc Phikoma khou pat kanmei chaeng tangkhynkeymei kumhmei 
baihmei khat pat kan mak he. Chaeng tei saengcna khatnic keyducna tangkhynkey 
khwan e. Thaurey khou chaeng nai e twmei sihnic Iwm dat mak khe. Chaeng 
tei bihhuai bihbwng thuak ngguanh khwan e. Aniu nggintatmei nunc kai hanguang 
tangc pwlak khe twna ninglou kan e. Kabamv padeih tan rui kaanpat khwan e. 
Thing-mpeih mailuangh phungna nzuankey khwan e. Chaeng daeng khou naimei 
kai-saamh azuh baubing geic khwan e. 

Kalam- Mi kumhmei chaeng tangkhynkeymei Manipur khou patbammei 
zamh kadai swmei lam tho thingding ngouhding dowkuakkeymei, chinghlau 
taancna ramv sw kasickeymei, mi kumhmei'gauy heirui e. Ramh thau makmei 
chinghpaek hei dui rimgut tina kandih mbuaih e. Thingmaan rui pine khamvlou 
khang thingbang maek tina thingmaan nic maek ge. Kumna ting ganv khou mi 
kumhmei chinghpaek guay hei mulay zay e, chaeng tangkhynkey e, thingbang 
mpeihpw naimei na sihnic mailuangh phung e. Manipur khou naimei chingh 
guay thu ntauh chingc hamh e, baby rock chingc raana de. Meic nunc hei thing 
khat gaikey lana kabwan khat lingelou lyn khang ningpat mak ge. Delhi khou 
‘meic khat thing khat’ twna madanhmei khat nai e. Aniw bamv khou thu mi 
kumhmei madanhmei nic maek ge. 

Ryanraamei- Chingh chaeng Phikoma khou tangkhynmei tei rui aniw khou 
ryanraamei azuh tiipat kan cho twmei zauc kho. Mi khouhei ryanraamei ariu 
kahakmei tho nggin chagaamei khatnic garileimei nunc e. Kaganv saengcna 
chaeng-pumh tei mphauh mak gethei tubamv zangbamv thay mec, suhmei 
nuhmei pat re, ting ding neih ding khou ryanraa khaeng e. Puatchei phunghmei 
gari guay puatchei guay nrumh maan e. Garithauc, maicthauc guang makna 
Petrol Pump, Kerosene Pump azuh nthaeke ge. Tingmik kaganv chaana tat mak 
khourui mpaeng-laam tat nimei nunc zamh train reservation amaan e. 

Chaeng tangkhyn khourui ryanraamei mphang kahakmei nunc asaekc nic nai 
hec. Lau, nap-bi, phwnling azuh bih rui luangcliamna sw kasic khwan e. Kiruai 
azuh theic khwan e. Kakhw kakhingh azuh amaan khwan e. Mi bamv khoutei 
lungebammei namvnac nunc saa ngammakmei ryanraa akhaengv khwan e. 

Thingc nuhmei Iwan- Mi kumhmei chaeng tangkhynmei hei thingh khang 
kachaeng maek rap mak ge. Chaeng daeng mbai nzat thingbang ntipmei zaat 

lingc chuylou nina e, nnudui chaeng riat chuyna riatlou nina e, nuhkamv chaeng 
daeng khou chinghlau ruaic lak nina e. Mi kumhmei guay hei puiruhnac aniw rui 
thay chuyna thaylouna taanv sw nchamc khang kage nai e. 

Luailoumei- Aniw rui thay e twmei tho kandih khou siihumei pat bammei 
hei maanseina rui ramh thaylou mak khourui e. Kalwnlung tuang swmei ta 
dinggaek ngam mak sihnic maansei rui tiipat mak khang tho sw nuh de. Chaeng 
tangkhynmei rui heicdi kamv ryanraa e twmei thayna aniuw thouc daihmei tei 
taancpat nina e. 

(ii) Science Museum 

[Outlines: Tabui cho- kazaat baihbaihmei- tabui bui lou cho- luailoumei] 

Tabui cho - Kalwnlung chaamvpeic su-zou, nruay, zei naimei kalung parik 
guay, thingbang nlimhbang guay khatnic maanseina zamh baansyam, 
baanhthaymei pautchei puatruc guay ta mbaekclouna nyngtyng-tak khang kathai 
kariang khang ryloumei khatnic zauhpui bamv ta Museum kaw e. Duina saa 
pwkhou kalwnlung khatnic maansei lev kariang naimei puatchei puatruc guay 
mbaekclouna kabamv chaana loubammei bamv ta Museum kaw nuh e. 

Kazaat baihbaihmei - Mbaanv khou kazaat baihbaihmei museum peyna 
nai e. Mi kiu thu - art museum, natural history zamh museum, automobile 
zamh museum, industries zamh museum khatnic science zamh museum mi 
kumhmei guay hei e. Manipur khou nic state museum khatnic charay zamh 
museum guay nai e. 

Tabui bui lou cho- London khou science khatnic technology daicthau 
saengcthau kahouhmei zamh Iwanry ta kahiak nthanna lyanloumei museum 
akhat nai e. Mi hei kwm1909A.D. khou kasiamh khwan e.Mi museum khou hei 
science tihei baanhthaymei thyam-ruai khou akumhna piuguang kan cho twmei 
tei nthanna lyanlou e. Latkamv swna saatow pwkhou - mi museum khouhei 
James Watt tuang steam engine khatnic George Stephenson tuang rocket 
loulyanlou e. Mi na hamhna, zawpawna bw thangc kutangc kanmei Apollo 10 
zamh Command Module khatnic astronaut nunc rui paannu kanmei Space Suit 
lyanlou e. Mi guay hei how pwkhou lungning khou kadathdatmei pat re. 

Mi hamhmei azuh nic museum khoutei nai lyanlou bam e. Che kasiamh 
thau reymei Iwnlung khatnic baihmei chalahmei machine azuh lou chuyna lou 
bam e. Kaganv khat khou printing press kahouhthau reymei baansin guay khatnic 

astronomy khatnic tinglaan Iwnlung guay lou chuyna lou bam e. Mi na hamhna 
kaganv khat khou sinswlou khwanmei Navigation zamh Iwnlung azuh puiruhnac 
khou lyanlou bam e. Mi kumhmei khouhei phaydyng sw lana aseic kanganv 
maekna daicthau bammei technology zamh machine azuh hei phungcpat kan 
tuang e twna sa nuh e. 

Luailoumei- Science Museum rui nchamnac nunc khang peyna gaengmei 
tii e. Kaniw rui latrik khou nchambammei guay tei science museum khou 
kamik kahak rui how mphang e, kabaanc kahak rui sinna zauc nuh e. Mi hei rui 
science zamh theory khatnic practice kanei zamh gaatmei twn tei ti-nthuihlou 
e.Science rui maansei khang tiimei gaengmei guay tei mik hu khou nthanna 
tihowlou e. Mi hei rui science ncham khang lungh tithaulou e. 


22.3.0 . EXPOSITORY ESSAY 

(i) Zawpaw Khangrui Nchamnac Lung Tithaulou nina e 

[Outlines: Kahouhmei- lungh tithauloumei tabui cho- karaana lungh tithau 
thaymei nchamnac- lungh tithauloumei rui gaengmei- luailoumei] 

Kahouhmei- Tabui zaeng nchamnac asaekc rui thaynii laanii hak, baihmei 
rui lunghgut mak twbam tu cho? Mihei lungh tithaulou mak khourui e twna saa 
nuh e. Lungh tithauloumei hei rui nchamnac guayna khang zawpauhmei bangbi 
kiu the. 

Lungh tithaumei tabui ta cho- Taancnii karamcnii kandiu khang 
katiuloumei ta e. Mi na heirui biuh mak he. Nchamnac rui ramh akhat gaymei 
laatow guang pwkhou kata thuancna makuloumei hei kalung tithau liangmei 
akhat re. Kaniw rui kaswan laaguang pwkhou thuancloumei hei karaana karamh 
khang phaydyng gaymei akhat the. Heic zaengrui lungh tithauloumei twmei hei 
phaypanv gaymei di the. 

Karaana lungh tithau thaymei nchamnac- Nchamnac kanei hei nchamc 
raph mak ge. Kamei kamei ningmei, kahawmei, lungning khatnic chwn baic 
ngam de. Karaana lungh tithau thaymei nchamnac akhat rui kathouc thay hian 
pwni, dinhmei nunc lev alamv hian pwni, puipu lev kaphianh kazanh hian pwni 
khatnic kata swkhamv liang bammei tabui cho twmei Iwn thay khang kaganv 
kathuih karamc pwni. Mi khouhei kaniw ta lunghdyng laa chadaa khang kabamv 
tiilou nina e. Kunghmei lam ta zawpuancriu ngam khang dinclou nina e. Karaa 

raana rui kasiamhmei problem Iwn thay nina e. Nchamnac akhat ta tabui nungc 
sihnic karaana kata nuh mak khe twna siimei lungning tininglou lak nina e. 
Gaanvkhat tuang siimei lam nic khat sihnic tisaa lak nina e. Kaniw chwn khatnic 
lungning khou ramh akhat siimei duancthau khang kabamv tiilou lak nina e. Mi 
kumhmei nchamnac guay khou zawpaw rey kanmei maansei nunc lam rac 
katuplou nina e. Nang zawpawmei lam tei nic kaniw khou raclou tio, tabui cho 
tihkic nchamnac guay hei gaanvkhat tuang experience khourui karaa raana lung 
tithau nimei kabamv gay liangmei e. 

Lungh tithoumei rui gaengmei- Kandih khou zawpauhmei kapwmna hei 
lungning khourui kahouh e. ‘Ai sw mak nuh mec’twmei chwn naimei guay tei 
tho kapaek akhat zawpaw reymei kiu di the. Chalingcdingna taanhmei twntei 
taanc pwkhou ramh ngam mak tuang maek ge. Kum tina lungh tithauloumei hei 
zawpaw nimei bangbi the. Kaniw rui kahaw bammei Iwn thaylouna lungh 
tithauloumei hei thei panty tuang lanv kiu di the. 

Luailoumei- Lungning khou katun tancna taanhmei khangtei chaeng nsyn 
de. Zawpawmei ta ningna tatgutmei khang zawpawmei rui nkhwan bam e. Mi 
zawpawmei ta laatow khang tho lungning ti-mbeh makna nchumhrnei chaeng 
khou lungh tithauloumei hei e. Mihei rui panty thai kiu nthai pwni e. 

(ii) Ntaw Gan khou Science 

[Outlines: Tabui cho- science rui gaengmei khatnic amaanmei- luailoumei] 

Tabui cho - Science hei ravnyngtyng, ravthyam e. Science hei maanseina 
khang suaihiam daihmei akhat re. Aniw ramhthay makmei chwnlung khourui 
patmei kiuc hamhmei nyngraeng guay ta timaanlou e. Science hei bangh guayna 
pangc khou gay liangmei bangc e. Mi tihei ta piu makmei maek khe. Piu chuy 
mak gethei tho aniw khang ramhsic hownuhmei ariu e. Mihei tho piu bammei 
kakaipouc rampiu khoutei nai the. 

Science rui gaengmei khatnic amaanmei- Science ruii maansei panty ta 
tikalaiclou e. Lungcgaymei na rui amanvna lunghmei zuk tei tho tat kan the. 
Science rui lungcsiimei khang nic nchamc raphna meic guayna khang amanvna 
lungh khang kadou gaymei ti-mphanglou e. Latrik, TV, Music, gari - mi kumhmei 
guay hei aniw kaimun khou na phungc guanglou the. 

Pumhgaylwan khou nic science rui kadam nthukna laalou e. Ravpuat azuh 
ta tigaylou ngam e. Reynungc tigay ngam makmei ravpuat azuh ta ravthyam 


- 243 - 



Ruangmei Grammar for Classes X! & XII 


guay piuna nchiwna tigaylou ngam the. Siimei ravrik azuh ta nic swluai ngam 
the. Tigay ngam makmei ravpuat twmei hei ntaw ganv khou tho geih mak 
khe. 

Ramvruanh, ginluanh phaykaamv azuh khou nic science rui kadam gaymei 
laalou the. Aeroplane, train, rungh khatnic gari guay hei aniw chaengtat khang 
kunghmei guay tei gaychalahmei tiswlou the. Nngouhlwng ta sihnic chaengdai 
ti-mbaihlouna ntaw tho kungh tuang maek khe. Imphal khou lauthuan chah 
zangvlouna Delhi tho nap tu, tingzyn London khou guangzip nuh the. Mi kumhmei 
bw azuh gut nimei chaengtat hei khuangh ganv katitna dak lunge khou tatlik 
ngam nuh the. 

Kaikhunh khou nic khuangh azuh gutna taanhmei taanv guay tei mikkhip 
dak khourui taancluai ngam the. Nap-gan suanghmei, phey soumei, kaigeymei 
mi kumhmei guay hei science paanrui nchiwna taanc ngam the. Kaganv azuh 
zaengsw khang nai the, taanv baihmei guay taanh khang kaganv nsaamei nai 
the. Puipu nunc nic zaengsw khang kaganv mphang the. Nah nunc ta bam nchamc 
khang, ncham nchei khang kaganv geicna mphang the. Mihei rui aniw taanv 
nkhavmei na hamhna aniw nyngtyng nic ti-mbuthaulou the. 

Kumecho tihkic science hei gaymei gaengmei tii ngammei zudou tei siimei, 
amaanmei nic tii ngam e. Nkauhmei baansin, thyamrav azuh kasiamhpatmei 
heirui maanseina khang ramhsic pat nuhmei padik nai e. Nuclear bomb, tamai 
khatnic meic theic nuhmei puat azuh kasiamhpat bammei hei aniw khang 
amaanmei e. Lunghgeihmei kiu tho mi puat guay hei neihkhat thu sinsw pwni, 
kumna sii-suaimei pat pwni e. Science hei maansei panty amanvna lungh khang 
pill tuang ethei tho mi kumhmei siimei puat guay hei kasiamhpat mak sihnic 
nuh e. Mi khouhei aniw rui thaylou nimei tho sauh naipui bamv khou thayna 
thayna kapitkey ethei tho sauh khuay hamh the kapitkey bammei maanseina 
khuay tei di the. 

Luailoumei - Puatc akhat nai ethei kalim akhat nic key pwni. Science hei 
maanseina khang gaengmei padik ge. Tihkic mi kahak hei theihmei, maanmei, 
ramgsic pat nuhmei akhat nic swmuay e. Sicence zamh gaengmei kaguay tei 
kalwn thayna piu ethei kandih hei tingkauh bamvduan gaymei akhat sw 
pwni e. 

22.4.0 . REFLECT IVE ESSAY 

(i) Nzianthaymei 

[Outlines: Tabui cho - Thow ta nzian khang - Nzianthaymei rui tabui gaengmei 
tiilou cho - Luailoumei] 

Tabui cho - Ravguangc rui kalwn luicna damcloumei khouringh kataana 
pangc khou daic liangmei kaipat swna maanseina khang tiiloumei kaipat hei 
nzianmei hei e. Mihei maansei akhat ta lungning thangc rui kungcloumei khatnic 
kadanloumei chwn tei e. Nzianmei maekna maansei lunge nuh mak ge. Nzianmei 
hei maansei lungning, chwn khourui patpui tuang e. Maansei rui nzianmei ta 
piuna, sinswna lunghmei ta nzianthaymei kaw e. 

Thow ta nzian khang - Maansei akhat rui nzianthaymei Iwn lyanlou ni e 
twethei tho rey liangmei khou kapumc karaana ta nzianmei kumc kakai kaigei 
launingmei ta nzian nina e. Gaanvkhat rui suailou maanvloumei ta kasing chak 
lak nina e. Suailou-maanvlou bam pwnic kadyng khou kuaklouna guatc swna 
nzian kari bam nina e. Aniw ta nzianloumei na ta nzian hanlou datmei tei tho 
nzianmei ling hamh e. Nzianlou makmei maansei ta nzianna kadanloumei tei 
nziathaymei, nzian changhmei kiu e. Mbaanv maansei kataana ta nzianthay 
bam nina e. 

Nzianmei rui tabui gaengmei tiilou cho - Nzianthaymei hei ramh kaguayna 
suangc nkauh liangmei maanseina gunc e. Nzianmei rui gaanvkhat ta sii khang 
sw zat mak ge, mamav mak ge, gaengh sw mak ge, karaana kakhang na ning 
tuang maek ge, kakhang amaan maih sihnic gaanvkhat khang gaeng khang swlou 
e. Nzianmei rui lungning khou nchu nzaenghmei khatnic neihlaamei tiilou e. 
Nzianmei naimei bamv khoutei chwnchamc latchamc e. Latlu geih mak ge. 
Kachin karo makge. Daicthau saengethau e. Lunge bam gaye. Ravguangc Iwnlung 
ndauhna neihlaana lunge e. Nzianmei maekpui bamv khou siimei rui 
guanghtu e. 

Luailoumei - Nzian kariimei hei gay e twmei thay ngam de tihkic kalam 
akhat hamhethei kalam akhat khourui nzian mak khang kachaeng geicna maansei 
kak khou nai e. Heic zaengrui nzian kariina lunghmei twmei hei maansei aniw 
rui swmak nuhmakmei e. Nzianmei rui panty zamh pwanrai swna piu nina e. Mi 
tatei e nzianthaymei kiu. 

(ii) Lungcsiimei 

[Outlines: Kahouhmei - lungcsiimei lam - akumhna lungcsiimei khourui duak ne 
- Luailoumei] 

Kahouhmei - Lungcsiimei twmei hei san khourui na hamh e, tihkic taanc 
laanhloumei thai nic e. Kaikhunh lungcsiimei tho kalam khat de, tihkic kandih 
lungcsiimei tho taanvdaih sinmei nunc rui lungning nthanna taanh mak khourui e. 
Dihnac khang tii nimei dam tei tiilou mak, nzanhlou nimei tei nzanh tangclou 
makna kakhang kakhang na ning khourui kandihmei lungcsiina ryanraa bam tuang e. 

Lungcsiimei lam - Kandih daihmei thaek khou saa pwkhou lungcsii bammei 
hei kapy kagav guay agaamv khourui e. Syandui Iwan gay ku ngam makmei lam 
nic kadai sw e. Kandih khourui patmei kalwnlung puat ta sinpiu thay makmei 
nic kalam akhat re. Aniw kandic hei ramh gaat mak ge saa nuh e, tihkic nai 
bammei tihei gaeng nkauhmei khang sinpiu thaymak ge. 

Gaanvkhat ta bacbinna lunghmei hei nic kalam akhat re. Mphangmei na rui 
mphang, laatowmei na rui laatowna lunge khatnic maekmei rui maek chuchu 
twmei Iwnlung nai khourui nic e. Dihlwan khou nyngthav swmei kandic bam 
khwan sihnic syandui Iwan khou nyngthav sw makmei kandic tei nyngthav swmei 
kandic kaw khang biuh mak ge. 

Akumhna lungcsiimei khourui duak khang- Latthanv daihmei tho aniw 
hei akumh ethei lungcsiimei khourui duakna lungegayna lunge nuh pwni cho 
twmei hei e. Lungcsiimei lev lungegaymei kak khou naimei kakak hei nchiwna 
laaganc ngammak ge. Mihei kaganv gutna khatnic taanv ranvna taanhmei na rui 
laaganc ngam pwni. Mphang nimei dam tei mphang nchamc, guhsw gahswmei 
maekna khatkhat ta machuang karina lunge pwkhou lungcsiimei hei kuak ngam 
pwni. 

Kaikhunh lungcsiimei hei tho syandui ntaanvpui Iwan maekmei, phybamv 
gaymei laatow ngam makmei khatnic latrik thay makmei khourui nic pat re. 
Aliauh makna chalingcdingna taanc pwkhou lungcsiimei hei amaan pwni e. 

Luailoumei- Lungcsii lungegay zamh kakak hei democracy tatmei India 
kumhmei kandic khou tho maansei rui kasiamhpat tuang de. Lungcsiimei hei 
rav syang e twna na nic ning khang maek ge. Maansei panty baanhthi baanhnam 
de, lungegay guai lungcsii guaina lunghmei kachav de. Latrik thayna phybamv 
chaamei phupat thay ethei lungcsiimei hei amaan pwni. Lungcsiimei hei rui 
kandih saengethau daicthau nimei chaenglwan khou swkhamv swnamvmei akhat 
the. Maanseina khang daihmei howmumei kiu e. 

22.5.0. IMAGINATIVE ESSAY 

(i) Ai Chief Minister swethei 

[Outlines: Kahouhmei - Nang rui taancpat niimei - luailoumei] 

Kahouhmei- Ai Manipur Chief Minister swethei Manipur chingh-nzaengc 
nchamcna daicthau khang karamc ni. Manipur khou gaymei kalaihmei phungcguang 
khang sw pwni. Mi hei kabiswmei athouc the. 

Nans rui taancpat niimei- Ai rui Chief Minister swethei taangaymakna 
taanc nimei taanv asaekc nai e. Reymei khou latrik nchammei khou kathuk tii 
pwni. Manipur khou education Iwan khou kalaihmei phungcguang khang sw 
pwni. Quality education phungcguang khang nthukna sinthau pwni. Latrik 
diangcna thaymei, kathouc khou lunghgutmei, kagunc naimei nunc ta dinhmei 
tisw pwni. Kaniw ta chakhuang champouhlou pwni. Taanv pangc khou dinhmei 
nunc khang bwphy daicna tii pwni. Kaniw ta chakhuang champouhlou pwni. 
Kalam thu dinhmei nunc hei nthei zamh dilungnac ta kasiamhmei nunc the. 
Namv namv khou khatnic kaidai kabamv thuih khou government school guay 
hei ti-kaluanthau dat lana free education hei alauc guay khang tii pwni. 

Kaneimei khou, chyng-zaengc chaeng-pumh nchamcna gay khang khatnic 
kabamv kathuih ntwn-chakaan puatphunghmei khatnic meictuanghmei gari tat 
nuh khang chaeng kasiamh rey pwni. Manipur hei kadam kathumh patmei khou 
kadam kanei hei chinghramv e. Mi kadam kanei hei daicthaumei khou, chaeng- 
pumh khou, latrik thaymei khou gaat re. Kumhpui zaengrui Manipur zamh kadam 
kanei chyngramv khou daicthaumei taanvmung guay kadaiswna sinthau pwni. 
Chinghramv nsaamei guay hei puatthuak tiipat geicna syan-dui patmei Iwan 
khou Manipur kapwm ta nkhav ngammei sw khang taanv sinthau pwni. Nngouh, 
thingding, mpeih-nriangcding makuatthau pwni khatnic mihei rui Manipur zamh 
economy khou gaeng daihmei tisw pwni. 

Kathumhmei khou, Manipur chingh nzaengc lautaanhmei state re. Kumna 
chinghramv hei chinghlau taanhmei khangsuangc gayranvmei ramhbang linghmei 
farm - tangat farm, phuairiau farm, tingthaibang farm, syandui patnuhmei 
phwnling farm miguay hei sinthau pwni. Chinghlau khou chabaa khatnic chemical 
fertilizer sinswna taancpat ruaicpat geih khang sw pwni. Manipur kakwn kakuaic 
khou marketing facilities khatnic transport service geicna tinai pwni. Mihei rui 
Manipur kakwn kakuaic khatnic chyngramv khou puatthuak guay town khatnic 
kaidai kaithyan guay khou phungcpatna tizuanc pwni. 

Manipur khou industry daicthau khang khatnic chabwan nunc taanv sw nuh 
khang dilungmei geicna kazauh nuhmei industry geicna lingcthau pwni. Agro¬ 
forest industry lingcthau pwni. Tourism industry daicthau khang sw pwni. Chingh 
khou model town geicna kasiamhthau pwni. Chingh nzaengc nchamcna kathaek 
khatna khou daicthau khang taanvsw pwni. 

Ai Chief Minister swethei syantu duitumei swmaan pwni. Ai kahak syantu 
duitu ni tu hamh e. Puiruhnac zamh taanv nthanna taanc pwni. Taanv-dui taanh 
khang kathaek kathaek theilayna combined examination sw pwni khatnic gay 
liang liangmei nunc ta taanv khou laagut pwni. Mihei rui taanvgutmei khou 
corruption zaat guay sw amaan pwni. 

State income maekna daicthau saengcthaumei taanv taanc ngammak ge. 
Kumhpui zaengrui government zamh tax guay khuam chuyna khuamthau pwni. 
Government zamh income guang nuhmei chaeng azuh sinthau pwni. Manipur 
hei syan-dui lam khou karaana ding ngammei tisw khang syan patmei chaeng 
azuh sinthau pwni khatnic mi income guay tei rui Manipur chingh-nzaengc 
nchamcna daicthau khang sw pwni. 

Kaganv theilayna India Neihpat taanvlwan guay hei laancdaih khang sw 
pwni. Trans-Asian Super Highway guangmei lev Manipur daicthaumei Iwan hei 
kaluan nchamc khang sw pwni. Indo-Myanmar Border Trade hei tigaythau khang 
sw pwni. Miguay hei rui Manipur khang gaengmei khatnic daicthaumei 
phungcguang nimei Iwan khou kadow chaamei tisw pwni. 

Luailoumei- Ai rui Manipur zamh Chief Minister swethei work culture 
tinaina meic kathuihna taanv ranvna taanhmei, taanc chuyna taanhmei state 
khat tisw pwni. Mihei rui puiruhnac lungning, mikzaw tikalaih khang sw pwni. 
Puiruhnac lungning khatnic mikzaw kalaih pwkhou Manipur kalaih pwni. Kumna 
Manipur khou kalaihmei phungcguang khang twmei khou ai lev puiruhnac chwn 
khat lungh khatna swna tatgut khang karamc pwni. Puiruhnac chwn thayna tat 
khang sw pwni. Puiruhnac chwn akhang nic achwn the. 

(ii) Kauh Samhmei Nruayna Sw Khwan ethei 

[Outlines: Kahouhmei - tabui chwn phungc cho - maansei khang tabui gaengmei 
swlou cho - tabui sw ne - Iwanlou nuhmei - luailoumei] 

Kahouhmei - Nruayna hei neihlaamei rui padikmei Ravguangc baansiam 
akhat re. Kaniw khou chwnsii zaengsiimei howmak ge. Kaniw panty saanvsaengh 
tukhang zangvkhang lunghgeih makna amanvna ringc e. 

Tabui chwn phungc cho - Kauh samhmei nruayna guay rui tabui chwn 
phungc bam cho twmei tho thaytangc ngammak ge. Kum khwansihnic kaniw 
thiak khoutei how e twmei thu kaniw guay hei lungh ryanraamei maek ge, 
kapmei maek ge tihkic neihlaa amanvna ringhmei rui kadwan sw e. Lungh 
ryanraa, zaengsii bammei maanseina ta swmlou bammei khwan rui padik ge. 

Maansei khang tabui gaengmei swlou cho - Kauh samhmei nruayna guay 
hei maansei rui taanc ngam lakmei azuh taancpatlou e. Ramhthw akhat puanc 
lana kabamv akhat khou lingckeylou e. Mitei rui kabwan kabang gaythauna 
maansei khang gaengmei azuh tiilou e. Kakwm kaganv azuh khou maansei khang 
sii nimei rik azuh ta swluai swtiatlou e. 

Tabui sw nic - Ai kauh samhmei nruayna sw tuang khwanethei maanseina 
guay khang kauh thu rui phaengckeyna neihlaa zaenggaymei suaihiam bunkeylou 
ni tuang e. Kabamv gaygaymei khou samcruan tatna nchu nzaenghmei chamv 
hei maanseina khang tingmik pwm phungcguanglou nii e. Kapmei, zaengsiimei 
rui padikna bammei mbaanv khou mi guay tei laaduaklou khang kauh thangc 
samckuna Ravguangc khou zaenghuay tat ni e. Lungh bakna bammei maansei 
guayna khang tingkauh lu gaymei suanlouna kaniw ta swmlou ni e. Maansei swna 
puanclou tuang tho kauh samhmei nruayna bamv laana taancpat thuy mak ge. 
Adih mamav cho kaniw panty Iwnlung tei! Neihkhat na sihnic swlou nii e kauh 
samhmei nruayna swna samcna neihlaana lunghmei panty tei! 

Lwanlou nuhmei - Nruayna ramhthaymakmei de twna maansei rui ning e 
tihkic kaniw Iwnlung tei maanseina rui lwanlou nuhmei, ncham nuhmei peyna 
nai e. Kaniw lat maek ge tihkic chwnchamc latchamcna ringc e. Kabou ta 
amuclou mak ge. Nthyam kanmei nruay sw sihnic kamei bamlou nimei bamv 
kaboutei tho maanseina khang suangc kasiamh chuyna ringc e. Tingsei, lailum, 
chakaan ganv thayna ringc e. Alingh e, aliauhmei maek ge. Kanac guay ta 
makuat chuylou e. Kanac guay ndaapc tariimei ganv thayna nluatclou e. Katuang 
howmumei Iwn thay e. Tingriu neihsuc bam pwnic kanac guay ta kabamv gaymei 
khou louna phaengzaulou e. Mi guay hei maansei aniw rui lwanlou nuhmei e. 
Heicdi nthyam kanmei khouringc rui maansei suangc mbuna kanac ta kadanloumei 
charyn e Ravguangc ramdam! 

Luailoumei - Kauh samhmei nruayna guay hei adih panty amanvna lunge 
kan tu cho! Neihlaamei lu raana suanna zingbangc kalaan maansei khang kwmganv 
kalaic guangmei tithaylou e. Kaniw kandic kiu howtangc thaytangh mak sihnic 
kauh samhmei nruayna kiu swlou zauc nii dyng e. Mihei Ravguangc charynmeipu 
ramdam kiu e. 

KATHAIDWAN 

Kabangc khou tiilou bammei latbamv guay hei latkaeng 200 dou khou 
essay hy o. 

i) Amu tuang School Library 

ii) Ai rui kahaw liangmei dinhmei 

iii) Panty khou neihlaa liangmei tingmik 

iv) Zipri thuymakmei zingbangc 

v) Apanty khou tamhmei 

vi) Nchamnac khatnic dihlwan 

vii) Maansei khatnic thingbang 

viii) Haengvmei mphuam guangmei 

ix) Ai Guangh sw tuang khwanethei 

x) Rani Gaidinliu 

xi) Kahuymei tauc paantamv towmak ge. 

xii) Tunac gaymei ta khanlou khang nai e. 

xiii) Aniw kandic khou nwmtatmei swmaan kho twethei 

xiv) Kalwn gaymei tunac 

xv) Nchu nzaenghmei 

23.0 LECTURE, CHAMVCHE HAMHETHEI MEGAZINE KHOU 

NDAUH NIMEI 

Mi hei essay hymei lev nchamc de. Kum e cho tihkic kathiak taleina 
baihmei nai e. Tukumhna hy ni cho twmei kabangc khou tiilou bammei hei thay 
rey kho. 

(a) Latbamv akhat tiiloumei lam tei thay rey khang karamc tho. Latbamv 
tei hypatlou dat ro. 

(b) Outlines hamhethei hints tiilou nuh e. Tiilou ethei mi thei tei layna 
hy tho. Tiilou mak puh nic essay hymei kumc idea kalangv kalangv 
latdangv baicbaicna nzangvna hy khang e. 

(c) Kahouhmei, kapumc khatnic luailoumei langv tei thayna hy o. 

(d) Hy kahouh mak khou hamhethei hy luai pwkhou hymei zanc lev 

kabamv zanc hylou nina e. • 

(e) Tiiloumei latkaeng sing tei piu chuyna hy khang e. 

23.1.0 Kabangc khou hylou bammei model hei zauc kho: 

(a) Kasangay Gwanmei hei Dinhmei akhat re. Chabwan nunc kariumei mung 
akhat khou kamei ‘Cinema rui Chabwan nunc khang gaymei khatnic siimei' 
twmei lam khou lat saa pwni e. Mi lat tei latkaeng 230-250 dou khou hypat ro. 

[Hints: Tabui cho- gaymei khatnic siimei- gay nuhpui Iwan- luailoumei] 

Cinema rui Chabwan nunckhang Gaymei khatnic Siimei 

Kasangay Gwanmei 
Lecturer, 

. Tengkonjang Hr.Sec. School, Luangmai 

Aseic mi mung khou guangtangclou bammei chakhuang Iwn phunghmei 
meicpy-meicgav khatnic ntak-tyngmei chabwan guay. Cinema rui chabwan nunc 
khang tabuibui tiilou cho twmei lam khou duina saalou nii e, nkingkey cham 
kho. 

Tabui cho - Mihei ntaw zuk khou laamlu (entertainment) daic liangmei 
khat the. Cinema zauh makmei maansei maek khe. India khou khatnic kandih 
kabamv kathuih khou nchiwna laatow nuhmei ramgai kiu cinema hei nic akhat 
the. Mihei ahuanghna khatnic nchiwna mphang raph tina meic guay nchamc 
raphna zauc nuh ngam e. Maansei panty lam khou nic geicna lyanlou e. Heic 
zaengrui cinema rui panty lam khou puiruhnac ta nchamlou nuh e. Cinema hei 
chabwan nunc rui zauc mbu e. Kaniw rui kahawna zauclou kanmei Iwn, thiak 
khatnic pwanrai tei kaniw lung khou rimlou e. 

Goymei khatnic siimei- Maansei nchamc ndaw saapat ngam makmei tei 
cinema khourui saa bammei chu e, how e khatnic thay e. Mi rui dinhmei tho 
cinema hei panty kasiamh khang gaymei laamlu akhat re twna saanii tuang e. 
Cinema tihei baeng lev saa kidaalou e tabui cho tihkic baeng hei meic theic 
nimei ta operation swna tiringclou ngam e khatnic meicdowmei baeng nic sw 
nuh e. Mihei rui charuangc zamh siimei ravpuat ta tigay ngammei baeng sw 
nina e. Cinema rui aniw tuang kamanv kunghmei chingkhiuh chapriak pwanrai, 
tatnahlwan, laamlu nchamlou e. Kahunungc kandihmei khang kapanty katpatlou 
kanmei panty Iwanry guay nic cinema khou lyanlou e. Kaling kaling tei maansei 
charuangc khou ndauhpatlou e. Mi gaymei guay Iwn thayna chabwan guay rui 
layluaihmei kage nai e. . 

Zaengsiimei kiu tho cinema kasiamhmei guay rui maansei kheyliak 
swphuamlouna syan taanvpui Iwan na ningmei naimei hei the. Latrikthay makmei 
khatnic nyngtyng raupui mei nunc ta tilwm nuh khang kaling hamhmei, mik na 
rui zauclou nuh khang geicna kasiamhpat re. Kaniw laamlu nic meicguatpui 
thiak rui padik the. Nthah boulahpui tuang nic padik the. Miguay rui chabwan 
kheyliak sw kasickey bam tu the. 

Gay nuhpui Iwan- Cinema guay hei charuangc khou ndauhpat mak khou 
Board of Certification rui mincna kathai reylou khang kage nai e. Tanhmei 
riakdyn akhatnic kasiamhlou khang kage nai e. Cinema kasiamhmei guay nic 
syan ntaanvpui Iwan khang na hamhna charuangc kasiamhmei khou Imikzaw 
louna cinema hei taancpat khang kage nai e. Nkauhmei hyangryan tei kutangh 
khang karamc nina e. Nuhpui kamv chabwan nunc rui layluaih tina sii nimei 
thiak guay tei tikazauhlou lak nina e. Kum pwkhou na rui cinema hei latrik 
nchampui Iwan khang khatnic kheyliak kasiamhthau khang kagunc naimei baansin 
sw ngam pwni e. 

Luailoumei- Cinema taancpatmei guay rui miknac zowna taanc bam sihnic 
charuangc rui laalou nuh makmei tho ndauhpat makmei rui gay hian e. Zauhmei 
guay rui nic gaymei lev siimei Iwn thayna zauhmei gay e. Gaymei guay ta 
layluaihlou, siimei guay ta gancpat thaymei hei kage nai e. Kumethei taanc 
bammei khatnic zauc bammei guay khang gaeng pwni e. 

(b) Kaiphundai Youth Club tuang Education Secretary Pouh Neihlaalung 
Gaengmei rui kailuang tuang nchamnac nunc khang kaswan nzanhpatmei mung 
akhat khou ‘Latrik thaymei- ntaw ganv khou kage nai liangmei’ twmei lam 
khou lat saa pwni e. Tiilou bammei hints ta zauc lana mi lat kiu hypat ro. 

[Hints: Latrik thaymei rui gaengmei- Latrik thaymei khatnic Democracy- Aniw 
kandic khang kage nai liangmei nyngtyng- ntumei latrik thaymei- luailoumei] 


Latrik Thaymei - Ntaw Ganv khou Kage Nai Liangmei 

Pouh Neihlaalung Gaengmei, 
Secretary(Education), 
Kaiphundai Youth Club 

Aram Kaiphundai Youth Club rui chamvraenglou bammei kaswan 
nzanhpatmei mung khou guang tangclou bammei namvpui namvpu, gaanvsuh 
gaanvthauh, church tuang kapy guay, phwam phwam zamh kapy kagav, 
kailuangcnac khatnic zawpauh guangmei nchamnac guay kapwmna ta pybumkeyna 
chakhuang swmei ndauh e. Ntaw ganv khou kage nai liangmei hei latrik thaymei 
twmei hei di the twmei meic guayna rui thay e. Mi lam khou duina nkingkey 
nchamc kho. 

Latrik thaymei rui goengme/' - Latrik thaymei rui gaengmei hei ‘heic 
phauh the’ twmei maek ge. Mihei pumh gay khang, nyngtyng mbuku khang, 
kheyliak gay khang khatnic bumaengh lam khou daicthau khang tiangdaic akhat 
sw e. Khouringh guay khourui baic taph bammei maanseina hei latrik thaymei 
paanrui e. Panty ricbamv khou latrik thaymei rui adow ngam pwni e. Mihei rui 
panty neihlaa amanvna lungh khang, panty kabac thay khang swlou e. 

Latrik thaymei khatnic Democracy - Puiruhnac rui dihlwan kasiamhmei 
ta democracy kaw e. Mi kabac tho nchumhmei diclwan ta kapah khang dihnac 
guay thouc swmei twmei hei e. Dihnac guay rui latrik thaymak gethei nchumhmei 
diclwan phungcguang ngam lak ge. Kum pwkhou kandih hei ryanraa zinghmei 
khou keylou pwni e. 

Aniw kandic khou kage naimei nyngtyng- Aniw zaat khatnic aniw kandic 
hei ramh peyna kage nai bam di he. Taektw, pheybaan, pucraengc gaymei, 
kailau taanhmei, industries - mi kumhmei guay hei kage geicna nai e. Miguay 
rue khou kage nai liangmei kiu tho latrik thaymei hei e. Kazaeng tho latrik 
thaymei rui scientist, doctor, engineer, dinhmei- zaatc kasiamhthau biumei 
maansei azuh kasiamhlou e. Kalam akhat khou thay nthukmei nyngtyng naimei 
hei latrik thaymei paanrui e. Aniw kandic khou kalwnlung khourui patmei 
ramhguayna tihei gay nkauhthauna sinpiu nimei hei latrik thaymei paanrui e. 
Thauh, dui, thing, puc-raengc heiezumei ta sinpiu khang kage daicna nai e. 
Mihei aniw latrik thay mak khourui gindiemei maansei guay rui guang sinpiu 
bam e. 

Ntumei latrik thaymei- Aniw zaat hei ntumei ta howkey e. Ntumei khang 
kabamv tiilou rau e. Khitkhithna ntaw ganv khou tho mi chwn tei ganckey 
kahouh the. Ntumei ta latrik tithayloumei hei taangay makmei akhat sw nina e. 
Kaniw nic kaniw panty lungedyng laana ringc nimei maansei de. Kaniw panty 
riebamv khou adow chuyna rihngam pwkhou kandih hei gaythau khang de. 
Kaniw ta nic kaniw rui tamhmei tei laatowna panty kabac ringepat khang kachaeng 
kasiamhlou nina de. Ntu nggaanv nchamcna gay pwkhou maansei charuangc 
gaythau khang de. 

Luailoumei - Tingkwm, zuk azuh tat kan the. Latrik thay mak nuh mak ge 
twmei chwnlung ningpatmei tho tingsaengh mak he. Ramhthay makna 
ninglaanhna bammei duibuk khourui kaanpat nina the. Gay nkauhmei biak zauena 
latrik thay khang meieguayna karamc di kho. 

(c) Kaboudic Phaucmei rui Manipur khou Electric mai amit katup langvna ramh 
khatsihnic kaganv chaana taanepat ngam mak khe twna ning e. Chamvche khou 
mi lam hei hypat khang kalung dinglou the. Mi article kiu kabangc khou tiilou 
bammei hints theilayna latkaeng 230-250 dou khou hypat ro. 

[Hints: Kahouhmei- Tabui sw tina mai amit bam to- guang tangh makmei- 
syandui Iwan khou kabiumei- gay nuhpui Iwan- luailoumei] 


- 254 - 



Ruangmei Grammar for Classes XI & XII 


Manipur khou Electric Mai mit katupmei ramrianraa 

Kaboudic Phaucmei 

Kahouhmei- Electric mai sungcpat bammei power station guay rui puiruhnac 
khang biuhmei ryan khou nzanh ngammak khe. Kumhpui zaengrui mi khou taanc 
bammei guay rui kabamv khat khou mai tiilou ethei kabamv khat khou swmit, 
kabamv khat khou swmit rethei kabamv khat khang tiilou lyndat twnamihei 
tatnahmei swbam e. Loktak Power Station rui Manipur khou tho mai sungcpatmei 
bamv daic liangmei e. Kum khwan sihnic mi na hei rui biuh mak khe. Heic 
zaengrui Manipur khou mai mit katup. bam tu the twmei thay e. 

Tabui sw tina amit bam to - Nthukmei lam tho sungcpat bammei khang 
suangc piu nimei rui geic mbu taphtap tina e. Latkamv khang, piu nimei khang 
80 MW kage nai tihkic nzanhpat ngammei tho kadyng khou 30 sihnic tanghmak 
twtina e. Mi lunge khou sihnic kabamv akhat khang tii, kabamv akhat khang 
tiimak twna piu the. Mbuna, transformer hamhethei mai riang kasic bam pwkhou 
taanclou nimei guay rui taanclou mak khourui nic mai mit bam tu e. Miguay rui 
‘load shedding’ hei Manipur khou tho kachav kumc tat bam tuang e. 

Guangtangh makmei- Mai amitmei rui maanseina khang ryanraamei tii e. 
Kaikhunh guay zawzingc e. Zinghmei rui namv namv hamhethei kabamv kathuih 
khou gum liam e. Chaengluang guay nic zingc tina ramhsic ariu nuhmei rui 
padik ge. Chaenghmei ganv khou maihun (fan) maek khe, tingsikmei ganv khou 
heater piu nuh mak khe. Zinghmei rui tiryanraamei na hamhna nchamnac guay 
nic latrik pac nuh mak khe. Taanv azuh mai maekmei rui kalam swna nthaeke. 
the. 


Syandui Iwan khou kabiumei- Mai amitmei rui syandui Iwan khou nic 
charynna kabiu e. Mai mit raph pwkhou industry guay nthaeke the. Mai lev 
kariang naina taanhmei taanv guay nic nthaeke the. Miherrui maansei nai bam 
sihnic nuh makpui ganv ariu the. Mai mitmei khourui amaan kanmei syan hei 
chak dat ngam mak khe. Neihkhat zaengphy phicna tu bammei guay khang nic 
mai mit pwkhou taraina makna kabiu the. 

Gay nuhpui Iwan- Kachaeng baihmei maek ge, biuh khang mai sungcpatmei 
hamhna. Aniw kandic khou tho dui khourui laapatmei mai hamhna baihmei 
maekpui zaengrui dui maek gethei baihmei thiak maek khe. Government rui 
kathiak baihmei phupatna mai hei kage naimei chaengc khou piu nuh khang 
kaphianhlou khangkage daicna nai the. Mbuna electricity department khou 

bammei'guay rui kasicmei, gay makmei Iwn thayna kaganv chaana kasiamh 
chuylou khang sw nina e. 

Luailoumei- Kandih akhat tuang saengcthau daicthaumei hei mai-dui 
gaymei rui lyan e. Mikhou ngangvlou e. Mai maekna daicthaumei taanv taanc 
nuhmak ge. Heic zaengrui mai hei kage naimei ryan khoutei mphang ngam 
khang government rui lunghgutna swlou nina e. Kum pwkhou na rui Manipur 
aniw kandic hei meic thei lay tangc ngammei kandic sw pwni e. 

(d) Khangsinlung Hr. Sec. School, Khoupum khou kumei Luh Howgaylu Gaengmei 
rui Ruangmei nac nunc meicsaengc meicdaihmei chaapat rau bammei lam 
makumh e. Katuang school megazine khou kachwn ndauhpatlou nii khwan e. 
Kabangc khou tiiloumei hints theilayna Howgayliu hyniina makumh bammei 
article kiu hypat ro. 

[Hints: Ruangmei zaat- Latrik nchammei Iwan khou- chaeng-pumh Iwan khou- 
suai bammei- gay nuhmei Iwan- luailoumei] 

Ruangmei nunc Meicdaihmei Rau bammei Lam - Duimei chwn 

- Howgaylu Gaengmei 

Ruangmei zaat - Ruangmei zaat hei kalaam kalu gaymei khatnic geihmei 
zaat re. Kachap kariak bangc khou amanvna lunghmei zaat akhat re. Kapwan 
karai gay e, kandihmei rui ‘Ruangmei pwanrai chingkhiuh e’ twna saanah e. 
Kumecho tihkic tho katwn patmei rau e. Chakhuangchampouh Iwan khou meickai 
suangc nkauh mak ge. Puipu ta chakhuang swmei rau e. Gaanvsuh gaanvthauh 
ta champouhthaymei rau e. Kalungning nsamvna meickai naplai ganlai gut laa tu 
khang kungh mak ge. 

Latrik nchampui Iwan khou - Kailuangc khou chabwan panty chakin gay, 
kamung karuang taek makna raengcpat bammei zaat timei tho meic ramcmei 
tabui sw bam cho twmei thay makna Ruangmei nac nunc hei katuang ‘comfort 
zone’ khourui tatpat nii mak ge. Kailuangc panty amanvna lunge timei tho 
ryanraana latrik nchamtat nii mak ge. Latrik nchammei tho lau aliauhmei nunc 
taanv de twmei reynungc chwn tei aseiedou puipu nunc khourui amaankey kan 
khwan sihnic lungesii rvanraamei rui kadaiswna kanac nunc ta latrik ncham 
khang mpaeng nlaam ndiulou khang kunghmei azuh nai e. Kalam thu aseiedou 

latrik nchammei hei syan-dui mpeyna gut re. Thowkumhmei pui-pu tho syandui 
naibam sihnic nah nunc ta latrik ncham khang lunghlou makmei nai e. Pui-pu 
asaekc tho kanac aluh nunc panty kasiamh khang kadan mak ge tihkic kaibangc 
taanv nkhav bam ethei heickiu di the twna ning bammei pui-pu nic nai he. 
Kumtina Ruangmei zaat hei latrik nyngtyng lam khou meicthei laytangh makmei 
Iwan mpeyna nai e. Kumna meicsaengc meicdaihmei Iwn nic howrau bam tuang e. 

Kumetihkic mi kumhmei nrummei lungning khoutei rui ntaw ganv tho 
kaamckaanpat kahouh the. Ntumei guay ta nganv latrik ti-nchamthau the. 
Kaibangc taanv taanh khang katiu bammei khoutei rui latrik nchamna kaphybamv 
gaymei laatow nuh khang katiuthau the. Ntaw tho puiruhnac latrik nchammei 
phaykaamv khou kaamcgut bam the. Ntu nggaanv khaklangc dat mak khe. 


Chaengpumh Iwan - Ruangmei hei chingh lunghmei zaat re. Ntayzaengc 
khou lunghmei nic asaekc nai e tihkic minunc hei tho kalaic khat di the. 
Kaganv thuih chaeng-pumh hei sii e. Taancpatmei taanvthai zuancloupui bamv 
maek ge. Gari tat alamvna tatlou tangc nuangc ngammak ge. Ntwn guang ethei 
sii ranv the. Mihei rui syandui Iwan khou nic kabiu e. Kabiu timei rui nah guay 
ta latrik ti-ncham khang kachaeng gaymei phupat khang maek khe. 

Suai bammei- Aniw zaat khou meicsaengc meicdaihmei how rau bammei 
hei tabui sw tina cho? Mihei kalam akhatna hamh e, kalam peyna kariu e. 
Reymei khou, puipu guay latrik thaymei ramgai mbap makmei geic e. Kumtina 
kanac nunc ta nic latrik ti-ncham khang lungh loumak ge. Kaneimei khou, 
lungcsiimei rui latrik ncham nimei ta swkhamv swnamv e. Nah nunc ta school 
gaymei khou tikulou ngam mak ge. Tikulou nangc tinic kaphy kadam tiichuylou 
ngam mec. Heic zaengrui latrik ncham nsuangh ncham taanmei geicna nai e. 
Kathumhmei khou, kailuangc khou charuangc kariu gay langv khourui nchamnac 
guay latrik pah khang lungh loumak ge. Akhiammei chwn rau e. Kaho kadiauna 
maengtatmei khou lungh lou e. Mihei rui latpiu makmei nac nunc nic geicna 
chaapat re. Chalingc dingna taanhmei rau the. Padeihmei khou, exam ganv 
khou aniw kandic khouhei kariak nchumhna thahmei rau e. Pass sw nuh khang 
na ningna ‘mass copying’ hei gaychaengc swna tatkey bam di he. Mihei aniw 
nyngtyng nimei ta swluai bammei daic liangmei akhat the. Nyngtyng maekmei 
rui meicdaihmei tho tabui nungc sihnic swtow ngam lak ge. Miguay zaengrui 
Ruangmei nac guay hei meicdaihmei chaapat rau bam tuang e twna ning e. 

Gay nuhmei Iwan - Gay nuhmei lam geicna nai e tihkic kalam kanei 
kathumhna saatowlou nii e. Ntaw ganv khou latrik nchammei hamhna ramhbaih 

chaengbaih mak ge twmei hei meicguayna chwn Khou nai nina e. Latrik ncham 
khang puiruhnac kaamcthau nina di the. Baibal, lubuk pacpat thay ethei luai 
the twmei lat tei saa nthaekna nkauhmei hyangryan khou kaamcku tangc ngam 
khang nzaekcthau nina di the. Latrik nchammei nac guay rui latrik nchammei 
Iwan khou tabui rui swkhamv daic liangmei cho twmei Iwn thaypat nina the. 
Aniw raaraana rui tho swkhamv dat lak nina di the. Ryanraa makna amanv 
niimei chwn tei katumcna gancpat nina the. 

Luailoumei - Kandih gay kho sii kho ntaw latrik ncham bammei nac nunc 
baanc khou nai the. Minunc hei aniw zaat tuang kapy guay kiu the. Kaniw ta 
nchumhmei chaeng khou titat khang dinclou kho, katiulou kho. Aniw zaat hei 
meic rui Iwanlou nuhmei, meicsaengc meicdaihmei rui padikmei, ravchap 
ravriak khou ntak ntyngmei naimei zaat swna Ravguangc hym lunge ndauhmei 
zaat sw diu tho. 


KATHAIDWAN 

Kabangc khou tiiloumei guayna hei taanc o: 

1. Gaykauhlungc Daenghmei hei School akhat zamh Head Master re. School 
Assembly khou ‘Mobile Phone khatnic Ncham'nac’ twmei lam khou lecture 
tii pwni e. Mi lecture tei akumhna saa pwni cho twmei nang raana makumhna 
hypat ro. 

2. ‘Nchamnac khatnic Puc piu laanhmei’ twmei lam khou Neihlaabi Gaengmei 
rui lat saa pwni e. Mi lat tei nang raana makumhna kabangc khou tiilou 
bammei hints theilayna hypat ro. 

[Hints: Tabui cho - akumhtina piu laanh tuang - piu laanhmei zamh siimei 
- gay nuhpui Iwan - luailoumei] 

3. Manipur AIDS Control Society (MACS) zamh staff Karymgay Kaamhmei rui 
Tamenglong District khou mi ravpuat lam kathai tat khwan e. Kamei rui 
meiepingmei ravpuat hei tabui zaengrui naengvpat bam tu cho, akumhna 
swmaan kho cho, maansei guay khou tabui lat saalou tithei gay ni cho 
twmei tei article akhat chamvche akhat khou hy e. Mi article kiu nang 
raana makumhna hypat ro. 

4. ‘Haengvmei Mphuammei’ twmei lam khou Thuancchuyliu Daenghmei rui 
Chamvche akhat khou article hy e. Kabangc khou tiilou bammei hints ta 
zauc lana hypat ro. 


- 258 - 



r 


Ruangmei Grammar for Classes XI & XII 

[Hints: Tabui cho - mphuam guangmei lam - mphuammei rui siimei - gay 
nuhpui Iwan - luailoumei] 

5. Howreyliu Paammei rui ‘Aniw Kandic khou Zeimu Zeihaeng Key bammei- 
kalam khatnic akumh ethei ti-nthaek key kho cho’ twmei lam khou 
Ruangmei Naga Council zamh meeting khou lat saa pwni e. Mi lat kiu nang 
raana makumhna hy chuyna hypat ro. 

6. Tamenglong District hei ramvruanh bamv (Tourist Spot) geicna nai e tihkic 
mihei daicthau ngammak bammei lam Saachuy Paanvmei, Lecturer, 
Tamenglong College rui College Magazine khou article gaymei akhat hy 
khang ning e. Mi article kiu hypat ro. 

